
CUVÎNT ÎNAINTE 


Ces "realitate" este unul din cele 
mai degradate din toate limbile pămîntului. Noi 
toți credem că ştim ce este realitatea, dar, dacă 
suntem întrebaţi, descoperim că există tot atitea 
acceptiuni ale acestui cuvînt on locuitori pe 
pămînt. Prin urmare, nu e surprinzător că atitea 
conflicte agită mereu indivizi şi popoare: reali- 
tate contra realitate. 

În aceste condiţii, e aproape miraculos că 
specia umană mai există. Explicaţia e relativ 
simplă: un fel de credinţă statistică în ceea ce 
este realitatea la un moment dat se creează ca 
efect - inconştient — al tehnostiintei. Astfel, con- 
ceptul dominant de realitate în secolul trecut era 
fondat pe ştiinţa clasică. Ne întărea în ideea că 
trăim într-o lume raţională, deterministă şi 
mecanicistă, destinată unui progres nelimitat. 
Evenimentul neaşteptat din 11 septembrie 2001 
a făcut tändäri această credinţă a modernităţii, 
dar, cum capacitatea noastră de uitare este 
infinită, ne întoarcem actualmente la ea. 

Totuşi, tripla revoluţie care a traversat 
secolul al XX-lea — revoluţia cuantica, revoluţia 
biologică şi revoluţia informatică — ar trebui să 
schimbe în profunzime viziunea noastră asupra 
realităţii. 

În această carte, îmi asum afirmaţia făcută 
în 1948 de Wolfgang Pauli, laureat al Premiului 
Nobel pentru fizică şi unul din fondatorii 
mecanicii cuantice: " [...] formularea unei noi 
idei de realitate este sarcina cea mai importantă 
şi cea mai grea a vremurilor noastre." Peste 60 
de ani mai tîrziu, această sarcină rămîne neînde- 
plinită. 

Ca exemplu ilustrativ pentru această 
căutare, am ales opera lui Stephane Lupasco 
(1900-1988). Filosofia tertului inclus pe care a 
elaborat-o este foarte importantă pe drumul 
către un nou concept de realitate. Dar ea îşi dez- 
văluie întregul sens dacă intră în dialog cu 
propria mea abordare transdisciplinară, fondată 
pe noţiunea de niveluri de realitate, noţiune pe 
care am introdus-o în 1982. 

Am avut privilegiul să mă bucur de priete- 
nia lui Lupasco, din 1968 şi pînă la moartea sa. 
Acest volum se doreşte o prelungire a schimbu- 
rilor noastre intelectuale şi spirituale dincolo de 
moarte. E un fel de a spune că această carte nu 
este o lucrare despre Lupasco, ci în jurul lui 
Lupasco, privit nu ca un «formator», ci ca un 
"reformator"? al gîndirii secolului al XXI-lea, 
după frumoasa formulă a lui Jean-François 
Malherbe. Într-adevăr, gîndirea lui Lupasco este 
un sistem deschis, supus unei permanente 


1 Scrisoare a lui Pauli către Fierz, 12 august 1948, in 
K. von Meyenn, Wolfgang Pauli. Wissenchaftlicher 
Briefwechsel, Band 1V, Teil I: 1940-1949, Berlin, 
Springer, 1993, p. 550. 

2 Joc de cuvinte, în limba franceză, între «maître à 
penser» («formator de şcoală de gîndire», «maestru») şi 
«maître à repenser» (n.trad.). Jean-François Malherbe, 
comunicare particulară, 9 septembrie 2004. 

chestionäri constructive. Ea ne ajută să înaintăm 
spre o înţelepciune conformă cu sfidările majore 
ale secolului nostru. 

În primul capitol, îi ofer cititorului nefami- 
liarizat cu gîndirea lui Lupasco o privire panora- 
mică asupra operei sale. 

Al doilea capitol este centrat pe noţiunea 
de tert inclus. 

Nivelurile de realitate sunt introduse în al 
treilea capitol, care abordează problema relaţiei 
dintre subiect şi obiect în abordarea transdis- 
ciplinară. 

În al patrulea capitol, Jung, Pauli şi 
Lupasco dialoghează în jurul problemei psiho- 
fizice. 

Al cincilea capitol este centrat pe relaţia 
complexă dintre Stéphane Lupasco si Gaston 
Bachelard. 

Al şaselea capitol este consacrat raportu- 
rilor lui Lupasco cu lumea artei şi, îndeosebi, 
relaţiei lui Lupasco cu André Breton, Georges 
Mathieu şi Salvador Dali. 

În al şaptelea capitol, analizez rolul tertu- 
lui inclus în geneza teatrului absurdului al lui 
Eugene Ionesco, precum şi raporturile sale cu 
psihanaliza şi cu moartea. 

Al optulea capitol este consacrat spinoasei 
probleme a lui Dumnezeu. 

Capitolele 9-11 sunt consacrate relaţiei lui 
Lupasco cu Benjamin Fondane, Emil Cioran, 
Raymond Abellio şi Edgar Morin. 

După concluzii, ultimul capitol al cărţii 
furnizează o foarte bogată bio-bibliografie a lui 
Stephane Lupasco, şi aceasta nu din plăcerea de 
a acumula referinţe, ci pentru a pune la dispo- 

zitia cercetätorilor si a tinerilor studenti un ins- 
trument de lucru indispensabil. 

Îi mulţumesc lui Jean-François Malherbe, 
care a aşteptat, cu răbdare şi încredere, dificila 
naştere a acestui text, precum şi editurii Liber, 
care l-a primit cu bunăvoință. 

1. OPERA LUI 
STÉPHANE LUPASCO - 
PRIVIRE PANORAMICÀ 


“... cine stäpîneste contradicţia... 
stăpîneşte lumea”. 
Stéphane Lupasco, Les Trois Matières 


INTRODUCERE 


IF zica cuantică conține germenii unei 
re-volutii conceptuale fără precedent în epoca 
mo-dernă. Nu e vorba doar de răsturnarea 
imaginii noastre despre lume, ci mai degrabă de 
recu-noasterea unui potential de viață si de 
trans-formare privitor la lumea noastră, la 
universul nostru şi, în ultimă instanţă, la chiar 
locul nostru în univers. Această stare de fapt a 
fost din plin resimţită de fizicienii care au fondat 
fizica cuantică - Planck, Einstein, Bohr, 
Heisenberg, Pauli, Schrôdinger, Fermi, Dirac, 
Born, de Broglie : dezbaterile lor pasionate şi 
pasionante dovedesc cu prisosintä că erau 
conştienţi de a fi atins ceva ce depăşea cu mult 
cadrul strîmt al fizicii. 

Totuşi, dezbaterile lor, au rămas în mare 
măsură, în circuit închis. Filosofia contempo- 

rană, excesiv tributară fundamentului ei literar, 
întîmpina greutăţi în a admite că ştiinţa — 
această rudă săracă, această muscă apteră (după 
cum o numeşte istoricul religiilor Ioan P. 
Culianu!) — putea contribui la cunoaşterea 
omului însuşi. Mai mult, înţelegerea eventuale- 
lor consecinţe ale fizicii cuantice trecea printr-un 
efort de asimilare a unui formalism matematic 
complex, efort pentru care filosofii de meserie, 
prin formaţia lor, nu erau pregătiţi. 

Nu e, deci, de mirare că primele tentative 
de formulare a unei viziuni cuantice asupra 
lumii s-au efectuat în marginea mişcării filoso- 
fice contemporane, datorită lucrărilor unui fizi- 
cian - Niels Bohr, ale unui inginer - Alfred 
Korzybski, şi ale unui epistemolog de formaţie 
ştiinţifică - Stephane Lupasco. Putem astfel 
constata, în prima jumătate a secolului trecut, 
apariţia a trei direcţii principale: 

i) cea a lui Bohr, convins că principiul de 
complementaritate putea constitui punctul de 
plecare al unei noi epistemologii, îmbrăţişind 
totodată fizica, biologia, psihologia, istoria, poli- 
tica sau sociologia?; 

ii) cea a lui Korzybski, ce propunea un 
sistem de gîndire non-aristotelic, cu o infinitate 
de valori3; 


1 Joan P Couliano, Eros et magie à la Renaissance 
(Eros şi magie în Renastere), Flammarion, Paris, 1984, 
PP. 237-245. 

2 Niels Bohr, Essays 1958-1962 on Atomic Physics 
and Human Knowledge (Eseuri despre fizica atomică şi 
cunoaşterea umană), Interscience Publishers, New 
York, 1963 ; a se vedea si Gerald Holton, L'Imagination 
scientifique (Imaginaţia ştiinţifică), Gallimard, Paris, 
1981, pp. 124-129. 

3 Alfred Korzybski, Science and Sanity (Ştiinţă şi 

iii) cea a lui Lupasco, fondată pe logica an- 
tagonismului energetic. 

În acest context, lucrările lui Stephane 
Lupasco ocupă un loc aparte. Principiul comple- 
mentaritätii reprezenta o bază prea restrînsă, iar 
abordarea lui Korzybski, în ciuda importantelor 
contribuţii la înţelegerea structurilor limbajului, 
rămînea prea vagă şi non-predictivă. Lupasco 
este singurul care a reuşit să identifice o lege a 
invariantei, permitind, în principiu, unificarea 
diferitelor domenii ale cunoaşterii. 

Fără îndoială, aşa cum o sublinia pictorul 
Georges Mathieu, Lupasco nu e un filosof “la 
modă”4. Deşi a scris cincisprezece cărți, deşi 
artişti, oameni de ştiinţă, gînditori şi oameni de 
cultură de mare calitate, precum Gaston 
Bachelard, Benjamin Fondane, Gilbert Durand, 
Edgar Morin, Henri Michaux, Andre Breton, 
Salvador Dali, Georges Mathieu, René Huyghe, 
Yves Barel, Thierry Magnin sau André de Peretti 
au recunoscut importanţa lucrărilor sale, 
Lupasco rămîne un filosof prea puţin cunoscut. 
Un mare congres international Stéphane 
Lupasco - l'homme et l'oeuvre (S.L. — omul si 
opera) a avut loc în martie 1998 la Institut de 
France. Ca urmare a acestui congres, a apărut un 


Sănătate), The International Non-Aristotelian Library 
Publishing Company, Lakeville, Connecticut, 1958 
(prima ediţie datează din 1933) ; a se vedea şi Gaston 
Bachelard, La Philosophie du non. Essai d'une 
philosophie du nouvel esprit scientifique (Filosofia lui 
NU. Schitä de filosofie a noului spirit științific), PUF, 
Paris, 1940, Ch. La Logique non-aristotélicienne (Logica 
non-aristotelică), pp. 127-134. 

4 Georges Mathieu, L'Abstraction prophétique 
(Abstractia profetică), Gallimard, « Idées », Paris, 1984, 
p. 83 ; a se vedea şi pp. 63, 85-86, 89, 91, 129, 144, 331. 

volum colectiv ce pune în lumină întreaga actua- 
litate a filosofiei lui Lupascos. 

Nu intentionäm să facem aici o expunere 
academică a operei lui Lupasco. Cititorul intere- 
sat de o prezentare sistematică a ideilor sale 
poate consulta teza de doctorat a lui Marc 
Beigbederé sau monografia lui Gérard Moury. 
Ne limităm la analiza cîtorva aspecte ale viziunii 
lui Lupasco asupra naturii Realitätii si a conse- 
cintelor asupra vieţii omului de astăzi. 


ŞTIINŢA, INVARIANTA ŞI UNIVERSALITATEA 


Convingerea că rezultatele cele mai gene- 
rale ale ştiinţei trebuie integrate oricărui demers 
filosofic traversează ca o axă întreaga operă a lui 
Lupasco : “... nici o teorie, nici o doctrină, nici o 
concepţie... nu mai este cu adevărat posibilă 
dacă ignoră datele experienţei ştiinţifice, care 
inundă totul şi, pe de altă parte, nu ne mai 


5 Stéphane Lupasco - L'Homme et l'œuvre, Monaco, 
Rocher, « Transdisciplinarite »,1999, sub direcţia lui 
Horia Badescu şi Basarab Nicolescu ; a se vedea şi 
Basarab Nicolescu, Stephane Lupasco (1900-1988), in 
Universalia 1989, Encyclopaedia Universalis, Paris, 
1989, sectiunea "Vies et portraits" ; Basarab Nicolescu, 
Stéphane Lupasco (1900-1988), in Les œuvres 
philosophiques - Dictionnaire, Encyclopédie Philoso- 
phique Universelle, P.U.F., Paris, 1992. 

6 Marc Beigbeder, Contradiction et nouvel 
entendement (Contradictia şi noua înţelegere), Bordas, 
Paris, 1972, thèse de Doctorat d'Etat ès Lettres ; Gérard 
Moury, Stéphane Lupasco : pour une Nouvelle Logique - 
la logique dynamique du contradictoire (S.L. : pentru o 
Nouă Logică — logica dinamică a contradictoriului), 
Institut National de Recherche et de Documentation 
Pédagogiques, Paris, 1976. 

putem adäpa din achiziţiile teoretice ale cunoas- 
terii constituite, pentru că ele nu mai răs- 
pund..."7. 

Una din cele mai bune ilustraţii ale logicii 
antagonismului a lui Lupasco este oferită de evo- 
lutia istorică, în timp, a propriei sale gîndiri 
filosofice. Această gîndire se situează sub dublul 
semn al discontinuitätii față de gândirea filoso- 
fică constituită şi a continuității (ascunse, căci 
inerentă structurii înseşi a gîndirii umane) față 
de Traditie. Sursa ei dublă se află în logica de- 
ductivă, obligatoriu asociativă, şi în intuiţie, care 
nu este asociativă. În fine, la un nivel mai subtil, 
putem discerne acest demers antagonist în 
marile etape care au marcat constituirea filoso- 
fiei lui Lupasco. Principiul dualismului anta- 
gonist este deplin formulat încă din 1935, în teza 
sa Du Devenir logique et de l'affectivité (Despre 
devenirea logică şi despre afecti-vitate}S. Are ca 
punct de plecare o meditaţie profundă asupra 
caracterului contradictoriu al spaţiului şi al 
timpului, revelat de teoria relativităţii restrînse a 
lui Einstein, teorie ce constituie apogeul fizicii 
clasice. Noţiunile de actualizare şi de potentia- 
lizare sunt deja prezente, chiar dacă ele nu vor fi 
precizate decît gradual, la nivelul înţelegerii, dar 


7 Stéphane Lupasco, Les Trois Matières (Cele trei 
materii), Paris, UGE, «10/18 » 1970, p. 58. 

3 Stephane Lupasco, Du devenir logique et de 
Laffectivite, Vol. I - Le dualisme antagoniste et les 
exigences historiques de Lesprit (Dualismul antagonist 
şi exigenţele istorice ale spiritului), Vol. II - Essai d'une 
nouvelle théorie de la connaissance (Schitä a unei noi 
teorii a cunoaşterii), Paris, Vrin, 1935 ; a 2a ediţie: 1973 ; 
La physique macroscopique et sa portée philosophique 
(Fizica macroscopică si dimensiunea ei filosofică), 
Paris, Vrin, 1935 (teză complementară). 

si la nivel terminologic. 

Un al doilea pas este făcut odată cu 
Experienţa microfizică şi gîndirea umană, apă- 
rută în 19409. În această carte, Lupasco asimi- 
lează şi generalizează învăţătura fizicii cuantice 
într-o veritabilă viziune cuantică a lumii. 

Relaţiile lui Heisenberg aruncă o lumină 
cu totul tulburătoare asupra dinamicii particu- 
lelor cuantice. Potrivit interpretării lui Lupasco, 
actualizarea localizării spaţiale antrenează po- 
tentializarea cantităţii de mişcare, iar actuali- 
zarea localizării temporale antrenează potentia- 
lizarea extensiei în energie. Conceptul de iden- 
titate a unei particule, în sensul clasic al terme- 
nului, nu mai este deci valabil în lumea cuantică. 

Contradictia între identitate şi non-identi- 
tate, contradicţie inerentă lumii infinitului mic, 
lumii particulelor, este acceptată de Lupasco ca 
un dat inevitabil al experienţei şi ca semn al unei 
relaţii revelatoare între progres şi contradicţie : 
“... ştiinţa nu progresează decît pentru că expe- 
rienta, ca şi gîndirea, se lovesc neîncetat de con- 
tradicţii ”. Această acceptiune era consecinţa 
unui act de curaj intelectual şi moral într-o lume 
puternic dominată de imaginea realismului cla- 
sic. Trebuie subliniat faptul că chiar şi părinţii 
fondatori ai fizicii moderne, cu excepţia, într-o 


9 Stéphane Lupasco, L'Experience microphysique et 
la pensée humaine (Experienţa microfizică şi gîndirea 
umană), Paris, PUF, 1941 (o ediţie preliminară a fost 
publicată în 1940 la Bucureşti, la Fundaţia Regală pentru 
Literatură şi Artă) ; a 2a ediţie : Monaco, Rocher, 
«L'esprit et la matière », 1989, prefaţă de Basarab 
Nicolescu. În ediţia franceză, a fost suprimat capitolul 
Considérations préliminaires (Consideraţii prelimi- 
nare) din ediţia română. 

anumită măsură, a lui Pauli, Heisenberg şi Bohr, 
nu au îndrăznit să treacă acest prag. Lupasco a 
perceput, în întreaga sa amploare, dimensiunea 
universală a descoperirii lui Planck : “Desigur, 
nu există problemă mai enigmatică decît cea a 
apariţiei cuantelor. Cum de i-a venit, oare, lui 
Planck această idee nemaipomenită a cuantifi- 
cării ? E un eveniment psihologic şi istoric ce îşi 
are originea ... în mişcările metafizice cele mai 
îndepărtate ale gîndirii şi destinului oamenilor”. 
El vede în această emergentä bruscă a discon- 
tinuităţii semnul ce anunţă o schimbare în cur- 
sul Istoriei : “... intuiţia lui Planck... este asemă- 
nătoare cu unele din acele scurte, modeste şi 
inexplicabile acte istorice care modifică, pentru 
mult timp, cursul evenimentelor umane”. 
Lupasco se simte astfel îndreptăţit să formuleze 
problema capitală, cea a extrapolării unei idei 
ştiinţifice la Realitate în ansamblul ei : “Cuanti- 
ficarea, care este, după părerea noastră, tocmai 
introducerea irezistibilă — şi inconstientä - a 
contradictiei în sînul faptelor microfizice... tre- 
buie, oare, extinsă, înțeleasă în acest mod, la 
toate faptele ? ”:0. Conceptul de antagonism con- 
tradictoriu, care s-a ivit din ştiinţă, poate, la rîn- 
dul său, să limpezească anumite aspecte neclare 
ale ştiinţei înseşi : “... dacă... ne hotărîm să intro- 
ducem în gîndirea ştiinţifică noţiunea de antago- 
nism contradictoriu... înţelegem cum un cîmp, 
ca şi continuum omogen, este mereu legat de un 
corpuscul, ca discontinuum născut de o excluzi- 
une eterogenizantă... "11. 


10 Jbid., ediţia română., pp. 20, 7, 14. 

1 Stéphane Lupasco, Les Trois Matières, op. cit. , pp. 
30-31. 

În aceeaşi carte, Experienţa microfizică şi 
gîndirea umană, Lupasco evidenţiază impor- 
tanta filosofică a principiului de excluziune al lui 
Pauli, veritabil principiu de individuatie în lu- 
mea evanescentă a particulelor. O particulă este 
definită în general ca un ansamblu de proprie- 
täti intrinseci, numite numere cuantice, şi îi este 
asociată o anumită energie-impuls. Particulele 
pot fi clasate în fermioni - particule de spin 
semi-întreg (de exemplu, electronul sau proto- 
nul) şi bozoni - particule de spin întreg (de 
exemplu, fotonul sau pionul). Principiul lui Pauli 
postulează că doi fermioni, chiar dacă au ace- 
leaşi numere cuantice (deci sunt identici), se ex- 
clud reciproc. Altfel spus, nu poate exista mai 
mult de un fermion într-o stare cuantică deter- 
minată. În acest mod (prin aplicarea principiului 
lui Pauli la cazul electronilor) este creată bogăţia 
elementelor chimice observate în natură. Princi- 
piul lui Pauli introduce, aşadar, o diferenţă între 
identitatea presupusă a particulelor, o tendinţă 
spre eterogenizare într-o lume care pare, la su- 
prafatä, destinată omogenizării. 

În sfîrşit, ultimul pas decisiv este făcut în 
1951, cu Principiul antagonismului şi logica 
energiei, care reprezintă încercarea unei forma- 
lizări axiomatice a logicii antagonismului. Aceas- 
tă formalizare este importantă pentru cristali- 
zarea gîndirii lui Lupasco, deoarece ea introduce 
o rigoare, o precizie fără de care această gîndire 
putea fi considerată o imensă reverie, fascinantă 
dar vagă. Există o teamă instinctivă, venind din 
străfundurile ființei noastre, față de acceptarea 
principiului tertului inclus - există un al treilea 
termen T care este în acelaşi timp A şi non-A, 

căci această acceptare pare să pună la îndoială 
propria noastră identitate, propria noastră exis- 
tentä. Această teamă se regăseşte chiar şi în lim- 
bajul ştiinţific. Relaţiile lui Heisenberg au fost 
greşit numite relaţii de incertitudine. Ele sunt 
mai degrabă relaţii de certitudine, pentru că 
unele calcule precise, fondate pe aceste relaţii, 
sunt verificate experimental, de la talia atomului 
pînă la parametrii tehnici ai marilor accelera- 
toare de particule. În mod analog, Lupasco arată 
că acceptarea principiului tertului inclus, depar- 
te de a conduce la imprecizie, la arbitrar, la haos, 
conduce la un formalism logic precis şi predictiv. 

În concluzie, filosofia lui Lupasco are ca 
punct de plecare fizica modernă şi logica axio- 
matică, ceea ce o singularizează în contextul ac- 
tual. Rezultatele cele mai generale ale ştiinţei pot 
şi trebuie să fie integrate în bazele însele ale unui 
demers filosofic, dacă într-adevăr Natura nu este 
un accident al existenţei. În acest sens, filosofia 
lui Lupasco este de o mare noutate, deschizînd 
un drum a cărui importanţă nu poate fi încă 
evaluată. Această filosofie pleacă de la ştiinţă şi 
apoi revine spre ştiinţă, pentru a o fertiliza, pen- 
tru a o înnobila printr-o viziune unificată a lu- 
mii, care nu poate decît accelera marile descope- 
riri ştiinţifice. 

Dar ar putea fi imediat formulată o obiec- 
tie majoră : cum poate filosofia, în dorinţa sa de 
stabilitate şi de permanenţă, să accepte ca fun- 
dament ştiinţa, care se află într-o stare de perpe- 
tuă fierbere, de schimbare continuă ? Chiar şi 
Lupasco spunea : “Aventura experimentală a şti- 
intei secolului nostru este ca un taifun care 
mătură totul în calea lui — inclusiv teoriile 

ştiinţifice... ale celor care l-au declanşat si îl 
alimentează irezistibil "12 Obiectia este impor- 
tantă şi nu trebuie eludată. 

Această obiectie se spulberă la o analiză 
detaliată a filosofiei lui Lupasco, care depăşeşte 
de departe, prin generalizările sale, cadrul îngust 
al fizicii. E drept că filosofia lui Lupasco pleacă 
de la rezultatele mai generale ale ştiinţei con- 
temporane, dar încearcă să extragă din aceste 
rezultate ceea ce este şi mai general, într-o 
căutate de invarianță şi de universalitate. Şi, de 
altfel, tocmai în această invarianță, în această 
căutare de legi generale care traversează toate 
scările şi care guvernează fenomenele la toate 
scările, rezidă, după părerea mea, legătura inti- 
mă ditre filosofia lui Lupasco şi Traditie. Potrivit 
lui Lupasco, invarianta este logica energiei. 


TERTUL INCLUS 


Tertul inclus nu înseamnă nicicum că 
putem afirma un lucru şi contrariul său, ceea ce, 
prin anihilare reciprocă, ar distruge orice 
posibilitate de predictie şi, deci, orice posibilitate 
de abordare ştiinţifică a lumii. 

Este vorba mai degrabă de a recunoaşte 
că, într-o lume de interconexiuni ireductibile 
(precum lumea cuantică), a face o experienţă sau 
a da o interpretare rezultatelor experimentale se 


12 Stéphane Lupasco, Le Principe d'antagonisme et la 
logique de l'énergie. Prolégomènes à une science de la 
contradiction (Principiul antagonismului şi logica 
energiei. Prolegomene la o ştiinţă a contradictiei), Paris, 
Hermann, «Actualités scientifiques et industrielles», n° 
1133, 1951. 

reduce inevitabil la o decupare a realului care 
afectează realul însuşi. Entitatea reală poate 
astfel să dezvăluie aspecte contradictorii care 
sunt de neînțeles, absurde chiar, din punctul de 
vedere al unei logici fondate pe postulatul “sau 
asta sau cealaltă ”. Aceste aspecte contradictorii 
încetează să mai fie absurde într-o logică fondată 
pe postulatul “şi asta şi cealaltă”, sau mai 
degrabă "nici asta nici cealaltä"15. 

Dezvoltarea riguroasă a formalismului său 
axiomatic îl conduce pe Lupasco la postularea 
existenţei unui al treilea tip de dinamică 
antagonistă, ce coexistă cu cea a eterogenităţii, 
care guvernează materia vie şi cu cea a 
omogenizării, care guvernează materia fizică 


13 Basarab Nicolescu, Le Tiers inclus. De la physique 
quantique à l'ontologie (Tertul inclus. De la fizica 
cuanticà la ontologie), in Stéphane Lupasco - L'Homme 
l'œuvre, op. cit. , pp. 113-144 ; Basarab Nicolescu, Levels 
of Complexity and Levels of Reality (Niveluri de 
complexitate şi niveluri de realitate), in The Emergence 
of Complexity in Mathematics, Physics, Chemistry, and 
Biology (Emergenta complexității în matematică, fizică, 
chimie şi biologie), Proceedings of the Plenary Session of 
the Pontifical Academy of Sciences, 27-31 octombrie 
1992, Casina Pio IV, Vatican, Ed. Pontificia Academia 
Scientiarum, Vatican City, 1996 (distribuită de Princeton 
University Press), editată de Bernard Pullman; Basarab 
Nicolescu, Gâdelian Aspects of Nature and Knowledge 
(Aspecte godeliene ale naturii şi cunoaşterii), in 
"Systems - New Paradigms for the Human Sciences" 
“Sistemele — Noi paradigme pentru ştiinţele umane), 
Walter de Gruyter, Berlin - New York, 1998, editată de 
Gabriel Altmann şi Walter A. Koch ; Basarab Nicolescu, 
Hylemorphism, Quantum Physics and Levels of Reality 
(Hilemorfism, fizică cuantică şi niveluri de realitate), in 
Aristotle and Contemporary Science (Aristotel şi ştiinţa 
contemporană), Vol. L Peter Lang, New York, 2000, pp. 
173-184. 

macroscopicä. Acest nou mecanism dinamic 
presupune existenta unei stäri de echilibru 
riguros, exact între polii unei contradictii, într-o 
semi-actualizare şi o semi-potentializare strict 
egale. Această stare, numită de Lupasco starea T 
CT” fiind inițiala “tertului inclus”), caracte- 
rizează lumea microfizică, lumea particulelor. 
Noua dinamică acţionează ca o veritabilă forță 
conciliatoare între eterogenizare şi omogenizare. 
Structura binară omogen-eterogen, care părea a 
fi cea a antagonismului energetic este astfel 
înlocuită printr-o structură ternară, ale cărei 
consecinţe generale în plan conceptual au fost 
analizate de Lupasco însuşi în Cele trei materii. 
Consecințele acestei structuri ternare pentru 
dialogul dintre ştiinţă şi religie au fost explorate, 
iar aceste investigaţii sunt deosebit de inci- 
tante:4. 


4 Michel Camus, Thierry Magnin, Basarab Nicolescu 
şi Karen-Claire Voss, Levels of Representation and 
Levels of Reality: Towards an Ontology of Science 
(Niveluri de Reprezentare şi niveluri de realitate: spre o 
ontologie a ştiinţei), in The Concept of Nature in Science 
and Theology (Conceptul de natură în ştiinţă şi 
teologie) (partea a IIa), Geneva, Labor et Fides, 1998, pp. 
94-103; Thierry Magnin, Entre science et religion. Quête 
de sens dans le monde present, Monaco, Rocher, 
« Transdisciplinarite », 1998, prefață de Basarab 
Nicolescu, postfață de Henri Manteau-Bonamy / Între 
ştiinţă şi religie, Iaşi, Junimea, 2007 ; Heinz R. Pagels, 
The Cosmic Code (Codul cosmic), Bantam Books, 
Toronto-New York-London-Sydney, 1983, p. 155. 

DE CE ESTE TERTUL INCLUS 
UN SCANDAL INTELECTUAL? 


Dezvoltarea fizicii cuantice, ca si 
coexistenta dintre lumea cuantică şi lumea 
macrofizică au condus, în planul teoriei şi 
experienţei ştiinţifice, la apariţia unor cupluri de 
contradictorii reciproc exclusive (A şi non-A): 
undă si corpuscul, continuitate şi discon- 
tinuitate, separabilitate şi non-separabilitate, 
cauzalitate locală şi cauzalitate globală, simetrie 
şi ruptură de simetrie, reversibilitate a timpului 
etc. 

Scandalul intelectual provocat de meca- 
nica cuantică constă în faptul că acele cupluri de 
contradictorii pe care le-a pus în evidenţă sunt 
cu adevărat reciproc contradictorii cînd sunt 
analizate prin grila de lectură a logicii clasice. 
Această logică e fondată pe trei axiome : 

1. Axioma identităţii : A est A. 

2. Axioma non-contradicţiei : A nu este 
non-A. 

3. Axioma tertului exclus : nu există un al 
treilea termen T (T de la "tert inclus”) care să fie 
în acelaşi timp A şi non-A. 

În ipoteza existenţei unui singur nivel de 
realitate, a doua şi a treia axiomă sunt evident 
echivalente. Aceasta poate explică de ce, chiar şi 
în manualele de logică, axioma tertului exclus nu 
este decît rareori menţionată ca axiomă inde- 
pendentă de cele ale identităţii şi non-contra- 
dictiei. 

Dacä acceptäm logica clasicä, ajungem 
imediat la concluzia că acele cupluri de contra- 
dictorii puse în evidenţă de fizica cuantică sunt 

reciproc exclusive, cäci nu se poate afirma în 
acelasi timp validitatea unui lucru si contrariul 
său : A şi non-A. Perplexitatea iscată de această 
situaţie este firească : poţi afirma, dacă eşti 
întreg la minte, că noaptea e zi, ca negrul e alb, 
că bărbatul e femeie, că viaţa e moarte ? 

Totuşi, în plan social, logica tertului exclus 
acţionează ca o veritabilă logică de excluziune : 
binele sau răul, dreapta sau stînga, femeile sau 
bărbaţii, bogatii sau săracii, albii sau negrii. Ar fi 
revelator să întreprindem o analiză a xenofobiei, 
a rasimului, a antisemitismului sau a nationa- 
lismului în lumina logicii tertului exclus. 

Astăzi trăim în plină desäntare porno- 
grafică a gîndirii binare. Logica binară a adevă- 
rului absolut şi a falsitätii absolute acţionează cu 
o impudoare ce te lasă fără grai. "Lupta Binelui 
împotriva Răului”, "Dumnezeu este cu noi !" — 
tot atitea sloganuri ce fac să freamăte de apro- 
bare mulțimile şi culminează cu această incredi- 
bilă afirmaţie ce reia, fără s-o ştie, un slogan 
leninist binecunoscut : "Cine nu este cu noi este 
împotriva noastră !". 

Este interesant de subliniat inversiunea pe 
care gîndirea totalitară o operează în raport cu 
afirmaţia cunoscută din Noul Testament: "Căci 
cine nu este împotriva noastră este pentru noi." 
(Marcu 9:40). În Epistola sa către romani (8:31), 
Sfîntul Pavel explică sensul acestei afirmaţii: 
"Fraţilor, dacă Dumnezeu e pentru noi, cine este 
împotriva noastră ?". Gîndirea totalitară, chiar 
cea de natură religioasă'5, este o gîndire fără 


15 Peter Sloterdijk, La folie de Dieu. Du combat des 
trois monothéismes (Nebunia întru Dumnezeu. Despre 
lupta celor trei monoteisme), Paris, Libella - Maren Sell 

Dumnezeu. În numele lui Dumnezeu este ucis 
Dumnezeu. Acolo unde Noul Testament este 
inclusiv, totalitarismul este exclusivi6. Aceasta 
este enorma miză contemporană a acceptării sau 
a neacceptării Tertului. 

Asasinarea transcendentei este împlinirea 
gîndirii binare. Relativul devine un absolut, 
astfel încît să se poată afirma totodată orice şi 
contrariul său. Adversarii acţionează fiecare "în 
numele lui Dumnezeu"? Care Dumnezeu ? Să fie, 
oare, tot atîtia dumnezei cîte religii ? 


LOGICA ENERGIEI ESTE O LOGICĂ CUANTICĂ? 


Odată cu constituirea definitivă a meca- 
nicii cuantice, prin anii '30, fondatorii noii 
ştiinţe şi-au pus cu acuitate problema unei noi 
logici, numită "cuantică". În 1936, Birkhoff şi 
van Neumann prezintă o primă propunere a unei 
asemenea logici cuantice. De atunci, un număr 
important de lucrări (Mackey, Jauch, Piron etc.) 
a fost consacrat studiului unei formulări coeren- 
te a unei logici cuantice. 

Ambitia unei astfel de logici era de a 
rezolva paradoxurile generate de mecanica 
cuantică şi de a încerca, în măsura posibilului, să 
ajungă la o forţă predictivă mai mare decît prin 
logica clasică. Statutul său rămîne şi astăzi 
ambiguu : ne îndoim de forţa sa predictivă şi 
chiar de existenţa sa, ca teorie generală a infe- 


Editions, 2008. 

16 Autorul îi este recunoscător lui Jean-François 
Malherbe pentru că i-a atras atenţia asupra acestui 
aspect (convorbire particulară, 13 janvier 2009). 

rentelor valabile:7. Situaţia este bine rezumată de 
Heinz Pagels : “... majoritatea fizicienilor, ca şi 
majoritatea altor oameni, ezită să-şi aban- 
doneze modul obişnuit, boolean de a gîndi... care 
este copiat după modul în care limbajul obişnuit 
corespunde lumii experienţei. Ei suspectează că 
adoptarea unei logici cuantice, non-boolene, este 
un fel de artificiu ce atribuie neliniştitoarea 
stranietate cuantică mai degrabă minţii lor decît 
lumii fizice, căreia, după ei, această stranietate îi 
aparţine... "18. 

Majoritatea logicilor cuantice au modificat 
a doua axiomă a logicii clasice - axioma non- 
contradictiei - introducînd non-contradictia cu 
mai multe valori de adevär în locul celei a 
cuplului binar (A, non-A). Aceste logici multiva- 
lente, al căror statut e încă controversat în ceea 
ce priveşte puterea lor predictivă, nu au luat în 
consideraţie o altă posibilitate : modificarea celei 
de a treia axiome — axioma tertului exclus. 

A fost meritul istoric al lui Lupasco de a fi 
afirmat că logica tertului inclus este o logică 
adevărată, formalizabilă şi non-contradictorie. 
Lupasco a avut dreptate prea devreme. Absența 
noţiunii de "niveluri de realitate" din filosofia sa 
îi întuneca conţinutul. Mulţi au crezut că logica 
lui Lupasco viola principiul non-contradictiei — 
de unde şi numele, nu prea fericit, de "logică a 
contradicţiei” — şi că presupunea riscul unor 
alonecări semantice fără sfîrşit. În plus, teama 
viscerală de introducere a noţiunii de "tert 


17 T. A. Brody, On Quantum Logic (Despre logica 
cuantică), in Foundations of Physics, vol. 14, n° 5, 1984, 
PP. 409-430. 

18 Heinz R. Pagels, op.cit., p. 155. 


26 BASARAB NICOLESCU 


inclus", cu rezonantele sale magice, nu a fäcut 
decît să sporească neîncrederea faţă de o 
asemenea logică: cum să concepi un tert 
unificator al lui A şi non-A ? 

Nu se poate afirma că formalismul axio- 
matic al lui Lupasco este per se o logică cuantică, 
în sensul că poate fi aplicat direct inferentelor 
specifice, detaliate ale mecanicii cuantice. Tre- 
buie mai întîi tradus în terminologia fizicii 
cuantice. De exemplu, aşa cum remarca J. S. 
Bell, noţiuni precum “sisteme observate” şi 
“aparate de observaţie” care măsoară “observa- 
bilele” trebuie să dispară într-o teorie cuantică 
fundamentală:9. Bell propune înlocuirea noţiunii 
de observabil prin cea de beable (ceea ce, într-o 
traducere aproximativă, înseamnă “poate fi 
capabil de a fi”), care pare să facă ecou conceptu- 
lui de potentializare al lui Lupasco. În opinia 
mea, formalismul general axiomatic dezvoltat de 
Lupasco în Principiul antagonismului şi logica 
energiei constituie însăşi osatura logicii cuan- 
tice. 


BOHR, LUPASCO ŞI TERTUL INCLUS 


Originalitatea abordării lui Lupasco este şi 
mai bine pusă în evidenţă cînd o comparăm cu 
cea a lui Bohr : “...este extrem de important să 
recunoaştem că, oricît de mult ar depăşi feno- 
menele capacitatea explicatiilor fizicii clasice, 
descrierea tuturor rezultatelor experienţei tre- 


19 J. S. Bell, Beables for Quantum Field Theory 
(“Beables” pentru teoria cîmpului cuantic), publicaţie 
CERN TH 4035/84, Genève, 1984. 

buie să fie exprimată în termeni clasici. Motivul 
e simplu : prin cuvîntul “experienţă” ne referim 
la o situaţie în care le putem spune altor oameni 
ceea ce am făcut şi ceea ce am învăţat; rezultă că 
descrierea dispozitivului experimental şi a 
rezultatelor observaţiilor trebuie să fie exprimată 
într-un limbaj lipsit de ambiguitate, care să 
folosească în chip potrivit terminologia fizicii 
clasice "o. Regăsim aici amestecul hibrid fizică 
cuantică-limbaj natural-fizică clasică, care dă 
naştere, prin coexistenta opuşilor, unor para- 
doxuri fără sfirşit. Este, oare, atît de evident 
faptul că limbajul natural este singurul ce poate 
fi conceput pentru transmiterea rezultatelor unei 
experienţe ? În orice caz, un compromis istoric 
se conturează tot mai clar, constînd în transferul 
contradictiei din planul fiinţei în planul 
limbajului, unde, de altfel, chiar şi acolo, tinde să 
se şteargă : “...Bohr a ajuns la o concluzie din 
care cunoaştem puţine exemple în istoria ideilor, 
alegînd să lanseze explicit o nouă thema, sau, cel 
puţin, să identifice o thema care nu fusese încă 
recunoscută, conştient, ca inerentă fizicii 
contemporane - scrie Gerald Holton. În ocu- 
rentä, Bohr le cerea fizicienilor să admită în 
acelaşi timp şi non- - chiar dacă nu e vorba 
ca acestea să se manifeste vreodată simultan în 
acelaşi plan de investigaţie. Şi nici nu e vorba de 
a transmuta şi non- în vreo entitate nouă. 
Mai mult, ele coexistă sub forma sau sau non- 

, alternativă decisă de alegerea eventuală a 
întrebărilor, teoretice sau experimentale, pe care 


20 Niels Bohr, Physique atomique et connaissance 
humaine (Fizica atomică şi cunoaşterea umană), Paris, 
Gauthier-Villars, 1961, pp. 66-67. 

intentionäm să le punemr”2:. Alunecarea pro- 
gresivă a contradictiei către non-contradictie 
este vizibilă în poziţia majorităţii fizicienilor, în 
interpretarea pe care o dau principiului comple- 
mentarităţii, pe urmele lui Bohr: în ce constă 
“noua thema” dacă “nu e vorba de a transmuta 
şi non- în vreo entitate nouă” ? Şi ce înseamnă 
“să admiti totodată şi non- ” dacă ele 
“coexistă sub forma sau sau non- ” ? E ca şi 
cum ai spune că luna ne arată cînd o jumătate, 
cînd cealaltă. Desigur, nu e nimic misterios sau 
nou într-o asemenea situaţie : complemen- 
taritatea aspectelor reciproc exclusive face loc, 
prin alunecarea în limbajul natural, comple- 
mentaritätii obişnuite, care este mai degrabă o 
juxtapunere. Deci, nu trebuie să ne surprindă 
faptul că, chiar şi materialistii dialectici 
dogmatici, atît de suspicioşi în privinţa 
aspectelor “dubioase” ale fizicii cuantice, au pri- 
mit cu satisfacţie această interpretare a princi- 
piului complementaritätii. Întreaga problemă se 
rezumă la aceea că fenomenele cuantice ne arată 
aspecte de natură diferită : e ca şi cum am spune 
că observînd aceeaşi jumătate de lună am putea 
concluziona, printr-o anumită experienţă, că e 
vorba de o parte dintr-un corp ceresc, în vreme 
ce, printr-o altă experienţă, am deduce cu certi- 
tudine că nu e vorba de o parte dintr-un corp 
ceresc. Un eveniment cuantic care este şi conti- 
nuu şi discontinuu este un exemplu similar. 

În mod paradoxal, nu Bohr, ci Lupasco a 
dezvăluit consecinţele logice ale principiului 


= Gerald Holton, L'Imagination scientifique 
(Imaginaţia ştiinţifică), Paris, Gallimard, 1981, pp. 98- 
99. 

complementaritätii, arătînd că e vorba de un 
principiu de contradicţie, organizator şi structu- 
rant al unei noi viziuni asupra Realitätii. 


DIALECTICA TERNARĂ A REALITĂȚII 


Lupasco situează în centrul meditatiei sale 
filosofice conceptul de energie. În fizica clasică, 
rolul central este jucat de noţiunea de obiect, cea 
de energie fiind una derivată, secundară. Fizica 
modernă, relativistă şi cuantică, a răsturnat 
această ierarhie. După cum am văzut, noţiunea 
de obiect este înlocuită prin cea de eveniment, 
de relaţie, de interconexiune. Adevărata mişcare 
e cea a energiei. Acest dinamism energetic 
guvernează ansamblul fenomenelor fizice. "A 
concepe ştiinţific materia în sine ca realitate 
substanţială a lucrurilor şi nu ca energie în 
Putere a formelor - observa Ludovic de 
Gaigneron — înseamnă a se condamna la a nu 
înţelege nimic din “trecerea la limită” ce 
caracterizează actul cauzal şi obiectivitatea lui 
Imago Mund, "ez, 

Potrivit logicii formulate de Lupasco, 
energia, “...în constituantii săi fundamentali, 
posedă totodată proprietatea identităţii si 
proprietatea  diferentierii  individualizatoa- 
re...”23, Manifestarea unui fenomen oarecare este 
echivalentă cu o anume actualizare, cu o 


22 Ludovic de Gaigneron, Du Métaphysique au 
physique. Essai de réalisme transcendant (De la 
metafizic la fizic. Schiţă de realism transcendent), Paris, 
Le Cercle du Livre, 1958, p. 161. 

23 Stéphane Lupasco, Psychisme et sociologie 
(Psihism şi sociologie), Paris, Casterman, 1978, p. 10. 

tendintä spre identitate, dar aceastä manifestare 
însăşi implică o refulare, o potentializare a tot 
ceea ce nu este acest fenomen, altfel spus, al 
non-identitätii. Potentializarea nu e o anihilare, 
o dispariţie, ci doar o memorare a ceea-ce-nu-s- 
a-manifestat încă. Multe polemici au fost 
declanşate de introducerea conceptului de 
potentializare de către Lupasco, ignorîndu-se 
faptul că acest concept este o traducere directă a 
situaţiei cuantice. În teoria cuantică, fiecare 
observabil fizic are mai multe valori posibile, 
fiecare valoare avînd o anumită probabilitate. 
Deci, o măsurare ar putea conduce la mai multe 
rezultate. Dar, evident, doar unul din aceste 
rezultate va fi obţinut efectiv, ceea ce nu 
înseamnă că celelalte valori ale obiectului 
observat ar fi lipsite de orice caracter de 
realitate. O altă fatetä a conceptului de poten- 
tializare, aşa cum se arată în fizica cuantică, este 
revelată de interpretarea (analizată anterior) 
dată de Lupasco relaţiilor lui Heisenberg. 
Aşadar, conceptul de potentializare îşi află sursa 
în fizica cuantică, dar constituie o generalizare 
care merge mult dincolo de domeniul fizicii. 

O consecință imediată a introducerii 
conceptului de potentializare este faptul că 
această cauzalitate locală (cea a actualizării) este 
mereu asociată, în abordarea lui Lupasco, unei 
finalitäti antagoniste. Cauzalitatea locală nu 
apare decît într-un domeniu restrîns al 
Realităţii. Cauzalitatea globlă este prezentă la 
toate nivelurile de Realitate. Realitatea în 
întregime nu este decît o perpetuă oscilație între 
actualizare şi potentializare. A lua în considerare 
doar actualizarea conduce inexorabil la un real 

trunchiat. Nu existä actualizare absolutä. 

Dar actualizarea si potentializarea nu sunt 
suficiente pentru o definitie logicä coerentä a 
Realitätii. Mişcarea, tranziţia, trecerea de la 
potential la actual nu este de conceput fără un 
dinamism independent care implică un echilibru 
perfect, riguros între actualizare şi potentia- 
lizare, echilibru ce permite tocmai această 
tranziţie. Potrivit propriilor cuvinte ale lui 
Lupasco, “... orice energie posedă dinamisme 
antagoniste, în plus, aceste dinamisme sunt şi 
trebuie să fie astfel încît actualizarea unuia să 
implice potentializarea celuilalt, sau ambii să se 
afle pe cele două traiectorii de trecere de la 
potenţial la actual şi de la actual la potenţial, 
spre sau într-o stare în acelaşi timp de egală 
potentializare şi de egală actualizare a unuia în 
raport cu celălalt... "24. 

Realitatea posedă deci, după Lupasco, o 
structură ternară. În analiza ştiinţifică a unui 
sistem fizic, biologic, sociologic sau psihic, 
trebuie să căutăm să punem în evidenţă anti- 
sistemul său, sistemul său contradictoriu (iar 
ştiinţa e plină de tot felul de “anti-sisteme”). Dar 
e necesară o muncă mult mai delicată pentru 
punerea în evidenţă a acestui al treilea termen 
evanescent, care se află în starea T de echilibru 
riguros între contradictorii (de altfel, chiar în 
filosofia lui Lupasco, noţiunea de stare T nu a 
apărut decît tardiv, către 1950, în momentul 
elaborării formalismului său axiomatic). 

Fizica, biologia, sociologia sau psihologia 
sunt, în această privinţă, abia în stadiul de 


24 Stéphane Lupasco, Les Trois Matières, op. cit., pp. 
19-20. 

gingureli. Si cum să te împiedici să gîndeşti că 
tocmai în această direcţie vor putea fi făcute 
descoperirile capitale în deceniile care vin, dacă 
dinamismul energetic al stării T, supunîndu-se 
la ceea ce Lupasco numeşte ortodeductia 
cuantică, este cu adevărat substratul însuşi al 
Realitätii ? 

O perspectivă diferită asupra structurii 
ternare a filosofiei lui Lupasco poate fi obţinută 
analizind noţiunile de omogenizare şi de 
eterogenizare, pe care el le-a introdus. Omoge- 
nizarea este procesul îndreptat spre identic, spre 
o acumulare fără sfîrşit a tuturor sistemelor în 
una şi aceeaşi stare, spre o dezordine totală, spre 
moartea concepută ca nemişcare. Sursa fizică a 
acestui concept este al Doilea Principiu al 
Termodinamicii (sau Principiul lui Carnot- 
Clausius) care arată că, pentru un sistem 
macrofizic închis, entropia creşte, dezordinea 
sporeşte, energia se degradează spre căldură. În 
lumea microfizicä, omogenizarea guvernează 
evoluţia particulelor, precum fotonii, care nu se 
supun principiului de excluziune al lui Pauli : ele 
pot să se acumuleze la nesfirşit în aceeaşi stare 
cuantică. “Astfel, universul moare în lumină” - 
scrie Lupasco. Ar trebui să adăugăm: “Dacă nu 
ar exista contradictia”. Într-adevăr, potrivit 
logicii lui Lupasco, omogenizarea şi etero- 
genizarea se află într-o relaţie de antagonism 
energetic. Eterogenizarea este procesul orientat 
spre diferit. Ca şi concept, ea provine din princi- 
piul de excluziune al lui Pauli, care acţionează ca 
dinamism de individuatie. O eterogenizare 
absolutä conduce spre o ordine staticä, de unde 
orice miscare e absentä, spre moarte prin dife- 

rentierea extremä. Pentru ca miscarea sä De 
posibilă, trebuie ca omogenul si eterogenul să 
coexiste: “Pentru ca dinamismele să poată fi 
antagoniste, trebuie ca natura lor energetică să 
ţină totodată de omogen si de eterogen... 
Antagonismul eterogenizare-omogenizare este 
astfel un dinamism organizator, structurant. 
Lupasco observă pe bună dreptate că “ 

excluziune nu înseamnă... anarhie, tocmai 
pentru că ea implică eterogenizarea în lupta cu 
forţele de omogenizare, şi deci un antagonism 
organizator... pentru că este... condiţia şi 
principiul formator al oricărei sistematizări... "25. 

Din nou, cuplul antagonist eterogenizare- 
omogenizare nu este suficient pentru a asigura 
mişcarea. Este necesar un al treilea dinamism, 
care implică echilibrul perfect, riguros între 
omogen şi eterogen (şi care nu este, deci, nici 
omogen nici eterogen). 

Logica axiomatică a lui Lupasco degajă 
astfel trei orientări privilegiate, trei dialectici : o 
dialectică de omogenizare, o dialectică de 
eterogenizare şi o dialectică cuantică. Lupasco 
utilizează termenul de tridialectică pentru a 
caracteriza structura gîndirii sale filosofice, 
termen care exprimă structura ternară, tripolară 
(omogen-eterogen-stare T) a oricărei manifestări 
a Realităţii, coexistenta acestor trei aspecte 
inseparabile în orice dinamism accesibil cunoaş- 
terii logice, raţionale. 

Într-un sens aproximativ, am putea vorbi 
de trei logici”, dar e vorba mai degrabă de trei 


25 Ibid. pp. 66, 72, 35. 
26 Petru Ioan, Ştefan Lupaşcu şi cele trei logici ale 
sale, Iaşi, Editura Fundaţiei Ştefan Lupaşcu, 2000. 

orientări privilegiate ale uneia si aceleiaşi logici. 
Tridialectica lui Lupasco, avîndu-şi sursa în 
fizica cuantică, constituie totuşi o grilă generală 
de lectură a fenomenelor de o mare diversitate. 
Astfel, prezenţa principiului tertului inclus 
determină o înrudire bogată în multiple conse- 
cinte între abordarea lui Lupasco şi gîndirea 
simbolică. Fapte atît de îndepărtate de fizica 
cuantică precum cele etnografice sau antropo- 
logice îşi află astfel o posibilitate de interpretare 
coerentă în filosofia lui Lupasco. Mărturia lui 
Gilbert Durand este semnificativă în acest sens : 
“ „cercetarea noastră empirică ajungea la un 
plan de clasificare a imaginilor, guvernat tot de 
trei principii, iar ... Stéphane Lupasco, fără a 
trece prin medierea anchetei etnografice sau a 
anchetei antropologice, stabilea un sistem de 
logică cu... trei termeni, coincizind aproximativ 
cu cele “trei logici” pe care Roger Bastide şi cu 
mine le-am constatat în cercetarea noastră 
antropologică. Astfel, coerenţa (isotopismul) 
concretă a simbolurilor în sînul constelatiilor de 
imagini revela şi acest sistem dinamic de “forte 
de coeziune” antagoniste, pentru care logicile nu 
constituie decît formalizarea”27. 


27 Gilbert Durand, L'Imagination symbolique 
(Imaginaţia simbolică), Paris, PUF, «Quadrige», 1984, 
pp. 95-96; a se vedea şi Gilbert Durand, l'Anthropologie 
et les structures du complexe (Antropologia şi 
structurile complexului), in Stéphane Lupasco - 
L'Homme et l'œuvre, op. cit., pp. 61-74. 

NAŞTEREA SI DINAMICA SISTEMELOR: 
SISTEMOGENEZA LUI LUPASCO 


Dinamismele antagoniste, în echilibrele 
lor variate, dau naştere sistemelor. Aceste siste- 
me reprezintă structurarea energiei, percepţia 
prin organele de simţ nefiind decît o aparenţă, o 
iluzie. “Mai greu încă... - scrie Lupasco — este să 
crezi realmente, să trăieşti convingerea teoretică 
că toate obiectele care ne înconjoară... nu au 
nimic “material”, în sensul multimilenar şi 
instinctiv al noţiunii de materie, şi că ele nu 
sunt... decît manifestările şi sistematizările mai 
mult sau mai puţin rezistente ale energiei...”. 
Această convingere nu este, de altfel, doar 
teoretică. Nucleul şi electronii unui atom ocupă 
un loc infim în raport cu talia atomului, şi totuşi 
ei sunt cei care determină masa atomului. 
Suntem alcătuiți, în acest sens, din vid, dar 
dintr-un vid plin, un vid cuantic, energetic 
“Rezistenţa relativă a sistemelor de evenimente, 
care nu sunt ele însele decit raporturi 
energetice... e cea care conferă reprezentării 
noastre sensibile această impresie de realitate 
fizică consistentă şi opacă pe care o numim 
materie ”28. Vidul, în sens de “neant”, este in- 
compatibil cu logica antagonismului energetic. 

Un concept mai nuantat de materie este 
astfel definit în filosofia lui Lupasco. Antago- 
nismul energetic implică o înläntuire nedefinită 
de contradictorii : “... două dinamisme antago- 
niste dînd naştere unui sistem, acest sistem... va 
implica un sistem antagonist de acelaşi ordin ; 


28 Stéphane Lupasco, Les Trois Matières, op. cit., p. 
38, 15. 

aceste două sisteme vor implica un sistem de 
sisteme antagoniste, şi aşa mai departe, potrivit 
aşa-numitei, de către noi, sistemogeneze...” - 
scrie Lupasco?®. 

Contribuţia lui Lupasco la dezvoltarea gîn- 
dirii sistemice (chiar dacă el preferă termenul de 
sistemologie celui de sistemică) este consi- 
derabiläs°. 


CELE TREI MATERII 


Structura ternară a sistematizărilor ener- 
getice se traduce prin structurarea a trei tipuri 
de materie, care nu sunt izolate, separate : “ 
materia nu pleacă de la “neînsufleţit”... pentru a 
se ridica, prin biologic, din complexitate în 
complexitate, pînă la psihic şi chiar dincolo : cele 
trei aspecte constituie... trei orientări divergente, 
dintre care una, de tip microfizic... nu este o 
sinteză a celor două, ci mai degrabă lupta lor, 
conflictul lor inhibitor...”31. Concluzia că orice 
manifestare, orice sistem comportă un triplu 
aspect - macrofizic, biologic şi cuantic (micro- 


29 Ibid. p. 75. 

30 Georges Lerbet, L'Univers psychique" et la pensée 
complexe («Universul psihic » şi gîndirea complexă), in 
Stéphane Lupasco - L'Homme et l'œuvre, op. cit., pp. 
93-112;Yves Durand, L'apport de la perspective 
systémique de Stéphane Lupasco à la théorie des 
structures de l'imaginaire et à son expérimentation 
(Aportul perspectivei sistemice a lui S.L. la teoria 
structurilor imaginarului si la experimentarea 
acestuia), in Stéphane Lupasco - L'Homme et l'œuvre, 
op. cit., pp. 75-92. 

31 Stéphane Lupasco, Les Trois Matières, op. cit. , p. 
52. 

fizic sau psihic) — este cu certitudine surprinzä- 
toare şi plină de multiple consecinţe. 

Lupasco nu a afirmat niciodată că lumea 
microfizică este lumea psihică. El a pus doar în 
evidenţă isomorfismul dintre aceste două lumi, 
datorat faptului că nimic nu este de o actualitate 
(realitate) absolută şi nimic nu este de o 
potentialitate absolută. Lupasco nu a spus 
niciodată că sufletul se află în electron, sau în 
proton, sau în muon, sau în pion, afirmaţie care 
ar fi, de altfel, absurdă, căci sutele de particule 
cunoscute sunt la fel de fundamentale unele ca şi 
celelalte. Lumea microscopică şi lumea psihică 
sunt două manifestări difererite ale unui acelaşi 
dinamism tridialectic. Isomorfismul lor, similar 
celui studiat de Pauli şi de Jung, este asigurat 
prin prezenţa continuă, ireductibilă a stării T în 
orice manifestare. Ludovic de Gaigneron 
ajungea la o concluzie apropiată : “... reiese că 
esentialul Subiectului, ca şi cel al Obiectului, 
trebuie să subziste într-o sferă sintetică în care 
se conciliază afirmaţia şi negația unui spectacol 
din care ştiinţa nu dizolvă decît aspectul nega- 
tiv. Meditatia sa exhaustivă asupra divizibilului 
ajunge, într-adevăr, la o brumă de obiectivi- 
tate... Dar de ce natura acestei “brume de spaţiu” 
ar fi incompatibilă cu “bruma de spaţiu” din care 
țişneşte conştiinţa umană ? "32. 

S-a considerat adesea că tridialectica lui 
Lupasco e o variantă a dialecticii lui Hegel, 
ignorînd, pe de o parte, rolul fundamental al 
stării T ca mecanism dinamic independent şi, pe 


32 Ludovic de Gaigneron, L'Image ou le drame de la 
nullité cosmique (Imaginea sau drama nulitätü 
cosmice), Paris, Le Cercle du Livre, 1956, pp. 184-185. 

de altă parte, coexistenta în fiecare clipă a celor 
trei polaritäti distincte şi contradictorii în orice 
manifestare. Noţiunea de sistem la Lupasco este 
net diferită de cea de sinteză la Hegel : “Lupasco 
a arătat cu prisosintà - scrie Gilbert Durand — că 
e vorba mult mai mult de un sistem, în care 
subzistă intacte polaritätile antagoniste, decît de 
o sinteză în care teza şi antiteză îşi pierd chiar 
potentialitatea de contradicție "33. Hegel 
încearcă să depăşească/să abolească (aufheben) 
polaritätile antagonice, în vreme ce Lupasco 
încearcă mai degrabă să le asume şi să le 
integreze. 


NON-SEPARABILITATE ŞI UNITATEA LUMII 


Am putea crede, la o privire superficială, 
că antagonismul, lupta contradictoriilor implică 
separarea lor. De fapt, e invers. Logica formală a 
lui  Lupasco antrenează  ineluctabil non- 
separabilitatea: “... nu există vreun element, 
vreun eveniment, vreun punct oarecare în lume 
care să fie independent, care să nu se afle într-un 
raport oarecare de legătură sau de ruptură cu un 
alt element sau eveniment sau punct, din 
moment ce există mai mult de un element sau 
eveniment sau punct în lume... Totul este astfel 
legat în lume... evident, dacă lumea este logică...” 
34, Această afirmaţie nu este un postulat, ci un 
rezultat pe care orice cititor familiar cu logica lui 


33 Gilbert Durand, L'Imagination symbolique, op. 
cit., p. 71. 

34 Stéphane Lupasco, Le Principe d'antagonisme et 
la logique de l'énergie, op. cit., p. 70. 

Lupasco l-ar putea verifica şi singur. Rezultatula 
acesta e comprehensibil chiar şi intuitiv : cum 
orice sistem implică existenţa unui sistem 
antagonist, rezultă că două sisteme oarecare vor 
fi legate printr-un anumit lanţ de sisteme 
antagoniste. Antagonismul energetic este deci o 
viziune a unității lumii, unitate dinamică, 
unitate de înläntuire nedefinită a contra- 
dictoriilor, fondată pe o structură ternară 
universală. 


SAGA ANTIMATERIEI 


Fizica pe care se bazează filosofia lui 
Lupasco este în esenţă cea dinainte de 1950. De 
atunci, a avut loc o evoluţie considerabilă în plan 
teoretic şi experimental, îndeosebi în fizica parti- 
culelor elementare. 

În momentul apariţiei cărţii Experienţa 
microfizică şi gândirea umană, nu existau decît 
cîteva particule. Actualmente, există cîteva sute 
de particule la fel de fundamentale din punct de 
vedere al interacțiunilor lor. Aceste particule 
sunt foarte departe de imaginea obiectelor 
stabile şi armonioase. Evenimentele se prezintă 
experimental mai degrabă ca o creaţie şi o anihi- 
lare continuă a particulelor. Fizica particulelor 
confirmă pe deplin viziunea antagonismului 
energetic din punct de vedere calitativ. Ea con- 
firmă faptul că “... contradictia este un principiu 
de concentrare şi de intensificare a energiei...”şi că 
“. un sistem este cu atît mai rezistent cu cît 
forţelor sale antagoniste le e mai greu să se 
elibereze de echilibrul pe care îl antrenează 

intensitatea lor egală...” 35. Lumea particulelor 
apare astfel ca una din manifestările experimentale 
posibile ale stării T postulate de Lupasco. 

Forţa viziunii lupasciene asupra antago- 
nismului energetic se revelează de o manieră 
spectaculoasă în descoperirea experimentală a 
antiparticulelor ce conduc la conceptul de 
antiunivers sau de antimaterie. Trebuie precizat 
imediat că termenul “antimaterie” dă naştere unei 
confuzii, căci sistemele formate din antiparticule 
sunt tot materie. E vorba de o pură convenţie. 
Spre exemplu, numeşti o particulă proton, şi 
atunci antiprotonul apare ca antiparticula sa. Dar 
poţi la fel de bine numi o particulă antiproton şi 
atunci protonul apare ca antiparticula sa. Ceea ce 
este esenţial e faptul că particulele şi antiparticu- 
lele sunt legate printr-o subtilă relație de 
antagonism energetic între masă şi energie. Dacă 
avem la dispoziţie o anumită cantitate de energie, 
putem produce, plecînd de la aceasta, o pereche 
particulă-antiparticulă. Reciproc, atunci cînd o 
particulă întilneşte o antiparticulă se produce o 
dispariţie a acestor entităţi, o anihilare însoţită de 
producerea unei anumite cantităţi de energie. 

Cînd un fragment de materie se află în 
prezenţa unui fragment de antimaterie, ele se 
anihilează reciproc, degajind o imensă cantitate de 
energie, mult mai mare decît cea corespunzătoare 
energiei atomice. E motivul pentru care, chiar 
dacă există undeva în univers stele sau galaxii 
făcute din antimaterie, nu le vom putea niciodată 
vizita. Antimateria este materia cea mai explozivă 
pe care o putem concepe acum. 


35 Stéphane Lupasco, Les Trois Matières, op. cit., pp. 
48, 20. 


CE ESTE REALITATEA? 41 


Este interesant de subliniat faptul că acest 
concept de antiparticulă, care este prezent în mod 
natural în logica antagonismului energetic, a 
întîlnit, la apariţia sa, o rezistenţă fermă din 
partea fizicienilor. Cazul primei antiparticule 
descoperite, pozitronul (sau antielectronul) este 
exemplar în acest sens. Să urmărim în cele ce 
urmează mărturia lui Dirac36, care a prevăzut 
teoretic existența pozitronului, mult timp înainte 
ca acesta să fie observat experimental. 

Studiind ecuaţia de undă relativistă a 
electronului, Dirac ajunge la concluzia că trebuie 
să fie prezent un nou tip de particulă. El înţelege 
rapid că această nouă particulă, care are o sarcină 
opusă celei a electronului, trebuie să aibă aceeaşi 
masă ca electronul. Dar Dirac nu ezită să-şi 
prezinte descoperirea : “Nu am îndrăznit să 
postulez o nouă particulă în acel moment, căci la 
vremea aceea curentul de opinie era ostil noilor 
particule ”. Într-adevăr, se cunoşteau electronul, 
purtător de electricitate negativă, şi protonul, 
purtător de electricitate pozitivă, şi se considera că 
e suficient pentru a explica cele două tipuri de 
electricitate. De aceea, Dirac şi-a modificăt 
teoria, prezentînd-o ca pe o teorie a electronilor 
şi protonilor, în ciuda faptului că protonul are o 
masă mult mai mare decît a electronului. Dar un 
matematician, Weyl, a demonstrat că particula 
suplimentară trebuie neapărat să aibă aceeaşi 
masă cu a electronului şi că, prin urmare, 
trebuie să corespundă unei noi particule. Cîtiva 
ani mai tîrziu, această nouă particulă, pozitro- 


36 BAM Dirac, The Prediction of Antimatter 
(Predictia antimateriei), (H.R. Crane lecture), Ann 
Arbor, University of Michigan, 1978, p.13. 

nul, a fost descoperitä experimental. 

După descoperirea pozitronului, a trebuit 
să aşteptăm peste 20 de ani pentru a întrevedea 
o altă antiparticulă, antiprotonul, observată în 
1955 la bevatronul din Berkeley. În experienţele 
făcute în laborator, s-a putut pune apoi în 
evidenţă un mare număr de antiparticule. S-au 
putut chiar produce atomi de antimaterie. 

Anumiți bozoni (de exemplu, mezoni cu 
sarcină) îşi au, şi ei, antiparticulele lor. Chiar şi 
quarcii au antiquarcii lor, şi supercorzile — 
antisupercorzile lor. 


NATURA SPATIULUI-TIMP 


Unul din aspectele cele mai derutante şi mai 
fascinante ale filosofiei lui Lupasco este prezenţa 
stării T. Echilibrul riguros dintre actualizare şi 
potentializare, care antrenează o densificare 
maximală a energiei, pare să vrea să indice, aşa 
cum am explicat deja, că nici o manifestare directă 
a acestei stări în spatiul-timpul nostru continuu 
nu este posibil : spatiul-timpul asociat stării T este 
de o natură diferită de spatiul-timp continuu. Dar 
orice eveniment energetic posedă o structură 
ternară. Starea T trebuie neapărat să coexiste cu 
stările manifestării, cele cu tendință etero- 
genizantă sau omogenizantă. Ajungem astfel la 
concluzia aparent paradoxală că spatiul-timp 
continuu nu ajunge pentru descrierea Realităţii : 
trebuie definit un spaţiu mai larg, care să includă 
într-un fel sau altul spatiul-timp continuu. 
Cauzalitatea locală, definită în spatiul-timp 
continuu, nu mai este valabilă în acest spaţiu mai 

larg. Timpul continuu însuşi apare ca o 
aproximaţie. Această stare T este, oare, sursa 
indeterminării cuantice, a discontinuitätü, a non- 
separabilitätü, a non-localizării a dimensiunilor 
suplimentare ale teoriei M ? 

Teoria elaborată de matematicianul Roger 
Penrose37 renunţă la ipoteza continuum-ului 
spatio-temporal, ipoteză care, scrie Penrose, nu 
are “nici o evidenţă fizică reală”. Teoria elaborată 
de T. D. Lee, laureat al Premiului Nobel pentru 
fizică, este fondată pe aceeaşi idee. Teoria M a 
superunificării interacțiunilor fizice merge şi mai 
departe : spatiul-timp nu mai este un concept 
fundamental. 

Reflectia filosofică a lui Lupasco privind 
natura spatiului-timp este foarte original. 

Mai întîi, Lupasco constată, ca rezultat al 
logicii sale, primatul relaţiei asupra obiectului : 
“Operația e cea care dă naştere elementului. 
Elementele, pînă la urmă, se prezintă ca nişte 
stopări ale dinamismului, ale devenirii unei 
implicaţii... ; ... ele marchează limita relativă a 
unei actualizări în faţa potentializärii contra- 
dictorii...”. În consecinţă, timpul şi spaţiul sunt ele 
însele un rezultat al logicii antagonismului 
contradictoriu. 

Timpul este rezultatul mişcării, al schimbă- 
rii, al dinamismului logic: “... cine vorbeşte de tre- 
cere de la o stare la alta, de la o anumită cantitate 
de energie potenţială la o anumită cantitate de 


37 R. Penrose and M. A. H. MacCallum, Twistor 
Theory : an Approach to the Quantization of Fields and 
Space-Time (Teoria “twistorilor”: o abordare a 
cuantificării cîmpurilor şi a spatiului-timp), Physics 
Reports, vol, 6C, n° 4, 1973, p. 243. 

energie actualizată, spune mişcare, spune 
succesiune, spune timp... ”. Timpul se naşte, deci, 
din conflictul între identitate şi diversitate “.. care 
constituie noţiunea însăşi a schimbării.”. Spaţiul 
este şi el un rezultat al dinamismului logic: “Un 
spaţiu nu este nimic altceva decît simultaneitatea 
evenimentelor sau elementelor, ca sisteme de 
sisteme, pe care le creează logica energiei...”. Dar 
cum putem concepe simultaneitatea? “Pentru ca 
să existe simultaneitate şi conjunctie trebuie... să 
existe elemente în acelaşi timp identice şi diverse 
şi, cu cît contradictia dintre identitate şi diversi- 
tate va fi mai echilibrată, cu atît mai simultane vor 
fi, constituind tocmai această noţiune de ansam- 
blu...”. Spaţiul apare astfel ca o conjunctie contra- 
dictionalä, în vreme ce timpul apare ca o 
disjunctie contradictionalà : spaţiul şi timpul sunt 
legate de o relaţie de contradicţie. Potrivit formu- 
lării lui Lupasco “... va exista întotdeauna spaţiu în 
timp şi timp în spaţiu...”38. 

Actualizarea şi potentializarea nu mai au loc 
în spatiu-timp, ci spatiul-timp este generat de 
contradictia actualizare-potentializare. Astfel, “... 
un element, un eveniment, un fenomen, tocmai 
datorită structurii sale logice... nu se derulează în 
timp, ci derulează un timp...”. În acelaşi mod, “... 
fenomenele, oricare ar fi ele, nu se derulează în 
spaţiu, ci derulează un spaţiu. Nu există obiecte în 
spaţiu, ci spaţiu în obiecte; obiectele nu sunt loca- 
lizate, ci localizează, creează localizări. Spaţiul, ca 
şi timpul, sunt funcţii de elemente, mai degrabă 
ansambluri, sisteme de elemente... "39. 


38 Stephane Lupasco, Le Principe d'antagonisme et 
la logique de l'énergie, op. cit., pp. 71, 99, 112, 114. 
39 Ibid., p p. 101, 110. 

În fine, fiecare pol al structurii ternare 
omogen-eterogen-stare T conduce la un spatiu- 
timp propriu. În consecinţă, timpul corespunzător 
unei actualizări va fi necesarmente discontinuu, 
căci rezultă din acţiunea concomitentă a acestor 
trei poli cu spatiul-timpul asociat fiecăruia : “Orice 
timp evoluează în sacade, în salturi, prin înaintări 
şi reculuri, prin însăşi constituţia dialecticii care îi 
dă naştere... Temporalitatea logică este astfel dis- 
continuă... "40. Fecunditatea abordării lupasciene 
a spatiului-timp în muzică“! şi literatură este 
uluitoare. 


40 Ibid. p. 105. 

4 Pentru domeniul muzical, a se vedea Costin 
Cazaban, Le Temps de l'immanence contre l'espace de la 
transcendance : oeuvre organique contre oeuvre 
critique (Timpul imanentei versus spatiul 
transcendentei : operă organică versus operă critică), 
in Stephane Lupasco - L'Homme et l'œuvre, op. cit. pp. 
225-236; Costin Cazaban, Temps musical/espace 
musical comme fonctions logiques (Timp 
muzical/spatiu muzical ca funcții logice), in L'esprit de 
la musique. Essais d'esthétique et de philosophie 
(Spiritul muzicii. Eseuri de estetică şi filosofie), Paris, 
Klincksieck, 1992, sub conducerea lui Hugues Dufourt, 
Joël-Marie Fouquet şi François Hurard; Mireille Vial- 
Henninger, Essai de mythe-analyse du processus de 
création musicale (Eseu de mitanalizä a procesului de 
creație muzicală), Paris, Septentrion Presses 
Universitaires, 1996. În literatură, vezi Pompiliu 
Craciunescu, L' "état T" et la transcosmologie poétique 
(« Starea T » şi transcosmologia poetică), in Stéphane 
Lupasco - L'Homme et l'œuvre, op. cit., pp. 183-216. 

EXISTÀ CONSTITUENTI ULTIMI AI MATERIEI? 


Existä o relatie directä între natura spa- 
tiului-timp si vechea problemä a constituentilor 
ultimi ai materiei. 

Lupasco a abordat problema constitu- 
entilor ultimi ai materiei încă din 1951, mult 
înaintea modei quarcilor. El demonstrează că 
logica antagonismului energetic nu tolerează 
existența experimentală a unui sistem format 
dintr-un singur cuplu de dinamisme antag- 
oniste, sistem care ar fi, prin urmare, cărămida 
fundamentală a universului: “... nu există sistem 
experimental pe care să-l putem considera 
simplu, primar sau elementar, adică fiind 
compus dintr-un singur şi ultim cuplu de 
dinamisme antagoniste... Orice sistem se 
dovedeşte a fi un sistem de sisteme...”42. 

Credinţa în constituentii ultimi ai materiei 
e foarte veche şi e fondată pe bun simţ (în 
accepțiunea macroscopică a cuvîntului). Lupasco 
subliniază cu pertinentä fundamentul metafizic 
al unei asemenea convingeri bazate pe bun simţ : 
“.. elementul... va fi mereu, la rîndul său, 
compus din elemente, va conţine mereu, 
structural, alte elemente, fără să putem ajunge 
vreodată la un element ultim care să semnifice... 
identitatea perfectă şi non-contradictia abso- 
lută... şi care să reducă, deci, orice lucru la un 
element unic, de fapt, la acel UNU metafizic...”43. 

Şi totuşi, bunul simţ părea să triumfe. S-a 


42 Stéphane Lupasco, Les Trois Matières, op. cit., pp. 
20-21. 

43 Stéphane Lupasco, Le Principe d'antagonisme et 
la logique de l'énergie, op. cit., p. 80. 

putut demonstra că materia este făcută din 
molecule, că moleculele sunt făcute din atomi, 
au putut fi sparti atomii, a putut fi spart nucleul 
atomic, punîndu-se în evidenţă particulele sale 
constitutive şi s-au putut chiar pune în evidenţă 
(indirect) quarcii. Vom putea, oare, vedea într-o 
zi, în telescoapele noastre, vreo supercoardă 
fosilă a Big-Bang-ului ? Conceptul de constituent 
ultim al materiei este un concept asimptotic, un 
concept-limită. Democraţia dimensională44 a 
teoriei M nu este compatibilă cu acest concept. 
Căutarea constituentilor ultimi ai materiei pare 
fără sfîrşit. 


LUPASCO ESTE, OARE, UN PROFET AL IRAȚIONALULUI? 


Unii comentatori ai filosofiei lupasciene 
sunt convinşi că ea violează axioma non- 
contradictiei.  Neînţelegerea e generată de 
confuzia destul de curentă între axioma tertului 
exclus si axioma non-contradictiei. Logica 
tertului inclus este non-contradictorie, în acest 
sens că axioma non-contradicţiei este perfect 
respectată, cu condiţia să fie lărgite noţiunile de 
"adevărat" şi "fals" în aşa fel încît regulile de 


44 Mereu inventivi în plan terminologic, fizicienii 
numesc "democraţie dimensională" proprietatea 
următoare, care apare în teoria superunificării M (litera 
M semnificînd, în funcţie de autori, « magie », « mister » 
sau « membrană », membrana fiind un obiect întins, 
care generalizează noţiunea de coardă vibratorie): fiecare 
membrană este definită în funcţie de toate celelalte 
membrane. Aceasta înseamnă că fiecare dimensiune care 
apare în teoria fizică este la fel de importantă ca toate 
celelalte dimensiuni. 

implicare logicä sä nu mai priveascä doi termeni 
(A şi non-A), ci trei termeni (A, non-A si T), ce 
coexistă în acelaşi moment al timpului. E o 
logică formală, la fel ca orice altă logică formală : 
regulile sale se traduc printr-un formalism 
matematic relativ simplu. 

Să afli astăzi că St&phane Lupasco este 
un profet al irationalului e pur şi simplu hilar. În 
fond, întreaga derivă a argumentatiei lui 
Dominique Terré din recenta sa carte, Derivele 
argumentaţiei ştiinţifice45, are ca sursă o teribilă 
confuzie : convingerea că "ştiinţă" înseamnă 
exclusiv "a prezice” e o viziune perimată şi falsă. 
Ştiinţa include înţelegerea, fundament al unei 
anumite viziuni despre natură şi Realitate. Ea 
face tot mai mult apel, în tentativa sa de 
unificare, la fiinţe virtuale, abstracte, ceea ce dă 
impresia de irațional celui care ar vrea să reducă 
totul la informaţia oferită de organele de simţ şi 
de instrumentele de măsură. Rațiunea este 
contradictorie prin propria sa natură46. 

Unde sfirşeşte rationalul şi unde începe 
irationalul ? Gilles Gaston Granger distinge cu 
îndreptăţire trei tipuri de irațional : irationalul 
"ca obstacol, punct de plecare al unei recuceriri a 
rationalitätiü", "irationalul ca recurs, ca mijloc de 
a reînnoi şi prelungi actul creator” şi, în fine, ira- 


45 Dominique Terré, Les dérives de l'argumentation 
scientifique, Paris, PUF, 1998. 

46 Jean-Jacques Wunenburger, La raison 
contradictoire. Sciences et philosophie modernes: la 
pensée du complexe (Ratiunea contradictorie. Stiinte si 
filosofie moderne : gîndirea complexităţii), Paris, Albin 
Michel, 1990. 

47 Gilles Gaston Granger, L'irrationnel (raţionalul), 
Paris, Odile Jacob, 1998. 

tionalul "prin renunțare", care corespunde "unei 
veritabile respingeri a rationalului". Întreaga 
istorie a ştiinţelor stă mărturie pentru lupta 
neîntreruptă şi înverşunată împotriva necu- 
noscutului şi am putea afirma că necunoscutul 
este sursa însăşi a progresului ştiinţific. Multe 
aspecte care au fost considerate cîndva ira- 
tionale, bizare, paradoxale au devenit apoi, prin 
demersul ştiinţific, raţionale, normale, integrate 
într-o descriere ştiinţifică coerentă. De aici şi 
pînă la a afirma că tot ce există în lume este 
raţional e un pas mare, ale cărui consecinţe, pe 
toate planurile, nu trebuie subestimate. 

Astfel, viziunea  materialist-dialectică 
asupra lumii ne spune că tot ceea ce este necu- 
noscut în lume va fi într-o zi dezvăluit, cunoscut. 
Irationalul este deci conceput ca un punct 
asimptotic, abstract, lipsit de orice caracter de 
realitate. Ceea ce este real e rationalul, adică 
ceea ce este supus reproductibilitätii, experi- 
mentării şi înţelegerii ştiinţifice. 

Putem vizualiza această descriere mate- 
rialist-dialectică a cunoaşterii, reprezentînd 
cunoaşterea ştiinţifică, aşa cum o propune 
fizicianul David Gross48 (chiar dacă el însuşi nu 
se declară absolut deloc, cel puţin nu explicit, 
adept al viziunii materialist-dialectice), printr-o 
sferă. Suprafaţa sferei este frontiera între 
cunoscut şi necunoscut. Sfera este compactă : 
toate punctele din interiorul sferei reprezintă 


48 David Gross, On the Uniqueness of Field Theories 
(Despre unicitatea teoriilor cîmpului), in A Passion for 
Physics (O pasiune pentru fizică), Proceedings of the 
G.F. Chew Jubilee, September 29, 1984, World Scientific 
Publishing Company, 1985, pp. 128-136. 

ceea ce este cunoscut la un moment dat. Prin 
eforturile sale constante de-a lungul istoriei, 
omul împinge tot mai departe frontiera sferei, 
într-un proces fără sfîrşit. În acest proces de 
cunoaştere ştiinţifică, volumul sferei (deci ceea 
ce este cunoscut) creşte şi, simultan, suprafaţa 
sferei (deci frontiera între cunoscut şi necunos- 
cut) creşte de asemenea. Dar volumul sferei 
creşte mai repede decît suprafaţa sa : raportul 
între volum şi suprafaţă tinde, odată cu scur- 
gerea timpului, spre infinit, asigurînd astfel pro- 
gresul continuu şi fără de sfîrşit al rationalitätii 
ştiinţifice. Această imagine, mai fină şi mai sub- 
tilă decît cea care este în mod traditional propu- 
să de materialismul dialectic, conduce însă la 
aceeaşi concluzie : irationalul nu are nici o valoa- 
re de realitate. 

Dar este posibil să formulăm, pornind de 
la viziunea sistemică şi cuantică asupra lumii, o 
viziune radical diferită, în ciuda analogiilor 
superficiale. Să luăm din nou o sferă ca repre- 
zentare a cunoaşterii ştiinţifice, dar o sferă non- 
compactă : în interiorul sferei cunoscutului se 
află şi mici sfere reprezentînd necunoscutul. În 
procesul de cunoaştere ştiinţifică, micile sfere se 
diminuează atît în volum cît şi în suprafaţă, 
raportul între volum şi suprafaţă tinzînd, odată 
cu scurgerea timpului, spre zero. Există deci, şi 
aici, o progresie în timpul cunoaşterii ştiinţifice. 
Dar necunoscutul este incontinuu prezent, de o 
manieră ireductibilă : el se manifestă prin 
puncte care vor fi prezente, orice am face, în 
sfera cunoscutului. Şi nu am putea defini sacrul 
ca fiind tocmai tot ceea ce este ireductibil în 
raport cu operaţiile mentale ? Totul se petrece, 

în modelul pe care îl propunem, ca şi cum nu ar 
exista o opoziţie, ci o cooperare permanentă 
între raţional şi irațional, care se manifestă ca 
doi poli contradictorii ai unei aceleiaşi Realităţi, 
care îi transcende pe amindoi. Totul se petrece 
ca şi cum ar exista o interacţiune reciprocă, o 
transformare reciprocă între raţional şi irațional. 
Irationalul nu apare ca atributul unei entităţi 
exterioare sferei cognoscibile, ci ca pol al unui 
dinamism care îl înglobează şi în centrul căruia 
se află omul. Acest dinamism este sursă de 
libertate, de spontaneitate, de creativitate în 
evoluţia sistemelor naturale. 

Imaginea pe care o propunem este destul 
de apropiată de concluziile care se conturează în 
opera lui Edgar Morin49. În lucrarea sa Science 
avec conscience (Ştiinţă cu conştiinţă), el 
subliniază necesitatea unui nou mod de a gîndi : 
“.. a gîndi nu înseamnă a servi ordinea sau 
dezordinea ; înseamnă a se servi de ordine sau 
de dezordine. A gîndi nu înseamnă a se 
îndepărta de irationalizabil şi de neconceptibil. 
Înseamnă a lucra în ciuda / contra / cu 
irationalizabilul si  neconceptibilul ”. Edgar 
Morin propune adoptarea unei gîndiri deschise, 
care acceptă negocierea cu necunoscutul, şi a 
unei cunoasteri care este conştientă de ignoranta 
pe care o aduce. Această gîndire deschisă trebuie 
să fie neapărat fondată pe o nouă raționalitate : 
“Se întrevede o nouă raționalitate. Vechea ratio- 


49 Edgar Morin, La Méthode, vol. I - La Nature de la 
Nature (Natura naturii), Paris, Seuil, 1977; vol. II - La 
Vie de la Vie (Viaţa vieții), Paris, Seuil, 1980 ; vol. III - 
La Connaissance de la connaissance (Cunoaşterea 
cunoaşterii), Paris, Seuil, 1986. 

nalitate nu căuta decît să pescuiască ordinea în 
natură. Nu pescuia peştii, ci oasele. Noua 
raționalitate, permitind conceperea organizării 
şi existenţei, ar permite perceperea şi a peştilor 
şi a mării, adică şi ceea ce nu poate fi pescuit”50. 

"Cel care rationeazä are nevoie de un 
duşman irațional" - spune Edgar Morin în 
convorbirea pe care am avut-o în jurul operei lui 
Lupasco, "ei îşi dau seama că tot mai multe 
concepţii ştiinţifice nu corespund deloc standar- 
dului lor, sunt total neinteligibile în modul lor de 
rationalizare prea închis si au tendinţa să spună: 
e irațional. Nu văd cum anume ar fi iraţională 
auto-organizarea. Prin ce este Spinoza, brusc, 
irațional, în raport cu deiştii, cînd spune că 
lumea se creează ea însăşi ? Există un fel de delir 
rationalizator care nu ştie că e, de fapt, o 
nesäbuintä totală"si. 

Nu e de mirare că un poet ca Benjamin 
Fondane a putut pătrunde în opera lui Lupasco 
mai bine decît anumiţi oameni de ştiinţă şi 
filosofis?. 

Imaginea noasträ e apropiatä si de con- 
ceptia lui Max Planck despre rolul irationalului 
în cunoaşterea ştiinţifică : “... fizica, la fel ca 
orice altă ştiinţă, conţine un anumit nucleu de 
irationalitate, imposibil de redus în întregime. Şi 
totuşi, a considera acest irațional ca situîndu-se 


50 Edgar Morin, Science avec conscience, Paris, 
Fayard, 1982, p. 118.. 

5t Edgar Morin, convorbire cu Basarab Nicolescu, in 
Stéphane Lupasco - L'Homme et l'œuvre, op. cit., pp. 
43-59. 

5 Benjamin Fondane, L'Etre et la connaissance. 
Essai sur Lupasco (Fiinţa şi cunoaşterea. Eseu despre 
Lupasco), Paris, Editions Paris - Méditerranée, 1998. 

în afara ştiinţei, prin definiţie, ar însemna să o 
lipsim pe aceasta din urmă de tot dinamismul ei 
intern. Cauza acestei irationalitäti, aşa cum fizica 
modernă o pune tot mai clar în evidenţă, rezidă 
în faptul că savantul însuşi este una din părţile 
constitutive ale universului "53. 

În lumina acestor două imagini ale 
cunoaşterii ştiinţifice discutate anterior, am 
putea obiecta că nu există între ele decit o 
diferenţă la nivelul cuvintelor. La urma urmei, 
progresia nedefinită a cunoaşterii ştiinţifice este 
prezentă şi într-una şi în cealaltă. Ambele 
recunosc un anume rol necunoscutului, chiar 
dacă pentru una, acest rol este temporar şi se 
împrăştie asimptotic, în vreme ce pentru 
cealaltă, acest rol este permanent prezent (dar o 
proprietate asimptotică nu este, prin definiţie, 
niciodată realizabilă ?). Mai mult încă, se pare că 
nu există nici o consecinţă diferită în ceea ce 
priveşte predicția ştiinţifică. Cele două imagini 
ar fi deci, în esenţă, echivalente. 

Aceste obiecții sunt justificate dacă 
adoptăm drept criteriu exclusiv de realitate 
eficacitatea pe planul materialitätii directe. Dar 
consecințele privind atitudinea pe care o avem 
în raport cu ceea ce cunoaştem sunt radical 
diferite în cele două modele : într-un caz, 
vanitatea luciferiană ce conduce iremediabil la 
distrugere, în celălalt caz, respectul pentru 
organizarea cosmică armonioasă în care omul îşi 
are propriul loc. Paradoxal, atitudinea pe care o 
avem în raport cu Realitatea este o componentă 
inseparabilă, activă a Realitätii înseşi. 


53 Max Planck, Initiations à la physique (Initieri în 
fizică), Paris, Flammarion, 1941, p. 6. 

TERTUL TRĂIT 


Structura ternarä a Realitätii se află 
înscrisă în omul însuşi: centrul intelectual 
reprezintă dinamismul eterogenizării, centrul 
motor — dinamismul omogenizării şi centrul 
emoţional — dinamismul stării T. Viaţa întreagă 
a omului este o pendulare între cei trei poli ai 
ternarului. Dinamismul intelectual (prin forma 
sa trunchiată “mental”) poate conduce la moarte 
prin extrema diferenţiere (şi asta se poate 
întîmpla dacă ştiinţa devine religie unică, 
absolută a omului). Dinamismul motor poate 
conduce la moarte prin realizarea identităţii 
absolute, non-contradictorii (şi asta se poate 
întîmpla dacă bunăstarea, confortul material 
devin unica preocupare a omului). Dinamismul 
emoţional apare astfel ca protecţie a vieţii. 

Mentalul şi corpul fizic cred numai în 
existenţa actualizării, au obsesia actualizării 
absolute. Dar, potrivit logicii antagonismului la 
Lupasco, a ţine seama exclusiv de actualizare 
reduce Realitate la o realitate trunchiată, aproxi- 
mativă şi conduce la iluzii si la utopie. 

Societăţile totalitare, cu tendință omoge- 
nizantă, sunt construite pe credinţa în actuali- 
zarea absolută, pe voinţa de a transforma contra- 
dictoriile în contrarii. Aceste societăţi nu ştiu că 
ele sunt dinainte sortite morţii. Evident, dacă 
lumea este logică. Pe de altă parte, societăţile 
democratice sunt, şi ele, fondate pe credinţa în 
actualizarea absolută : cea a eterogenizării. În 
ciuda diferenţelor lor considerabile, societăţile 
democratice posedă o caracteristică fundamen- 

talä comunä : cea a potentializärü progresive a 
stării T. Va cunoaşte oare lumea, într-o zi, o 
societate de tip nou, tridialectic, fondată pe 
actualizarea progresivă a stării T, ceea ce implică 
un echilibru riguros între omogenizare şi 
eterogenizare, între socializare şi realizarea 
maximală în plan individual ? 

Războaiele sunt fondate pe acelaşi 
fanatism al actualizării absolute. Dezechilibrul 
ternarului, realizarea preferentialä a unei direcţii 
sau alteia prin suprimarea contradictiei 
echivalează, potrivit logicii şi filosofiei lui 
Lupasco, cu o redutabilă patologie. Războaiele 
sunt, în acest sens, imense psihoze colective. 

Filosofia tertului inclus apare astfel ca o 
filosofie a libertății şi a tolerantei. Jean- 
Francois-Malherbe a arătat, într-un studiu 
foarte stimulativ, cum interacţiunea dintre tertul 
inclus şi jocurile de limbaj ale lui Wittgenstein ar 
putea avea repercursiuni importante în formu- 
larea unei etici contemporane5. Ca orice filo- 
sofie demnă de acest nume, pentru ca ea să fie 
operativă, tertul inclus trebuie să fie trăit, aplicat 
în viaţa de zi cu zi. 

Tertul inclus logic al lui Lupasco este util 
în planul lărgirii clasei fenomenelor susceptibile 
de a fi înţelese raţional. El explică paradoxurile 
mecanicii cuantice în totalitatea lor, începînd cu 


54 Jean-François Malherbe, ‘Jeux de langage” et 
"Tiers inclus": de nouveaux outils pour l'éthique 
appliquée (« Jocuri de limbaj » şi « Tert inclus » : noi 
instrumente pentru etica aplicată), Sherbrooke, GGC, 
2000 ; Le nomade polyglotte. L'excellence éthique en 
postmodernité (Nomadul poliglot. Excelenţa etică în 
postmodernitate), Montreal, Bellarmin, 2000, pp. 163- 
201. 

principiul suprapunerii. Mai mult încă, sunt 
previzibile mari descoperiri în biologia conşti- 
intei dacă vor dispărea gradual barierele mentale 
în raport cu noţiunea de niveluri de realitate. 

2. ÎN CENTRUL DEZBATERII: 
TERTUL INCLUS 


TERTUL INCLUS ŞI NON-CONTRADICTIA 


D 
rincipiul antagonismului şi logica 


energiei — Prolegomene la o ştiinţă a 
contradicțieii, reprezintă încercarea unei 
formalizări axiomatice a logicii antagonismului. 
Tertul inclus, cheia de boltă a filosofiei 
lupasciene, este, pentru prima dată în opera lui 
Lupasco, pe deplin prezent. Tertul inclus e cel 
care permite cristalizarea gîndirii lui Lupasco, 
introducînd o rigoare si o precizie fără de care ea 
putea fi percepută ca o imensă reverie, fasci- 
nantă dar vagă. Această rigoare si această 
precizie explică influența, deschisă sau subte- 
rană, a operei lui Lupasco în cultura franceză. 
Dar tot tertul inclus e cel care a declansat o serie 
întreagă de neînţelegeri fără sfirsit şi o anume 
ostilitate, mergînd de la tăcerea stingherită pînă 
la excluderea deliberată a lui Lupasco din lumea 


1 St&phane Lupasco, Le principe d'antagonisme et la 
logique de Ll'energie.- Prolégomènes à une science de la 
contradiction, Paris, Hermann, "Actualités scientifiques 
et industrielles", n° 1133, 1951 ; a 2a editie : Monaco, 
Rocher, "L'esprit et la matière", 1987, p.3. 

academicä si din dictionare. 

Prima frazä a Principiului antagonismului 
si a logicii energiei era suficientă pentru a 
îndepărta de lectura cărţii lui Lupasco orice 
filosof sau logician normal constituit : 1... ce se 
întîmplă dacă respingem caracterul de absolut al 
principiului non-contradictiei, dacă introducem 
contradictia, o contradicţie ireductibilă, în struc- 
tura, funcţiile şi operaţiile înseşi ale logicii ?". 
Această frază condensează şi astăzi confuzia 
majoră privitoare la opera lupasciană: logica lui 
Lupasco ar viola principiul non-contradictiei. 
Filosofia lui Lupasco ar fi deci marcată de 
pecetea insignifiantei şi clasată ca o curiozitate 
barocă, în muzeul bizareriilor intelectuale. După 
cum vom vedea ulterior, Lupasco nu respinge 
principiul contradictiei : îi pune doar la îndoială 
caracterul de "absolut". Dar să ne continuăm 
călătoria în interiorul cărţii pe care o consider ca 
fiind centrală pentru înţelegerea operei lupas- 
ciene. 

Lupasco îşi agravează şi mai mult cazul 
cîteva pagini mai departe, unde îşi formulează 
"postulatul fundamental al unei logici dinamice 
a contradictoriului”: "Fiecărui fenomen sau 
element sau eveniment logic oarecare, şi deci 
judecății care îl gîndeşte, propoziției care îl 
exprimă, semnului care îl simbolizează : e, de 
exemplu, trebuie mereu să-i fie asociat, 
structural şi funcţional, un anti-fenomen sau 
anti-element sau anti-eveniment logic, şi deci o 
judecată, o propoziţie, un semn contradictoriu : 
non-e..."2. Lupasco precizează că e nu poate fi 
decît potentializat prin actualizarea lui non-e, 


2 Ibid., p. 9. 

dar nu poate să dispară. În acelaşi mod, non-e 
nu poate fi decît potentializat prin actualizarea 
lui e, dar nu poate să dispară. 

Ne putem uşor imagina perplexitatea 
multor logicieni şi filosofi în faţa unui asemenea 
postulat : dacă termenul "propoziţie" este bine 
definit în logică, care ar putea fi semnificaţia 
unor cuvinte ca "fenomen", "element" şi "eveni- 
ment", aparţinînd mai degrabă vocabularului 
fizicii decît celui al logicii ? Şi mai ales, cum să 
înţelegi că un singur şi acelaşi simbol "e" poate 
semnifica cele patru cuvinte deodată ? Lupasco 
era, oare, pe cale să comită o eroare gravă încă 
de la începutul cărţii sale ? Sau fonda o nouă 
logică, deschisă spre ontologie ? Logica lui 
Lupasco să fie ea, oare, una ontologică ? Nu e 
uşor de răspuns la asemenea întrebări fără o 
lectură atentă a Principiului antagonismului şi a 
celorlalte cărţi ale lui Lupasco. 

Faimoasa stare T ("T" de la "tert inclus") 
îşi face apariţia la pagina 10 din Principiul 
antagonismului. Este definită ca o stare "nici 
actuală nici potenţială”. Cuvintul "stare" face 
referire la trei principii lupasciene - actualizarea 
A, potentializarea P şi tertul inclus T - subiacente 
"principiului antagonismului". Pe plan formal, e 
şi non-e au astfel trei indici : A, P şi T, ceea ce îi 
permite lui Lupasco să-şi definească "conjunct- 
tiile contradictionale" sau cuante logice, intro- 
ducînd şase termeni logici indexati : actualizarea 
lui e este asociată cu potentializarea lui non-e, 
actualizarea lui non-e este asociată cu poten- 
tializarea lui e, iar tertul inclus al lui e este, în 
acelaşi timp, tertul inclus al lui non-e3. Această 


3 Ibid., pp.10, 11. 

ultimă conjunctie arată situaţia particulară a 
tertului inclus. Acest tert este un tert unificator : 
el unifică e şi non-e. Vom vedea în capitolul 
următor sensul profund al acestei unificări non- 
fuzionale, care e imposibil de înţeles fără 
noţiunea de "niveluri de realitate”. 

Cele trei cuante logice lupasciene sunt 
direct inspirate de fizica cuantică. Ele înlocuiesc 
cele două conjunctii ale logicii clasice, făcînd să 
intervină patru termeni logici indexati : "dacă e 
este "adevărat", non-e trebuie să fie "fals" "si" 
dacă e este "fals", non-e trebuie să fie "adevărat". 

Întelegem astfel, dacă facem efortul să 
citim cu atenţie primele unsprezece pagini din 
Principiul antagonismului, că Lupasco nu 
respinge deloc principiul non-contradictiei : îi 
lărgeşte domeniul de validitate, tot aşa cum 
fizica cuantică are un domeniu de validitate mai 
larg decît fizica clasică. Dar problema crucială 
persistă ` cum putem concepe un Iert unificator 
al lui e şi non-e ? Sau potrivit propriilor cuvinte 
ale lui Lupasco, cum putem concepe că orice 
"non-actualizare - non-potentializare" poate 
implica o "non-actualizare - non-potentializare 
contradictorie"?4 De altfel, care ar putea fi sensul 
expresiei  "non-actualizare - non-potentiali- 
zare"? 

Un capitol extrem de interesant este 
Contradictia ireductibilä şi non-contradictia 
relativă5. Lupasco introduce aici chiar contra- 
dictia şi non-contradictia ca termeni logici. Dar, 
dacă aceşti doi termeni sunt indexati în funcţie 
de A şi P, indexul T este absent. Altfel spus, în 


4 Ibid., p.12. 
5 Ibid., p.14. 

ontologica lupasciană, nu există tert inclus al 
contradictiei şi non-contradictiei. Paradoxal, 
contradictia şi  non-contradicţia se supun 
normelor logicii clasice: actualizarea contra- 
dictiei implică potentializarea non-contradictiei 
si actualizarea non-contradictiei implicä poten- 
tializarea contradictiei. Nu existä stare nici 
actualä nici potentialä a contradictiei si a non- 
contradictiei. Tertul inclus intervine însä de o 
manieră capitală : cuanta logică ce face să 
intervină indicele T este asociată cu actualizarea 
contradictiei, în vreme ce celelalte două cuante 
logice, care introduc indicii A şi P, sunt asociate 
cu potentializarea contradictiei. În acest sens, 
contradictia este ireductibilă, căci actualizarea ei 
este asociată cu unificarea lui e şi non-e. Prin 
urmare, non-contradictia nu poate fi decit 
relativă. Aşa cum vom vedea în cele ce urmează, 
sensul acestor afirmaţii se limpezeşte după 
introducerea nivelurilor de realitate si a 
incompletudinii lor6 


ONTOLOGICA LUI LUPASCO 


Principiul antagonismului împrăştie o 
altă confuzie : Lupasco nu respinge logica 
clasică, ci o înglobează. Logica clasică este, 
pentru Lupasco,"... o macrologică, o logică 
utilitară la scară largă, care reuşeşte mai mult 
sau mai putin în mod practic"7. 


6 Basarab Nicolescu, La  transdisciplinarité 
(Transdisciplinaritatea), Monaco, Rocher, 
"Transdisciplinarite", 1996. 

7 S. Lupasco, op.cit., p.20. 

Asa cum am väzut, dacä Lupasco este de 
acord cu Ferdinand Gonseth în privinţa 
imposibilitätii unei judecăţi ştiinţifice absolute, 
el se îndepărtează de Gonseth în planul înte- 
legerii acestei imposibilităţi8. Pentru Lupasco, o 
judecată ştiinţifică este intrinsec legată de o 
judecată ştiinţifică antagonistă : Această contra- 
dictie ireductibilă, legată de subiectul însuşi, 
reprezintă motorul progresului ştiinţific. Pro- 
gresul ştiinţific care s-ar produce printr-o 
apropiere continuă de legi absolute şi imuabile 
este, pentru Lupasco, o simplă iluzie, tenace dar 
fără nici un fundement. Legile însele trebuie să 
se supună contradictiei ireductibile. 

"Istoria ştiinţei descurajează, de altfel, fără 
menajamente orice credinţă într-un adevăr 
absolut, în vreo lege eternă". Această afirmaţie a 
lui Lupasco ar merita să fie îndelung meditată 
astăzi cînd, în contextul afacerii Sokal, vedem 
reapärind demonii "adevărului absolut” si al 
"legilor eterne"1°. 

Pentru Lupasco, totul poate fi redus la e 
sau la non-e. "Mai mult încă, dacă remarcăm 
acum că e sau non-e... nu sunt elemente 
substanţiale, suporturi ultime, termeni aşa-zişi 
"materiali" ai unei relaţii, ci sunt ei înşişi relaţii, 
mereu". Supercorzile'?, aşa cum apar astăzi în 


8 Ferdinand Gonseth, À propos de deux ouvrages de 
M. Stéphane Lupasco (Despre două lucrări ale 
domnului S.L.), Dialectica, vol. 1, n° 4, 1947. 

9 S. Lupasco, op.cit., p.21. 

10 Basarab Nicolescu, Scientisme, l'autre affaire 
Sokal (Scientismul, cealaltă afacere Sokal), Esprit n° 7, 
iulie 2006, pp. 194-198. 

u S. Lupasco, op.cit., p.36. 

cea mai ambitioasä teorie a unificării în fizica 
cuantică şi relativistă şi care se presupune că 
reprezintă particulele şi antiparticulele, nu sunt 
mai degrabă relaţii decît elemente substanţiale ? 

Tertul inclus este asociat cu o dialectică 
cuantică, cea a "contradicţiei relativ actualizate 
prin posibilul ambivalent, prin echivoc”. Ea 
oferă accces spre "logica concretă care domneşte 
adesea în adîncimile "sufletului", logica "psihică" 
". Terminologia este semnificativă aici. Într- 
adevăr, pentru Lupasco trebuie să existe iso- 
morfism (şi nu identitate) între lumea micro- 
fizică şi lumea psihică. Isomorfismul lor se naşte 
din prezenţa continuă, ireductibilă a stării T în 
orice manifestare. Dialectica cuantică este, potri- 
vit frumoaselor cuvinte ale lui Lupasco, cea a 
"dilatării îndoielii"!3. 

Noţiunea de trei materii este deja pre- 
zentă în Principiul antagonismului. Dialectica 
cuantică dă "naştere unei a treia materii, mate- 
ria pe care am putea-o desemna sub numele de 
materie T, care ar fi poate ca o materie-sursă, ca 
o materie-mamă, un fel de creuzet fenomenal 
cuantic din care ar ţişni cele două materii 
divergente, fizică şi biologică... şi unde acestea 
din urmă s-ar întoarce ritmic şi dialectic, pentru 
a se desfăşura din nou"#. 

Tridialectica lupasciană este o viziune a 
unităţii lumii, a non-separabilitätü sale. 
Lupasco o reînnoadă cu tradiţia, dechizind o 


12 Basarab Nicolescu, « Relativité et physique 
quantique » Le Relativitate si fizică cuantică >»), in 
Dictionnaire de l'ignorance, Paris, Albin Michel, 1998. 

13 Stéphane Lupasco, op.cit., pp. 40, 63. 

14 Ibid., p.63. 

perspectivă nouă asupra vechiului principiu de 
interdependenţă universală. Dar el anticipă cu 
un deceniu principiul bootstrap-ului, introdus în 
fizica cuantică de Geoffrey Chew'5 şi potrivit 
căruia fiecare particulă este ceea ce este pentru 
că toate celelalte particule există în acelaşi timp. 
Într-un anumit sens, orice particulă este făcută 
din toate celelalte particule. Nu este, deci, de 
mirare că Lupasco împărtăşeşte, alături de teoria 
bootstrap-ului, ideea că nu pot exista 
constituenți ultimi ai materiei. 

E neîndoielnic faptul că, pentru Lupasco, 
ştiinţa, cel puţin o ştiinţă demnă de acest nume, 
are obligatoriu un fundament ontologic. Dacă 
nu, ea s-ar reduce la "un proces-verbal întocmit 
la contactul cu succesiunea faptelor". 
Ontologica lupasciană are consecinţe deosebit de 
importante în înţelegerea spaţiului şi a timpului. 
Tertul inclus induce discontinuitatea spaţiului şi 
timpului. Lupasco întîlneste astfel una din 
concluziile initiale majore ale mecanicii cuantice, 
dar care nu a fost urmată de efecte în teoria 
ulterioară, fizicienii multumindu-se, cu cîteva 
excepţii, să adauge mecanicii cuantice spatiul- 
timp continuu al fizicii clasice, procedură 
evident deficitară, dar comodă. Pentru Lupasco, 
timpul este discontinuu, iar spaţiul este şi el 
discontinuu. Spaţiul-timp cuantic este acela al 
celei de a treia materii, al fenomenelor cuantice, 


15 G. F. Chew, Hadron Bootstrap : Triumph or 
Frustration? (Boostrap-ul hadronilor: triumf sau 
frustrare ?), Physics Today, vol.23, n° 10, 1970; Basarab 
Nicolescu, Nous, la particule et le monde, Paris, Le Mail, 
1985, cap. "Le principe de bootstrap" (« Principiul 
boostrap-ului »), p. 89-110. 

16 Stéphane Lupasco, op.cit., p.82. 

estetice şi psihice”. 

Ca un cercetător adevărat, Lupasco 
consideră însă că lucrarea sa nu constituie decît 
"prolegomene la o ştiinţă a contradicţiei"!8. Aşa 
se încheie Principiul antagonismului şi logica 
energiei. 

Logica tertului inclus nu este doar o 
metaforă pentru un ornament arbitrar al logicii 
clasice, permiţînd cîteva incursiuni aventuroase 
şi trecătoare în domeniul complexităţii. Logica 
tertului inclus este o logică a complexităţii si 
chiar, poate, logica sa privilegiată în măsura în 
care permite traversarea, într-o manieră 
coerentă, a diferitelor domenii de cunoaştere. 

Logica tertului inclus nu aboleşte logica 
tertului exclus : ea îi restrînge doar domeniul de 
validitate. Logica tertului exclus este clar 
validată de situaţii relativ simple, cum ar fi, de 
exemplu, circulaţia maşinilor pe o autostradă : 
nimeni nu-şi imaginează că ar putea fi introdus, 
pe o autostradă, un al treilea sens în raport cu 
sensul permis şi cu sensul interzis. În schimb, 
logica tertului exclus este nocivă, în cazurile 
complexe, cum ar fi domeniul social sau politic. 

Mă aventurez în a prezice că în deceniul 
viitor, tertul inclus îşi va face intrarea în viaţa de 
zi cu zi, prin construirea calculatoarelor 
cuantice, care vor marca unificarea dintre 
revoluţia cuantică şi revoluţia informaţională. 
Consecințele acestei unificări sunt incalculabile. 


17 Ibid., p.116. 
18 Jbid., p.131. 

CRIPTOGRAFIA CUANTICĂ, TELEPORTAREA, 
CALCULATOARELE CUANTICE SI TERTUL INCLUS 


Ideile şi formalismul mecanicii cuantice au 
pătruns şi în alte ramuri ale fizicii (fizica 
nucleară, fizica particulelor, fizica atomică şi 
moleculară, fizica stării solide şi a mediilor 
condensate — în acest sens, putem vorbi despre o 
fizică cuantică), dar şi în chimie, biochimie şi 
chiar cosmologie. 

La drept vorbind, efectele cuantice nu se 
limitează la scara infinitului mic. Sisteme 
macroscopice precum fasciculele laser, helium- 
ul superfluid sau metalele supraconductoare 
prezintă efecte cuantice pe scară largă. Cu toate 
acestea, lumea cuantică rămîne, pentru marele 
public, o lume îndepărtată, paradoxală, 
ambiguă, la frontiera dintre real şi imaginar. Şi 
totuşi, un eveniment extraordinar s-a produs 
către sfîrşitul secolului al XX-lea, ca şi cum 
cunoaşterea ştiinţifică dorea să sărbătorească, în 
felul ei, centenarul naşterii mecanicii cuantice : 
trecerea bruscă a ideilor ce păreau rezervate, cu 
doar cîţiva ani în urmă, dezbaterilor initiatilor - 
non-separabilitatea, indeterminismul, reducerea 
pachetului de unde, relaţiile de incertitudine — 
spre aplicaţii practice privind viaţa noastră de 
fiecare zi. O nouă teorie — Teoria Cuantică a 
Informaţiei — vede lumina datorită fericitului şi 
neaşteptatului mariaj între teoria informaţiei şi 
teoria cuantică. Cuvinte noi precum criptografie 
cuantică, intricatie sau calculatoare cuantice îşi 
fac apariţia în revistele ştiinţifice cele mai 
prestigioase. Şi chiar un cuvînt ca "teleportare”, 
care fascinează imaginaţia cititorilor de cărți SF 

sau a tinerilor spectatori de filme SF îşi face 
intrarea în lumea serioasă a ştiinţei : teleporta- 
rea cuantică. O adevărată explozie de publicaţii 
în aceste noi domenii e însoţită de investiţii 
financiare considerabile. Şi dacă intervin şi 
banii, asta înseamnă clar că nu e vorba de 
metafizică sau de poezie. Şi atunci, despre ce 
este vorba ? 

În miezul tuturor acestor dezvoltări se află 
principiul suprapunerii cuantice, ilustrat prin 
celebra pisică cuantică a lui Schrôdinger, moartă 
şi vie în acelaşi timp. Această pisică ciudată este 
vie cu o anume probabilitate şi moartă cu o altă 
probabilitate, suma celor două probabilitäti fiind 
de 100 %. Nici o măsurătoare din lumea noastră, 
care ne-ar dovedi limpede că pisica e fie vie fie 
moartă, nu poate aboli ceea ce se petrece în 
lumea cuantică, acolo unde pisica nu este nici 
moartă nici vie. Tocmai acest principiu de 
suprapunere cuantică e cel care dă naştere 
tuturor asa-ziselor paradoxuri cuantice si 
marilor dificultăţi de înţelegere a fenomenelor 
cuantice, atunci cînd sunt privite prin grila 
realismului clasic. Dar acelaşi principiu ar putea 
prezida la naşterea unei noi specii de 
calculatoare — calculatoarele cuantice. 

Principiul suprapunerii cuantice nu poate 
fi înțeles altfel decît prin tertul inclus. În lumea 
cuantică, combinaţia între starea "da" şi starea 
"nu" este o stare fizică permisă. Nu e 
surprinzător, deci, faptul că în limbajul Teoriei 
Cuantice a Informaţiei, vorbim despre porți 
cuantice precum, de exemplu, « rădăcina pătrată 
a lui "da" ». Acest porţi cuantice vor gestiona 
funcţionarea calculatoarelor cuantice de mîine 

si, indeosebi, viitoarele motoare de cäutare. Un 
"Google cuantic” va permite limbajului tertului 
inclus să fie prezent în viaţa noastră de toate 
zilele. 

Să fie o întîmplare faptul că primul 
căutător care s-a gîndit la posibilitatea calcula- 
toarelor cuantice este marele fizician teoretician 
Richard Feynman, figură emblematică a fizicii 
secolului al XX-lea şi om cu mintea larg deschisă 
spre alte domenii ale cunoaşterii!9? Dar cel care 
a arătat efectiv, în 1985, că un asemenea 
calculator este realizabil e fizicianul teoretician 
David Deutsch, de la Universitatea din Oxford2°. 

Ideea fundamentală a calculatoarelor 
cuantice e relativ simplă. Toată lumea ştie că 
orice informaţie privind un text, o imagine sau 
un sunet este codată în calculatoarele noastre 
printr-o serie de o şi de 1. Unitatea funda- 
mentală a informaţiei este bit-ul (cuvînt care 
vine din engleză, binary digit), şi care poate 
avea două valori : O şi 1. Acest bit este deja, prin 
natura sa, cuantic, pentru că desemnează o 
proprietate cuantică : un spin, o polarizare sau 
un nivel energetic. Dar lectura sa, în 
calculatoarele noastre actuale, este clasică : un 
bit va fi descris de un număr, doi — de către doi, 
trois — de către trei, n — de către n. Lectura sa 
cuantică va fi radical diferită : bitul cuantic - sau 
cubit — va avea simultan valorile o şi 1, fiecare 
valoare fiind afectată unei anumite probabilitäti. 


19 Richard Feynman, “Simulating Physics with 
Computers” (“Fizica  simulată pe computer”), 
International Journal of Theoretical Physics, vol. 21, 
1982, p. 467. 

20 David Deutsch, The Fabric of Reality, London, 
Penguin Books, 1997. 

Deci, doi cubiti vor fi descrisi de 4 coeficienti, 
trei - de 8 coeficienti si n - de 2" coeficienti. De 
exemplu, dacă n = 50, atunci 10'5 numere sunt 
necesare pentru a descrie toate stările calcu- 
latorului cuantic, ceea ce depăşeşte capacităţile 
calculatoarelor noastre actuale. Pe măsură ce 
avansează calculele, stările cuantice sunt tot mai 
intricate : non-separabilitatea cuantică îşi joacă 
pe deplin rolul. Totul se petrece ca şi cum un 
calculator cuantic ar fi echivalentul unui număr 
imens de calculateurs clasice care calculează 
simultan, fiecare într-o lume paralelă cu a 
noastră (interpretarea favorită a lui David 
Deutsch). 

Desigur, suntem încă foarte departe de 
realizarea efectivă a acestor calculatoare 
cuantice, căci decoerenta ameninţă existenţa 
acestor calculatoare. Dar progresele - totodată 
teoretice şi experimentale - sunt foarte rapide, 
iar aceste calculatoare şi-ar putea face apariţia în 
viaţa noastră cotidiană în deceniile care 
urmează. 

Fenomenul intricării stărilor cuantice 
permite transmisia unui mesaj cuantic la dis- 
tantä. Intricare cuantică înseamnă că starea 
cuantică a două obiecte trebuie descrisă global, 
fără a putea separa un obiect de celălalt, deşi ele 
pot fi separate spaţial. Se obţin astfel corelaţii 
între proprietăţile fizice observate ale celor două 
obiecte, care nu ar fi prezente dacă am putea 
atribui proprietăţi individuale fiecăruia din 
aceste două obiecte. Chiar dacă sunt separate de 
mari distanţe spaţiale, cele două obiecte nu sunt 
independente şi trebuie considerate ca un sistem 
unic. 


70 BASARAB NICOLESCU 


Prin urmare, nu este vorba de teleportarea 
vreunui obiect, a vreunei persoane, sau a 
vreunui suflet, ci de proprietăţi cuantice. Suntem 
departe de Star Trek, dar ne aflăm într-o lume la 
fel de tulburătoare. Fenomenul teleportärii 
cuantice a fost inventat de Charles H. Bennett şi 
de colaboratorii săi în 199321, şi o serie de 
experienţe de teleportare cuantică au fost 
realizate cîţiva ani mai tîrziu de Anton Zeilinger 
şi colaboratorii săi de la Universitatea din 
Innsbruck, Austria.  Teleportarea cuantică 
foloseşte 3 fotoni : un foton mesager M, codat ca 
Alice, într-o stare specifică de polarizare şi doi 
alţi fotoni intricati, A si B. Fotonii M si A sunt 
îndreptaţi spre acelaşi aparat şi devin la rîndul 
lor intricati. M îşi piede identitatea iniţială. 
Fotonul B îşi continuă drumul spre Bob şi el e 
cel care va purta, graţie minunatelor proprietăţi 
cuantice, mesajul către Bob : polarizarea lui B va 
fi exact cea a lui M. Un cuplu mitic îşi face astfel 
intrarea în cadrul auster al revistelor ştiinţifice: 
Bob şi Alice, un fel de Adam şi Eva cuantici. 

Principiul suprapunerii cuantice are 
consecinţe importante în criptografie, termen 
care desemnează elaborarea unui cod descifrabil 
numai de emiţător şi de destinatar. Ideea unei 
criptografii cuantice a fost emisă în 1983-1985 


21 Ch. H. Bennett, G. Brassard, C. Crepeau, R. Josza, 
A. Peres et W. K. Wooters, “Teleporting an Unknown 
Quantum State via Dual Classical and Einstein- 
Podolsky-Rosen Channels” (“Teleportarea unei stări 
cuantice necunoscute prin canelele clasic dual şi 
Einstein-Podolsky-Rosen”), Physical Review Letters, 
vol. 70, 1993, p. 1895; Jian-Wei Pan, Dik Bouwmeester, 
Matthew Daniell, Harald Weifurter et Anton Zeilinger, 
Nature, vol. 403, 3 feb. 2000, p. 515. 

de S. Wiesner, Charles H. Bennett si Gilles 
Brassard??. Prima experienţă a criptografiei 
cuantice a fost efectuată prin 1990, în labora- 
torul IBM, pe o distanţă de 30 cm. Astăzi, aşa 
cum am văzut, distanțele sunt de ordinul 
kilometrilor. Particularitatea codului cuantic 
este că el e imbatabil. Orice spion care ar încerca 
să descifreze mesajul transmis între Alice şi Bob 
ar găsi un mesaj fals, căci propria sa intervenţie 
ar aboli legile cuantice: spionul nu este un obiect 
cuantic şi deci nu poate intra în jocul subtil al 
intricatiei cuantice. Se va încheia astfel coşmarul 
furtului codurilor cardurilor noastre bancare. 

Mai mult încă, efectele cuantice au o certă 
influenţă asupra vieţii noastre biologice şi 
psihice. Aşa cum sublinia fizicianul Heinz 
Pagels, un exemplu este “... combinaţia aleatorie 
de molecule din ADN în momentul conceperii 
unui copil, unde caracteristicile cuantice ale 
legăturii chimice joacă un anume rol "33. Efectele 
cuantice joacă un rol important şi în 
funcţionarea creierului nostru şi a conştiinţei 
noastre24. 


22 Pentru o revistă recentă despre criptografia 
cuantică, a se vedea Nicolas Gisin, Gregoire Ribordy, 
Wolfgang Tittel et Hugo Zbinde, “Quantum 
Cryptography” (“Criptografia cuantică”), Reviews of 
Modern Physics, vol. 74, 2002, p. 145-195. 

23 Heinz R. Pagels, The Cosmic Code, op.cit., p. 126. 

24 Henry P. Stapp, Mind, Matter, and Quantum 
Mechanics (Minte, materie si mecanici cuantice), New 
York - Berlin, Springer, 1993 ; Roger Penrose, Shadows 
of the Mind. A Search for the Missing Science of 
Consciousness (Umbrele minţii. O căutare a unei ştiinţe 
a conştiinţei), New York, Oxford University Press, 1995 ; 
John Eccles, Comment la conscience contrâle le cerveau 
(Cum controlează conştiinţa creierul), Paris, Fayard, 
1997. 

Lumea cuantică si tertul inclus nu sunt, la 
urma urmei, atît de îndepărtate. Ele sunt în noi 
şi, în curînd, şi cu noi, în viaţa noastră de fiecare 
zi. Şi dacă, pînă la urmă, chiar lumea noastră ar 
fi adevărata Vale a Uimirii ? 

3. NIVELURILE DE REALITATE 
SI MULTIPLA SPLENDOARE 
A FIINTEI 


E 

| pacea cultural major al revolutiei 
cuantice se traduce cu certitudine prin repu- 
nerea în discuţie a dogmei filosofice contempo- 
rane despre existenţa unui singur nivel de 
realitate. Revoluţia cuantică a jucat un rol 
important în naşterea unei noi abordări, în 
acelaşi timp ştiinţifice, culturale, sociale si 
spirituale - transdisciplinaritatea. 

Conceptul cheie al transdisciplinarităţii! 
este cel de nivel de realitate. Ideea de « niveluri 
de realitate » mi s-a impus în timpul unei sejur 
la Lawrence Berkeley Laboratory, în 1976, 
pentru că nu înţelegeam de unde venea rezis- 
tenta la unificarea teoriei relativităţii cu 
mecanica cuantică. Acesta a fost punctul de 
plecare al reflectiei mele. Lucram pe atunci cu 
Geoffrey Chew, fondatorul teoriei bootstrap- 
ului. Discuţiile pe care le-am avut cu el şi cu alţi 
colegi de la Berkeley m-au stimulat foarte mult 
în formularea acestei idei. La Berkeley am 
început redactarea unei cărţi privitoare la 


1 Basarab Nicolescu, La transdisciplinarité, op.cit. 

prelungirile epistemologice si filosofice ale fizicii 
cuantice. 

În 1981, am fost intrigat de notiunea de 
« real voalat » a lui Bernard d'Espagnat?, care nu 
mi se pärea o solutie satisfäcätoare la problema 
care mă preocupa şi am hotărît să fac publică 
noţiunea mea de « niveluri de realitate ». Am 
introdus această noţiune într-un articol publicat 
în 19823 în 3* Millenaire, revistă la care colabora 
şi Lupasco. Formularea acestui concept a fost 
reluată în prima ediţie a cărţii mele Noi, 
particula şi lumea+. 

În plină pregătire a acestei cărţi, am înţeles 
deodată că această noţiune oferea o explicaţie 
simplă şi clară şi pentru includerea tertului. Cu o 
anume sfială (cum avea să reacționeze un mare 
creator ca el la intruziunea mea pe teritoriul 
filosofiei sale ?) m-am deschis către Lupasco. În 
loc de rezistenţă, a fost o explozie de bucurie, iar 
Lupasco m-a încurajat, cu generozitatea sa 
proverbială, să-mi public cît mai repede desco- 
perirea. 

Apoi, de-a lungul anilor, am dezvoltat 
ideea de niveluri de realitatea în cărţi, articole şi 
conferinţe. Lupasco nu a putut cunoaşte 
dezvoltările accelerate ale transdisciplinaritätii, 
căci a decedat în 1988. Chiar un an înaintea 
morţii sale, am fondat Centrul International de 


2 Bernard d'Espagnat, A la Recherche du Réel (În 
căutarea Realului), Paris, Gauthier-Villars, 1981. 

3 Basarab Nicolescu, « Sociologie et mécanique 
quantique » (« Sociologie şi mecanică cuantică »), 3° 
Millénaire, n° 1, Paris, martie-aprilie 1982, pp. 68-77. 

4 Basarab Nicolescu, Nous, la particule et le monde, 
Monaco, Rocher, « Transdisciplinarité », 2002 (a 2a 
editie). 

Cercetări şi Studii Transdisciplinare (CIRET), iar 
St&phane Lupasco a acceptat, fără urmă de ezita- 
re, să figureze printre membrii fondatori. A fost 
un act simbolic de o mare importanţă, căci 
Lupasco este unul din marii precursori ai trans- 
disciplinarităţii. 

În 1992, am fost invitat ca expert la o 
sesiune a Academiei Pontificale a Stiintelor, 
dedicată studiului complexităţii în ştiinţe. Am 
vorbit despre Natură, considerată din punctul de 
vedere al fizicii cuantice şi am prezentat 
abordarea mea privind nivelurile de Realitates. 
Marele fizician austriac Walter Thirring, prezent 
la congresul de la Rome, a ţinut să-mi comunice 
un mic articol încă inedit, în care am descoperit 
consideratiile sale importante asupra naturii 
legilor fizice, în cazul unor niveluri de realitate 
diferitef. 

Putin mai tîrziu, am luat cunoştinţă de 
lucrările lui Laurent Nottale”, fizician teore- 
tician la Şcoală Normală Superioară din Paris, 


5 Basarab Nicolescu, Levels of Complexity and Levels 
of Reality (Niveluri de complexitate şi niveluri de 
realitate), in The Emergence of Complexity in 
Mathematics, Physics, Chemistry and Biology 
(Emergenta complexităţii în matematică, fizică, chimie 
şi biologie), Princeton University Press, 1996, pp. 393- 
417. 

6 Walter Thirring, Do the Laws of Nature Evolve 
?(Evoluează legile naturü?), in What is Life?The Next 
Fifty Years: Speculations on the Future of Biology (Ce 
este viata?Urmätorü cincizeci de ani: speculații asupra 
viitorului biologiei), Cambridge, Cambridge University 
Press, 1995. 

7 Laurent  Nottale, Fractal Space-Time and 
Microphysics. Towards a Theory of Scale Relativity 
(Spatiul-timp fractal şi microfizica. Spre o teorie a 
relativităţii a scării), New Jersey, World Scientific, 1992. 

care îşi punea aceeaşi întrebare ca mine - 
anume : « de unde vine aparenta imposibilitate 
de unificare a teoriei relativităţii cu mecanica 
cuantică ? ». Nottale nu îşi propune să 
stabilească punți între cele două teorii, a rela- 
tivitätii şi a mecanicii cuantice. El doreşte o 
teorie care nu este nici fizica clasică nici fizica 
cuantică, o terță teorie, în care regăsim, ca si 
cazuri particulare, la anumite scări, mecanica 
cuantică şi mecanica clasică. E vorba, desigur, de 
un program şi nu de o teorie ajunsă la 
desăvirşire. Am regăsit la el ideea de niveluri, de 
o manieră implicită şi foarte subtilă, anume prin 
fractali. Ideea că spatiul-timp trebuie el însuşi 
supus relativizării de scară este cu totul în acord 
cu punctul meu de vedere. 

Dar marea surpriză s-a produs în 1998, 
cînd am descoperit lucrarea lui Werner 
Heisenberg, Filosofie — Manuscrisul din 19428. 
Această carte m-a uluit, pentru că am regăsit 
acolo aceeaşi idee de niveluri de realitate, sub o 
formă diferită, desigur, dar foarte fecundă. 
Lucrarea lui Heisenberg a avut o poveste 
uimitoare : a fost scrisă în 1942, dar nu a fost 
publicată în germană decît în 1984. A fost 
tradusă în franceză în 1998. 


NIVELURILE DE REALITATE ŞI REÎNCÎNTAREA LUMII 
Noţiunea de nivel de realitate oferă o 
explicaţie simplă şi clară a includerii tertului. Să 


conferim cuvîntului "realitate" sensul său în 


3 Werner Heisenberg, Philosophie . Le manuscrit de 
1942, Paris, Seuil, 1998. 

acelasi timp pragmatic si ontologic. Înteleg prin 
Realitate, mai întîi, ceea ce rezistă experienţelor 
noastre, reprezentărilor, descrierilor, imaginilor 
sau formalizărilor matematice. Fizica cuantică 
ne-a făcut să descoperim că abstractizarea nu 
este un simplu intermediar între noi şi Natură, 
un instrument pentru a descrie Realitatea, ci una 
din părţile constitutive ale Naturii. În fizica 
cuantică, formalismul matematic este inse- 
parabil de experienţă. EI rezistă în felul său, şi 
prin grija de autoconsistentä internă şi prin 
nevoia sa de a integra datele experimentale fără 
a distruge această autoconsistentä. Abstractia 
face parte integrantă din Realitate. 

Trebuie să  conferim o dimensiune 
ontologică noţiunii de Realitate, în măsura în 
care Natura participă la fiinţa lumii. Natura este 
o imensă şi inepuizabilă sursă de necunoscut, 
care justifică existența însăşi a ştiinţei. 
Realitatea nu este doar o construcţie socială, 
consensul unei colectivităţi, un acord intersu- 
biectiv. Ea are şi o dimensiune trans-subiectivă, 
în măsura în care un simplu fapt experimental 
poate ruina cea mai frumoasă teorie ştiinţifică. 

Întelegem prin nivel de realitate un 
ansamblu de sisteme invariant la acţiunea unui 
număr de legi generale : de exemplu, entităţile 
cuantice supuse legilor cuantice, care sunt în 
ruptură radicală cu legile lumii macrofizice. 
Adică două niveluri de realitate sunt diferite 
dacă, trecînd de la unul la altul, există ruptură a 
legilor şi ruptură a conceptelor fundamentale 
(cum ar fi cauzalitatea). Nimeni nu a reuşit să 
găsească un formalism matematic care să 
permită trecerea riguroasă de la o lume la alta. 

Ba chiar sunt indici matematici puternici potrivit 
cärora trecerea de la lumea cuanticä la lumea 
macrofizică ar fi definitiv imposibilă. 

Nivelurile de Realitate sunt radical diferite 
de nivelurile de organizare, aşa cum au fost 
definite în abordările sistemice. Nivelurile de 
organizare nu presupun o ruptură de conceptele 
fundamentale : mai multe niveluri de organizare 
aparţin unui singur şi acelaşi nivel de realitate. 
Nivelurile de organizare corespund unor struc- 
turări diferite ale aceloraşi legi fundamentale. De 
exemplu, economia marxistă şi fizica clasică a- 
partin unui singur şi acelaşi nivel de realitate. 

Emergenta a cel putin trei niveluri de 
realitate diferite în studiul sistemelor naturale — 
nivelul macrofizic, nivelul microfizic şi ciber- 
spatiu-timpul (la care ar trebui să adăugăm un al 
patrulea nivel, deocamdată pur teoretic, cel al 
supercorzilor, considerat de fizicieni ca textura 
ultimă a universului), este un eveniment capital 
în istoria cunoaşterii. Ea ne poate conduce la 
regîndirea vieţii noastre individuale şi sociale, la 
o nouă lectură a unor cunoştinţe vechi, la 
explorarea diferită a cunoaşterii propriei fiinţe, 
aici şi acum. 

În domeniul sistemelor sociale, putem 
distinge astfel următoarele niveluri: nivelul in- 
dividual, nivelul comunităţilor geografice si 
istorice (familie, naţiune), nivelul planetar, ni- 
velul comunităților în ciber-spatiu-timp si 
nivelul cosmic. 

În prezenţa mai multor niveluri de 
realitate, spaţiul dintre discipline şi de dincolo 
de discipline este plin de informaţie, aşa cum 
vidul cuantic este plin de toate potentialitätile: 

de la particula cuantică la galaxii, de la quark la 
elementele grele care condiţionează apariţia 
vieţii în Univers. 

Unitatea care leagă toate nivelurile de 
Realitate, dacă ea există, trebuie neapărat să fie 
o unitate deschisă. Aşa înţelegem astăzi vechiul 
principiu al interdependentei universale. De 
fapt, o vastă autoconsistentä pare să conducă 
evoluţia universului, de la infinitul mic la infini- 
ul mare, de la infinitul scurt la infinitul lung. 

Iată un lucru fundamental în ideea rein- 
cîntării lumii. Într-o lume condusă de auto- 
consistenţa universală, totul este semn. Regăsim 
aici legătura noastră matricială nu doar cu 
Pămîntul, ci şi cu întreg cosmosul. 


NIVELURILE DE REALITATE SUNT COMPATIBILE 
CU TERTUL INCLUS? 


Înțelegerea axiomei tertului inclus - există 
un al treilea termen T care este totodată A şi 
non-A — se limpezeşte pe deplin atunci cînd este 
introdusă noţiunea de "niveluri de realitate”. 
Pentru a obţine o imagine clară a sensului 
tertului inclus, să reprezentăm cei trei termeni ai 
noii logici - A, non-A şi T — şi dinamismele lor 
asociate printr-un triunghi în care unul din 
virfuri se situează la un nivel de realitate, iar 
celelalte două virfuri la un alt nivel de realitate. 
Dacă rămînem la un singur nivel de realitate, 
orice manifestare apare ca o luptă între două 
elemente contradictorii (exemplu : unda A şi 
corpusculul non-A). Al treilea dinamism, cel al 
stării T, se exercită la un alt nivel de realitate, 

unde ceea ce apare ca dezunit (undä sau 
corpuscul) este de fapt unit (cuantä), iar ceea ce 
apare drept contradictoriu este perceput ca non- 
contradictoriu. 

Proiectia lui T pe un singur si acelasi 
nivel de realitate e cea care produce aparenta 
cuplurilor antagoniste, reciproc exclusive (A si 
non-A). Un singur şi acelaşi nivel de realitate nu 
poate da naştere decît unor opoziții antagoniste. 
El este, prin propria sa natură, autodestructiv, 
dacă e separat complet de toate celelalte niveluri 
de realitate. Un al treilea termen, să spunem T’, 
care este situat pe acelaşi nivel de realitate cu 
opuşii A şi non-A, nu poate realiza concilierea 
lor. 

Ni s-ar putea reproşa că nu facem astfel 
decît să deplasăm problema. Dacă toleräm 
existenţa unei infinitäti de aspecte pentru a 
descrie o lume de interconexiuni ireductibile, 
ajungem fatalmente la dizolvarea realului într-o 
multitudine niciodată accesibilă în ansamblul 
său. Tocmai aici se află meritul istoric al lui 
Lupasco: a ştiut să recunoască faptul că infinita 
multiplicitate a realului poate fi restructurată, 
derivată plecînd de la doar trei termeni logici, 
concretizînd astfel speranţa formulată anterior 
de Peirce. 

Care este natura teoriei ce poate descrie 
trecerea de la un nivel de realitate la un altul? 
Există vreo coerenţă, chiar o unitate de ansam- 
blu a nivelurilor de realitate? Care este rolul 
subiectului observator în existenţa unei even- 
tuale unităţi a tuturor nivelurilor de realitate? 
Există vreun nivel de realitate privilegiat în 
raport cu toate celelalte niveluri? Unitatea 

cunoaşterii, dacă există, este oare de natură 
obiectivă sau subiectivă? Care este rolul raţiunii 
în existenţa unei eventuale unităţi a cunoaşterii? 
Care este, în domeniul reflectiei şi al acţiunii, 
forţa predictivă a noului model de Realitate? În 
ultimă instanţă, înţelegerea lumii prezente este, 
oare, posibilă? 

Realitatea presupune, potrivit abordării 
transdisciplinare, un anumit număr de niveluri. 
Consideratiile ce urmează nu depind de faptul că 
acest număr este finit sau infinit. Pentru clari- 
tatea terminologică a expunerii, vom presupune 
că acest număr este infinit. 

Două niveluri adiacente sunt legate prin 
logica tertului inclus, în sensul că starea T 
prezentă la un anumit nivel este legată de un 
cuplu de contradictorii (A, non-A) de la nivelul 
imediat următor. Starea T operează unificarea 
contradictoriilor A şi non-A, dar această unifi- 
care se operează la un nivel diferit de cel la care 
sunt situaţi A şi non-A. Axioma non-contra- 
dictiei este respectată în acest proces. Aceasta 
înseamnă, oare, că vom obţine astfel o teorie 
completă, care va putea explica toate rezultatele 
cunoscute şi pe cele viitoare ? 

Logica tertului inclus este capabilă să 
descrie coerenţa dintre nivelurile de Realitate 
prin procesul iterativ ce comportă următoarele 
etape : 1. Un cuplu de contradictorii (A, non-A) 
situat la un anumit nivel de realitate este unificat 
printr-o stare T situată la un nivel de realitate 
imediat vecin ; 2. La rîndul său, această stare T 
este legată de un cuplu de contradictorii (A, 
non-A"), situat la propriul său nivel; 3. Cuplul de 
contradictorii LA. non-A") este, la rîndul său, 

unificat printr-o stare T' situată la un nivel 
diferit de Realitate, imediat vecin celui în care se 
află ternarul (A', non-A', T). Procesul iterativ 
contină la inifinit, pînă la epuizarea tuturor 
nivelurilor de realitate, cunoscute sau imagi- 
nabile. Cu alte cuvinte, acţiunea logicii tertului 
inclus pe diferitele niveluri de realitate induce o 
structură deschisă, godeliană a ansamblului 
nivelurilor de realitate”. 

Această structură are o influenţă consi- 
derabilă asupra teoriei cunoaşterii, căci ea 
implică imposibilitatea unei teorii complete, 
închisă asupra ei însăşi. 

Într-adevăr, starea T realizează, în acord 
cu axioma non-contradictiei, unificarea cuplului 
de contradictorii (A, non-A), dar este asociată 
totodată şi unui alt cuplu de contradictorii (A, 
non-A"). Asta înseamnă că putem construi, 
pornind de la un anumit număr de cupluri 
reciproc contradictorii, o nouă teorie, care 
elimină contradicţiile la un anumit nivel de 
realitate, dar această teorie nu e decât 
temporară, pentru că ea va conduce inevitabil, 
sub presiunea combinată a teoriei şi experienţei, 
la descoperirea unor noi cupluri de contra- 
dictorii, situate la un nou nivel de realitate. 
Această teorie va fi deci, la rîndul ei, înlocuită pe 
măsură ce noi niveluri de realitate vor fi 
descoperite, prin teorii încă şi mai unificate. 


9 Basarab Nicolescu, "Levels of Complexity and 
Levels of Reality", art.cit.; Basarab Nicolescu, "Godelian 
Aspects of Nature and Knowledge" (“Aspecte godeliene 
ale naturii şi cunoaşterii), in Systems - New Paradigms 
for the Human Sciences (Sisteme — noi paradigme 
pentru ştiinţele umane), Berlin - New York, Walter de 
Gruyter, 1998. 

Acest proces va continua la nesfirsit, färä a se 
putea ajunge vreodatä la o teorie complet 
unificată. Axioma non-contradictiei iese tot mai 
întărită din acest proces. În acest sens, putem 
vorbi de o evoluţie a cunoaşterii, fără a putea 
ajunge vreodată la o non-contradictie absolută, 
implicînd toate nivelurile de Realitate: cunoaş- 
terea este mereu deschisă. 

Consideratiile precedente permit să răs- 
pundem în mod riguros foarte interesantei între- 
bări formulate recent de logicianul Petru Ioan” : 
de ce să ne limităm la tertul inclus ? De ce să nu 
introducem "cuartul inclus”, "cvinta inclusă" 
etc. ? În lumina schemei care tocmai a fost 
descrisă, cuartul inclus, de exemplu, ar trebui să 
unifice A, non-A şi T. Or, tocmai termenul T' e 
cel care realizează această unificare ! Termenul 
T' este atunci un "cuart inclus" ? Cu siguranţă 
nu, pentru că este, la rîndul său, tertul unificator 
al lui A şi non-A', aceşti doi termeni din urmă 
apărînd la acelaşi nivel de realitate cu T. Altfel 
spus, structura cuartului inclus (A, non-A, T, T') 
se descompune în două structuri de tert inclus : 
(A, non-A, T) şi (A', non-A", T'). Prin urmare, nu 
avem nevoie de un "cuart inclus”, de o "cvintă 
inclusă" etc. În acest sens, tertul inclus este 
infinit tert, sau, cum îl numeşte Christian 
Duchemin, terțul-fără-numei". Acest rezultat 


10 Petru Ioan, "Stéphane Lupasco et la propension 
vers le contradictoire dans la logique roumaine" (« S.L. 
si propensiunea spre contradictoriu în logica 
românească »), in Basarab Nicolescu et Horia Badescu 
(éd.), Stéphane Lupasco - L'homme et l'oeuvre, Monaco, 
Rocher, "Transdisciplinarite", 1999. 

u Christian Duchemin, conversaţie particulară, 
august 2008. 

trebuie apropiat de celebra teoremä a lui Peirce, 
demonstrată cu ajutorul teoriei grafilor : "...orice 
poliadă superioară unei triade poate fi analizată 
în termeni de triade, dar o triadă nu poate fi, în 
general, analizată în termeni de diade":2. Nu este 
vorba de o simplă analogie. Schema noastră 
poate fi desfăşurată biunivoc pe grafi. Rezultă că 
teorema lui Peirce trebuie respectată. 


STRUCTURA GODELIANĂ A NATURII ŞI A CUNOAŞTERII 


Structura deschisă a ansamblului nivelu- 
rilor de realitate este în acord cu unul din rezul- 
tatele ştiinţifice cele mai importante ale secolului 
al XX-lea : teorema lui Gödel, privitoare la 
aritmetică şi, prin urmare, la orice matematică 
ce include aritmetica, şi care ne spune că un 
sistem de axiome suficient de bogat conduce 
inevitabil la rezultate fie indecidabile, fie 
contradictorii. Teorema lui Gödel exprimă un 
apofatism matematic şi logic, ca un ecou al 
apofatismului religiosi3. Ea ne spune că un 
sistem de axiome suficient de bogat conduce 


12 Don D. Roberts, The Existential Graphs of Charles 
S. Peirce (Grafii existentiali ai lui C.S. Peirce), Illinois, 
Mouton, 1973, p.115 ; a se vedea şi Pierre Thibaud, La 
logique de Charles Sanders Peirce - De l'algèbre aux 
graphes (Logica lui C.S. Peirce — de la algebră la 
grafuri), Aix-en-Provence, Éditions de l'Université de 
Provence, 1975. 

13 Basarab Nicolescu, Towards an apophatic 
methodology of the dialogue between science and 
religion (Spre o metodologie apofatică a dialogului 
dintre ştiinţă şi religie), in Basarab Nicolescu şi Magda 
Stavinschi Ştiinţă şi ortodoxie, un dialog necesar, 
Bucureşti, Curtea Veche, 2006, p. 19-29. 

inevitabil la rezultate fie indecidabile, fie 
contradictorii. Aceastä ultimä asertiune este 
adesea uitată în lucrările de popularizare a 
acestei teoreme. 

Teorema lui Gödel are o importanţă consi- 
derabilă pentru orice teorie modernă a cunoaş- 
terii. Mai întîi, ea nu priveşte doar domeniul 
aritmeticii, ci şi orice matematică ce include 
aritmetica. Or, matematica, instrument de bază 
al fizicii teoretice, conţine, evident, aritmetica. 
Ceea ce înseamnă că orice căutare a unei teorii 
fizice complete este iluzorie. Dacă această 
afirmaţie este adevărată pentru domeniile cele 
mai riguroase ale studiului sistemelor naturale, 
cum am putea visa la o teorie completă într-un 
domeniu infinit mai complex — cel al ştiinţelor 
umane ? 

De fapt, căutarea unei axiomatici care să 
conducă la o teorie completă (fără rezultate 
indecidabile sau contradictorii) marchează în 
acelaşi timp apogeul şi punctul de amorsare a 
declinului gîndirii clasice. Visul axiomatic s-a 
prăbuşit prin verdictul sfintei sfintelor gîndirii 
clasice — rigoarea matematică. 

Teorema pe care Güdel a demonstrat-o în 
1931 nu a avut însă decît un foarte slab ecou 
dincolo de un cerc restrîns de specialişti. Aceasta 
explică probabil ciudata tăcere a lui Lupasco 
asupra acestei teoreme şi a semnificației sale 
epistemologice, atît de lupasciene. Structura 
godeliană a ansamblului nivelurilor de realitate, 
asociată cu logica tertului inclus, implică imposi- 
bilitatea construirii unei teorii complete pentru a 
descrie trecerea de la un nivel la altul şi a 
fortiori, pentru a descrie ansamblul nivelurilor 

de realitate. Unitatea care leagă toate nivelurile 
de Realitate, dacă există, trebuie neapărat să fie 
o unitate deschisă. 

În Noi, particula şi lumea, a cărei primă 
ediţie a apărut în 1985, am ajuns la concluzia, 
fondată pe teorema lui Gödel, că, în măsura în 
care teoria unificată a interacțiunilor fizice va fi 
axiomatică şi în întregime formalizată, ea va fi 
necesarmente incompletă. Prin urmare, ambiti- 
osul proiect al unei Teorii totale (Theory of 
Everything), vis de unificare împărtăşit de marea 
majoritate a comunităţii fizicienilor teoreticieni, 
nu ar putea reuşi vreodată. Am fost fericit să 
constat că Stephen Hawking, în 2002, în 
conferinţa sa « Gödel şi sfîrşitul fizicii », prezen- 
tată cu ocazia centenarului naşterii lui Paul 
Dirac, a ajuns la aceeaşi concluzie". 


TERTUL ASCUNS 

Există cu certitudine o coerenţă între dife- 
ritele niveluri de realitate, cel puţin în lumea 
naturală. De fapt, o vastă autoconsistenţă pare 
să guverneze evoluţia universului, de la infinitul 
mic la infinitul mare, de la infinitul scurt la infi- 
nitul lung. 

Această coerenţă este orientată : o săgeată 
este asociată oricărei transmisii de informaţie de 
la un nivel la altul. În consecinţă, coerenţa, dacă 
este limitată doar la nivelurile de Realitate, se 
opreşte la nivelul cel mai "înalt" şi la nivelul cel 


14 Stephen Hawking, «Gödel and the End of 
Physics », 
http://www.damtp.cam.ac.uk/stringso2/dirac/hawking 

mai "de jos". Pentru ca această coerenţă să 
continue dincolo de aceste două niveluri limită, 
pentru ca să existe o unitate deschisă, trebuie să 
considerăm că ansamblul nivelurilor de realitate 
se prelungeşte printr-o zonă de non-rezistentà, 
de transparenţă absolută faţă de experienţele, 
reprezentările, descrierile, imaginile sau formali- 
zările noastre matematice. Această zonă de non- 
rezistenţă corespunde, în abordarea noastră a 
Realităţii, "voalului” din ceea ce Bernard 
d'Espagnat numeşte "realul voalat"!5 şi este în 
mod cert legat de afectivitatea lupasciană!6. 
Nivelul cel mai "înalt" şi nivelul cel mai "de 
jos" al ansamblului nivelurilor de realitate se 
unesc printr-o zonă de transparenţă absolută. 
Dar aceste două niveluri fiind diferite, transpa- 
renta absolută apare ca un voal, din punctul de 
vedere al experienţelor, reprezentărilor, descry- 
erilor, imaginilor sau formalizărilor noastre 
matematice. De fapt, unitatea deschisă a lumii 
implică faptul că ceea ce e "jos" este la fel cu ceea 
ce e "sus". Isomorfismul între "sus" şi "jos" este 
restabilit de zona de non-rezistentä. 
Non-rezistenta acestei zone de transpa- 
rentä absolută se datorează pur şi simplu 
limitărilor corpului şi organelor noastre de simţ, 
oricare ar fi instrumentele de măsură care 
prelungesc aceste organe de simţ. Afirmarea 


15 Bernard d'Espagnat, À la recherche du réel, op.cit.; 
Le réel voilé. Analyse des concepts quantiques (Realul 
voalat. Analiza conceptelor cuantice), Paris, Fayard, 
1994. 

16 Stéphane Lupasco, în colaborare cu Solange de 
Mailly-Nesle şi Basarab Nicolescu, L'homme et ses trois 
éthiques (Omul şi cele trei etici ale sale), Monaco, 
Rocher, "I/esprit et la matière", 1986. 

unei cunoaşteri umane infinite (care exclude 
orice zonă de non-rezistentä), simultană cu 
afirmarea limitării corpului nostru şi a organelor 
noastre de simţ, ni se pare un artificiu lingvistic. 

Ansamblul nivelurilor de realitate al 
obiectului şi al zonei sale complementare de 
non-rezistentä constituie obiectul transdis- 
ciplinar. Diferitele niveluri de realitate a obiec- 
tului sunt accesibile cunoaşterii umane datorită 
existenţei diferitelor niveluri de realitate a 
subiectului, care se află în corespondenţă biuni- 
vocă cu nivelurile de Realitate a obiectului. 
Aceste niveluri de realitate a subiectului permit 
o viziune tot mai generală, unificatoare, cuprin- 
zătoare a Realitätii, fără a o epuiza vreodată pe 
deplin”. 

Coerenta nivelurilor de realitate a subiec- 
tului presupune, la fel ca în cazul nivelurilor de 
realitate a obiectului, o zonă de non-rezistentà la 
percepţie. Ansamblul nivelurilor de realitate a 
subiectului şi a zonei sale complementare de 
non-rezistenţă constituie subiectul trans-disci- 
plinar. 

Cele două zone de non-rezistentä ale 
obiectului şi subiectului transdisciplinare trebuie 
să fie identice pentru ca subiectul transdisci- 
plinar să poată comunica cu obiectul transdisci- 
plinar. Fluxului de informaţie ce traversează în 
mod coerent diferitele niveluri de realitate a 
obiectului îi corespunde un flux de conştiinţă ce 
traversează în mod coerent diferitele niveluri de 
realitate a subiectului. Cele două fluxuri sunt 
într-o relaţie de isomorfism graţie existenţei 


17 Basarab Nicolescu, Hylemorphism, Quantum 
Physics and Levels of Reality, art.cit. 

unei singure şi aceleiaşi zone de non-rezistenţă. 
Zona de non-rezistentä joacă rolul tertului 
ascuns, care permite unificarea, în diferenţa lor, 
a subiectului transdisciplinar şi a obiectului 
transdisciplinar. Ea permite şi solicită interacti- 
unea între subiect şi obiect. 

Există o mare diferenţă între tertul ascuns 
şi tertul inclus: tertul ascuns este alogic, căci 
este în întregime situat în zona de non- 
rezistenţă, în vreme ce tertul inclus este logic, 
căci se referă la contradictoriile A şi non-A, 
situate în zona de rezistenţă. Dar există şi o 
similitudine. Ambii unesc contradictorii: A şi 
non-A în cazul tertului inclus, şi subiect şi obiect 
în cazul tertului ascuns. Subiectul şi obiectul 
sunt contradictoriile supreme: ele traversează nu 
doar zona de rezistenţă, ci şi zona de non- 
rezistenţă. Înţelegem astfel de ce pentru anumiţi 
gînditori creştini, precum Jakob Boehme'8, cînd 
Dumnezeu decide să creeze lumea (şi deci să se 
cunoască pe El însuşi), El pune contradictia la 
baza lumii. Înţelegem şi de ce tertul ascuns e cel 
care dă sens tertului inclus, căci, pentru a uni 
contradictoriile A şi non-A, situate în zona de 
rezistenţă, el trebuie să traverseze zona de non- 
rezistenţă: tertul inclus este efectiv un "tert-färä- 
nume". Tocmai în asta rezidă marea dificultate 
de a formula o adevărată logică a tertului inclus, 
care trebuie neapărat să integreze saltul discon- 
tinuu între nivelurile de Realitate. Această nouă 
logică va fi una trans-categorială. Dacă 


18 Basarab Nicolescu, L'homme et le sens de 
l'Univers. Essai sur Jakob Boehme (Omul şi sensul 
universului. Eseu despre J.B.), Paris, Le Felin et Philippe 
Lebaud, 1988. 

compatibilitatea între nivelurile de Realitate si 
tertul inclus este neîndoielnică, în schimb 
reunirea lor într-o logică nu se va putea realiza 
în tiparele logicilor cunoscute. În ciuda efortu- 
rilor făcute pînă acum, problema rămîne 
deschisă. 

Rolul tertului ascuns şi al tertului inclus în 
abordarea transdisciplinară a Realităţii nu este, 
la urma urmei, atît de surprinzător. Cuvintele 
trei şi trans au aceeaşi rădăcină etimologică : 
"trei" înseamnă "transgresia lui doi, ceea ce 
merge dincolo de doi”. Transdisciplinaritatea 
este transgresia dualității opunînd cuplurile 
binare: subiect - obiect, subiectivitate - 
obiectivitate, materie - conştiinţă, natură - divin, 
simplitate - complexitate, reducționism - holism, 
diversitate - unitate. Această dualitate este trans- 
gresată de unitatea deschisă ce înglobează şi 
Univers şi ființă umană. În viziunea trans- 
disciplinară, pluralitatea complexă şi unitatea 
deschisă sunt două fațete ale uneia şi aceleiaşi 
Realităţi. 

Tertul ascuns, în relaţia sa cu nivelurile de 
Realitate, este fundamental în înţelegerea lui 
unus mundus descris de transdisciplinaritate. 
Realitatea este Una, totodată unică şi multiplă. 
Dacă ne limităm la tertul ascuns, unitatea este 
nediferentiatä, simetrică, se situează în non- 
timp. Dacă ne limităm la nivelurile de Realitate, 
nu există decît diferenţe, disimetrii, situate în 
timp. Considerarea simultană a nivelurilor de 
realitate si a tertului ascuns introduce o ruptură 
în simetria lui unus mundus. De fapt, nivelurile 


1 Joseph E. Brenner, Logic in Reality (Logica în 
realitate), New York, Springer, 2008. 

de Realitate sunt generate tocmai de aceastà 
rupturà de simetrie introdusà de timp. 

Cunoaşterea nu este nici exterioară nici 
interioară : ea este în acelaşi timp exterioară şi 
interioară. Studiul universului şi studiul fiinţei 
umane se susţin unul pe altul. Trăirea şi expe- 
rienta de sine au tot atîta valoare cognitivă ca şi 
cunoaşterea ştiinţifică. 


SACRUL ŞI PROBLEMA SUBIECT/OBIECT 


Zona de transparenţă corespunde sacrului, 
înţeles ca ceea ce nu se supune nici unei ratio- 
nalizări. Proclamarea existenţei unui singur 
nivel de realitate elimină sacrul, cu preţul auto- 
distrugerii acestui nivel. 

Ar trebui amintită importanţa distinctiei 
făcute de Edgar Morin între rațional şi 
raţionalizare?. Sacrul este raţional, dar nu este 
rationalizabil. Sacrul nu se opune raţiunii : în 
măsura în care asigură armonia între subiect şi 
obiect, sacrul face parte integrantă din noua 
raționalitate. 

Sacrul este ceea ce leagă. El nu este, prin 
el însuşi, atributul uneia sau alteia dintre religii : 
"Sacrul nu implică credinţa în Dumnezeu, în zei 
sau în spirite. Este ... experienţa unei realităţi şi 
sursa conştiinţei de a exista în lume", scrie 
Mircea Eliade2, Sacrul fiind mai întîi o 


20 Edgar Morin, La méthode III - La connaissance de 
la connaissance, 1, Anthropologie de la connaissance, 
Paris, Seuil, 1986. 

21 Mircea Eliade, L'épreuve du labyrinthe (Încerca- 
rea labirintului), convorbiri cu Claude-Henri Rocquet, 
Monaco, Rocher, « Transdisciplinarite », 2006, p. 176. 

experienţă, el se traduce printr-un sentiment, 
cel al prezenţei lui Nous, ceea ce leagă fiinţele şi 
lucrurile şi, prin urmare, induce în străfundurile 
fiinţei umane respectul absolut al alteritätilor 
unite de viaţa comună pe unul şi acelaşi Pămînt. 
Sacrul, ca experienţă a unui real ireductibil, este 
efectiv elementul esenţial în structura conştiinţei 
şi nu doar un simplu stadiu în istoria conştiinţei. 

Realitatea cuprinde şi subiectul şi obiectul 
şi tertul ascuns, care sunt trei fațete ale uneia si 
aceleaiaşi Realităţi. Fără una din aceste trei 
fațete, Realitatea nu mai este reală, ci o 
fantasmagorie destructivă. 

Problema subiect/obiect a fost în centrul 
reflectiei filosofice a părinţilor fondatori ai 
mecanicii cuantice. Pauli, Heisenberg şi Bohr, ca 
şi Husserl, Heidegger, Gadamer şi Cassirer au 
respins axioma fundamentală a metafizicii mo- 
derne: separarea totală dintre subiect şi objet. 
Împărţirea binară (subiect, obiect), care defi- 
neşte metafizica modernă, este înlocuită în 
abordarea transdisciplinară, de împărţirea ter- 
nară (subiect, obiect, Iert ascuns). Al treilea ter- 
men, tertul ascuns, nu este reductibil nici la o- 
biect nici la subiect. 

Noul raport dintre subiect şi obiect în 
cunoaşterea transdisciplinară ar putea permite, 
pe termen lung, o convertire a tehnoştiinţei. 
Unitatea deschisă între obiectul transdisciplinar 
şi subiectul transdisciplinar se traduce prin 
orientarea coerentă a fluxului de informaţie ce 
traversează nivelurile de Realitate a obiectului şi 
a fluxului de conştiinţă care traversează nive- 
lurile de Realitate a subiectului. Această orienta- 
re coerentă dă un nou sens verticalității fiinţei 

umane în lume. Aceastä verticalitate constituie, 
în viziunea transdisciplinarä, fundamentul ori- 
cărui proiect social viabil. 

Un Eros extraordinar, neaşteptat şi sur- 
prinzător traversează nivelurile de Realitate şi 
nivelurile de Realitate a Subiectului. Artiştii, 
poeţii, oamenii de ştiinţă şi misticii din toate 
timpurile mărturisit despre prezenţa acestui 
Eros în lume. 


HEISENBERG ŞI NIVELURILE DE REALITATE 


Pentru Heisenberg, realitatea este 
« fluctuația continuă a experienței aşa cum o 
percepe constiinta. Privită astfel, ea nu este 
niciodată identificabilă în întregime cu un sistem 
izolat [...] »22. Realitatea nu se poate reduce la 
substanță. Pentru noi, fizicienii de astăzi, aceasta 
e o evidență : materia este complexul substanță - 
energie — spatiu-timp — informaţie. 

Asa cum scrie Catherine Chevalley, « [...] 
cîmpul semantic al cuvîntului realitate include 
tot ceea ce ne este dat prin experienţă, luată în 
sensul său cel mai vast, de la experienţa lumii la 
cea a modificărilor sufletului sau a semni- 
ficaţiilor autonome ale simbolurilor»23. 

Heisenberg nu vorbeşte explicit de 
« rezistenţă » în relaţie cu realitatea, dar sensul 
acesteia este pe deplin prezent : « [...] realitatea 
despre care putem vorbi - scrie Heisenberg — nu 
este niciodată realitatea « în sine », ci doar o 
realitate despre care putem şti ceva, sau chiar, în 


22 Ibid., p. 166. 
23 Ibid., p. 145. 

multe cazuri, o realitate căreia i-am dat formă 
noi înşine. »24 Realitatea fiind în fluctuatie 
constantă, tot ceea ce putem face este să operăm 
nişte decupaje cu ajutorul gîndirii noastre, 
extrăgînd procese, fenomene, legi. 

În acest context, e limpede că nu poate 
exista completitudine : «Nu putem ajunge 
niciodată la un portret exact şi complet al 
realităţii »25, scrie Heisenberg. Incompleti- 
tudinea legilor fizice este deci prezentă la 
Heisenberg, chiar dacă nu face nici o referire la 
teoremele lui Gödel. Pentru el, realitatea se oferă 
ca « ţesut de conexiuni de genuri diferite », ca o 
« abundență infinită », fără vreun fundament 
ultim. Această viziune este împărtăşită de Pauli, 
care scrie: "Faimoasa 'incompletitudine' a 
mecanicii cuantice este cu siguranţă prezentă 
într-un fel sau altul, dar e clar că ea nu poate fi 
eliminată printr-o întoarcere la fizica clasică 
(asta e pur şi simplu o 'neînţelegere nevrotică' a 
lui Einstein). Este vorba mai degrabă de o relaţie 
holistică între 'înăuntru' şi 'afară', care nu este 
luată în consideraţie de ştiinţa actualä"26. 

Heisenberg afirmă fără încetare, în acord 
cu Husserl, Heidegger, Gadamer şi Cassirer (pe 
care îl cunoaşte personal), că trebuie suprimată 
orice distincţie rigidă între subiect şi obiect. El 
afirmă şi că trebuie s-o terminăm cu referirea 
privilegiată la exterioritatea lumii materiale şi că 
singura modalitate de a ne apropia de sensul 


24 Werner Heisenberg, op. cit., p. 277. 

25 Ibid., p. 258. 

26 Scrisoare a lui Pauli cätre Fierz, 10 august 1954, in 
K. von Meyenn, Wolfgang Pauli. Wissenchaftlicher 
Briefwechsel, Band 1V, Teil II: 1953-1954, Berlin, 
Springer, 1993, p. 744-745. 

realităţii este să acceptăm împărţirea sa în 
regiuni şi niveluri. 

Asemănarea cu propria mea definiţie a 
Realitätii este frapantă. Heisenberg distinge 
«regiuni de realitate» (der Bereich der 
Wirklichkeit) si «niveluri de realitate » (die 
Schicht der Wirklichkeit). «Prin expresia 
« regiune de realitate » [...] înțelegem [...] un 
ansamblu de conexiuni nomologice»?7, scrie 
Heisenberg. Aceste regiuni sunt generate de 
grupuri de relații. Ele sunt imbricate, ajustate, 
încălecate, încrucişate, respectîndu-se mereu 
principiul non-contradictiei. Regiunile realității 
sunt, de fapt, strict echivalente cu nivelurile de 
organizare a gîndirii sistemice. 

Heisenberg este perfect conştient de faptul 
că simpla considerare a existenței regiunilor rea- 
litätii nu este satisfăcătoare, căci asta ar însemna 
să se pună pe acelaşi plan mecanica clasică si 
mecanica cuantică. Este motivul principal care 
conduce la regruparea acestor reagiuni de rea- 
litate în niveluri diferite de realitate. Motivația 
sa este, deci, identică cu a mea. 

Heisenberg regrupează numeroasele regi- 
uni de realitate în trei niveluri distincte. « Este 
clar — afirmă el — că organizarea regiunilor ar 
trebui să se substituie diviziunii grosolane a 
lumii într-o realitate subiectivă şi o realitate 
obiectivă şi să se desfăşoare între aceşti poli ai 
subiectului şi obiectului în aşa fel încît la limita 
sa inferioară să se afle regiunile în care putem 
obiectiva complet. Apoi, ar trebui să vină 
regiunile în care stările lucrurilor nu pot fi 
complet separate de procesul de cunoaştere prin 


27 Werner Heisenberg, op. cit., p. 273. 
96 BASARAB NICOLESCU 


care ajungem să le formulăm. În fine, cel mai sus 
ar trebui să se afle nivelul de realitate în care 
stările lucrurilor nu sunt create decît în 
conexiune cu procesul de cunoaştere »28. 

Primul nivel de realitate, după modelul lui 
Heisenberg, corespunde stărilor de lucruri 
obiectivabile independent de procesul de 
cunoastere. El situeazä la acest prim nivel 
mecanica clasică, electromagnetismul si cele 
două teorii ale relativităţii ale lui Einstein, altfel 
spus fizica clasică. Al doilea nivel de realitate 
corespunde stărilor de lucruri inseparabile de 
procesul cunosaterii. El situează aici mecanica 
cuantică, biologia şi ştiinţele conştiinţei. În fine, 
al treilea nivel de realitate corespunde stărilor de 
lucruri create în conexiune cu procesul cunoaş- 
terii. El situează la acest nivel de realitate filoso- 
fia, arta, politica, metaforele lui « Dumnezeu », 
experienţa religioasă şi experienţa inspiraţiei. 
Dacă primele două niveluri de realitate ale lui 
Heisenberg corespund întru totul propriei mele 
definiţii, în schimb al treilea nivel al său îmi pare 
că amestecă niveluri şi non-niveluri (adică zone 
de non-rezistentä). Într-adevăr, filosofia, arta şi 
politica reprezintă discipline academice întru 
totul conforme cu rezistenţa intrinsecă a unui 
nivel de realitate. Chiar şi metaforele lui 
« Dumnezeu », în măsura în care sunt integrate 
unei teologii, pot corespunde unui nivel de 
realitate. Dar experienţa religi-oasă şi experienţa 
inspiraţiei sunt greu asimilabile unui nivel de 
realitate. Ele corespund mai degrabă traversării 
diferitelor niveluri de realitate în zona de non- 
rezistenţă. 


28 Ibid., p. 372. 

Există, deci, o diferenţă importantă între 
cele două definiţii ale noţiunii de niveluri de 
realitate. Absența rezistenţei şi absenţa disconti- 
nuetätii în definiţia lui Heisenberg explică 
această diferenţă. 

De fapt, Heisenberg nu impune explicit 
principiul non-contradictiei care ar fi putut să-l 
conducă la descoperirea discontinuitätii nivelu- 
rilor de realitate. Şi totuşi, discontinuitatea este 
menţionată de mai multe ori în Manuscrisul din 
1942, dar numai în relaţie cu istoria: istoria 
reprezentărilor, istoria individului, istoria 
omenirii. 

Heisenberg insistă şi asupra rolului intu- 
iției: «Doar gîndirea intuitivă — scrie 
Heisenberg — poate trece prăpastia care separă 
sistemul conceptelor deja cunoscut ai sistemul 
nou de concepte; deductia formală este 
neputincioasă în a arunca un pod asupra acestui 
abis »2. Dar Heisenberg nu trage concluzia 
logică care se impune plecînd de la neputinta 
gîndirii formale: doar non-rezistenta la expe- 
rientele, reprezentările, descrierile, imaginile sau 
formalizările noastre matematice poate arunca 
un pod peste prăpastia dintre două zone de 
rezistență. Non-rezistenta este cheia înțelegerii 
discontinuității între două niveluri de realitate 
imediat vecine. Tertul ascuns este absent la 
Heisenberg. 

Heisenberg şi Lupasco nu s-au cunoscut. 
Dar noțiunea de "potentializare" apare aproape 
simultan în opera lui Lupasco si Heisenberg. 
Mai mult, Heisenberg este perfect conştient că 
doar o logică a tertului inclus ar putea să ne facă 


29 Ibid., p. 261. 

să înţelegem paradoxurile cuantice, aşa cum o 
spune explicit marele scriitor român Vintilă 
Horia30, dar el ignoră complet opera lui Lupasco. 
La rîndul său, Lupasco nutreşte o vie admiraţie 
pentru Heisenberg şi al său principiu de 
incertitudine, dar nu face nici un efort pentru a-l 
contacta. Vintilă Horia i-a întîlnit pe, Lupasco, 
Jung, Gonseth, Matthieu şi Abellio, adunîndu-i 
într-o fascinantă carte de dialoguri care, din 
păcate, nu este disponibilă decît în limba 
spaniolă. Marea întîlnire fizică între Heisenberg 
şi Lupasco nu a avut loc. Aşa a fost voia 
destinului. 


VIZIUNEA TRANSDISCIPLINARĂ ASUPRA LUMII 


În viziunea transdisciplinară, pluralitatea 
complexă şi unitatea deschisă sunt două fațete 
ale uneia şi aceleiaşi Realităţi. Structura ansam- 
blului nivelurilor de realitate este o structură 
complexă : fiecare nivel este ceea ce este pentru 
că toate celelalte niveluri există în acelaşi timp. 

Nivelurile de Realitate a obiectului şi de 
Realitate a subiectului, tertul inclus şi complexi- 
tatea definesc metodologia transdisciplina- 
ritățiis!. Ele induc un isomorfism între diferitele 
domenii ale cunoaşterii, determinînd astfel o 
structură fractală a Realităţii. Deci, aceşti trei 
stilpi ai cunoaşterii transdisciplinare sunt sursa 


30 Vintila Horia, Viaje a los centres de la Tierra. 
Encuesta sobre el Estado Actual del Pensamiento, Las 
Artes y Las Ciencias, Barcelona, Ediciones de Nuevo 
Arte Thor, 1987, pp. 298, 305, 306. 

31 Basarab Nicolescu, La transdisciplinarité, op. cit. 

unor noi valori, datorită caracterului gôdelien al 
naturii şi al cunoaşterii. 

Un nou principiu de Relativitate emerge 
din coexistenta între pluralitate complexă şi 
unitate deschisă : nici un nivel de realitate nu 
constituie un loc privilegiat din care să putem 
înţelege toate celelalte niveluri de realitate. Acest 
principiu de relativitate este fondator al unei noi 
perspective asupra culturii, religiei, politicii, 
artei, educaţiei, vieţii sociale. Şi cînd privirea 
noastră asupra lumii se schimbă, lumea se 
schimbă. Înţelegem că nici o cultură şi nici o 
religie nu constituie locul privilegiat din care să 
putem judeca celelalte culturi şi religii. Fiinţa 
umană, în totalitatea ei deschisă, este locul fără 
de loc al transculturalului şi al transreligiosului, 
adică ceea ce traversează şi depăşeşte culturile şi 
religiile. Transculturalul şi transreligiosul pri- 
vesc timpul prezent al transistoriei, care este 
totodată de domeniul incredibilului şi al 
epifaniei. 

Atitudinea transculturală şi transreligioasă 
nu este un simplu proiect utopic: ea este înscrisă 
în adîncurile sufletului nostru. Prin trans- 
cultural, care se conjugă cu transreligiosul, 
războiul civilizaţiilor, ameninţare tot mai 
prezentă în vremurile de azi, nu ar mai avea nici 
o rațiune de a exista. 

Autonaşterea Universului şi autonaşterea 
omului sunt inseparabile. Ştiinţă şi conştiinţă, 
cei doi stilpi ai viitoarei democraţii universale, se 
sprijină unul pe altul. Ştiinţa fără conştiinţă 
înseamnă ruina fiinţei umane, dar conştiinţa 
fără ştiinţă înseamnă acelaşi lucru. Responsa- 
bilitatea autotranscendentei - responsabilitatea 

noastră - este tertul inclus care uneşte ştiinţa şi 
conştiinţa. Homo sui transcendentalis este pe 
cale de a se naşte. El nu este vreun "om nou" 
oarecare, ci un om care se naşte din nou. Această 
nouă naştere este o potentialitate înscrisă în 
propria noastră ființă. Nimeni şi nimic nu ne 
poate obliga să evoluăm. Avem de ales între a 
evolua şi a dispărea. Evoluţia noastră este o 
autotranscendentä. Aici se află întreaga 
problemă a raportului între trezirea individuală 
şi trezirea colectivă, care stă în centrul evoluției 
noastre posibile. Iar evoluţia astăzi nu poate fi 
decît cea a conştiinţei. A crea condiţiile 
actualizării acestei evoluţii devine astfel o 
responsabilitate politică. Cuvîntul "revoluţie" nu 
este golit de sensul său prin eşecul revoluţiei 
sociale. Revoluţia astăzi nu poate fi decît o 
revoluţie a inteligenței, transformînd viața 
noastră individuală şi socială într-un act atît 
estetic cît şi etic, actul dezvăluirii dimensiunii 
poetice a existenţei. O voinţă politică eficace nu 
poate fi, în zilele noastre, decât o voinţă poetică. 
Astfel se poate deschide era fraternității, după 
cea a egalităţii şi a libertăţii. 

Nu cu mult timp în urmă se proclama 
moartea omului şi sfirsitul Istoriei. Abordarea 
transdisciplinară ne face să descoperim 
reînvierea subiectului şi începutul unei noi etape 
a istoriei noastre. Să ne aflăm, oare, în pragul 
unei noi epoci a Luminilor? Sunt convins de 
acest lucru. Lumina în discuţie este aceeaşi : cea 
a raţiunii. Dar o rațiune lărgită, deschisă, în 
dialog permanent cu ceea ce o depăşeşte. 
Gîndirea limitelor este intim legată de cunoaş- 
terea limitelor raţiunii. Această gîndire a li- 

mitelor, care va integra ratiunea si misterul, este 
noul orizont al cunoasterii în secolul al XXI-lea. 
Ne aşteptăm, în anii ce vin, la progrese 
importante ale studiului conştiinţei datorită 
introducerii acestor două noţiuni. Conştiinţa nu 
este, oare, cel mai bun laborator al includerii 
tertului şi al coexistentei diferitelor niveluri de 
realitate? Atunci cînd s-a deschis cutia Pandorei, 
relele care au scăpat din ea au ameninţat 
oamenii ce populau Pămîntul. Pe fundul cutiei 
erau ascunse speranţa şi încrederea. Despre 
această speranţă şi despre această încredere 
doreşte să vorbească transdisciplinaritatea. 

4. JUNG, PAULI, LUPASCO 
ŞI PROBLEMA PSIHOFIZCĂ 


D roblema psihofizică, atît de centrală în 
gîndirea lui Jung, Pauli şi Lupasco, pune cu 
acuitate chestiunea conflictului ei cu reduce- 
tionismul. Pentru a limpezi acest aspect, trebuie 
mai întîi să distingem cuvintele "reducţie” şi 
"reducționism". 

Sensul stiintific al cuvîntului reductie este 
următorul: se reduce A la B, B la C, C la D etc. 
pînă ce se ajunge la ceea ce se consideră a fi 
nivelul cel mai fundamental. Gîndirea umană 
urmăreşte, de fapt, acelaşi proces de reductie. 
Reductia este, din multe puncte de vedere, un 
proces natural al gîndirii şi nu e nimic rău în 
asta. Singura întrebare priveşte înţelegerea a 
ceea ce se află la capătul lanţului reductiei: acest 
lanţ este circular? Dacă nu, cum putem justifica 
conceptul de capăt de lanţ? 

Cît despre reductionismul ştiinţific, acesta 
este foarte diferit. El desemnează explicarea 
proceselor spirituale în termeni de procese 
psihice, care, la rîndul lor, sunt explicate prin 
procesele biologice, care, la rîndul lor, sunt 
explicate prin procesele fizice. Cu alte cuvinte, 
un om de ştiinţă care se conformează vieţii 


CE ESTE REALITATEA? 103 


comunitätii sale reduce spiritualitatea la mate- 
rialitate. Reductionismul filosofic răstoarnă 
lanţul: el reduce materialitatea la spiritualitate. 
Cele două tipuri de reducționism aparţin de ceea 
ce am putea numi mono-reductionism. Anumiți 
filosofi adoptă o abordare dualistă: ei consideră 
că materialitatea şi spiritualitatea sunt radical 
distincte. Abordarea dualistă este o variantă a 
reductionismului filosofic: ea corespunde la ceea 
ce putem numi multi-reductionism. Putem chiar 
identifica, în literatura gen New Age, încă o 
formă diferită: cea a inter-reductionismului: se 
atribuie anumite proprietăţi de ordin material 
entităţilor spirituale sau, invers, se atribuie 
anumite proprietăţi de ordin spiritual obiectelor 
materiale. 

Poziţia opusă reductionismului, antireduc- 
tionismul se exprimă prin holism (insemnind că 
Întregul este mai mult decît suma părților sale şi 
determină proprietăţile părţilor sale) şi prin 
emergentism (care înseamnă că noi structuri, 
comportamente şi proprietăţi sunt generate de 
interacțiuni relativ simple, care dau naştere, la 
rîndul lor, unor niveluri de complexitate crescîn- 
dă). Holismul şi emergentismul îşi au propriile 
dificultăţi: ele trebuie să explice, fără a oferi 
argumente ad hoc, de unde vine noutatea. 

Vom vedea că noţiunea de niveluri de 
realitate este crucială pentru a reconcilia 
reductionismul, atît de necesar în demersul 
ştiinţific, şi anti-reductionismul, atît de necesar 
în studiul sistemelor complexe. 


104 BASARAB NICOLESCU 


COINCIDENTIA OPPOSITORUM 
ŞI IRATIONALISMUL HERMETIC 


Vorbind despre renaşterea gîndirii herme- 
tice, Umberto Eco scrie : "Geneza acestei renaş- 
teri este complexă : istoriografia ne-a învăţat că 
este imposibil să separi curentul hermetic de 
curentul ştiinţific, Paracelsus de Galilei. 
Cunoaşterea hermetică îi va influența pe Bacon, 
Copernic, Kepler, Newton, iar ştiinţa cantitativă 
modernă se va naşte, între altele, dintr-un 
schimb cu acea cunoaştere calitativă a 
hermetismului [...] Însă, această influenţă este 
intim legată de o certitudine pe care herme- 
tismul nu o avea, de care nu putea şi nu voia să 
aibă cunoştinţă : descrierea lumii se făcea 
potrivit unei logici a cantităţii şi nu a calităţii. 
Astfel, paradoxal, modelul hermetic contribuie la 
naşterea noului său adversar : raționalismul 
ştiinţific modern. Irationalismul hermetic va 
emigra atunci la mistici si alchimisti, pe de o 
parte, la poeţi şi filosofi, de cealaltă parte, de la 
Goethe la Nerval şi Yeats, de la Schelling la von 
Baader, de la Heidegger la Jung. Şi nu 
recunoaştem, oare, în multe concepţii postmo- 
derne ale criticii, noţiunea de alunecare continuă 
a sensului ?". Ceva mai departe, Eco se referă 
direct la Jung : "Atunci cînd revizitează vechile 
doctrine hermetice, Jung repune problema 
gnostică a redescoperirii unui Sine originar." În 
fine, Umberto Eco ne descrie în ce consistă 
deriva hermetică : "Caracteristica principală a 
derivei hermetice ni s-a părut a fi abilitatea 
necontrolată de a aluneca din semnificat în 
semnificat, din asemănare în asemănare, de la o 

conexiune la alta. Contrar teoriilor contempo- 
rane ale derivei, semioza hermetică nu afirmă 
absenţa unui semnificat universal, univoc şi 
transcendental. Ea asumă că orice — admitînd că 
tainica legătură retorică ar fi izolată — poate 
trimite către orice altceva, tocmai pentru că 
există un subiect transcendent puternic, Unul 
neo-platonician. Acesta — fiind principiul con- 
tradictiei universale, locul  Coincidentiei 
oppositorum, străin de orice determinare posi- 
bilă, şi deci, în acelaşi timp Tot, Nimic şi Sursă 
Indicibilă a Oricărui Lucru — acţionează astfel ca 
orice lucru să se conecteze la orice alt lucru, 
datorită unei pînze de păianjen labirintice de 
referinţe reciproce. Astfel, se pare că semioza 
hermetică identifică în orice text, ca în Marele 
Text al Lumii, Plenitudinea Semnificatului, nu 
absenţa sa. Şi totuşi, această lume invadată de 
semnături şi guvernată de principiul semnifi- 
catiei universale, dădea naştere unor efecte de 
alunecare neîncetată şi de respingere a oricărui 
semnificat posibil"!. 

Diagnosticul lui Umberto Eco este seducă- 
tor, dar se sprijină pe o eroare totodată logică şi 
epistemologică. Există cu siguranţă o confuzie 
care se traduce printr-un inacceptabil amestec 
de niveluri de înţelegere. Nivelul de înţelegere la 
care se situează gîndirea lui Jung (şi Lupasco) 
este radical diferit de cel, născut printr-o reduc- 
De sau alta, din parapsihologie, din New Age sau 
din irationalismul hermetic contemporan. Cum 
s-a putut produce o confuzie de o asemenea 


1 Umberto Eco, Les limites de l'interprétation 
(Limitele interpretärü), Paris, Grasset, 1992, p. 58, 61, 
370. 

amploare? 

Printre cele trei curente mentionate, con- 
fuzia cu irationalismul hermetic este cel mai 
greu de identificat, prin urmare este cea mai 
redutabilă. La urma urmei, confuzia privind 
parapsihologia se poate explica prin atracţia 
indiscutabilă pe care Jung, Pauli şi Lupasco o 
resimteau față de fenomenele aşa-zis "para- 
normale". Pe de altă parte, confuzia referitoare 
la New Age se poate explica prin neglijenta 
intelectuală a celor care sunt angajaţi în această 
mişcare. Dar asimilarea cu irationalismul her- 
metic nu este, oare, legitimă, pînă la urmă ? 


FONDUL PROBLEMEI : NE-AM CUFUNDAT PREA ADÎNC 
ÎN SECOLUL AL XVII-LEA 


Dificultatea unui răspuns este sporită de 
faptul că suntem confruntati cu nişte adevăraţi 
mutanti. Jung este un mutant, necesarmente 
solitar, în domeniul său, care aparţine ştiinţelor 
aşa-zis "umane" sau "moi". Pauli este şi el un 
mutant în domeniul său, apartinind ştiinţelor 
aşa-zis "exacte" sau "dure". (Cuvintele "moale" si 
"dură" probabil că evocă, pentru psihanalişti şi 
psihiatri, multe asociaţii interesante şi fecunde). 
Cît despre Lupasco, el este mutantul mutantilor, 
cu a sa logică a contradicţiei. 

E adevărat că Pauli este un mutant mai 
putin solitar, căci fizica a suferit o mutație 
colectivă fără precedent, prin apariţia mecanicii 
cuantice. Dar cei trei mutanti sunt confruntati 
strict cu aceeaşi problemă : non-conformitatea 
între fenomenele pe care le studiază şi modelul 

de Realitate care domnea fără rival pe vremea 
lor. În aceastä situatie, cu sigurantä resimtitä ca 
dramaticä în plan personal, erau posibile douä 
atitudini. 

Prima soluţie era eludarea problemei, prin 
simpla punere a Realitätii între paranteze, ca pe 
un concept ontologic obscur şi non necesar 
pentru progresul ştiinţific. E calea pe care au 
urmat-o şi o urmează încă majoritatea oame- 
nilor de ştiinţă. 

Jung, Pauli şi Lupasco au ales calea infinit 
mai grea şi mai chinuitoare — cea a inventării 
(sau poate a descoperirii) unui nou model de 
Realitate. "Cînd omul de pe stradă spune 
'realitate', el gîndeşte că este ceva evident şi bine 
cunoscut, scrie Pauli. În schimb, pentru mine, 
formularea unei noi idei de realitate este sarcina 
cea mai importanţă şi mai grea a vremurilor 
noastre. [...] Ceea ce am în minte — în mod 
provizoriu - este ideea realității simbolului. Pe 
de o parte, un simbol este rezultatul unui efort 
uman şi, pe de altă parte, indică existenţa unei 
ordini obiective în cosmos, din care oamenii 
sunt doar o parte."2 

Întilnirea dintre Jung şi Pauli era înscrisă 
în caracterul comun al miezului preocupărilor 
lor filosofice şi existenţiale. Şi această întîlnire s- 
a actualizat, ca din întîmplare, printr-o boală : ca 
urmare a unei depresii profonde, survenite în 
iarna anului 1931, Wolfgang Pauli (1900-1958) 
devine pacientul lui Jung. Fericit eveniment, 


2 Scrisoare a lui Pauli către Fierz, 12 august 1948, in 
K. von Meyenn, Wolfgang Pauli. Wissenchaftlicher 
Briefwechsel, Band 1V, Teil I: 1940-1949, Berlin, 
Springer, 1993, p. 559. 

care avea să genereze o interacţiune de o 
importanţă considerabilă pentru epoca noastră. 
Cu siguranţă, aşa cum e şi firesc, interacţiunea a 
funcţionat în ambele sensuri : gîndirea unui 
mare fizician a influenţat de o manieră incon- 
testabilă — mai ales prin înţelegerea principiului 
complementaritätii mecanicii cuantice şi prin 
ideea de ordine acauzală — gîndirea marelui 
psiholog, iar gîndirea marelui psiholog a înmuiat 
gîndirea marelui fizician. Pauli a mărturisit în 
mai multe rînduri înfluenta gîndirii lui Jung 
asupra propriei gîndiri. De exemplu, într-o 
scrisoare adresată lui Markus Fierz, profesor de 
fizică teoretică la Universitatea din Bâle, el scrie, 
în legătură cu articolul său Fizica fundamentală 
:" [...] îmi privesc, deci, eseul ca pe o modificare 
şi o lărgire a analogiilor lui Bohr privitoare la 
fizică şi psihologie, datorită acceptării conceptu- 
lui de "inconştient", aşa cum este folosit de 
psihologii moderni ai şcolii jungiene şi ai altor 
scoli"3. 

Însă, această influenţă reciprocă nu ajunge 
la o identitate de puncte de vedere. De exemplu, 
Pauli scrie în mai multe rînduri că nu înţelege 
sensul pe care Jung îl atribuie fenomenelor de 
sincronicitate si afirmă chiar că studiul 
astrologic făcut de Jung este un eşec total. Dar, 
în acelaşi timp, Pauli contribuie în mod esenţial 
la elaborarea noţiunii de sincronicitate. 


3 Scrisoare a lui Pauli către Fierz din 3 noiembrie 
1948, in K. V. Laurikainen, Beyond the Atom. The 
Philosophical Thought of Wolfgang Pauli (Dincolo de 
atom. Gîndirea filosofică a lui W.P.), Berlin, Springer, 
1988, p. 74. 

4 Scrisoare a lui Pauli către Fierz din 3 iunie 1952, in 
Ibid., p. 141. 

E legitim să ne întrebăm despre rolul, 
poate capital, pe care experiența depresivă a 
jucat-o în elaborarea gîndirii lui Jung şi Pauli. 
Experienţa depresivă, ca moarte a sinelui, 
urmată de o renaştere, poate fi trăită ca o adevă- 
rată iniţiere, prin profunzimea vertiginoasă a 
scufundării în adîncul sinelui. Aş îndrăzni chiar 
să formulez ipoteza că experienţa depresivă a 
deschis vanele imaginarului şi afectivității. 
Aceste experienţe depresive au fost însă asime- 
trice. Din câte ştiu, Lupasco nu a trecut printr-o 
asemenea experienţă. 

În cazul lui Jung, ea avea ca fundal un 
prea gol al intelectului ; gîndirea era ca blocată, 
suspendată la porţile regatului inconştientului. 
Una din urmele cele mai vii ale acestei 
experiențe este superba scriere Cele şapte 
predici pentru morti’. Mărturia lui Jung însuşi 
este prețioasă şi lipsită de ambiguitate : "Anii în 
care mi-am ascultat imaginile interioare au 
constituit perioada cea mai importantă din viaţa 
mea, în decursul căreia s-au decis toate lucrurile 
esenţiale. Căci atunci şi-au luat ele avîntul, iar 
detaliile care au urmat nu au fost decît 
complemente, ilustrări şi limpeziri. Întreaga mea 
activitate ulterioară a constat în elaborarea a 
ceea ce Denise din inconştientul meu de-a lungul 
acelor ani şi care m-a copleşit mai întîi. A fost 
materia primă pentru opera unei vieti"6. 


5 Christine Maillard, Les sept sermons aux morts de 
Carl Gustav Jung, Nancy, Presses Universitaires de 
Nancy, 1993. Textul din Jung este citat în integralitatea 
sa la începutul acestei cărți. 

6 C. G. Jung, Ma vie. Souvenirs, rêves et pensées 
recueillis par Aniela Jaffe, Paris, Gallimard, "Témoins", 
1992, p. 232. 

În cazul lui Pauli, era vorba mai degrabă 
de un prea plin al intelectului. Pauli a fost un 
copil supradotat. La 19 ani, era deja autorul unui 
volum enciclopedic despre teoria relativităţii, 
volum elogiat de însuşi Einstein. La 24 ani face 
descoperirea sa ştiinţifică majoră — principiul de 
excluziune — care îi poartă numele şi care avea 
să-i aducă Premiul Nobel în 1945. Urma cea mai 
vie a acestei experienţe este convingerea sa că 
problema cea mai importantă a vremii noastre 
este problema psiho-fizică — relaţia între spirit şi 
materie — problemă pe care avea s-o apro- 
fundeze pînă la sfirşitul prematur al vieţii sale. 
Pentru Pauli, natura holistică a lui unus mundus 
implică faptul că stările care descriu domeniile 
material şi psihic sunt imbricate. El consideră că 
ştiinţa viitorului va concepe realitatea ca fiind în 
acelaşi timp fizică şi psihică, deşi merge dincolo 
de fizic si psihic7. 

Dacă opera filosofică scrisă a lui Jung şi 
Lupasco este considerabilă, cea a lui Pauli se 
reduce la cîteva articole, toate în germană. Ea 
este mai degrabă formulată în corespondenţa sa. 
Ea dezvăluie un Pauli necunoscut de marele 
public — un mare gînditor, cu siguranță unul 
dintre cei mai mari printre fondatorii mecanicii 
cuantice. Fizicianul finlandez Kalervo 
Laurikainen, de exemplu, a pus la dispoziţia 
publicului cîteva fragmente din corespondenţa 
lui Pauli cu Fierz, în cartea sa Beyond the Atom 
— The Philosophical Thought of Wolfgang Pauli. 
O analiză foarte interesantă a gîndirii filosofice a 


7 Scrisoare a lui Pauli către Pais, 17 august 1950, in K. 
von Meyenn, op.cit., vol. I, 1950-1952, Berlin, Springer, 
1993, p. 152. 

lui Pauli a fost făcută recent de Harald 
Atmanspacher şi de Hans Primas8 

Totul se petrece ca şi cum am resimţi o 
anumită jenă în faţa gîndirii filosofice, marcată 
de influenţa lui Jung, a celui care a fost, totuşi, 
unul din cei mai mari fizicieni ai secolului trecut. 
Evident, spiritul şi sufletul deranjează întot- 
deauna. În domeniul ştiinţei aşa-zis "dure", re- 
prezentarea inconştientului nu poate fi decit 
dură. Dar ce poate explica, mai adînc, senti- 
mentul difuz al pericolului reprezentat de gîn- 
direa lui Jung, Pauli şi Lupasco? 

Fondul problemei este relativ simplu şi 
poate fi exprimat prin formula lapidară a lui 
Pauli, de atîtea ori utilizată, sub forme uşor 
diferite, în corespondenţa sa cu Fierz : ne-am 
cufundat prea adînc în secolul al XVII-lea”. Cu 
alte cuvinte, dacă civilizaţia occidentală persistă 
pe calea periculoasă a unei separări prea brutale 
a subiectului de obiect, a ştiinţei de religie, a 
fizicii de metafizică, a cauzalului de acauzal, o 
catastrofă va fi iminentă. 


3 Harald Atmanspacher and Hans Primas, "Pauli's 
Ideas on Mind and Matter in the Context of Con- 
temporary Science", Journal of Consciousness Studies, 
Vol. 13, N°3, 2006, p. 5-50. 

9 A se vedea, de exemplu, scrisoarea lui Pauli către 
Fierz din 13 octobre 1951, in K. V. Laurikainen, Beyond 
the Atom , op. cit., p. 40. 

SARCINA CEA MAI IMPORTANTĂ A VREMII NOASTRE: O 
NOUĂ IDEE DESPRE REALITATE 


Jung, Pauli şi Lupasco nu s-au mulţumit să 
constate existenţa unui focar de distrugere 
potenţială a civilizaţiei noastre occidentale. Fi îşi 
pun problema clădirii unui nou model de 
Realitate, în acord cu, pe de o parte, experienţa 
psihologică şi, de cealaltă, experienţa micro- 
fizică. 

Pasul următor era aproape inevitabil, iar 
Jung, Pauli şi Lupasco recunosc, pe căi diferite, 
existența unui isomorfism între lumea cuantică 
şi lumea psihică. În Franţa, puţin înaintea lui 
Jung şi Pauli, Lupasco ajunge la aceeaşi 
concluzie. De altfel, tăcerea stingherită ce 
înconjoară lucrările lui Jung, Pauli şi Lupasco în 
lumea filosofilor are aceeaşi densitate. Căci con- 
secintele acceptării unui asemenea punct de 
vedere ar fi imense şi chiar incalculabile : un 
astfel de isomorfism ar pune sub semnul în- 
trebării întreaga evoluţie a lumii moderne, de la 
Galilei pînă în zilele noastre. Dar această 
repunere în discuţie nu e negatoare : ea pre- 
supune o întoarcere la sursele modernităţii, 
întoarcere îmbogățită cu toată experiența 
aventurii tehnoştiinţei. 

Modelul de Realitate propus de Pauli poate 
fi rezumat în schema lui Laurikainen": 
observatorul este separat de real prin zidul 
inconştientului. Diferența dintre modelele lui 


10 Stéphane Lupasco, L'expérience microphysique et 
la pensée humaine, Monaco, Rocher, "L'esprit et la 
matière", 1989. 

u K. V. Laurikainen, op. cit., p. 177. 

Pauli si Bohr este foarte clarä: rolul instru- 
mentelor de mäsurä în cazul lui Bohr este 
înlocuit de cel al psyché-ului observatorului în 
cazul lui Pauli. 

La prima vedere, realul lui Pauli (pe care 
Laurikainen îl numeşte, cu o terminologie nu 
prea fericită, "realul transcendent"12), este 
practic identic cu "realul voalat” al lui 
d'Espagnat. Există, însă, o diferenţă capitală : 
isomorfismul dintre lumea psihică şi lumea 
cuantică lipseşte la d'Espagnat. Într-o scrisoare 
către Fierz din 5 martie 1957, Pauli scrie că e 
rezonabil să gîndeşti că chiar şi materia aşa-zis 
"inertă" ar prezenta slabe componente psihice”. 
Astfel de consideraţii ar fi cu siguranţă respinse 
de d'Espagnat, dar ele sunt prezente în opera lui 
Lupascoï4. 


NIVELURILE DE REALITATE SUNT PREZENTE 
LA JUNG SI LA PAULI? 


Putem afirma, oare, că noţiune de "niveluri 
de realitate" este prezentă în modelul lui Pauli ? 
Răspunsul este în acelaşi timp "nu" şi "poate că 
da". În mod superficial, am putea crede că "nu", 
pentru că ceea ce se află dincolo de voal (voalul 
inconştientului) nu prezintă rezistenţă şi, prin 
urmare, nu se poate cu adevărat vorbi de "nivel". 
Ceea ce se află dincolo de voal este, prin 


12 Jbid., cap. X, p. 140-154. 

13 Scrisoare a lui Pauli către Fierz din 5 mars 1957, in 
K.V. Laurikainen, op. cit., p. 84-85. 

4 Stéphane Lupasco, Les trois matières, Paris, UGE, 
« 10/18 », 1970. 

definitie, incognoscibil. 

Dar răspunsul este şi "poate că da", în 
măsura în care descrierea modelului lui Pauli 
este incompletă. Într-adevăr, pot fi considerate 
două tipuri de obiecte, radical distincte: 
obiectele cuantice şi obiectele clasice. 

Noţiunea de "nivel de realitate" este de 
asemenea implicit prezentă în opera lui Jung. În 
documentarul pentru televiziune "Face to face", 
Jung ne spune că "psyché nu e în întregime 
redus la spaţiu şi timp"#. Spatiul-timp în 
discuţie este cel al nivelului macrofizic. Deci, 
există o categorie de fenomene care se supun 
unor legi radical diferite de cele ce acţionează la 
nivel macrofizic şi pe care îl putem numi "nivel 
psihic”. 

De fapt, concepţiile despre Realitate ale lui 
Jung şi Pauli sunt, ambele, compatibile cu 
abordarea transdisciplinară. 


NOI PERSPECTIVE ÎN DEZBATEREA 
TERNAR — CUATERNAR 


Este evident că un ternar sau o triadă nu 
implică neapărat tertul inclus. De exemplu, 
triada (tată, mamă, copil) se poate descompune, 
în succesiunea ei în timp, în două binare : (tată, 
mamă) şi (mamă, copil). La fel, triada hegeliană 
(teză, antiteză, sinteză) se descompune, la rîndul 
ei, în două binare: (teză, antiteză) şi (antiteză, 
sinteză). 

Tertul inclus are un caracter necesarmente 


15 C. G. Jung, "Face to Face”, Interview de John 
Freeman, difuzat pe BBC, 22 octobre 1959. 

paradoxal în mäsura în care implicä unificarea 
cuplului de contradictorii reciproc excluzive (A, 
non-A). 

Jung a pus bine în evidenţă acest caracter 
paradoxal cînd a descris rolul Duhului Sfînt în 
Trinitate : "În calitate de "tertium", Sfintul Duh 
trebuie deci neapărat să fie extraordinar, chiar 
paradoxal [...] El este o funcție şi, ca atare, a 
treia persoană a divinității.” În eseul său despre 
dogma Trinității, Jung mai scrie : "Rezultă o 
tensiune contradictorie între Unul şi Celălalt. Or, 
orice tensiune contradictorie tinde să evolueze 
pentru a da naştere lui trei. Odată cu trei 
tensiunea se anulează, căci unitatea pierdută 
reapare [...] Treimea este, deci, unitatea care se 
dezvoltă pentru a deveni perceptibilă. Trei este 
Unu devenit perceptibil care, fără rezolvarea 
contrariilor Unu şi Celălalt ar fi rămas într-o 
stare imposibil de determinat." Dar, care e 
natura acestei unificări a opuşilor? Este ea 
raţională sau iraţională? Pentru domeniul psihic, 
răspunsul ne este oferit de Jung: "[...] unificarea 
opuşilor la un nivel superior nu este o treabă 
raţională şi nici o problemă de voinţă, ci un pro- 
ces psihic de dezvoltare care se exprimă prin 
simboluri."17 

În Natură, această unificare e paradoxală, 
dar raţională, în măsura în care se revelează în 
experienţa şi teoria ştiinţifică. Această contra- 


16 C. G. Jung, Essais sur la symbolique de l'esprit 
(Eseu despre simbolica spiritului), Paris, Albin Michel, 
1991, p. 198, p.157. 

17 C. G. Jung, Commentaire sur le Mystere de la 
Fleur d'Or (Comentariu asupra misterului Florii de 
aur), Paris, Albin Michel, 1980, p. 39 (Sublinierea ne 
aparţine — n.a.). 


116 BASARAB NICOLESCU 


dictie între fizic şi psihic nu este, după părerea 
mea, decît o aparenţă. Dacă ne raportăm la 
noţiunea pe care am propus-o, cea de niveluri de 
realitate, această contradicţie dispare (cuvintele 
"nivel superior" utilizate de Jung sunt, de altfel, 
semnificative). Totul se petrece ca şi cum 
realitatea fizică şi realitatea psihică ar fi struc- 
turate pe "niveluri", iar aceste niveluri s-ar afla 
în corespondenţă biunivocă. Dar metodo-logia 
pentru a explora aceste niveluri e diferită în 
fiecare caz. 

În ambele cazuri, trei generează un imens 
vertij : vertij al gîndirii pentru lumea fizică şi 
vertij al fiinţei întregi pentru lumea psihică. Vor- 
bind despre a treia fază a vieţii omului, Jung 
scrie : "Pasaje de acest gen au în general un ca- 
racter numinos — e vorba de convertiri, ilumi- 
nări, zguduiri, încremeniri ale destinului, experi- 
ente religioase, adică mistice sau analoage."18 

Dacă tertul este inclus, e neapărat tainic 
inclus, în măsura în care apare la un nivel de 
realitate diferit de al nostru. Trecerea de la un 
nivel de realitate la un altul este extrem de 
dificilă, percepută chiar ca imposibilă. Noi 
suntem cumva în situaţia acelor locuitori din 
"Flatland" — lume bi-dimensională, pusă deoda- 
tă în contact cu o realitate tri-dimensională. 

Jung a subliniat cu forţă miza dilemei lui 
trei şi patru : "Este vorba aici despre dilema 
între ceea ce este pur imaginar şi realitate sau 


18 C. G. Jung, Essais sur la symbolique de l'esprit, op. 
cit., p. 223. 

1 Edwin A. Abbott, Flatland - A Romance of Many 
Dimensions (Ținutul plat — un roman despre mai multe 
dimensiuni), New Jersey, New American Library, 1984. 

actualizare. Este vorba, într-adevăr — mai ales 
pentru filosoful care nu se mulţumeşte să fie un 
bun vorbitor -, despre o problemă de prim ordin, 
la fel de importantă ca problema morală de care 
este strîns legatä."20 

Pauli era un adept entuziast al cuaterna- 
rului. Mergea pînă acolo încît îşi încheia 
scrisorile către Fierz prin formula "cu salutări 
cuaternare".2! Dincolo de această anecdotă, Pauli 
credea, la fel ca Jung, în valoarea cuaterna-rului 
în ideea  revalorificării intuitiei, a vieții 
interioare, a imaginarului, deschizind porţile 
acestui fabulos rezervor de energie care este 
inconştientul, perceput ca fiind irationalul, răul, 
tenebrele??. Altfel formulat, ce este raţiunea în 
prezenţa mai multor niveluri de realitate ? 

Fiecare nivel de realitate este legat de un 
anumit nivel de rațiune. Rațiunea este ansam- 
blul nivelurilor de rațiune. Împletirea şi coerenţa 
anasamblului nivelurilor de rațiune traduce 
împletirea şi coerenţa ansamblului nivelurilor de 
realitate. Am putea chiar privi raţiunea ca fiind 
născută de imaginarul naturii. Dar asta ne-ar 
duce prea departe. Trebuie, totuşi, să distingem 
"nivelul de rațiune" de "mica rațiune". "Mica 
rațiune" rezultă din contracția tuturor nivelu- 
rilor de realitate într-un singur nivel de realitate. 
"Mica rațiune" este deci, cel putin în cadrul 
modelului pe care îl propunem, o rațiune deli- 
rantă, iraţională şi chiar periculoasă. Aşa cum o 


20 C. G. Jung, Essais sur la symbolique de l'esprit, 
op. cit., p. 160. 

21 Scrisoare a lui Pauli către Fierz din 14 ianuarie 
1956, in K. V. Laurikainen, op. cit., p. 134. 

22 K. V. Laurikainen, op. cit., cap. IX - "Quaternity", 
p. 125-139. 

vedem, în prezența mai multor niveluri de 
realitate, irationalul îşi schimbă locul. 

Există, oare, o opoziţie între ternar, care 
implică tertul inclus, şi cuaternar? Ternarul 
poate fi conceput, aşa cum am văzut, ca 
instrument de tranziţie de la un nivel de realitate 
la un altul. Există două sensuri posibile ale 
acestei tranzitii, căci există două niveluri imediat 
vecine cu un nivel de realitate bine determinat, 
unde se află contradictoriile A şi non-A. Să 
desemnăm prin T; tertul care unifică contra- 
dictoriile la nivelul imediat "superior" şi prin T2 
tertul care unifică contradictoriile la nivelul 
imediat "inferior". Putem astfel distinge 
cuaternarul exterior TATA de cuaternarul 
interior A(non-A)T.T>, care are forma unei cruci. 
Am putea să atribuim un sens simbolic acestei 
cruci : axa orizontală A(non-A) poate fi asociată 
sfişierii noastre şi închiderii noastre în lupta 
opuşilor; axa verticală TT, poate fi asociată cu 
două posibilităţi de evoluţie si de involutie ; în 
fine, centrul crucii ar putea fi asociat cu punctul 
în care începe o infinită ascensiune sau o infinită 
coborire. 

Nu existä o contradictie realä între trei si 
patru. Cuaternarele pe care tocmai le-am 
discutat rămîn de domeniul lui trei. Ne aflăm 
aici în domeniul meta-numerelor şi nu al 
numerelor23. Adevăratul al patrulea despre care 
vorbesc Jung şi Pauli apare, după părerea mea, 
în tranziţia nu logică, ci existenţială şi alogică de 


23 Marie-Louise von Franz, Nombre et temps- 
Psychologie des profondeurs et physique moderne 
(Număr şi timp. Psihologia adîncurilor si fizica 
modernă), Paris, La Fontaine de Pierre, 1983. 

la un nivel de realitate la un altul. Regäsim în 
această dezbatere ternar vs. cuaternar aceleaşi 
elemente caracteristice ale dezbaterii dintre 
Abellio şi mine. 


EROAREA LOGICĂ ŞI EPISTEMOLOGICĂ 
A LUI UMBERTO ECO 


La un nivel de realitate bine determinat (să 
spunem NR,), este valabilă logica clasică. 
Îndeosebi principiul de identitate (A = A) este 
adevărat la acest nivel. Influenţa unui alt nivel 
de realitate, pusă în evidenţă de teoria şi expe- 
rienta ştiinţifice, se manifestă, la nivelul consi- 
derat, prin fenomene contradictorii reciproc ex- 
cluzive. 

Două niveluri adiacente sunt legate de 
logica tertului inclus, în sensul că starea T 
prezentă la un anumit nivel este legată de un 
cuplu de contradictorii (A, non-A) al nivelului 
imediat vecin. La fiecare etapă, implicînd două 
niveluri vecine de Realitate, axioma non-contra- 
dictiei este respectată. Structura repetitivă a 
acţiunii logicii tertului inclus, dă naştere 
imbricării nivelurilor şi a coerentei ansamblului 
naturii. Un rol particular este jucat de cele trei 
învelişuri topologice ale tuturor stărilor A, non-A 
şi T. Există o transmutare perpetuă, iterativă şi 
ciclică a unei stări T într-un cuplu de contra- 
dictorii (A, non-A), adică o amplificare continuă 
a principiului non-contradictiei. 

Să clarificăm acum problema de logică 
ridicată de consideratiile lui Umberto Eco citate 
anterior. Îl citez din nou pe Umberto Eco : "A 

vorbi despre simpatie si asemänäri universale 
înseamnă a fi refuzat în prealabil principiul non- 
contradictiei. Simpatia universală este efectul 
unei emanatii a lui Dumnezeu în lume, dar la 
originea emanatiei se află un Unu incognoscibil, 
sediu însuşi al contradictiei. Gîndirea neopla- 
toniciană creştină va încerca să explice că nu-l 
putem defini pe Dumnezeu într-un mod univoc 
din cauza inadecvării limbajului nostru. Gîn- 
direa hermetică afirmă că, cu cît limbajul nostru 
este mai ambiguu şi polivalent, cu atît mai mult 
se foloseşte de simboluri şi metafore, şi cu atit 
mai apt este să-l numească pe Unu în care se 
realizează coincidenta contrariilor. Numai că 
atunci cînd triumfă coincidenta contrariilor, 
principiul identităţii se prăbuşeşete. Totul se 
leagă. Rezultat : interpretarea este infinită [...] 
Gîndirea hermetică transformă teatrul lumii 
într-un fenomen lingvistic şi, în paralel, îi 
retrage limbajului orice forță comuni- 
cațională."24 

Există, în toate aceste aprecieri, o confuzie 
gravă ` coincidenta contrariilor nu presupune 
abandonarea axiomei identității şi a axiomei 
non-contradicției, ci doar abandonarea princi- 
piului tertului exclus, care trebuie să fie înlocuit 
prin axioma tertului inclus. Non-contradictia si 
identitatea nu se präbusesc, ci, dimpotrivä, se 
amplifică. 

Acest proces de amplificare a non-contra- 
dictiei în prezenţa nivelurilor de realitate este 
foarte interesant, căci demonstrează cum contra- 
dictia nu este, de fapt, niciodată complet elimi- 
nată. Lupasco avea, deci, dreptate în cele din 


24 Umberto Eco, op. cit., pp. 55-66. 

urmă să-şi numească logica tertului inclus - 
"logică a contradicţiei”. 

Prin urmare, interpretarea nu este infinită, 
ci finită, precisă şi riguroasă. Teatrul lumii nu se 
reduce la un fenomen lingvistic, care nu este 
decît o fatetä a unei Realităţi infinit mai bogate. 
Deriva cea mai periculoasă astăzi este cea a gîn- 
dirii unidimensionale, care reduce totul la un 
singur nivel de realitate. Natura de astăzi nu e 
nici magică, nici mecanică, nici moartă - ea e vie, 
aşa cum magistral a presimţit-o Pauli. 


CÎTEVA REMARCI DESPRE PROBLEMA 
SINCRONICITATI 


Consideratiile precedente conduc la o nouä 
perspectivä asupra problemei mereu contro- 
versate a sincronicităţii?5. Trebuie, mai întâi, să 
distingem "fenomenele de sincronicitate” de 
"teoria sincronicităţii”. Dacă existenţa fenome- 
nelor de sincronicitate este mai mult sau mai 
puţin acceptată, în schimb existenţa însăşi a unei 
teorii a sincronicitätii e departe de a fi evidentă. 
Această situație cumva paradoxală este bine 
ilustrată de amploarea dezbaterii între Jung şi 
Pauli privind înţelegerea sincronicităţii, dezba- 
tere bine rezumatä de Laurikainen26. 

Miezul dezbaterii este pus în evidenţă într- 
o scrisoare adresată de Pauli lui Fierz pe 26 


25 H. Reeves, M. Cazenave, P. Solié, K. Pribram, H.-F. 
Etter et M.-L. von Franz, La synchronicité, l'âme et la 
science. Existe-t-il un ordre acausal ? (Sincronicitatea, 
sufletul şi ştiinţa. Există o ordine acauzală ?), Paris, 
Poiesis, 1984. 

26 K. V. Laurikainen, op. cit., p. 80-86. 

noiembrie 1949 : "Al doilea subiect al scrisorii 
dvs., referitor la punctul de vedere al lui Jung 
asupra "sincronicităţii" etc., este mai dificil. Cînd 
i-am făcut o vizită la sfîrşitul lui iulie [...], a 
subliniat că este deosebit de important să se 
restringä "cauzalitatea" la cauze "concrete" sau 
"măsurabile", situate în spaţiu şi în timp (pentru 
a evita includerea în conceptul de cauzalitate a 
tot ce este de ordinul cauzelor "magice" sau 
"simbolice", scăpînd spaţiului şi timpului) [...]. 
Cît despre mine, mi se pare că o problemă încă şi 
mai importantă este faptul că studiul aşa-ziselor 
fenomene de "sincronicitate"” implică factori [...] 
care scapă controlului nostru într-o asemenea 
măsură încît o reproductibilitate de voie a 
acestor fenomene nu este posibilă [...]".27 

Problema fundamentală este deci de ordin 
metodologic. Iar Jung şi Pauli recunosc că 
postulatele metodologice ale ştiinţei moderne nu 
sunt compatibile cu fenomenele de sincro- 
nicitate. Dar, odată făcută această constatare, 
căile lor diverg. Jung pare să spere într-o 
generalizare a acestor postulate, capabilă să 
explice o ordine cauzală, incluzînd regularitäti 
de un tip nou : "relaţii inconstante prin contin- 
genţe":8. În schimb, Pauli pare să abandoneze 
orice speranță de a găsi o explicaţie ştiinţifică 
fenomenelor sincronicitätii acceptînd caracterul 
non-reproductibil al acestor fenomene : poziţia 
sa e mai aproape de o filosofie a naturii decît de 
ştiinţa propriu-zisă. Desigur că e vorba de o 
nuanţă, dar ea e capitală în contextul discuţiei 
noastre. 


27 Ibid., p. 82. 
28 Ibid., p. 85. 

Structura gôdelianä a naturii şi a cunoaş- 
terii, expusă anterior, ne permite să obţinem o 
perspectivă interesantă asupra fenomenelor de 
sincronicitate. Putem distinge, empiric, două 
clase de fenomene de sincronicitate : evenimen- 
tele rare şi evenimentele singulare. Evenimen- 
tele rare răspund unei necesităţi naturale în 
măsura în care trebuie să existe o deschidere a 
unui nivel de realitate către alte niveluri. Aceste 
evenimente rare sunt ca o "ocheadă" a naturii, în 
sensul că ele semnalează ceva important la 
nivelul funcţionării mecanice a naturii, fără să 
aibă o semnificaţie psihică specială : ele cer pur 
şi simplu o anumită atenție din partea noastră, 
ca observatori sau martori. În schimb, eveni- 
mentele singulare care, şi ele, au un loc logic în 
structura gôdelianä a naturii, solicită partici- 
parea noastră efectivă şi afectivă. Aceste 
evenimente sunt transformatoare, în măsura în 
care capătă o semnificaţie simbolică în ce 
priveşte viaţa noastră interioară. 

Pauli scria într-o scrisoare adresată lui 
Fierz, pe 5 martie 1957, în legătură cu 
fenomenele de sincronicitate : "Pentru mine, e 
limpede că ele sunt prezente! Formularea lui 
Gödel îmi aminteşte mult de aceste fenomene È 
[literă grecească ce denotă sincronicitatea] 
cărora conceptul de probabilitate nu li se mai 
poate aplica”29. Rezultă că Pauli credea că există 
o relaţie între structura gôdelianä a naturii şi 
fenomenele de sincronicitate. Într-adevăr, 
subiectul sincronicitätii este încadrat de un 
context mult mai vast — cel al căutării unei noi 
abordări a Realităţii, fondată pe interacţiunea 


29 Idem. 

dintre subiect si obiect. 

Jung merge în acelaşi sens: "Sincroni- 
citatea nu este mai enigmatică sau mai miste- 
rioasă decît discontinuitätile fizicii."30 Jung are 
perfectă dreptate. Dar putem merge mai departe 
şi afirma că sincronicitatea şi discontinuitatea 
cuantică sunt două fațete ale unităţii complexe 
subiect /obiect. 


REDUCTIONISM, ANTI-REDUCTIONISM 
SI TRANS-REDUCTIONISM 


Teoria transdisciplinarä a nivelurilor de 
realitate conciliazä reductionism si anti-reduc- 
tionism. Ea este, într-un sens, o teorie multi- 
reductionistä, via existenţa nivelurilor de 
realitate discontinui şi multiple. Dar ea este şi o 
teorie anti-reductionistä, datorită prezenţei 
tertului ascuns, care restaurează interconexi- 
unea continuă a Realitätii. Opoziția reductio- 
nism/anti-reductionism este, de fapt, consecinţa 
gîndirii binare, fondată pe logica tertului exclus. 
Teoria transdisciplinară a nivelurilor de realitate 
ne permite să definim o nouă viziune asupra 
Realităţii, pe care o numim trans- reducționism. 

Noţiunea transdisciplinară de niveluri de 
realitate este incompatibilă cu reducerea nive- 
lului spiritual la nivelul psihic, al nivelului psihic 
la nivelul biologic şi al nivelului biologic la 
nivelul fizic. Totuşi, aceste patru niveluri sunt 
unificate de tertul ascuns. Dar această unificare 
nu poate fi descrisă de o teorie ştiinţifică. Prin 


30 C. G. Jung, Synchronicité et Paracelsica, Paris, 
Albin Michel, 1988. 

definiţie, ştiinţa exclude non-rezistenta. Ştiinţa, 
aşa cum e definită astăzi, este limitată de propria 
sa metodologie. 

Noţiunea transdisciplinară de niveluri de 
realitate conduce şi la o nouă viziune despre 
persoana umană, fondată pe includerea tertului 
ascuns. În abordarea transdisciplinară, suntem 
confruntati cu un subiect multiplus!, capabil să 
cunoască un obiect multiplu. Unificarea subiec- 
tului este realizată de acţiunea tertului ascuns, 
care transformă cunoaşterea în înțelegere. 
"Înţelegere" înseamnă aici fuziune între cunoaş- 
tere şi fiinţă. Într-un anume sens, tertul ascuns 
apare ca fiind sursa cunoaşterii dar, la rîndul 
său, are nevoie de subiect pentru a cunoaşte 
lumea: subiectul, obiectul şi tertul ascuns sunt 
inter-legate sau mai curînd trans-legate. 
Persoana umană apare ca fiind interfaţa între 
lume şi tertul ascuns. Fiinţa umană are, deci, 
două naturi: o natură animală şi o natură divină, 
trans-legate şi inseparabile. Eliminarea tertului 
ascuns al cunoaşterii înseamnă o ființă umană 
uni-dimensională, redusă la celule, neuroni, 
quarci şi particule elementare. 


CE ESTE REALITATEA? 


Abordările filosofice ale lui Jung, Pauli şi 
Lupasco, îmbogăţite cu noţiunea de niveluri de 
realitate constituie o abordare deschisă, situată 
în miezul modernităţii. Ele contribuie la apariţia 
unei viziuni înnoite despre natură, conducînd la 


3 Corin Braga, De la arhetip la anarhetip, Iaşi, 
Polirom, 2006. 

abordarea transdisciplinarä a unei realităţi 
multidimensionale, structurată pe multiple nive- 
luri, fundament al speranţei şi al verticalitätii 
noastre. 

"Ce este realitatea?" - se întreabă Charles 
Sanders Peirce32. El ne spune că, poate, nu e 
nimic din ce ar corespunde noţiunii noastre de 
"realitate". Poate că tentativa noastră disperată 
de a cunoaşte generează această ipoteză nejusti- 
ficată. Dar, ne spune în acelaşi timp Peirce, dacă 
există cu adevărat o realitate, atunci ea consistă 
în aceea că lumea trăieşte, se mişcă şi are în ea 
însăşi o logică a evenimentelor care corespunde 
raţiunii noastre. 

Suntem parte integrantă din mişcarea 
Realităţii. Libertatea noastră constă în a intra 
armonios în această mişcare vie sau a o per- 
turba. Realitatea depinde de noi: ea este 
plastică. Putem răspunde mişcării realităţii sau 
îi putem impune voinţa noastră de putere şi 
dominație. Responsabilitatea noastră este de a 
construi un viitor sustenabil în acord cu 
mişcarea globală a realităţii. 


32 Charles Sanders Peirce, The New Elements of 
Mathematics (Noile elemente de matematică), The 
Hague, Mouton Humanities Press, 1976, vol. IV, pp. 383- 
384. 

5. STÉPHANE LUPASCO 
SI GASTON BACHELARD — 
UMBRE SI LUMINI 


fa 

, BZ lui Stéphane Lupasco asupra 
culturii franceze este considerabilă dar, în majo- 
ritatea cazurilor, subterană. Inclasabil, Lupasco 
era considerat filosof de către fizicieni şi fizician 
de către filosofi, şi mai rău încă, de dreapta de 
către intelectualii de stînga şi de stînga de către 
cei de dreapta. La intersecţia culturii franceze cu 
cea română, a culturii ştiinţifice cu cea umanistă, 
Lupasco prefigurează ceea ce Jean-François 
Malherbe numeşte un "nomad poliglot", figură 
emblematică a unei Europe în căutarea 
identităţii şi a unei lumi suferind de globalizare. 

Problema relațiilor dintre Stéphane 
Lupasco şi Gaston Bachelard (1884 - 1962) 
constituie un mister încă neelucidat. Bachelard 
are o mare stimă pentru teza de doctorat a lui 
Lupasco din 1935 şi îl ajută să intre la CNRS. 
Într-o scrisoare de recomandare din 7 decembrie 
1942, Bachelard, în calitate de Director al 


1 Jean-François Malherbe, Le nomade polyglotte. 
L'excellence éthique en postmodernité (Nomadul 
poliglot. Excelenţa etică în postmodernitate, Québec, 
Bellarmin, 2000. 

Institutului de Istorie a Stiintelor si Tehnicilor, 
scrie : "Urmăresc de multi ani lucrările filosofice 
ale domnului St&phane Lupasco. Încă de la teza 
sa de doctorat în litere, s-a evidenţiat ca unul din 
spiritele cele mai originale şi mai bine calificate 
pentru munca de filosofie ştiinţifică. Recenta sa 
carte L'expérience microphysique et la pensée 
humaine este o lucrare de mare valoare 
filosofică. [...] Îl consider pe domnul Stéphane 
Lupasco unul din cele mai înzestrate spirite 
filosofice ale epocii noastre"2. 

La rîndul său, Lupasco apreciază în mod 
deosebit lucrările lui Bachelard, după cum 
putem constata, spre exemplu, în cronica sa 
despre La dialectique de la durée (Dialectica 
duratei), publicată în 1936 (deci la un an după 
publicarea tezei sale de doctorat) în "Thales"3. 
Dar această apreciere e mereu uşor polemică. Să 
ne oprim o clipă asupra acestui articol, a cărui 
tonalitate este în acelaşi timp surprinzătoare şi 
semnificativă. Lupasco scrie, încîntat : "Această 
carte care se vrea, de la primele pagini, "o 
propedeutică la o filosofie a odihnei”, nu vă lasă 
deloc să respirati. [...] Totul e dens si rapsodic. 
[...] Nu putem prin urmare [...] decît să schitäm 
o polemică în jurul a ceea ce se reclamă deja de 
la polemică. [...] polemica domnului Bachelard 
ţine mai degrabă de Baletul rus decît de Curtea 
cu juri". Unde este fondul problemei? Lupasco o 
spune fără ocolişuri: "O valoare existenţială, care 


2 Gaston Bachelard, Scrisoare din 7 decembrie 1942, 
cu antetul Université de Paris, Institut des Sciences et 
des Techniques, 13, rue du Four (VI°), 1 pagină. Arhivele 
Alde Lupasco-Massot. 

3 Stéphane Lupasco, « ‘La dialectique de la durée’ par 
Gaston Bachelard », Thalès, 1936, pp. 189-194. 

nu s-a bucurat întotdeauna de atenţia pe care o 
merita, ar trebui să se desprindă astfel: negația. 
Noi înşine, în lucrările noastre (Vrin, 1935), care 
au multe puncte comune cu prezentul eseu al 
domnului Bachelard, am insistat îndelung 
asupra rolului capital al negatiei. La fel ca 
domnul Bachelard, credem că ea ţine de timp. 
Dar, pentru noi, ea este însuşi timpul; dl. 
Bachelard îi adaugă afirmaţia, astfel încît 
amîndouă zămislesc." Şi Lupasco înfinge un cui, 
un cui ce i-a fost, poate, fatal: "Pe undeva, 
regretăm că îl vedem aici pe dl. Bachelard poate 
puţin prea dispus să asculte sirenele hegeliene. 
Orice s-a spus şi respus, Hegel rămîne groparul 
oricărei intuitii cu adevărat dialectice. Dacă dl. 
Bachelard ştie să se oprească — aşa cum încer- 
căm s-o facem şi noi - la dualitatea dialectică, el 
va evita acest al treilea şi funebru termen al 
hegelianismului care, oricît de asimptotic am 
dori să-l concepem, marchează sfîrşitul unei 
epoci şi nu se poate vădi — după cum o demon- 
strează istoria — decit de o perfectă sterilitate 
ştiinţifică." 

Se vede aici întreaga inocentä a lui 
Lupasco. El era incapabil să conceapă răul. Chiar 
dacă era de o perfectă curtoazie şi de o mare 
generozitate în viaţa de toate zilele, nu respecta 
convenientele sociale în opera sa: credea în 
puterea absolută a adevărului. 

O răcire progresivă a relaţiilor lor este 
perceptibilă în corespondenţa dintre Bachelard 
şi Lupasco, precum şi în lucrările lor respective. 
Faptul că Lupasco este obligat să plece de la 
CNRS în 1956 nu este, probabil, străin de 
această situaţie, Bachelard avînd funcţia cheie de 

director de cercetare al lui Lupasco. În stadiul 
actual al cercetării bibliografice, nu pot decît să 
formulez o ipoteză. 

În 1940, Bachelard publică, la PUF, 
celebra sa carte La philosophie du non (Filosofia 
lui NU). Tonul acestei lucrări este surprinzător 
de lupascian, dar Lupasco nu este citat decit 
marginal. Bachelard citează teza din 1935: "În 
sensul acestei apropieri [între dialectica filoso- 
fică şi dialectica ştiinţifică], putem cita lucrările 
lui St&phane Lupasco. În importanta sa teză 
despre Dualismul antagonist şi exigenţele 
istorice ale spiritului, Stephane Lupasco a 
studiat îndelung toate dualitätile care se impun 
cunoaşterii, atît din punct de vedere ştiinţific, cât 
şi din punct de vedere psihologic”. Şi Bachelard 
adaugă: "Stéphane Lupasco şi-a dezvoltat 
filosofia dualistă raportînd-o la rezultatele fizicii 
contemporane într-un studiu pe care a binevoit 
să ni-l comunice în manuscris". Este vorba, 
desigur, despre Experiența  microfizică si 
gîndirea umană5, care este publicată în acelaşi 
an, nu în Franţa, ci în România. Această lucrare 
apare la PUF abia în 1941. Bachelard consacră 
un capitol substanţial al cărţii sale "Logicii non- 
aristotelice”, unde îl citează abundent pe un 
ginditor mai putin original decît Lupasco, Alfred 
Korzybski. Numele lui Lupasco nu e citat nici 


4 Gaston Bachelard, La philosophie du Non. Essai 
d'une philosophie du nouvel esprit scientifique, Paris, 
PUF, 1940. (Sublinierea ne aparţine — n.a.) Dedicatie 
autografă: "Domnului Stephane Lupasco, mărturie a 
preţuirii vii si a întregii mele simpatii”, arhive Basarab 
Nicolescu. 

5 Stéphane Lupasco, L'Experience microphysique et 
la pensée humaine, Paris, PUF, 1941. 

mäcar o datä. 

Dar să reluäm lectura acestui pasaj în care 
găsim, poate, cheia enigmei. Bachelard scrie : 
"Din această ultimă lucrare se desprinde, din fe- 
ricire, o solidă metafizică a microfizicii. Ar fi 
bine să poată fi publicată. Nu mergem însă atît 
de departe ca S. Lupasco. El nu ezită să 
integreze, într-un fel, principiul contradictiei în 
intimitatea cunoaşterii. Activitatea dualizantă a 
spiritului este, pentru el, neîncetată. Pentru noi, 
ea se limitează la a pune în mişcare un fel de 
caleidoscop care bulversează brusc raporturi, 
dar care păstrează mereu forme. Suprara- 
tionalismul nostru este, deci, alcătuit din sisteme 
raţionale juxtapuse doar. Dialiectica nu ne 
serveşte decît pentru a mărgini o organizare 
raţională printr-o organizare suprarationalä 
foarte precisă. Ea nu ne serveşte decît pentru a 
vira de la un sistem la altul”. Şi Bachelard 
continuă : "O filosofie a lui nu care nu vizează 
decît sisteme juxtapuse, sisteme care intră în 
raport de complementaritate într-un punct 
precis, are grijă să nu nege niciodată două 
lucruri deodată. Ea nu se încrede nicicum în 
coerenţa a două negatiii. Filosofia negatiei nu s- 
ar ralia deci opiniei, de fapt naive, a lui Novalis : 
"Aşa cum toate cunoştinţele se înläntuie, tot aşa 
se înläntuie toate ne-cunostintele. Cine poate 
crea o ştiinţă, trebuie să poată crea şi o ne- 
ştiinţă. Cine poate face un lucru de înţeles, 
trebuie să-l poată face şi de neînțeles. Maestrul 
trebuie să poată produce şi ştiinţă şi ignoranță 
(Novalis, Fragments, p. 235)."6 

Esentialul se află în citatele precedente. 


6 Gaston Bachelard, op. cit., pp. 136-137. 

Dacă Bachelard adoptă fără rezerve ideea 
lupasciană a "activităţii dualizante a spiritului”, 
el refuză însă poziţia "naivă" a lui Novalis (si 
Lupasco) care constă în introducerea ei în 
"intimitatea cunoaşterii”. 

Se creează astfel în timp o profundă 
divergență de puncte de vedere între Bachelard 
şi Lupasco. Cuvîntul "divergență" figurează de 
altfel în clar într-o scrisoare, altminteri foarte 
călduroasă, pe care Bachelard i-o adresează lui 
Lupasco pe 24 aprilie 1939 : "Cînd va apărea car- 
tea dvs. voi fi foarte încîntat să-i fac o cronică 
favorabilă în care, în ciuda divergenţelor, voi 
arăta valoarea obiectivă a concepţiei dvs. E cert 
că dualitatea contradictorie poate fi coborită mai 
mult sau mai puţin adînc, dar oricum, trebuie 
să-i rezervăm un loc. Dvs. consideraţi că trebuie 
să mergeţi pînă la fund. Eu situez punctele de 
segmentare la un alt nivel. 7 Cuvîntul 
"divergență" este reluat de Lupasco, opt ani mai 
tîrziu, în prefața la Logică şi contradicţie: 
"Bachelard alunecă atunci în reflexele învălui- 
toare ale acesteia din urmă [logica lui Hegel] şi 
conferă un sens nou şi din cele mai prudente 
dialecticii: un nu neîncetat vitalizează şi trebuie 
să vitalizeze raţiunea, pentru ca spiritul să 
elaboreze şi să precizeze ceea ce numeşte un 
suprationalism. Numai că, dacă trebuie dia- 
lectizat totul, dialectica rămîne, pentru el, doar o 
metodă în serviciul unei cunoasteri triumfätoare, 
care e singurul judecător. [...] În acest punct, de 
o importanţă incalculabilă, credem că cercetările 


7 Gaston Bachelard, Scrisoare către Stéphane 
Lupasco, Dijon, 24 aprilie 1939, 4 pagini. Arhive Alde 
Lupasco-Massot. 

noastre diverg, si în raport cu Bachelard si în 
raport cu hegelianismul."8 

Recenzia "favorabilă", chiar generoasă, 
despre care vorbea Bachelard în scrisoarea sa 
din 24 aprilie 1939, este într-adevăr publicată în 
Revue Philosophique®. Bachelard salută "o carte 
plină de fapte, plină de dovezi, o carte care 
pregăteşte psihologia unei adevărate libertăţi a 
raţiunii”. El observă cu fineţe: "A juca, deci, 
modifică jocul adversarului. A socoti modifică 
socoteala. A observa modifică obiectul observa- 
tiei. Si, am putea spune, pentru a traduce 
caracterul profund al intuitiei contradictionale a 
domnului Lupasco: verificarea suscită ceea ce va 
contrazice adevărul. Îndată ce înţelegem carac- 
terul operator al cunoaşterii, ne dăm seama că 
orice operaţie de cunoaştere, determinînd for- 
mele cunoaşterii pregăteşte contradictia activă 
care propune un fel de anti-formă experienţei. 
Dl. Lupasco va face din această dialectică activă 
o regulă de metodă TL LI Observatia lui 
Bachelard asupra raportului dintre subiect şi 
obiect este capitală: "A logiciza o dualitate de 
fiinţe experimentale pe care teoreticienii fizicii 
se mărginiseră la a o matematiza, acesta pare a 
fi efortul conducător al metafizicii domnului 
Lupasco. Nu vom putea aprecia întreaga impor- 
tanttä a unei asemenea concepţii decît după ce 
domnul Lupasco îşi va fi publicat lucrările 
despre aspectul logic propriu-zis al fizicii teore- 


3 St&phane Lupasco, Logique et contradiction, Paris, 
PUF, 1947, p. VIII. 

9 Gaston Bachelard, "St. Lupasco: L'expérience 
microphysique et la pensée humaine", Revue 
Philosophique, n% 10-12, 1942-1943,p p. 155-158. 


134 BASARAB NICOLESCU 


tice. Dar se simte de pe acum interesul unor 
asemenea cercetäri. În acest domeniu interme- 
diar, între obligatiile experimentale si obligatiile 
gîndirii, microfizica reclamă concepţii în care 
activităţile obiectului şi activităţile subiectului 
sunt inseparabile. Asemenea concepţii, greu de 
numit, au nevoie de un metafizician care să se 
preocupe de aspectul vital, de aspectul biologic 
al cunoaşterii”. Şi Bachelard conchide: "Domnul 
Stéphane Lupasco est unul dintre aceştia. El 
aduce o importantă contribuţie metafizicii”. Ce 
elogiu superb! 

În ciuda polemicii pe plan filosofic, relaţia 
dintre Bachelard şi Lupasco rămîne curtenitoare 
şi chiar intimă, aşa cum o dovedeşte o scrisoare 
a lui Bachelard din 29 octombrie 1946: "Dragul 
meu prieten, Scrisoarea voastră ne-a ajuns astăzi 
la Dijon, unde suntem obligaţi să ne prelungim 
şederea. Nu vom putea deci să vă fim alături 
duminică. Sunt mai bine de trei săptămîni de 
cînd Suzanne a avut un accident. A căzut pe 
sticlă în oraş şi şi-a făcut o rană adîncă la mîna 
dreaptă. După multă suferinţă, abia începe 
cicatrizarea. Tocmai i s-au scos ultimele copci. 
Eu nu mă simt grozav. Şi m-am consumat mult 
cu accidentul ăsta. Sper totuşi că ne vom putea 
întoarce acasă curînd." 

Ce concluzii putem trage ? A existat, cu 
certitudine, o influenţă a lui Lupasco asupra lui 
Bachelard, influenţă a cărei întindere poate că 


10 Suzanne era fiica lui Gaston Bachelard, născută pe 
18 octombrie 1919 şi decedată pe 3 noiembrie 2007. 

u Gaston Bachelard, Scrisoare către Stéphane 
Lupasco, Dijon, 29 octombrie 1946, 1 pagină. Arhive 
Alde Lupasco-Massot. 

Bachelard însuşi o ignora. E posibil chiar ca 
Lupasco să fi resimţit o anumită amărăciune 
văzînd că venerabilul maestru nu-i acorda tot 
creditul ce i se cuvenea. Poate că şi unele proble- 
me de ordin sentimental au tulburat relaţia 
dintre Bachelard şi Lupasco. Dar dincolo de 
aspectul psihologic, ilustrativ, din päcate!, 
pentru moravurile şi obiceiurile tribului intelec- 
tual, ceea ce ni se pare important este divergenta 
filosofică dintre Bachelard şi Lupasco, revelînd, 
încă o dată, poziţia singulară a lui Lupasco în 
filosofia franceză, situîndu-se în tradiţia lui 
Novalis şi nu în cea a lui Descartes. 

6. DE LA LUMEA CUANTICÀ 
LA LUMEA ARTEI 


ANDRÉ BRETON : DE LA ADMIRATIE 
LA EXCOMUNICARE 


~ 

P deceniul 1950-1960, Stéphane Lupasco 
îşi face o intrare fulgerătoare în lumea artelor, 
deşi venea de foarte departe — din lumea cuan- 
tică, cea a infinitului mic şi a infinitului scurt. 
Cum se poate explica acest fenomen insolit ? 

Cu ocazia unui interviu din 1952, Andre 
Parinaud l-a întrebat pe André Breton: « Nu 
credeţi că ştiinţele fizice care, de cincizeci de ani, 
modifică structura concepţiei nostre despre 
lume, au influenţat opera artiştilor ? ». André 
Breton îi răspunde : « Sunt martor că artiştii au 
fost unanimi, sau aproape, în a se dezinteresa de 
teoria cuantelor şi de mecanica lui Heisenberg 

. E drept că puntile nu sunt cu totul rupte, 
datorită unor  gînditori precum Gaston 
Bachelard, căruia suprarealismul îi datorează 
îndeosebi faptul că se poate oglindi într-un 
« suprarationalism », si Stéphane Lupasco, care 
a repus afectivitatea la locul ei în plan filosofic si 
mai mult, la sfîrşitul Schitei unei noi teorii a 

cunoaşterii,  împlinind îndeosebi dorința 
poeţilor, a substituit principiului de non-contra- 
dictie principiul complementaritätii contradict- 
torii. »! Breton se referă aici la Essai d'une 
nouvelle théorie de la connaissance, care este 
titlul celui de-al doilea volum al primei cărţi a lui 
Lupasco, Du devenir logique et de l'affectivité, 
scrisă în 19352. 

Andre Breton şi Stephane Lupasco s-au 
cunoscut, frecventat şi respectat. Andre Breton a 
fost printre primii care au sesizat importanţa 
filosofiei lui Lupasco pentru înţelegerea artei. 
Într-o convorbire publicată la Madrid în 1950, 
Breton spune: «Se ştie foarte bine astăzi că 
suprarealismul nu şi-a propus nimic mai mult 
decît să facă mintea să treacă peste bariera pe 
care o ridică antinomiile precum acţiunea şi 
visul, raţiunea şi nebunia, senzaţia şi reprezen- 
tarea etc., care constituie obstacolul major al 
gîndirii occidentale. În efortul său susţinut în 
acest sens, el nu a încetat să evalueze elementele 
de sprijin pe care le găsea în dialectica lui 
Heraclit si a lui Hegel (ţinînd cont de recentele 
reviziuiri aduse de lucrările lui Stéphane 
Lupasco) ... ».3 În această convorbire, Breton 


1 André Breton, « Les artistes modernes se soucient 
moins de beauté que de liberté »,, Arts, Paris, 7 martie 
1952, p.7, opinii adunate de André Parinaud, in André 
Breton, Entretiens (1913-1952), Paris, Gallimard, « Le 
Point du Jour », 1952, pp. 296-297. 

2 Stéphane Lupasco, Du devenir logique et de 
l'affectivité, Vol. I - « Le dualisme antagoniste et les 
exigences historiques de l'esprit », Vol. II - « Essai d'une 
nouvelle théorie de la connaissance », Paris, Vrin, 1935. 

3 André Breton, « Interview » de Jose M. Valverde, 
Correo literario, Madrid, septembre 1950, in Entretiens, 
op. cit., p. 283. 

face trimitere la superba carte a lui Lupasco, 
Logique et contradiction, pentru care avea o 
admiraţie constantă. Într-adevăr, opera lui 
Lupasco este centrată pe ceea ce putem numi 
antinomii transfigurate. E tocmai ceea ce îl 
deranja pe Sartre : « Pentru Sartre, care situează 
realitatea în chiar cîmpul conştiinţei, scrie Mark 
Polizzotti, tentativele lui Breton de a unifica 
acţiunea conştientă şi acţiunea inconştientă într- 
“un anumit punct al spiritului’ unde dualitätile 
încetează să mai fie percepute în mod 
contradictoriu” sunt în cel mai bun caz frivole. 
«Sursa profundă a neînţelegerii, scrie Sartre, 
rezidă în aceea că suprarealismului nu-i pasă de 
dictatura proletariatului şi vede în revoluţie, ca 
pură violenţă, sfirşitul absolut, în vreme ce 
comunismul îşi propune ca ţel preluarea puterii 
şi justifică prin acest ţel sîngele pe care îl va 
vărsa. »5 Dacă Sartre gîndea asta despre Breton, 
ne putem uşor imagina ce îngrozit trebuie să fi 
fost de ideile lui Lupasco... 

Aprecierile lui Breton sunt încă şi mai 
clare în Antologia umorului negru unde, în 
capitolul dedicat lui Jean-Pierre Duprey, el se 
referă din nou la Logică şi contradicție. «Ideea 
de preeminentä a luminii asupra obscuritätii, 
scrie Breton, poate fără îndoială să treacă drept 
o relicvă a greoaiei filosofii greceşti. În această 
privinţă, acord o importanţă capitală şi o virtute 
eliberatoare dintre cele mai înalte obiectiei 
ridicate de dl. Stephane Lupasco la sistemul 


4 Stéphane Lupasco, Logique et contradiction, Paris, 
PUF, 1947. 

5 Mark Polizzotti, André Breton, Paris, Gallimard, 
« Biographies », 1995, p. 628. 

dialectic al lui Hegel, mult mai tributar lui 
Aristotel decît ar fi trebuit ... », şi adaugă: 
«În plus, în ochii artiştilor, această lucrare va 
prezenta imensul interes de a stabili şi limpezi 
conexiunea, “dintre cele mai enigmatice” care 
există, între valorile logice si contradictia lor, pe 
o parte, datele afective, de cealaltă parte. »6 

Într-adevăr, Logică şi contradicție este o 
surprinzătoare meditaţie asupra afectivității, 
care se dezvăluie ca o lume aparte în raport cu 
lumea logică. «În orice cunoaştere, în structura 
însăşi a oricărui proces cognitiv, există deci un 
subiect de necunoastere şi un obiect de 
cunoaştere, scrie Lupasco. Şi acolo se află sursa 
logicii inconstiente şi a logicii conştiente, care 
caracterizează experienţa logică.» Afectivitatea 
este direct legată de interacţiunea dintre subiect 
şi obiect. În absenţa afectivității, subiectul 
devine obiect. Afectivitatea are deci «o natură 
exterioară în raport cu natura universului 
logic. » Ea «nu este nimic din ceea ce reprezintă 
experienţa sau logica, nu este nici identică, nici 
diversă, nici extensivă, nici intensivă, nici 
temporală, ... ea scapă, tocmai prin aceasta, 
oricărei conceptualizări. » Lupasco mai scrie: 
«Afectivitatea sau ființa este ca şi acordată 
configuratiilor existenţiale ale nefiintei logice, 
fără să putem percepe, nici ca o configuraţie 
logică, nici ca afectivitate, sursa şi ratiunile, 
sensul acestei dăruiri reciproce. »7 

Andre Breton a meditat mult, cu siguranţă, 


6 André Breton, Anthologie de l'humour noir, Paris, 


Sagittaire, 1950, p. 345. 
7 Stéphane Lupasco, Logique et contradiction, op. 


cit., pp. 61, 135, 131, 203. 

la al treilea capitol, «Logica artei sau experienţa 
estetică». Pentru Lupasco, arta este căutarea 
«contradictiei logice existenţiale », iar estetica 
este «ştiinţa cuantică în germene, în faşă», o 
«conştiinţă a conştiinţei». Arta unei epoci date 
utilizează materialul cognitiv al etapei respective 
şi, prin urmare, istoria artei se grefează pe 
«istoria cunoaşterii, adică pe devenirea logică». 
Lupasco profetizează că arta «va înflori cel mai 
amplu spre sfîrşitul unei dezvoltări ‘utilitare’, 
adică al unei dezvoltări logice a cognitiei sp, 
Această profeție trebuie să fi avut o rezonanţă 
specială pentru Andre Breton. 

Era firesc, deci, ca Breton să-i ceară şi lui 
Stéphane Lupasco să răspundă, alături de 
Heidegger, Blanchot, Malraux, Bataille, 
Magritte, Caillois şi Joyce Mansour, la faimosul 
chestionar publicat în Arta magică. Într-o 
vedere din 16 septembrie 1955, Andre Breton îi 
scrie lui Lupasco ; «Chiar dacă domnii filosofi 
m-ar fi räsfätat (şi nu e nici pe departe cazul), tot 
opinia dvs. mi-ar fi cea mai prețioasă. »9 

Lupasco evocă, în textul său, «conflictul 
cosmologic dintre subiect şi obiect» şi consideră 
că magia se scaldă în mister « pentru că misterul 
misterelor e tocmai această realitate indiscu- 
tabilä şi absolută a stărilor afective». Putem 
pătrunde în acest mister, propune Lupasco, «în 
mod magic», printr-o «cauzalitate săltătoare ». 
«Psihismul magic », «cu umbrele sale magice, 
aceste umbre pe care le pătrunde misterul 


8 Ibid, pp. 164, 165, 168, 169. 
9 Arhivele Alde Lupasco-Massot. 

ontologic al afectivitätii»1°, corespunde celei de a 
treia materii a lui Lupasco. 

Dedicatia pe care André Breton o face pe 
exemplarul din Arta magică trimis lui Lupasco 
este totodată mişcătoare şi neliniştitoare : «Lui 
St&phane Lupasco, cel dintii calificat să pătrun- 
dă în aceste «umbre magice ale psihismului» 
(deşi mă îngrozeşte gîndul că s-a putut preta la 
glorificarea unor măsuri inchizitoriale !) »". 
Despre ce «măsuri inchizitoriale» putea fi 
vorba ? 


GEORGES MATHIEU ŞI CUŞCA LUI ARISTOTEL 


De fapt, în dedicatia sa, Breton face trimi- 
tere la expoziţia «Ceremonii comemorative ale 
celei de a doua condamnări a lui Siger de 
Brabant », organizată de Mathieu şi Hantai în 
cele cinci săli ale galeriei Kléber din Paris, între 
7-27 martie 1957. Programul acestor «cere- 
monii»!? păstrează amintirea unei suite ului- 
toare de decoruri, puneri în scenă, opere de artă, 
documente, programe muzicale, conferinţe, 
declaraţii, ceremonii care s-au desfăşurat, într- 
un ritm dezläntuit, vreme de trei săptămîni. Mai 
multe personalităţi marcante — Carl Gustav 
Jung, T. S. Eliot, Karl Jaspers, Gabriel Marcel, 
Jean Paulhan si Stéphane Lupasco — au partici- 
pat la acest eveniment, care a avut un mare 


10 S. Lupasco, «Réponse au questionnaire d'André 
Breton», in A. Breton, în col. cu G. Legrand, L'art 
magique, Paris, Club français du livre, 1957, p. 76-77. 

u Alde Lupasco-Massot, conversaţie particulară. 

12 Georges Mathieu, L'abstraction prophétique, Paris, 
Gallimard, « Idées », n° 475, 1984, pp. 317-332. 

räsunet mediatic. Scopul manifestärii insolite, 
dar foarte minutios pregätite, era de a «pune sub 
semnul întrebării fundamentele civilizaţiei 
noastre occidentale, din momentul invaziei în 
Europa şi deci în Franţa, a gîndirii lui Aristotel, 
aşa cum a tradus-o Siger de Brabant. Aceste 
evenimente care refac evoluţia culturală şi 
spirituală a Occidentului de la Edictul din 
Milano din 313 pînă în 1944 reactivează 
convingerile capabile să întărească angajamentul 
ireversibil al lui Georges Mathieu în favoarea 
unei 'renaşteri. »13 

Stephane Lupasco a fost prezent în acea 
parte a programului intitulată «Ciclul popular 
1832-1944 (De la enciclica Mirari vos la revo- 
lutia din 1944-1946)», îndeosebi la secţiunea 
«principale momente comemorate». Într-una 
din săli, se putea vedea un imens portret al lui 
Lupasco. La picioarele acestui portret, în stînga, 
Mathieu a plasat un mic bust al lui Aristotel într- 
o cuşcă închisă cu grilaj. De jur împrejur, pe 
pereţi, pe plafon, pe podea, erau o mulţime de 
fotografii, obiecte si inscripţii. Una din 
fotografiile făcute în timpul expoziției, ni-l 
arată pe Mathieu contemplindu-i pe Lupasco şi 
Aristotel. Un trio interesant — Aristotel, 
Lupasco, Mathieu — s-a conturat astfel în cursul 
manifestării. Mathieu a văzut corect cînd a 
subliniat opoziţia Lupasco-Aristotel. Ea este o 
moştenire a opoziţiei Heraclit-Parmenide, care 
traversează întreaga istorie a filosofiei 


133 Lydia Harambourg, Georges Mathieu, Neuchâtel, 
Ides et Calandes, 2001. 
14 Arhivele Alde Lupasco-Massot. 

occidentalet5. 

Acest eveniment, desigur provocator, 
putea, oare să justifice excomunicarea lui 
Lupasco ? În orice caz, se instaurează tăcerea în 
relaţiile dintre Breton şi Lupasco. 

Mathieu a făcut cunoştinţă cu Lupasco în 
1953, prin intermediul lui Cioran, ca urmare a 
pasiunii cu care Mathieu i-a citit cartea 
Principiul antagonismului şi logica energiei'6. 
Aşa a început o prietenie exemplară care a durat 
peste trei decenii. 

Trebuie să-i dăm Cezarului ce-i al 
Cezarului : Mathieu e cel care îi deschide lui 
Lupasco porţile lumii artei — pictori, jurnalişti, 
filosofi, scriitori : Dali, Michaux, Revel, Axelos, 
Abellio, Alvard, Parinaud, Bourgois. Mathieu îl 
solicită pe Lupasco să contribuie la revista 
luxoasă si larg distribuită Paris Review — US 
Lines şi la revista Ring des Arts”. La apariţia 


15 Jean-François Malherbe, « Un choix décisif à 
l'aube de l'éthique: Parmenide ou Héraclite » («O 
alegere decisivă în zorii eticului: Parmenide sau 
Heraclit »), în curs de apariţie. 

16 Georges Mathieu, «Mon ami Lupasco », 
alocutiune rostitä la Congresul International « Stéphane 
Lupasco - L'homme et l’œuvre», 13 martie 1998, 
Académie des Inscriptions et Belles Lettres, Salle Hugot, 
Paris, organizat de Centrul Cultural Romând din Paris, 
Serviciul Cultural al Ambasadei României în Franţa şi 
Centrul Internaţional de Cercetări şi Studii Transdisci- 
plinare, cu concursul Academiei de Inscriptii şi Arte 
frumoase ; text publicat în Horia Bădescu şi Basarab 
Nicolescu (dir.), Stéphane Lupasco - L'homme et 
l'oeuvre, Monaco, Rocher, « Transdisciplinarité », 1999, 
pp. 13-28. 

17 Stéphane Lupasco, « Quelques aperçus sur la 
logique dynamique du contradictoire / A Few Notes on 
the Dynamic Logic of the Contradictory », Paris Review 
- US Lines, 1953, sub conducerea lui Georges Mathieu, 

cărţii Cele trei materii, el publică o frumoasă 
cronică în Arts'8. Şi tot Mathieu e cel care pu- 
blică, în Le Figaro, un necrolog extraordinar, 
«Dubla moarte a lui Lupasco »:9. Practic, îl 
citează pe Lupasco în toate cărţile sale. Pe scurt, 
Mathieu a contribuit mult la celebritatea lui 
Lupasco în lumea artei. 

Scrierile teoretice ale lui Mathieu sunt la 
fel de puternic impregnate de ideile lui Lupasco. 
Astfel, teoria sa despre abstractia lirică, în 
continuarea foarte interesantei « embriologii a 
semnelor », este puternic influenţată de 
Lupasco20. De altfel, Mathieu nu ascunde 
această influenţă : scrierile sale sunt literalmente 
întesate de referințe la Lupasco. Mathieu 
procedează astfel nu doar din admiraţie pentru 
opera lui Lupasco, ci şi în virtutea unei profunde 
înrudiri cu propriul său act creator. Opera de 
pictor a lui Mathieu este o adevărată încarnare a 
logicii contradictoriului. Patima/furia actului 


caiet central, cu contribuţii ale lui Louis de Broglie, 
Norbert Wiener, Serge Lifar, A. Rolland de Renéville ş.a. 
Revista a fost difuzată în 15.000 exemplare ; Stephane 
Lupasco, « Le principe d’antagonisme et l’art abstrait », 
Ring des Arts 1960, ilustratii de Georges Mathieu, cu 
contributii de Jean-François Revel, Pierre Restany, 
Abraham Moles, Georges Mathieu, Alain Bosquet ş.a. 

18 «Les trois matières vue par Mathieu », Arts, 3 
ianuarie 1961. 

19 Georges Mathieu, « La double mort de Lupasco » 
(« Dubla moarte a lui Lupasco »), Le Figaro, Paris, 28 
octobre 1988, şi Georges Mathieu, Desormais seul en 
face de Dieu, Lausanne, L'Age d'Homme, 1998, pp.174- 
176. 

20 Pentru prima noţiune, a se vedea Gorges Mathieu, 
L'abstraction prophétique (Abstractia profetică), op. 
cit., iar pentru a doua, Au-delà du Tachisme (Dincolo de 
tahism), Paris, Julliard, 1963, pp. 164-171. 

creator, în toată nuditatea sa existenţială, pare 
ieşită din materia psihică a tertului inclus, 
printr-o accentuată punere în evidenţă a afec- 
tivitäti, acest Iert ascuns care l-a bîntuit pe 
Mathieu întreaga viaţă. 

Lupasco a scris despre opera lui Mathieu. 
Într-un text greu de găsit, dar disponibil acum în 
superbul volum apărut în 2003 (şi în care prie- 
tenul său Lupasco este omniprezent, Mathieu - 
50 ans de création, Lupasco scrie: "Dacă Sfinxul 
grecilor - grec prin excelenţă — îi devora pe loc 
pe trecătorii care nu îi descifrau enigma, 
Mathieu îi ucide pe loc fie şi numai dacă încearcă 
să o descifreze."21 


SALVADOR DALI ŞI ÎNTUNECAREA LUMINII 


Într-una din convorbirile lui Alain Bosquet 
cu Salvador Dali, asistăm la acest interesant 
schimb de replici : 

« A. B. : Care este celebritatea cu care v-ar plăcea 
să vă petreceti noaptea ? 

S. D. : Din păcate, e mort : Max Planck. 

A. B. : Curioasă idee. 

S. D. : El a descoperit corpul negru în fizică. 

A. B. : Omul cuantelor ? 

S. D. : Chiar el. » 

Interesul lui Dali pentru teoria relativitätii 
restrinse a lui Einstein este bine cunoscut. 
Spatiul-timp îşi face intrarea pe scena lumii ca 
un univers-bloc unde nu există nici loc nici timp, 
doar evenimente. Faptul că spaţiul şi timpul sunt 


2 Mathieu, 50 ans de création, Paris, Hervas, 2003, 
p.53. 

întrepătrunse (nu au existenţă separată) proba- 
bil că l-a intrigat pe Dali. În cartea sa magistrală 
despre a 4a dimensiune în arta modernă, Linda 
Dalrymple Henderson a arătat clar influenţa 
teoriei relativităţii în pictura lui Dali (îndeosebi 
în seria «ceasurilor moi»)22. «Paradoxul 
gemenilor» trebuie că l-a impresionat mult pe 
Dali, din rațiuni evidente. Dar influența 
exercitată de lumea cuantică este practic 
ignorată în literatură critică despre Dali. 

Anumite picturi şi mai ales scrierile cu 
caracter teologic ale lui Dali (cum ar fi, de exem- 
plu, cea consacrată dogmei Adormirii Maicii 
Domnului, promulgată pe 1 noiembrie 1950) 
demonstrează limpede că Dali era familiarizat cu 
mecanica cuantică, al cărei părinte fondator era 
tocmai Max Planck. Proprietățile lumii cuan- 
tice au stimulat în mod deosebit imaginarul lui 
Dali. El era convins că particulele cuantice sunt 
elemente angelice?4. 

De la cine putea el avea toate aceste in- 
formații, dacă nu de la Lupasco ? Lupasco si Dali 
s-au întîlnit de mai multe ori. Lupasco, însoțit de 
familia sa, l-a vizita pe Dali, la Cadaqués, si o 


22 Linda Dalrymple Henderson, The Fourth 
Dimension and Non-Euclidean Geometry in Modern Art 
(A patra dimensiune si geometria non-euclidiană în 
arta modernă), Princeton NJ, Princeton University 
Press, 1983. 

23 Salvador Dali, "Reconstitution du corps glorieux 
dans le ciel" (« Reconstituirea corpului glorios în cer »), 
in Etudes Carmélitaines, 1952, nr.2, «Magie des 
Extrêmes », pp. 171-172.. 

24 Bruno Froissart, « Salvador Dali et le monde 
angélique » (« S.D. si lumea angelică »), in Salvador 
Dali, Journal d'un génie (Jurnalul unui geniu), Paris, 
Gallimard, « Idées » N° 313, 1974. 

fotografie ni-l aratä pe Dali smerit si atent, 
privindu-l pe Lupasco, sobru şi serios, a cărui 
pipă îşi trimitea spre Dali volutele de fum. 

Lupasco i-a consacrat lui Dali un studiu 
apărut într-un număr special «Omagiu lui 
Salvador Dali» din revista XXe siecle25. Lupasco 
observă că, dintotdeauna, fiinţa umană a 
considerat că forţele divine vin de sus, dintr-o 
lume de deasupra noastră, dintr-o «supralume». 
Lupasco atribuie chiar numele de «supra- 
realism» acestei credinţe. Dar, pentru Lupasco, 
cazul lui Dali arată întreaga importanţă a 
«sublumii» cuantice. Dali ar fi un vizionar ce 
captează mişcarea cuantică, creaţia continuă şi 
anihilarea formelor punînd faţă în față entităţi 
insolite, fără nici un corespondent în propria 
noastră lume, dar care sunt totuşi reale în 
propria lor lume. Iată de ce Lupasco propune 
termenul de « subrealism» pentru a califica 
creaţia artistică a lui Dali. Lupasco menţionează 
şi faptul că Dali i-a mărturisit că Experienţa 
microfizică şi gîndirea umană era cartea sa de 
căpătii. 

Paradoxal, spre deosebire de Mathieu, Dali 
nu a citat decît foarte puţin din lucrările lui 
Lupasco?$. Dar, ca dovadă a admiratiei sale, l-a 
invitat şi pe Lupasco să facă parte din Comitetul 
de onoare pentru Sabia de membru al Academiei 


25 Stéphane Lupasco, «Dali and Sub-realism » 
(« Dali şi subrealismul »), in XXe Siècle, număr special 
« Hommage to Salvador Dali », 1980, pp. 117-118; « Dali 
et/ou le sous-réalisme » « Dali si/sau subrealismmul »), 
in Alain Jouffroy (éd.), Hommage à Dali, Paris, Vilo, 
1980, pp. 117-118. 

26 Salvador Dali, « Louis Aragon Dubreton », Nation 
Francaise, iunie 1959. 

de Arte frumoase?7, alături de Giorgio de 
Chirico, Eugène Ionesco si Félix Labisse. De 
asemenea, Dali face un gest simbolic de o mare 
importanţă, invitindu-l pe Lupasco, în 1978, la 
emisiunea televizată «Cele o mie şi una de 
viziuni ale lui Dali»28. În timpul acestei emisi- 
uni, Dali i-a spus lui Lupasco: «Tocmai aţi în- 
tunecat în chip magistral lumina ! »?9. 


FREDERIC BENRATH, KAREL APPEL, RENE HUYGHE 
SI CEILALȚI PRIETENI 


Lucrările lui Lupasco se adresau în primul 
rînd lumii ştiinţifice. Deceptia lui Lupasco a fost 
mare, pentru că oamenii de ştiinţă păstrau o 
tăcere stranie. Explicaţia este relativ simplă : 
oamenii de ştiinţă au oroare de cuvîntul «contra- 
dictie», deoarece construcţia ştiinţei este fondată 
pe principiul non-contradictiei. Dali o ştia foarte 
bine cînd spunea : «Autoritatea nu se va putea 
abtine să nu fie oficial recunoscută după 
trepanatia micului principiu al non -contra- 
dicţiei... »3° Confuzia era importantă : logica lui 
Lupasco este non-contradictorie, dar ea pune în 


27 Salvador Dali, scrisoare adresată lui Stéphane 
Lupasco în 16 octombrie 1978 şi expediată de la Port 
Lligat (arhivele Alde Lupasco-Massot). 

28 «Les mille et une visions de Dali », 19 februarie 
1978, canalul A2, emisiune realizatä de Brigitte Derenne 
si Robert Descharnes, cu participarea lui Salvador Dali, 
Stéphane Lupasco si André Robinet. 

29 Le Monde, 12-13 februarie 1978, p. 12. 

30 Salvador Dali, Oui — Méthode paranoïaque- 
critique et autres textes (Da — Metoda paranoiaco- 
critică si alte texte), Paris, Denoël/Gonthier, 
« Médiations », N° 88, 1971, p. 31. 

evidență contradicţiile întilnite în lectura 
fenomenelor, atunci cînd este utilizată logica 
clasică. În schimb, artiştii, care sunt practicieni 
ai contradictiei, au primit cu entuziasm lucrările 
lui Lupasco. Acesta a fost încîntat şi şi-a multi- 
plicat scrierile despre artă şi artişti. 

Astfel, el scrie Ştiinţă şi artă abstractă3i 
(dedicată soţiei sale, Yvonne Lupasco, care era 
pictoriţă) şi Despre vis, matematică şi moartes?, 
în vreme ce la Madrid apare o cule-gere 
intitulată Noi aspecte ale artei şi stinteiss. 
Lucrările sale, legate de arta barocă, au făcut de 
altfel obiectul unei teze de doctorat susţinută în 
SUA34. 

În afara studiului despre Dali, Lupasco 
scrie şi despre Frédéric Benrath35 şi Karel 


31 Stéphane Lupasco, Science et art abstrait (Ştiinţă 
şi artă abstractă), Paris, Julliard, 1963. 

32 Stéphane Lupasco, Du rêve, de la mathématique et 
de la mort, Paris, Christian Bourgois, 1971. 

33 Stephane Lupasco, Nuovos aspectos del arte i del 
sciencia, Guadarama, Madrid, 1968 ; este vorba despre 
traducerea în spaniolă a lucrării Science et art abstrait 
(Ştiinţă şi artă abstractă), op. cit. şi despre Qu'est-ce 
qu'une structure ? (Ce este o structură ?), Paris, 
Christian Bourgois, 1971. 

34 G. Yvette Thomas, Au seuil dun nouveau 
paradigme. Le baroque à la lueur des théories 
lupasquiennes (În pragul unei noi paradigme. Barocul 
în lumina teoriilor lupasciene), New York, Peter Lang, 
1985 (teză de doctorat în filosofie, Departamentul de 
franceză şi italiană, Universitatea din Arizona, USA, 
1982). 

35 Stéphane Lupasco, « Quelques considérations 
générales sur la peinture ‘abstraite’ à propos des toiles de 
Benrath» « Cîteva consideraţii generale despre pictura 
“abstractă”, cu privire la tablourile lui Benrath »), in 
Julien Alvard et St&phane Lupasco, Benrath, Lyon, A la 
Tâte d'Or, şi New York, George Wittenborn Inc., 1959 
(reeditare a prefatei din catalogul expoziţiei lui Frédéric 

Appel36. Regäsim în aceste studii ideile deja 
evocate de Lupasco. De exemplu, el scrie în legă- 
tură cu picturile lui Benrath: «Antagonismul 
palpită în ele. … ontologia pare a fi exclusiv 
de resortul artiştilor, care nu o caută, nu o 
discută, ci o fac ; ea va scăpa mereu filosofiei şi, 
mai de-parte, desigur, celebrărilor didactice ! Să 
fie, oare, astfel de opere de artă urmele insolite, 
incursiunile fulgerătoare ale unui alt Univers, al 
cărui fundament îl constituie? Benrath este 
dintre cei care au privilegiul să stea în ascultarea 
lui...» Cînd Lupasco scria aceste rînduri, 
Benrath avea 24 de ani... 

Lupasco vede, în pictura lui Appel, dovada 
experimentală a materiei biologice postulate în 
Cele trei materii şi contemplă în ea «acea feerie 
stranie a dinamismelor tumultului şi a arbores- 
centelor carnagiului ». Lupasco scrie: « Appel 
este pictor al infra-vitalului, al infra-carnalului, 
iar tusele sale atît de vii sunt ca duşmanul, 
principiu al însăşi existenţei sale, pe care îl 
pretinde zămislirea tenebroasă a vieţii. » Appel 
ne-a lăsat un frumos portret al lui Lupasco, ce 


Benrath, Galerie Prismes, Paris, 1956) ; textul lui 
St&phane Lupasco a fost publicat separat într-o plachetă, 
de Babel Editeur, Mazamet, 1985, în 20 exemplare 
ilustrate cu o acvaforte a lui Benrath şi 200 exemplare 
conținînd reproducerea unui tablou de Benrath ; acest 
text a fost apoi publicat sub titlul Sur la peinture 
abstraite, Mazamet, Babel Editeur, 1992. 

36 St&phane Lupasco, « Appel, peintre de la vie » 
« Appel, pictor al vieţii sl, in XXe Siècle, seria nouă, 
nr.17, «The Great Adventure of Modern Art »,» 
(supliment « Chroniques du jour »), Crăciun 1961, cu o 
copertă de Marc Chagall şi o litografie originală de Karel 
Appel; text republicat în catalogul expoziţiei Karel 
Appel, Reliefs 1966-1968, CNAC, Paris, 1968. 

poate fi văzut pe Internet?" De asemenea, 
tabloul lui Appel « Portret al lui Michel Tapié şi 
Stéphane Lupasco» se află la Staedelisch 
Museum d'Amsterdams8. 

Ideile lui Lupasco i-au intrigat pe criticii de 
artă. Astfel, René Huyghe salută, încă din 1955, 
lumile nebănuite ce se vor deschide spiritului 
datorită înţelegerii operelor de artă prin logica 
contradictoriului3”. El s-a interesat dintotdea- 
una de raporturile dintre ştiinţă şi artă. «Arta şi 
ştiinţa — spune René Huyghe ca răspuns la o 
întrebare a lui Simon Monneret — nu sunt două 
lumi separate, cu frontiere şi vameşi, ci două 
viziuni compensatorii, care se completează. ». 
Sigur, Huyghe îl citează destul de des pe Lupasco 
în cărţile sale, dar, strict vorbind, nu e vorba de o 
influenţă, ci de o convergență: «Am întîlnit 
gîndirea lui atunci cînd a mea era deja consti- 
tuită, dar am fost imediat frapat de convergenta 
lor. Am plecat de la aceleaşi constatări. Îl admir 
mult pentru concluziile la care a ajuns. »4°. Cu 
mare generozitate, René Huyghe a acceptat să 
participe la primul colocviu dedicat în Franţa 


37 Karel Appel, « Le philosophe Stéphane Lupasco », 
1956 (colecţie particulară) http://www.bowi- 
groep.nl/index.php?module=gallerij&gallerij::artiestID= 
10. 

38 Alde Lupasco-Massot, « Lupasco et la vie» 
(« Lupasco si viața »), in Horia Bădescu şi Basarab 
Nicolescu (dir.), Stéphane Lupasco - L'homme et 
l'œuvre, pp. 29-35. 

39 René Huyghe, Dialogue avec le visible (Dialog cu 
vizibilul), Paris, Flammarion, 1955. 

40 René Huyghe, De l’art à la philosophie. Réponses 
à Simon Monneret (De la artà la filosofie. Räspunsuri 
pentru Simon Monneret), Paris, Flammarion, 1980, pp. 
119, 156. 

gîndirii lui Lupasco, pe care l-am organizat în 
1982, la Sorbona“. 

Lupasco a avut schimburi de idei fructu- 
oase cu multi alți artişti şi critici de artă : Matta, 
Tapié, Soulages, Michaux, Pro Diaz, Nicolas 
Schôffer, Alain Jouffroy, Michel Ragon şi Julien 
Alvard. Alain Jouffroy a fost, poate, cel care a 
exprimat cel mai bine rolul pe care l-a jucat 
Lupasco în viaţa artistică a epocii: « 
reprezentaţi, pentru artişti, un fel de “seismograf 
creator” al operelor lor. »42 


CE CONCLUZIE PUTEM TRAGE ? 


Lupasco era convins că opera sa are un 
caracter ştiinţific. La fel ca un fizician teore- 
tician, căuta dovezile experimentale ale teoriilor 
sale. Odată deduse cele trei materii, Lupasco a 
ajuns inevitabil la ideea existenţei a trei 
universuri. Îmi spunea adesea : «Creierul meu e 
laboratorul meu.» Universul nostru este cu 
siguranţă un univers cu predominantä macro- 
fizică. Dar Lupasco vedea, în mintea sa, celelalte 
două universuri care pentru noi, muritorii de 
rînd, par mai degrabă de domeniul SF: un 
Univers cu predominantä biologică şi un Univers 


4 Colocviu-dezbaterea asupra operei lui Stéphane 
Lupasco, 24 aprilie 1982, Universitatea Paris I 
Panthéon-Sorbonne, Paris, organizat de Association 
Hyperion şi revista 3° Millénaire, cu participarea lui 
René Huyghe, Marc Beigbeder, Jacques Costagliola, 
Basarab Nicolescu, Michel Random si Stéphane Lupasco. 

42 Alain Jouffroy, scrisoare adresatä lui Stéphane 
Lupasco pe 7 martie 1955 (arhivele Alde Lupasco- 
Massot). 

cu predominantä psihică. În Universul biologic, 
«sistemele macrofizice ar fi minoritare, fragile şi 
efemere, mereu atacate şi potentializate de 
grupări macromoleculare, de configurații şi de 
structuri biologice, ale căror amploare, suplete, 
bogăţie a diversităţii şi forță sunt greu de 
imaginat... ». În Universul psihic, « ... vor 
apărea toate perechile constientiale : perceptive, 
conceptuale, notionale; constiintele contradic- 
torii se vor limpezi reciproc ... . Iar eu voi fi, în 
acelaşi timp, o activitate subiectivă ambivalentă, 
o întreagă suită şi un ansamblu de subiecte 
observatoare antagoniste, care ies din umbra 
inconştientului, pentru a palpita la baza unei 
fine subconstünte în echilibru, interferînd în 
fiecare clipă cu conştiinţa conştiinţei, stimulînd- 
o, modificînd-o. »43 Cuvinte de poet, lucru firesc 
pînă la urmă pentru cel care a debutat cu un 
volum de poeme“. Am ajuns la concluzia că 
fascinația pe care lumea artelor o exersa asupra 
lui Lupasco se explică prin faptul că picturile lui 
Benrath sau Appel ilustrează existenţa reală a 
universului biologic, în vreme ce acelea ale lui 
Dali sau Mathieu ilustrează existenţa reală a 
universului psihic. Ele fac vizibile universurile 
ascunse ale logicii contradicţiei. 

Semn al vremurilor, interacţiunea dintre 
teoria relativităţii, mecanica cuantică şi artă 
(îndeosebi suprarealismul) încep să atragă 
atenţia istoricilor de artă. Într-o carte recentă, 
Suprarealism, artă şi ştiinţa modernă, Gavin 


43 Stéphane Lupasco, Les trois matières, Paris, UGE, 
«10/18 », pp. 47, 151. 

44 Stéphane Lupasco, Dehors, Paris, Stock, 1926 
(singurul volum de poeme al lui Stéphane Lupasco). 

Parkinson analizează splendid această interac- 
tiune#. Din păcate, trimiterile la Lupasco în 
această carte sunt marginale, autorul ignorînd, 
în mod evident, cele povestite în acest capitol. 
Lupasco, care nu a fost tradus în limba engleză, 
este, încă o dată, victima atotputerii imperiale a 
acestei limbi. 


45 Gavin Parkinson, Surrealism, Art and Modern 
Science. Relativity, Quantum Mechanics, Epistemology, 
New Haven and London, Yale University Press, 2008. 

7. TERTUL INCLUS, TEATRUL 
ABSURDULUI, PSIHANALIZA 
SI MOARTEA 


~ 


[. fond, Lupasco ne pune o întrebare 
fundamentală: ce înţelegem prin "da" şi prin 
"nu"? Altfel spus, care e statutul adevărului ? 
Nu e de mirare că scriitorii, precum André 
Breton, au fost primii sensibili la această 
interogatie ce pătrunde în adiîncurile fiinţei 
noastre. 


PENTRU UN DA SAU PENTRU UN NU 


Nu ştim dacă Nathalie Sarraute La citit 
sau nu pe Lupasco. Dar piesa sa Pentru un da 
sau pentru un nu este un superb exemplu de 
logică a contradictiei în viaţa de toate zilele. 
Personajul H.2 îi spune personajului H.1: "S-a 
aflat că mi s-a întîmplat să mă cert definitiv cu 
persoane foarte apropiate... din motive pe care 
nimeni nu le-a putut înţelege... Am fost 
condamnat... la cererea lor... în contumacie... Nu 
ştiam nimic... Am aflat că am un cazier judiciar 
în care eram desemnat ca "Cel care se ceartă 
pentru un da sau pentru un nu". Asta mi-a dat 

de gîndit..." 

De fapt, nu stim de ce pronuntäm cuvin- 
tele "da" şi "nu". Cînd spunem "da", ar trebui, 
din aproape în aproape, să îmbrätisäm întregul 
univers, adevărul în întreaga sa nuditate, 
dezbrăcat de prejudecățile noastre, de conditio- 
nările de naştere şi de educaţie, de credinţe de 
tot felul. Iar cînd spunem "nu", punem în pericol 
adevărul, tot adevărul. Poziţie de nesustinut, 
absurdă, care ne transformă în marionete. Vom 
fi astfel inevitabil condamnaţi, "în contumacie", 
desigur. Înţelegem de ce teatrul este un teren 
privilegiat pentru a studia mecanismele intime 
ale lui "da" sau "nu". 

Ne certăm mereu pentru un "da" sau 
pentru un "nu". Putem ajunge chiar să ne 
ucidem pentru asta. Care e sensul războaielor 
între religii şi civilizaţii dacă nu cel de a frînge 
viaţa pentru un "da" sau pentru un "nu"? Pentru 
un "da" sau pentru un "nu" sunt asasinați 
oamenii în lagărele de concentrare, sunt lapidate 
femeile adultere, sunt distruse opere de artă şi 
sunt arse cărţi în numele unei ideologii sau al 
alteia. 

Viaţa care oscilează între "da" şi "nu", 
mereu rostite cu o convingere absolută, nu poate 
fi decît viaţa unei marionete. Dar cine trage 
sforile acestor marionete? Lumea modernă este 
ea pregătită pentru drumul lungii initieri care 
ne-ar putea scoate din acest cerc infernal? 
Artiştii au fost primii care au înţeles ce se află în 
joc, ce este între "da" şi "nu". 

La sfîrşitul piesei sale, Nathalie Sarraute 


1 Nathalie Sarraute, Pour un oui ou pour un non, 
Paris, Gallimard, « NRF », 1998 (1982), p.16. 

îşi face personajele ("da" şi "nu" interschim- 
babile) să rostească aceste cuvinte: 
"H.C Pentru un da..; sau pentru un nu? 
Tăcere. H.2: Da sau nu?... H.1: Şi totuşi, 
nu e acelaşi lucru... H.2: Într-adevăr: Da. Sau nu. 
Hi Da. Ha Nu!'2 Şi ura îşi continuă astfel 
lucrarea infinită... 

Nu e surprinzător să-l găsim pe Boris Vian 
printre cei care îl admiră pe Lupasco. Logică şi 
contradicție (publicată în 1947) a fost o carte de 
căpătii pentru Vian, care a citit-o cu mare atenţie 
pentru redactarea volumului său Tratat de 
civism3. Noël Arnaud scrie: "Boris Vian avu-sese 
revelaţia lui Lupasco printr-un articol apă-rut 
într-o revistă publicitară: "E un creier 
extraordinar, spunea Boris, şi uite în ce e obligat 
să scrie!" "4 "Revista publicitară” în chestiune 
este cu siguranţă Paris Review - US Lines, 
apărută în 1953 şi condusă de Georges Mathieu, 
în care Lupasco a publicat « Cîteva reflecţii 
asupra logicii dinamice a contradictoriului ». 

Doi mari poeţi, argentinianul Roberto 
Juarroz şi francezul Michel Camus au fost foarte 
interesaţi de filosofia tertului inclus. Cum aş 
putea uita acea fantastică seară de 9 februarie 
1991, cînd am avut şansa să-l întîlnesc pentru 
prima dată pe Roberto Juarroz, acasă la Michel 
Camus? Din prima clipă, am fost frapat de 
intensitatea care îl locuia, o intensitate stranie, 
căci părea generată de două focuri interioare 


2 Ibid., p.57. 

3 Boris Vian, Traité du civisme, Paris, Libairie 
générale française, 1979 si 1996, « Livre de Poche », p. 
100. 

4 Noël Arnaud, Les vies parallèles de Boris Vian, 
Paris, UGE, « 10/18 », 1970, pp. 472-473. 

contradictorii. Aveam percepţia organică a fap- 
tului că primul foc ardea fără combustie, cu o 
lumină care mergea la înseşi sursele Fiinţei şi că 
acest foc, în loc să consume energie, o degaja. 
Celălalt foc se alimenta din îndoială şi pustia 
totul în drumul lui — fiinţa sa şi cosmosul întreg. 
Roberto Juarroz îmi dădea impresia că se 
folosea de poezie ca de o armură pentru a 
despărţi cele două focuri devoratoare. Privirea sa 
era atît de întoarsă spre interior, încît îmi dădea 
impresia că nu ne vedea, dar, în acelaşi timp, 
mîinile sale însoțeau cu gesturi expresive incan- 
tatia profetică a vocii sale. Să fi fost o întîmplare 
faptul că discuţia noastră s-a concentrat pe înte- 
legerea "tertului inclus” în raport cu fizica 
cuantică? E o întîmplare dacă Michel Camus a 
resimţit nevoia, la un moment dat, să strecoare 
cuvîntul "tainic" între cuvintele "tert" şi "inclus"? 
Nu ştiu. Tot ce ştiu e că aveam impresia că în- 
tilnisem pe cineva pe care îl ştiam dintotdeauna, 
din negura vremilor. 
Roberto Juarroz scria în 1984: 

"Partea de da 

care se află în nu 

şi partea de nu 

care se află în da 

ies uneori din paturile lor 

şi se unesc într-un alt pat 

care nu mai e nici da nici nu. 


În acest pat curge fluviul 
Apelor cele mai vii."5 


5 Roberto Juarroz, Nouvelle poésie verticale, Paris, 
Lettres Vives, 1984, p. 29. 

Da, fluviul tertului inclus aleargä prin 
"apele cele mai vii”. Ce intuiţie fulgerătoare într- 
o vreme în care, probabil, Roberto Juarroz nu 
cunoştea cărţile lui Lupasco, dar cunoştea 
numele lui Lupasco. Roberto Juarroz mi-a măr- 
turisit că remarcase, în 1966, un studiu al lui 
Lupasco publicat în legendara revistă din 
Buenos Aires, Sur, fondată în 1931 de Victoria 
Ocampo. Jorge Luis Borges, Roger Caillois şi 
Waldo Frank erau printre membrii comitetului 
de redactief. 

Dar cel care a înscris definitiv numele lui 
Lupasco în istoria literaturii este, fără nici o 
îndoială, Eugene Ionesco. 


LUPASCO ŞI TEATRUL ABSURDULUI 


Ionesco şi Lupasco erau prieteni, se frec- 
ventau şi aveau îndelungi discuţii filosofice. În 
mod evident, Ionesco a citit cu atenţie opera lui 
Lupasco şi a fost cu certitudine influenţat de 
filosofia sa. În cartea sa Eugene Ionesco — 
mystique ou mal-croyant? (E.I. — mistic sau 
necredincios ?), Marguerite Jean-Blain sublini- 
ază rolul major al lui Lupasco în intinerariul 
spiritual al lui Ionesco?, alături de Jacob Boehme 
şi de Sfintul Ioan al Crucii şi în com-pania Cărţii 
tibetane a morților (Bardo-Thodo si a 
ritualului creştin ortodox. Ionesco a citit cu 


6 Stéphane Lupasco, « Sobre algunas palabras clave 
de la filosofia », Sur, n° 301, iulie-august 1966, pp. 78- 
96. 

7 Marguerite Jean-Blain, Eugene Ionesco - mystique 
ou mal-croyant?, Bruxelles, Lessius, 2005, pp. 63-64. 

atenţia nu doar Logică şi contradicție, ci şi 
Principiul antagonismului şi logica energiei, 
lucrarea fundamentală a lui Lupasco în ceea ce 
priveşte tertul inclus — acest ert misterios între 
Bine şi Rău, între Frumos şi Urît, între Adevăr şi 
Fals. 

În Jurnal în fărîme, Ionesco scrie: "Toc- 
mai pentru că grecii aveau simţul imua-bilităţii 
arhetipale, trebuie în mod necesar să fi avut 
simţul non-imuabilitätii: Lupasco explică foarte 
bine acest lucru. Nimic nu există într-adevăr şi 
nimic nu este gîndit decît prin opoziţie cu un 
contrariu care există de asemenea şi pe care îl 
refuläm."8 În chip firesc, numele şi ideile lui 
Lupasco figurează în piesa Victimele datoriei”, 
montată la Théâtre du Quartier Latin, în regia 
lui Jacques Mauclair, la şase ani după publicarea 
lucrării Logica si contradictia. 

Personajele acestei "pseudo-drame" sunt: 
Choubert, Madeleine, Polițistul, Nicolas d'Eu, 
Doamna si Mallot cu un "t". Aactiiunea se 
petrece într-un "interior mic-burghez". Numele 
de "Nicolas d'Eu" este interesant, dacă ne 
gîndim la semnificația lui "Eu" în limba română. 
Nicolas d'Eu "este înalt, are o barbă mare si 
neagră, ochii umflati de somn, părul ciufulit, 
hainele sifonate ; are figura cuiva care tocmai s-a 
trezit, după ce a dormit îmbrăcat." Nicolas d'Eu 
îi dezvăluie Politistului ideile sale despre teatru: 
«Am reflectat mult la posibilitatea unei înnoiri a 
teatrului. Cum poate exista ceva nou în teatru? 


3 Eugene Ionesco, Journal en miettes, Paris, Mercure 
de France, 1967, p. 62. 

9 Eugène Ionesco, Victimes du devoir, in Théâtre I, 
Paris, Gallimard, 1984 (1954), pp. 159-213. 

Ce părere aveţi, Domnule Inspector şef?" 
Polițistul îl întreabă: "Un teatru non aristo- 
telic?". "Exact" — îi răspunde Ionesco, alias 
Nicolas d'Eu. Şi continuă: "E necesar însă să 
ţinem cont de noua logică, de revelatiile pe care 
le aduce o psihologie nouă... o psihologie a anta- 
gonismelor... [...] Inspirîndu-mă dintr-o altă 
logică şi dintr-o altă psihologie, aş introduce 
contradicţie în non-contradictie, non-contradic- 
De în ceea ce simţul comun consideră contra- 
dictoriu... Vom abandona principiul identităţii şi 
unităţii caracterelor, în favoarea mişcării, a unei 
psihologii dinamice... Nu suntem noi înşine... 
Personalitatea nu există. Nu există în noi decît 
forțe contradictorii sau non contradictorii... De 
altfel, v-ar fi de folos să citiţi Logică si 
Contradictie, excelenta carte a lui Lupasco... [...] 
Caracterele îşi pierd forma în informul devenirii. 
Fiecare personaj este mai puţin el însuşi cit 
ceelălalt. [...] Cît despre acţiune şi cauzalitate, 
nici nu mai vorbim. Trebuie să le ignorăm 
complet, cel puţin în vechea lor formă, prea 
grosieră, prea evidentă, falsă, ca tot ceea ce este 
evident... Nu mai există nici dramă nici tragedie: 
tragicul devine comic, comicul este tragic, viaţa 
devine veselă... viaţa devine veselă...”. Polițistul 
reacţionează aşa cum trebuie: « În ceea ce mă 
priveşte, rămîn aristotelic logic, fidel mie 
însumi, fidel datoriei mele, respectuos cu şefii 
mei... Eu nu cred în absurd, totul e coerent, totul 
poate fi înţeles ... [...] datorită efortului gîndirii 
umane şi al ştiinţei. » 10 Citarea numelui lui 
Lupasco în contextul piesei poate părea o uşoară 
ironie a lui Ionesco la adresa prietenului său, 


10 (bid. pp. 200-201, 203-205. 

ipoteză susţinută de apropiații familiei lui 
Ionesco. Dar această ipoteză e falsă. 

Regizorul Victimelor datoriei, Jacques 
Mauclair, vedea corect atunci cînd spunea, pe 7 
mai 1988, la a Treia Noapte a Premiilor 
Molières: "Domnule Ionesco, Maestre, dragul 
meu Eugène, ne-ati promis că veniţi în această 
seară şi ati venit. Cu siguranţă, ne veţi uimi 
mereu. Discipol al lui Lupasco, al cărui nume 
rimează în mod curios cu al dvs., conciliati logica 
şi contradictia fără vreo dificultate aparentă. 
Astfel, fugiţi de mondenitäti, dar nu ratati 
niciuna; dispretuiti onorurile, dar le acceptati pe 
toate. Aveţi o redingotă verde foarte ochioasă, un 
bicorn, o sabie, dar mergeţi la întrunirile 
Academiei fără cravată. Insultati gramatica, 
martirizaţi vocabularul, dar fotografia dvs. Se 
află în dicţionarul Petit Larousse ilustrat." 

Mai serios, criticii au sesizat rolul filosofiei 
lupasciene în geneza şi dezvoltarea teatrului 
absurdului. Astfel, Emmanuel Jacquart scrie, în 
legătură cu Lecţia: "Fără a fi ca Lewis Carroll, un 
profesionist al logicii, Ionesco este pasionat de 
ea ori de cîte ori aceasta amuză şi surprinde. 
Forma cea mai simplă a demersului său constă 
în a contracara sau a anula principiul identităţii 
şi al non-contradictiei. În acest mod, înţelegerea 
intelectuală devine "un raţionament matematic, 
inductiv şi deductiv totodată”. Latina, spaniola si 
neo-spaniola se sprijină pe "asemănări identice"! 
În fine, se întîmplă ca un personaj să afirme şi să 
infirme propoziţia pe care o avansează [...] În 
această lume răsturnată, lucrul cel mai simplu şi 


u Eugène Ionesco, Théâtre complet, Paris, Gallimard, 
« Bibliothèque de la Pléiade », 1990, p. CI-CII. 

lucrul cel mai complex devin la fel de probabile 
[...] Atunci cînd logica îşi permite toate liber- 
tätile, raportul cauzal face şi el la fel. [...] În cazul 
extrem, Ionesco imaginează o logică fictivă care 
structurează lumea într-un mod ciudat." 

Dar cel care a pus în evidenţă cu o mare 
pertinenţă influenţa operei lupasciene asupra 
teatrului lui Ionesco este marele teoretician 
american al literaturii şi artei Wylie Sypher, în 
cartea sa Loss of the Self (Pierderea Sinelui)'3. 
Wylie Sypher ne spune fără nici o ambiguitate: " 
[...] Ionesco elimină legile cauzei şi efectului pe 
care au fost clădite şi teatrul şi ştiinţa. În locul 
lor, Ionesco acceptă [...] logica lui Stephane 
Lupasco, a cărui operă ne oferă cheia a ceea ce 
face Ionesco în teatru."14 Wylie Sypher pleacă de 
la observaţia că Ionesco, ca şi Heidegger, a fost 
fascinat de abisul vidului care subintinde 
existenţa noastră. Ionesco vrea cu tot dinadinsul 
să capteze nesustenabilul. 

În acelaşi timp, Wylie Sypher subliniază 
faptul că ştiinţa a afectat natura literaturii. Orice 
limbaj verbal devine un clişeu în raport cu 
adevărurile captate de limbajul matematic. 
"Noile matematici, şi pictura abstractă sau noua 
muzică nu mai pot fi exprimate prin limbajul 
verbal - scrie Wylie Sypher. Matematica a 
invadat atît de profund toate ştiinţele şi filosofia, 
încît nu mai e posibil să exprimi realitatea 
printr-un limbaj verbal din moment ce lumea în 


12 Emmanuel Jacquart, Notice, in Ibid., pp. 1500- 
1502. 

13 Wylie Sypher, Loss of the Self - in Modern 
Literature and Art, New York, Random House, 1962, pp. 
87-109. 

14 Ibid., p. 99. 

care träim seamänä cu un joc jucat în cadrul 
topologiei, care este capabilă să erijeze structuri 
mult dincolo de frontierele vechii logici, struc- 
turi care nu mai pot fi descrise printr-un voca- 
bular, cu excepţia celui non-verbal."15 

Vechea logică a exclus sentimentele. Senti- 
mentele, scrie Wylie Sypher, sunt "unice — nici 
un sentiment nu este exact acelaşi cu alt senti- 
ent. Deci sentimentele noastre sunt discontinui 
şi nu se supun nici unei secvenţe logice. Mai 
mult încă, sentimentele se află în afara gîndirii — 
ele nu pot fi rationalizate. Pe scurt, vechea logică 
a fost un mijloc de a exclude sau de a reduce 
experienţa — ea nu a fost un mijloc de aprehen- 
siune a experientei."# Potrivit lui Lupasco, ob- 
servă Wylie Sypher, tragedia a avut mereu 
capacitatea de a capta absurditatea vieţii, ceea ce 
logica este incapabilă să facă: tragedia descrie 
contradicţiile experienţei noastre umane. "În 
felul său - scrie Wylie Sypher, Lupasco ţine 
seama cît se poate de serios de ceea ce am spus 
întotdeauna despre caracterul tragic al vieţii; îl 
ia în considerare suficient pentru a încerca să 
îmbogăţească logica prin înţelegerea tragică a 
experienţei umane [...]". Există, adaugă Wylie 
Sypher, o dialectică a comicului, aşa cum există 
o dialectică a tragicului: "[...] comedia îşi are 
propria privire asupra absurditätii ființei uma- 
ne." 

În opinia lui Wylie Sypher, "Lupasco caută 
o logică existenţială, o logică plină de 
"contradicții creative" şi priveşte absolutul ca pe 
un pericol. [...] Lupasco invocă o logică a 


15 Ibid., p. 97. 
16 Jbid., p. 100. 

absurditätii, o logică care are ceva în comun cu 
acele koans din buddhismul Zen. [...] Zen caută 
o percepţie directă a realităţii, fără vreo 
contaminare intelectuală."7 Aceste consideraţii 
deschid o cale de cercetare nebănuită în explo- 
area realităţii graţie tertului inclus. 


PSIHANALIZA ŞI MOARTEA 


În 1979, Lupasco publică o cărticică, 
Universul psihic, plină de idei noi şi strălucite 
privind problema conştiinţei şi a inconştientului. 
El explorează psihismul fiinţei umane cît de 
adînc posibil, înarmat doar cu logica antago- 
ismului energetic. Tridialectica sa îl conduce 
astfel la dialectizarea conştiinţei şi a inconsti- 
ntului. Ideea forte care traversează această carte 
este cea potrivit căreia conştiinţa este asociată 
cu procesul de potentializare, în vreme ce 
inconstünta este asociată cu actualizarea. 
Aceasta pare a fi la antipodul a ceea ce gîndim de 
obicei. După noi, "a lua cunoştinţă de" ceva este 
mai degrabă legat de actualizare. Şi totuşi, ideea 
lui Lupasco este foarte uşor de înţeles. 

Un obiect aşa-zis "exterior" este ceva ce 
are o identitate în gîndul meu şi deci, prin 
definiţie, este de domeniul unei potentialitäti. 
Îmi populez lumea gîndurilor mele cu obiecte, 
fiinţe, scenarii, idei, cu tot felul de construcții 
imaginare. Dar cînd actualizez aceste obiecte, 
fiinţe, scenarii, idei, construcţii imaginare prin 
organele mele de simţ, ele se cufundă în 
inconstientä. Într-un sens, ele încetează să 


17 Ibid., p. 104-105. 

existe, căci nu mai au bogăţia imaginarului: 
aceste obiecte devin un obiect, aceste ființe devin 
o fiinţă precisă, aceste scenarii devin un 
eveniment precis, aceste idei devin o idee, aceste 
construcţii imaginare devin un fapt. Secretul 
acestei alchimii a raportului Subiect-Obiect 
rezidă în abolirea tertului inclus. Echilibrul 
realităţii este astfel rupt dacă mă mulţumesc să 
rămîn în această stare, fără să devin conştient de 
conştiinţă şi fără să devin conştient de incon- 
ştiinţă. Aici apare noţiunea centrală de univers 
psihic. Acesta e fondat pe acţiunea tertului 
inclus, care restabileşte echilibrul realităţii. În 
fond, toate tehnicile de veghe, în toate tradiţiile 
lumii, dintotdeauna fac appel la un astfel de 
proces. Universul psihic este fondat pe tertul 
inclus, aşa cum universul macrofizic este fondat 
pe omogenizare, iar universul biologic este 
fondat pe eterogenizare. Şi cele trei universuri 
coexistă. Doar că există o predominantä a unuia 
sau altuia. În ceea ce numim "viața", există o 
predominantä  indiscutabilă a universului 
macrofizic — ne îndreptăm inexorabil spre 
moarte. 

"Va trebui, scrie Lupasco, să se dezvolte în 
om materia psihică, semi-actualizările şi semi- 
potentializärile antagoniste şi contradictorii în 
starea T pentru ca aceste două conştiinţe 
antinomice, una luminînd-o pe cealaltă, să dea 
naştere la conştiinţa conştiinţei, adică cea a vieţii 
şi cea a morţii. Astfel, doar psihismul, cel care 
este numit, în chip confuz "suflet", este conştient 
de viaţă şi de moarte, ceea ce constituie obsesia 
sa fundamentală, tocmai pentru că această 
materie psihică e alcătuită din lupta, din antago- 

nismul dialectic, din drama contradictorie a 
psihicului şi a biologicului, a morţii şi a vieţii."!8 

Este, oare, moartea o simplă dispariţie în 
neant? Dacă există vreun cuvînt pe care Lupasco 
să-l fi detestat acela e absolutul. Pentru el, 
moartea nu există din simplul motiv că e un 
absolut, în contradicţie cu logica sa a antago- 
nismului energetic, care presupune coexistenta 
celor trei universuri. "Actualizînd viaţa, scrie 
Lupasco, conştiinţa se umple de moarte, actua- 
lizînd moartea, ea se umple de viaţă.” Să fie 
moartea acea uşă îngustă care ne duce spre o 
viaţă încă şi mai intensă — cea a universului 
biologic, dar şi spre un psihism care se dispen- 
ează de creier şi de neuroni — cel al universului 
psihic? Pentru Lupasco, este mai mult decît 
evident. El scrie şi că teama este "o conştiinţă a 
morții fără conştiinţa constientei morţii” şi că 
maniera noastră de a trăi implică "o conştiinţă a 
vieţii, sau un instinct inconştient al vieţii, fără 
conştiinţa constientei vieţii”. Pentru Lupasco, 
conştiinţa constientei este privilegiul poetului, al 
artistului şi al fiinţei în meditaţie: "Sufletul e cel 
care pictează şi sculptează, care scrie poeziile şi 
romanele şi le citeşte, care scrie piesele de teatru 
şi asistă la ele, pentru a psihiza universul şi a-l 
absorbi în el însuşi prin imaginile şi conceptele 
puterii sale interioare. Iată de ce arta este ab- 
sentă din sufletele stinse."19 

Toate aceste consideraţii ar fi putut 
provoca un dialog deosebit de incitant cu psiha- 
naliştii. Dar cartea lui Lupasco are un subtitlu 


18 Stéphane Lupasco, L'univers psychique, Paris, 
Denoël-Gonthier, « Médiations », 1979, pp.217-218. 
19 Ibid., pp. 109, 114, 142. 

cumva bizar: La fin de la psychanalyse (Sfirsitul 
psihanalizei). Este bizar pentru cä discutia 
despre psihanaliză e practic inexistentă în 
această carte, cu excepţia cîtorva aluzii de genul: 
"Înţelegem [...] succesele, ca şi esecurile meto- 
delor psihanalitice, inaugurate de Freud. [...] 
psihanalistul, dacă ajunge la rezultate fericite 
suprimînd nevroza, prin intermediul, după cum 
spune, al constientizärii de către pacient a ceea 
ce se află în inconştientul său, e pentru că face să 
coexiste cele două conştiinţe contradictorii şi 
antagoniste : cea a stării sale de veghe şi care pe 
care o aduce în conştiinţă pornind de la 
inconştientul său, ceea ce dă naştere unei 
conştiinţe a conştiinţei sale şi o conştiinţă a 
inconstiintei sale. [...] Din nefericire, conflictul, 
în virtutea logicii clasice a non-contradictiei care 
guvernează toate demersurile ştiinţifice, înspăi- 
mîntă şi trebuie eliminat. Pacientul va trebui 
deci, plecînd de la acest dublu pol al 
contradictoriului antagonist, să încline doar spre 
unul din poli printr-o defulare puternică, dacă 
nu chiar  totală.'2 Pentru  Lupasco, 
"normalitatea" este conflictul. Lupasco dezvoltă 
această idee în capitolul "Dialecticele normale şi 
patologice şi  dialectoterapia  antagonistă. 
Paradialecticele”. Însă aceasta este, trebuie s-o 
recunoaştem, prea putin pentru a putea 
proclama "sfîrşitul psihanalizei”. L-am întrebat 
pe Lupasco despre acest subiect. Cu un zîmbet 
stingher, mi-a răspuns că subtitlul cărţii îi fusese 
impus de editor. Oricum ar fi, acest subtitlu 
nefericit a fost de ajuns pentru a îndepărta, 
multă vreme, lumea psihanalizei de opera lui 


20 Jbid., p. 116. 

Lupasco. Psihanaliştii vorbesc mult, în scrierile 
lor teoretice, despre "tert", dar acest tert este un 
al treilea, radical distinct de tertul inclus. Ei ar 
profita mult de pe urma lecturii lui Lupasco, 
atribuind astfel un nume precis acestui Iert 
inclus pe care îl observă în act în practica lor 
cotidiană. 

În ultimii ani, specialiştii în psihismul 
uman au început să se intereseze de opera lui 
Lupasco. Exemplu cel mai strălucit este Jean- 
Louis Revardel, biolog şi haptopsihoterapeut. În 
cartea sa Universul afectiv, Jean-Louis Revardel 
explorează cu brio relaţia, în domeniul său - 
haptonomia, dintre nivelurile de realitate şi 
tertul inclus. El pleacă de la noţiunea de 
actualizare a lui Lupasco, aplicată fiinţei umane: 
"A actualiza înseamnă: a face actual, a realiza, a 
executa sau a interveni. Actualizarea-de-sine 
este acţiunea de a se realiza intelectual, de a 
acţiona în mod raţional. Actualizarea-de-sine 
este o componentă a existentia (modului de a 
exista), care trimite la acţiuni în serviciul 
realizării sociale." Dar o schimbare de nivel de 
realitate este accesibilă fiinţei umane: "O ase- 
menea schimbare de nivel se operează cînd ființa 
umană trece de la o lume de raționalitate, de 
efectivitate, de senzorialitate, de limitare prin 
cauzälitäti legate de istoricitatea sa şi de 
conflicte intrapsihice (între pulsiuni, dorinţe), la 
o lume a lui a fi-ne-delimitat (neînläntuit), elibe- 
ată de o existenţă dependentă de cauzalitäti şi 
deschisă cîmpului aptitudinilor sale." Pentru a 
descrie acest nou nivel de realitate, Revardel 
introduce noţiunea de actuatie de sine: "Actuaţia 
de sine capătă sens în intemporalitatea fiinţei, 

adicä în faptul cä fiinta, independent de istoria 
sa ontogeneticä psihoafectivä, posedä de la 
început, din germene deja, ansamblul datelor 
care îi fundamentează însuşirile, capacităţile, 
facultăţile, îndeosebi în ce priveşte intimitatea 
afectului său. Dar ființa îşi exprimă datele în 
termeni de actuatii de sine numai în măsura în 
care istoricitatea dezvoltării psihoafective îi 
permite înflorirea pînă la o maturatie într-o 
fiinţă conştientă de sine şi, mai mult încă, în 
ipseitatea sa ` o fiinţă-sine nedelimitată. Fiinţa 
în posesia ipseitätü sale se află în libera 
dispoziţie a cîmpului posibilelor sale psiho- 
fective, mereu gata să se actueze räspunzînd 
sfidărilor viet Tei 

Vedem astfel interactiunea subtilä între 
nivelurile de realitate si tertul inclus. Actuali- 
area-de-sine nu se poate transmuta în actuatie 
de sine fără potentializarea-de-sine, căci fiinţa 
posedă, în "germenele său" şi în "intimitatea 
afectului său", ansamblul datelor care să permită 
această transmutare. Dar asta nu e suficient: o 
"maturaţie” este necesară pentru a permite 
interacţiunea între actualizarea-de-sine şi poten- 
ializarea-de-sine. Acesta este rolul tertului 
inclus, care permitte trecerea de la nivelul de 
realitate al actualizării-de-sine la nivelul de 
realitate al actuatiei de sine. O muncă tenace şi 
persistentă este necesară pentru a atinge 
ipseitatea. 

Într-un sens, Revardel merge mai departe 
decît Lupasco în explorarea lumii psihice, căci 


21 Jean-Louis Revardel, L'univers affectif - 
Haptonomie et pensée moderne, Paris, PUF, 2003, 

are la dispoziţie noţiunea puternică de "nivel de 
realitate", noţiune care lipsea în filosofia lui 
Lupasco. Acesta ne apare, încă o dată, ca un re- 
formator de gîndire pentru secolul al XXI-lea. 

8. DUMNEZEU 


umnezeu ocupä un loc relativ margi- 
al în opera lui Lupasco, care pare stînjenit de un 
Dumnezeu în acelaşi timp cognoscibil şi incog- 
noscibil. Lupasco este împărţit între un Dumne- 
zeu stăpîn al universului psihic şi un Dumnezeu 
refugiat în necunoscutul total al afectivității. 


ORGASMUL LUI DUMNEZEU 


În Universul psihic există un capitol curios 
intitulat «Dialectometodologia experienţei reli- 
gioase. Universul psihic şi problema ştiinţifică a 
Divinităţii», în care scrie că este tentant: «să 
extrapolezi în domeniul gîndirii religioase şi să-ţi 
imaginezi acest al treilea univers psihic ca pe o 
sistematizare energetică, nu zic a lui Dumnezeu, 
ci a Divinitätii [...]». Astfel, explică el, mono- 
teismul ar fi legat de o dialectică a omogenizării, 
în vreme ce politeismul ar fi legat de o dialectică 
a eterogenizării. Prin aceste definiţii, e clar că 
Lupasco vizează un nou concept de Dumnezeu, 
fondat pe dialectica tertului inclus. Dar el 
respinge imediat această tentatie, făcînd apel la 
afectivitate, care constituie «singurul cîmp al 
întregii noastre experienţe în care apar datele 

Fiintei, a ceea ce se prezintă ca ceea ce este, 
fiindu-şi suficient sieşi, în vreme ce tot ceea ce 
există şi se constituie ca recipient, variat şi 
provizoriu, este de esenţă relationalä energetică, 
definindu-se mereu în raport cu...». Asemenea 
lui Jacob Boehme, Lupasco identifică o dramă 
divină, «stranie şi fabuloasă», dramă care se 
joacă în universul psihic, care este «cel al 
Divinitätii înseşi»!. 

În ultima sa carte, Omul şi cele trei etici 
ale sale, care este ca un testament spiritual (a 
fost publicat cu doi ani înaintea morţii sale), 
Lupasco revine la problema lui Dumnezeu în 
capitolul «Cele trei etici ale energiilor religioase 
sau Despre Divinitate». Pentru Lupasco, toate 
concepţiile despre Divinitate au, la bază, o 
energetică religioasă: o «energie supremă» este 
postulată ca prezidind la naşterea lumii şi la 
permanenta sa. Argumentul lui Lupasco este 
relativ simplu de înţeles. O religie presupune 
existenţa unei legături între «toate lucrurile şi 
toate fiinţele» şi o legătură «între fiinţe si 
creatorul lor»: «Or, pentru ca să existe o 
legătură, existenţa unui parametru energetic este 
fundamentală, trebuie ca o forţă să opereze 
aceste legături.» El prezintă şi definiţia sa pentru 
religie: "O religie este, înainte de toate, o 
energie de legătură de omogenizare între 
indivizii care cred într-un singur Dumnezeu sau 
în mai multi." El observă totuşi că, în general, 
confruntate cu problema binelui şi răului, 
fundaţiile acestor religii se conformează unei 


1 Stéphane Lupasco, L'univers psychique. La fin de la 
psychanalyse, Paris, Denoël-Gonthier, « Médiations », 


1979, pp. 231, 236, 237. 

logici cu doi termeni, din care tertul inclus este 
absent. Punerea în joc a energiilor contradictorii 
le conferă rezistenţă în timp. Astfel, Lupasco nu 
ezită să spere într-"o nouă concepție despre 
Divinitate", fondată pe "etica tertului inclus". 
Lupasco merge pînă la a afirma că "psihismul, ca 
atare, este Divinitatea", căci "în libertatea şi lipsa 
ei de condiţionare, Divinitatea se află la originea 
permanentă a ceea ce psihismul va genera în cele 
două direcţii inverse, a macrofizicii omogeni- 
zante şi a biologiei sau a vieţii eterogenizante." 
Universul psihic ar fi deci locul Divinitätii, în 
vreme ce noi, biete fiinţe umane, suntem exilați 
în universul macrofizic. După moartea noastră 
fizică, poate că vom face călătoria prin universul 
biologic pentru a ne putea alătura apoi Divinită- 
ţii, în universul psihic. Pentru Lupasco, lumea, 
ca şi individul, poate fi bolnavă. Pentru a evita 
patologia lumii trebuie avute în vedere simultan 
cele trei etici ale omului : etica omogenului, etica 
eterogenului şi etica tertului inclus, "Fără de 
care [...] lumea însăşi, în toate manifestările sale 
creatoare, s-ar scufunda în patologie. Ar fi o 
lume fie schizofrenică, fie maniaco-depresivă, o 
lume nebunä."2 

Concluzia lui Lupasco este că trebuie 
elaborată o "nouă religie" - "teofizica energe- 
tică", care ar fi, în acelaşi timp, o "terapeutică 
religioasă" şi o "teoterapie mistică”, constitutive 
ale "iubirii fundamentale”. Vast program! În 
opinia mea, expresia "nouă religie” nu e foarte 


2 Stéphane Lupasco, L'homme et ses trois éthiques, în 
colaborare cu Solange de Mailly-Nesle şi Basarab 
Nicolescu, Monaco, Rocher, « L'esprit et la matière », 
1986, pp. 92-96. 

fericită. Ar fi mai corect, poate, să vorbim de un 
nou "sentiment religios". În orice caz, în acest 
punct, Lupasco părăseşte lumea filosofiei pentru 
a scrie ca un poet: "această teofizică energetică 
este un fel de interagresiune muzicală în sînul 
căreia defilează, confundate, toate durerile şi 
bucuriile ca nişte umbre care te îmbată." 

Ultimele cuvinte ale părţii scrise de 
Lupasco în cartea Omul şi cele trei etici ale sale 
pot lovi din plin spiritele conformiste: "Există, 
pentru mistic, un orgasm al lui Dumnezeu. 
Această a treia etică religioasă este însăşi etica 
iubirii."3 Orgasmul lui Dumnezeu... Să fim noi, 
oare, împreună cu universul nostru, rezultatul 
acestui orgasm al lui Dumnezeu? Fatalmente, 
orgasmul presupune  contradictia. Dacă 
Dumnezeu decide să creeze lumea, se separă de 
el însuşi, în dorinţa lui de a se cunoaşte pe sine. 
Contradictia ar fi astfel un dat divin. Ea este 
constitutivă Fiintei lumii. 


DIALOGUL JUBILATORIU 


A doua parte din Omul şi cele trei etici ale 
sale este constituită din dialogul între Lupasco, 
Solange de Mailly-Nesle şi mine, care a avut loc 
pe 11 mai 1984 şi pe 1 iunie 1984. În entuziasmul 
nostru ternar, l-am numit Trialog. 

Trialogul a fost o experienţă de neuitat: un 
spectacol al inteligenţei, o sărbătoare a spiritu- 
lui. Lupasco răspundea la toate întrebările cu o 
mare deschidere, curios să afle opinia preo- 
pinentului. Lămurea aspecte obscure ale gîndirii 


3 Ibid., p.97. 

sale cu o uşurinţă care ne uimea. Iar cînd nu ştia 
să răspundă, o spunea fără nici o jenă. 

Desigur, chestiunea orgasmului lui Dum- 
nezeu ne-a intrigat. Lupasco precizează: "Orgas- 
mul lui Dumnezeu" este conştientizarea contra- 
dictiei fundamentale. Înţeleg prin aceasta că 
iubirea se naşte plecînd de la afectivitatea 
fericită şi dureroasă totodată, căci orgasmul este 
legat şi de plăcere şi de suferinţă, atît la femeie 
cît şi la bărbat. Pentru mistic, care este în 
contact cu contradictia fundamentală a lui 
Dumnezeu, există această coexistentä a durerii şi 
a bucuriei care reprezintă tocmai iubirea. Asta 
am vrut să spun." Respectivul orgasm ar fi, deci, 
propriul nostru orgasm, în contact cu Dumne- 
zeu. Şi iată-ne din nou cufundati în inextricabila 
problemă a afectivității. L-am tachinat putin pe 
tema asta, întrebîndu-l dacă nu există o a patra 
etică, cea a afectivității. "Nu, a ţişnit răspunsul, 
pentru că a treia etică este etica contradict- 
toriului, ce antrenează afectivitatea, în vreme ce 
celelalte tipuri de non-contradictoriu o elimină; 
există o etică a afectivității, prin urmare, dacă 
doriţi, spuneţi-i afectivitate, dar nu este o etică 
care să o facă prezentă, tocmai pentru că 
afectivitatea este o enigmă, nu ştiu de ce apare 
si, de altfel, adesea, nici măcar nu apare."4 

Lupasco adaugă: " [...] Dumnezeu poate că 
nu e decît psihism, sufletul lumii. El are în 
mîinile sale cele două forte contradictorii ale 
omogenului şi eterogenului, universurile macro- 
fizice şi biologice. Doar că, pînă acum, nu am 
cunoscut decît universul omogenizant al mono- 
teismului, sau, dimpotrivă, universul etero- 


4 Ibid., pp. 139, 132. 

genizant al religiilor politeiste." Potrivit lui 
Lupasco, simbolul crucii "reuşeşte această 
reunire a celor două materii într-o materie 
psihică". L-am întrebat atunci dacă tot ce există 
în lume este material. Lupasco mi-a răspuns: 
"Este materie-energie în sensul celor trei 
materii. Dar Dumnezeul pe care îl considerăm 
transcendent este, de fapt, un Dumnezeu al 
identităţii sau al eterogenităţii. Deci recade în 
cele trei materii. Nu avem drept transcendenţă 
a energiei decît afectivitatea ontologică. [...] 
Atunci, putem spune că, în măsura în care 
considerăm că Dumnezeu este Fiinţa, Dumnezeu 
ar fi afectivitatea."5 

Problema incognoscibilității s-a ivit în 
discuţiile noastre cînd Solange de Mailly-Nesle l- 
a citat pe Pseudo-Denis: "Dumnezeu este 
cunoscut totodată în fiecare lucru şi în afara 
fiecărui lucru; şi Dumnezeu este ca un tot 
împreună şi prin modul cunoaşterii şi prin 
modul necunoaşterii; este cunoscut în tot locul, 
tot aşa cum nu e cunoscut de nimic în nimic." 
"Extraordinar, e minunat..., a exclamat Lupasco. 
[...] Cunoaşterea cunoaşterii implică, aşa cum 
am spus-o, cunoaşterea necunoasterii. [...] 
Necunoaşterea, în fond, este un factor de 
evoluţie şi progres." 

Am abordat multe alte aspecte şi îndeosebi 
destinul societăţilor totalitare. După Lupasco, 
societatea comunistă este o societate omogeni- 
zantă, fondată pe entropie şi, deci, destinată 
morţii. Să nu uităm că întrevederile noastre se 
desfăşurau în 1984, cu cinci ani înainte de pră- 


5 Ibid., pp. 183, 122, 129. 
6 Ibid., p. 186. 

busirea neasteptatä a sistemului sovietic. Putem 
spune, fără umbră de ezitare, că Lupasco pre- 
văzuse această prăbuşire. 

Trialogul nostru a avut o poveste 
uimitoare în România. A fost tradus de disidenta 
română Doina Cornea, profesoară de filosofie la 
Universitatea din Cluj, şi difuzat sub formă de 
samizdat în 1987, cu doi ani înainte de căderea 
lui Ceauşescu. 


DE LA ALCHIMIE LA RELIGIE 


Ideile lui Lupasco au atras atenţia unui 
mare specialist în ezoterism occidental, Antoine 
Faivre, unul din apropiații lui Lupasco si care e 
citat de acesta în Universul psihic”. În al său 
opus magnum, Acces la esoterimul occidental, 
Antoine Faivre scrie: " [...] printre sistemele 
propuse pînă aici în marginea curen-telor 
hermetiste, cel al lui St&phane Lupasco ar părea 
unul din cele mai apte să dejoace priza hidrei 
identitare, căci a pus la punct o ştiinţă a 
energeticului şi a complexului, care întilneste 
alchimia ridicînd logica dualitudinii la rang de 
lege universală a oricărei manifestări. [...] A 
gîndi în termeni de dualitudine — potrivit 
frumoasei imagini a arcului şi a corzii, pe care o 
propune Wunenburger-, înseamnă a refuza să 


7 St&phane Lupasco, L'univers psychique, op. cit., pp. 
232-233. Antoine Faivre este titular la Catedra de Istoria 
curentelor ezoterice şi mistice în Europa modernă şi 
contemporană, la Ecole Pratique des Hautes Etudes 
(secţiunea ştiinţe religioase) din Paris. 

8 Antoine Faivre, Acces de l'ésotérisme occidental, 
Vol. I-II, Paris, Gallimard, 1996. 

opui universul psihic si universul fizic, si a le 
gîndi ca cei doi versanţi ai aceluiaşi Tot. Înseam- 
nă a refuza să opui o metafizică a Fiintei unei 
metafizici a Cunoaşterii, adică să le referi si pe 
una şi pe cealaltă la o omogenitate principială. 
Înseamnă să substitui acestei opoziții o meta- 
fizică a Devenirii." Observatia lui Antoine Faivre 
este capitală. Dincolo de cazul exemplar al 
alchimiei, filosofia lui Lupasco ne protejează de 
"hidra identitarä", atît de amenințătoare în viaţa 
noastră de toate zilele. Gîndirea lui Lupasco se 
revelează ca apropiată de alchimie şi de 
presocratici, dar şi de gîndirea religioasă a lui 
Jakob Boehme?. 

Filosofia lui Lupasco a atras şi atenţia 
credincioşilor, mai ales protestanți şi catolici. 
Unii ortodocşi s-au cantonat într-un refuz net, 
logica tertului inclus fiind pur şi simplu 
declarată eretică:0. Analiza cea mai profundă a 
pertinentei logicii tertului inclus si a noţiunii de 
niveluri de realitate în domeniul teologiei 
creştine a fost făcută de Thierry Magnin, în teza 
sa de doctorat în teologie, susţinută în 1997, 
precum şi în cartea sa Între ştiinţă şi religiei, 


9 Basarab Nicolescu, La science, le sens et l'évolution. 
Essai sur Jakob Boehme, Paris, Le Félin, 1988 ; a 2a 
ediţie : L'homme et le sens de l'univers. Essai sur Jakob 
Boehme, Paris, Philippe Lebaud, 1995. 

10 Ion Vlăducă, Mic dicţionar de apologetică 
ortodoxă, Bucureşti, Editura Bizantină, 2002, pp. 152- 
154. 
" Thierry Magnin, L'importance de la philosophie 
morale dans le dialogue entre science et théologie, Tezä 
de doctorat în Teologie, Universitatea Catolicä din Lille, 
sub direcţia lui P. Louis Desrousseaux, Lille, Presses de 
l'Université de Lille, 1997; Thierry Magnin, Entre 
science et religion. Quête de sens dans le monde présent, 

care continuä teza sa de doctorat. Din 1994, am 
întreprins, în colaborare cu Thierry Magnin, 
Michel Camus si Karen-Claire Voss, o analiză a 
Simbolului "Quicunque" relativ la dogma 
trinitară:?. O analiză similară a fost făcută, 
pornind de la logica lupasciană, de Bernard 
Moreli'3. Concluzia noastră e foarte clară: 
Simbolul "Quicunque" ilustrează de o manieră 
strălucită modul în care dogma Trinității a fost 
locul unei lupte permanente între logica tertului 
exclus şi logica tertului inclus. Citit prin prisma 
logicii tertului exclus, textul Simbolului rămîne 
de neînțeles, în vreme ce prin prisma logicii 
tertului inclus, el este perfect coerent. Dar logica 
tertului inclus nu este suficientă: introducerea 
nivelurilor de realitate est capitală pentru o 
înţelegere raţională a textului. Analiza noastră a 
fost mult dezvoltată de Thierry Magnin, pe plan 
teologic şi pe plan logic, în cartea sa“, într-o 
adevărată piesă de bravură transdisciplinară. 
Thierry Magnin oferă o cheie pentru înţelegerea 
a ceea ce cuvîntul erezie poate acoperi astăzi : o 
ruptură de logica tertului inclus şi a nivelurilor 


Monaco, Rocher, « Transdisciplinarité », 1998, tradusă 
în limba română sub titlul Între ştiinţă şi religie, Iaşi, 
Junimea, 2007. 

12 Basarab Nicolescu, Michel Camus, Thierry Magnin 
şi Karen-Claire Voss, “Levels of Representation and 
Levels of Reality: Towards an Ontology of Science”, in 
Niels H. Gregersen, Michael W.S. Parsons şi Christoph 
Wassermann, The Concept of Nature in Science and 
Theology (part II), Geneva, Labor et Fides, 1998, pp. 94- 
103. 
13 Bernard Morel, Dialectiques du mystère, Paris, La 
Colombe, 1962. 

4 Thierry Magnin, Entre science et religion, op. cit., 
pp. 171-202. 

de realitate. Desigur, Trinitatea rămîne un mis- 
ter pentru inteligenţa noastră. Dar asta nu ex- 
clude o lectură raţională a dogmei. 

De fapt, dincolo de acest exemplu, cores- 
pondenta dintre logica tertului inclus şi nive- 
lurile de realitate indică relaţia intimă între ra- 
tional şi transrational. Transrationalul fără ra- 
tional, ca şi rationalul fără transrational, eşuează 
în irațional. 

9. DIALOGUL ÎNTRERUPT : 
FONDANE, LUPASCO SI CIORAN 


H omania era, evident, legätura matri- 
cialä a marilor români din Paris, de la Brâncusi 
la Eliade. Fondane, Lupasco si Cioran erau 
prieteni apropiati. Filosofia era pasiunea lor 
comună. Dar, cum vom vedea ulterior, exista 
între ei o legătură încă şi mai puternică, cu 
rădăcini în adîncimile inconştientului. 


ROMÂNII DIN PARIS 


Fondane era mai mare cu doi ani decît 
Lupasco. La scurt timp după publicarea, în 1935, 
a tezei de doctorat de Stat în litere a lui Stéphane 
Lupasco, Despre devenirea logică a afectivității, 
Fondane a dorit să-l cunoască. Aşa a început una 
din prieteniile intelectuale şi spirituale exem- 
plare ale acestui secol. Prietenia lor, scurtă prin 
voia destinului, dar de o mare intensitate, 
acoperă toate aspectele vieţii şi se prelungeşte în 
moarte şi chiar dincolo de moarte. Pasiunea 
vieţii lor era înţelegerea fiinţei, dincolo de 
hazardurile timpului şi ale istoriei. Cioran l-a 
cunoscut pe Fondane mult mai tîrziu, datorită 

lui Lupasco, şi dacă a ţinut să-l întîlnească a fost 
mai degrabă pentru a-l întreba despre Şestov, 
referinţă majoră a intelectualilor români din 
perioada dintre cele două războaie mondiale. 

Prietenia dintre Lupasco, Cioran si 
Fondane a lăsat urme scrise durabile. Astfel, 
Fondane publică, în 1943 un studiu intitulat "De 
la Empedocle la Stéphane Lupasco sau "singu- 
rătatea logicului” "7 despre a doua carte a lui 
Lupasco, Experienţa microfizicä şi gîndirea 
umană. Actul de curaj intelectual şi moral al lui 
Lupasco nu a scăpat privirii atente a lui 
Fondane. 

În 1947, Lupasco publică o emoţionantă 
mărturie despre Fondane în Cahiers du Sud. Cu 
mare discreție, Lupasco evocă ultima lor 
întîlnire: "Acum trei ani, în martie 1944, într-o 
mică încăpere din Prefectura de poliţie de la 
Paris, cu miros dens, caracteristic, în faţa 
chipurilor ursuze ale unor tineri agenţi fără 
ocupaţie, aşezaţi pe bănci, îl vedeam pe Fondane 
pentru ultima dată. Împreună cu sora lui, 
arestată în ajun, odată cu el [...], consola o tînără 
fată, care plîngea amarnic, pentru că o maşină 
de gărzi mobile o culesese la ieşirea dintr-un 
liceu, pentru a o trimite la Drancy. Îl văd în 
picioare, în lumina murdară a acelei după- 
amieze de sfirsit de iarnă, privindu-mă cu ochii 
lui albaştri, limpezi, cu multiple licăriri, tisnind 
din masca sa răvăşită, atît de demn, atît de calm, 
cu acel zîmbet afectuos şi ironic, indicibil, în faţa 


1 Benjamin Fondane, "D 'Empâdocle à Stéphane 
Lupasco ou " la solitude du logique " ", Cahiers du Sud, 
n° 259, 1943. 

emotiei pe care nu mi-o puteam stäpini"2. 

Episodul este cunoscut. Jean Paulhan i-a 
prevenit pe Lupasco şi Cioran de arestarea lui 
Fondane, deşi avea naţionalitate franceză, şi a 
surorii sale, care era de naţionalitate română. 
Lupasco şi Cioran au obţinut eliberarea lui 
Fondane, dar Fondane a refuzat să părăsească 
lagărul de la Drancy fără sora sa3. A murit gazat 
la Birkenau. Curios este că, doar cu cîteva zile 
înaintea arestării sale, Fondane îl rugase pe 
Lupasco să-l ajute să-l întilnească pe Robert 
Lacoste, unul din principalii şefi ai Rezistenței. 
Nu ştim practic nimic despre conţinutul discuţiei 
care a avut loc în apartamentul lui Lupasco, în 
prezenţa altui rezistent, Robert Monod. Mărturia 
discretă a lui Lupasco lasă să se înţeleagă că a 
fost vorba mai degrabă de filosofia politicii decit 
de politică propriu-zis. 

Cioran ne-a lăsat, la rîndul lui, o frumoasă 
mărturie despre Fondane, în Exerciţii de 
admiraţie. 

Fondane a lăsat numeroase manuscrie în 
urma lui. Într-o lungă scrisoare din 5 iulie 1946, 
adresată lui Yvonne şi Stéphane Lupasco, soţia 
lui Fondane, Geneviève, scrie : "Am constatat, cu 
mare satisfacţie, că manuscrisul pe care îl duse- 
sem dâjă la Kolbsheim, Fiinţă şi Cunoaştere, era 


2 Stéphane Lupasco, "Benjamin Fondane, le 
philosophe et l'ami", Cahiers du Sud, n° 282, 1947; text 
reeditat in « Benjamin Fondane », Non Lieu, n° 2-3, 
1978. 

3 Olivier Salazar-Ferrer, Benjamin Fondane, Paris, 
Oxus, "Les Roumains de Paris", 2004, pp. 224-220. 

4 Cioran, Exercices d'admiration. Essais et portraits, 
Paris, Gallimard, "Arcade", 1986, cap. "Benjamin 
Fondane", pp. 151-158. 

mult mai bine pus la punct decît exemplarul de 
lucru pe care vi l-am arătat de curînd şi care mă 
adusese la disperare"s. Acest eseu despre 
Lupasco nu va fi publicat decît la 54 ani după 
moartea lui Fondanet. Printr-o interesantă 
coincidenţă, a apărut chiar în ziua desfăşurării 
unui important colocviu dedicat operei lui 
Lupasco şi care a avut loc la Institut de France", 


DESPRE NON-CONTRADICTIE CA PACT CU DIAVOLUL 


Trebuie să mărturisesc cu sinceritate că 
am trăit o senzaţie de disconfort citind Ființa şi 
cunoaşterea. Eseu despre Lupasco. Mai întii, 
manuscrisul e neterminat. Apoi, în momentul 
redactării acestui manuscris, Lupasco nu public- 
case decît două lucrări din cele cincisprezece 
care formează totalitatea operei sale şi, prin 
urmare, judecata lui Fondane nu putea fi decît 
parţială şi fragmentară. În fine, absenţa oricărui 
aparat critic în ediţia care a fost publicată face 
ininteligibilă miza dezbaterii lansate de 
Fondane. Dar acest sentiment de disconfort este 
din fericire contrabalansat de revelaţia adusă de 
această carte asupra amplorii propriei gândiri 
filosofice a lui Fondane, dincolo de filosofia 


5 Geneviève Fondane, scrisoare către Yvonne şi 
Stephane Lupasco din 5 iulie 1946, inedită, arhivele Alde 
Lupasco-Massot. 

6 Benjamin Fondane, L'Étre et la connaissance. Essai 
sur Lupasco, Paris, Editions Paris-Méditerranée, Paris, 
1998. 

7 Horia Bädescu si Basarab Nicolescu (dir.), Stéphane 
Lupasco. L'homme et l'oeuvre, Monaco, Rocher, 
"Transdisciplinarite", 1999. 

maestrului säu, Leon Sestov. 

Admiratia lui Fondane pentru filosofia 
lupascianä este indiscutabilä. Cu atît mai mare 
va fi exigenta sa. "Nu e o revolutie minorä cea 
care scoate gîndirea identităţii de sub dominaţia 
despotică a realului şi o aduce, modest, spre 
împărtăşirea gîndirii non-identitätii împreună 
cu victima sa [...] Nici una nici cealaltă nu 
reprezintă logicul care, după Lupasco, este 
singura relaţie dintre cele două. Avem aici o 
revoluţie autentică ale cărei consecinţe ar putea 
fi incalculabile...", scrie Fondane. De la începutul 
cărții este evident ceea ce-l atrage pe Fondane în 
filosofia lupasciană : pentru el, această filosofie 
"deschide sub picoarele noastre prăpastia fără 
ieşire a contradictiei infinite [...]"8. Fondane face 
referire aici la primul principiu al logicii clasice, 
principiul de identitate. Opţiunea lui Fondane 
este clară. El se gîndeşte să înlocuiască 
principiul non-contradictiei prin principiul 
contradictiei: A este non-A. Prin urmare, prin- 
cipiul de identitate se dedublează: A este tot- 
odată A şi non-A. E interesant de remarcat că 
această opinie e şi cea a lui Alfred Korzybski, 
care, în 1933, sub presiunea paradoxurilor me- 
canicii cuantice, a propus un sistem de gîndire 
non-aristotelic, cu o infinitate de valori? şi care l- 
a avut drept emul pe celebrul scriitor de science- 
fiction Alfred Van Vogt, autorul volumului 
Lumea Â”, pe care Boris Vian l-a întîmpinat şi l- 


8 Benjamin Fondane, op. cit., pp .28, 29. 

9 Alfred Korzybski, Science and Sanity, Lakeville, 
Connecticut, The International Non-Aristotelian Library 
Publishing Company, 1958 (1933). 

10 A. E. van Vogt, Le monde des À, Paris, J'ai lu, 1981. 

a tradus cu entuziasm. 

Este interesant de semnalat cä si Cioran 
punea la îndoială principiul de identitate. În 
convorbirea cu Lea Vergine, Cioran evocă scurta 
sa carieră de profesor de liceu în aceşti termeni: 
"Elevul răspundea: "Un fenomen psihic este 
instinctual, normal”. Iar eu: "Nu-i adevărat, tot 
ce e psihic e anormal, nu doar ceea ce e psihic, ci 
şi ceea ce e logic", şi mergeam pînă la a adăuga: 
"Însuşi principiul de identitate este bolnav.” "1 

Opţiunea lui Fondane se înscrie pe linia 
dreaptă a lui Şestov, care scrie în lucrarea sa 
Revelatüle morții: "Dar se pare că principiul 
non-contradictiei nu este deloc atît de funda- 
mental pe cît ni se spune [...] viaţa nu a fost 
creată de om; şi nici moartea. Or, deşi se exclud, 
ele coexistă în univers, spre disperarea gîndirii 
umane care e obligată să admită că ignoră unde 
începe viaţa şi unde începe moartea [...]":2 

Pentru Fondane, principiul de identitate 
echivalează cu un pact cu diavolul: "[Sletea de o 
cunoaştere tot mai sigură [...] l-a împins pe 
Aristotel şi întreaga istorie a filosofiei ştiinţelor 
să semneze pactul principiului de identitate cu 
diavolul ". Iar Fondane începe să se întrebe dacă 
Lupasco nu cedează aceleiaşi tentaţii. Acest 
"pact cu diavolul” este profund, căci, pentru 
Fondane, el înseamnă renunţarea la cunoaşterea 
interioară în numele unei cunoaşteri mentale, 
logice. Diavolul este cel care separă: el ne separă 
de noi înşine, catastrofă ontologică pe care doar 


u Cioran, Entretiens, Paris, Gallimard, "Arcades", 


1995, pp. 134-135. | 
12 Léon Chestov, Les révélations de la mort, Paris, 


Plon, 1958, p. 13. 

un poet o poate percepe în adeväratele ei 
dimensiuni. Fondane prinde însă cu fineţe 
impactul dialecticii lupasciene între identitate şi 
alteritate în procesul actualizării: "Orice actua- 
lizare [...] dă naştere, prin reacţie, unei producţii 
de idei, forme, elemente obiective, care este 
altceva decît ea însăşi. Şi rezultă de aici un 
paradox uimitor, anume că o gîndire a identităţii 
este produsul unui existent care nu consideră 
real decît irationalul, iar o gîndire iraţională este 
produsul unui existent care nu consideră reală 
decît identitatea”. 

Intuitia lui Fondane îşi atinge apogeul 
atunci cînd înţelege, contrar oricăror aparente, 
că logica lui Lupasco este, de fapt, o logică a 
non-contradictiei: "De unde are Lupasco această 
cunoaştere? De la logicul spontan care actua- 
lizează eterogenitäti? nu, de la logicul elaborat 
de non-contradictie. Deci nu avem de a face cu o 
filosofie a contradictiei, aşa cum ni se spune, ci 
cu o filosofie identificatoare, ce se referă la 
contradictoriu"3. Concluzia lui Fondane este 
stupefiantă prin profunzimea ei premonitorie. 
Într-adevăr, abia în 1951 Lupasco publică 
Principiul antagonismului şi logica energiei. 
Prolegomene la o ştiinţă a contradicției. 

Fondane a avut intuiţia fundamentală a 
non-contradictiei filosofiei lupasciene, văzută, 
ce-i drept, mai mult ca o eroare decît ca o 
calitate : "Ce avea să facă Lupasco cu această 
imensă libertate pe care noua sa definiţie a logi- 
cului i-o oferea?, scrie Fondane. Abia aflat în 
posesia noii sale logici, Lupasco nu se mai gîn- 
deşte la critica radicală cu care e înarmat, nu se 


13 Benjamin Fondane, op. cit., pp. 56, 43, 58. 

gîndeşte decît la mijlocul de a face să beneficieze 
ştiinţele de descoperirea sa şi se grăbeşte, deci, 
să edifice o nouă cunoaştere. Şi imediat con- 
tradictia sa se transformă într-o non-contra- 
dictie: a aruncat o punte deasupra prăpastiei pe 
care a creat-o; [...] însăşi contradictia sa a de- 
venit un zid de netrecut şi a cărui poartă nu se 
putea deschide în faţa nimănui — căci o pecet- 
luise cu principiul non-contradicţiei!4. 

Teribil reproş. Pentru Fondane, Lupasco îl 
refuză pe Dumnezeu în sînul logicii sale: filosofia 
sa este o nontologie, "un fel de ontologie a ne- 
fiinţei”. Fondane cunoaşte, desigur, rolul pe care 
Lupasco îl atribuie afectivității. Dar afectivitatea 
îi pare supra-adăugată, pe lîngă cunoaştere: " 
Ceea ce a rămas în afara cunoaşterii, la uşă, e 
nici mai mult nici mai puţin decît Fiinţa; ba mai 
mult încă, doar Fiinţa nu poate intra în cu- 
noaştere; căci, dacă ar intra, adio cunoaştere! 
Din fericire pentru noi, ea nu inträ"15. 

Recunoaştem bine aici tonalitatea schim- 
burilor între Lupasco şi Fondane, vibrind de 
pasiune pentru fiinţă şi cunoaştere. Lupasco 
scrie în mărturia sa: "Pentru Fondane [...] eu 
logicizam, închideam în universul contradictiei, 
esențialmente logic, tocmai lucrul prin care 
credea că scapă de logic pentru a ajunge în acea 
oază de libertate metalogică, care era Dumnezeu 
însuşi, Dumnezeul lui Abraham, din Ierusalim, 
prin opoziţie cu acel Dumnezeu din Atena, care 
nu era unul [...] Se înţelege, fără îndoială, că 
eram cel mai tulburător adversar al său. Iar vio- 
lenta discuţiilor noastre, pe care nu le între- 


14 Ibid., p. 92. 
15 Ibid., pp. 62, 65. 

rupeau nici frigul, nici foamea, nici bombele, nici 
măcar grijile Ocupatiei şi ale Rezistentei stau 
mărturie cu asupra de măsură.” Lupasco con- 
chide printr-o întrbare care şi astăzi e de actua- 
litate, căci misterul lui Fondane a rămas intact : 
"Ce voia acel Om?"16 


CE VOIA ACEL OM? 


Este practic imposibil de răspuns la 
această întrebare. Ne putem însă apropia de ea 
formulînd alte întrebări. Un prim punct de 
vedere interesant este expimat de Cioran: "De 
fapt, nu se interesa atît de mult de ceea ce un 
autor spunea, ci de ceea ce ar fi putut spune, de 
ceea ce ascundea, apropriindu-şi astfel metoda 
lui Şestov, anume peregrinarea prin suflete, mult 
mai mult decît prin doctrine"!7. E tocmai ceea ce 
face Fondane în cazul lui Lupasco: îi cere să-i 
arate ceea ce ascunde, îi cere să meargă încă şi 
mai departe. Fondane visa la o adevărată revo- 
lutie care să reveleze Fiinţa în toată splendoarea 
sa de participare la cunoaştere. 

Spiritul său premonitoriu se manifestă 
încă o dată în imprecatiile la adresa lui Lupasco, 
conţinute într-un articol publicat în Cahiers du 
Sud : "Face din logic o devenire, dar o devenire 
închisă, imanentă ei însăşi, ostilă intruziunii în 
sînul său al unui al treilea termen. [...] Îi 
repugnă încă să vadă în logicul său pur ceva ce 
nu este nici identitate, nici diversitate, ci un 


16 Stéphane Lupasco, art. cit., pp. 59,60. 
17 Cioran, Exercices d'admiration, op. cit., pp. 155- 
156. 

dincolo de divers şi de identic [...] "18 

După părerea mea, concluzia pe care o 
trage din această dezbatere Michael Finkenthal, 
în prefața sa la Fiinţă şi cunoaştere, nu este 
justificată. Michael Finkenthal serie: "În limbaj 
lupascian, ar fi dorit să fondeze o filosofie a 
afectivității, o filosofie pe care însuşi sistemul 
lupascian a făcut-o imposibilă. În cele din urmă, 
acest sistem, aşa cum l-a cunoscut Fondane, nu-l 
putea ghida spre ieşirea din labirint." O ieşire 
din labirint există însă, iar cheia este furnizată 
de tertul inclus. Nu poate exista o filosofie 
exclusivă a afectivității. Afectivitatea si tertul 
inclus se află într-o relaţie de unitate a 
contradictoriilor. Afectivitatea fără tert inclus nu 
e decât un cuvînt gol. 

Fondane a murit prea devreme. În 1951, 
dorinţa sa era împlinită. Principiul antago- 
nismului şi logica energiei. Prolegomene la o 
ştiinţă a contradictiei este o carte profetică şi 
inaugurală: cu el, tertul inclus îşi dobîndeşte 
drepturile depline în filosofia contemporană. 
"Logica dinamică a contradictoriului se prezintă 
ca [...] logica însăşi a experienţei, şi în acelaşi 
timp, ca experiența însăşi a logicii”, scrie 
Lupasco?. Pentru Lupasco, logica e într-adevăr 
"experienţa însăşi a logicii”: subiectul cunoscător 
este implicat el însuşi în logica care îl formu- 


18 Benjamin Fondane, art. cit.; sublinierea ne 
apartine. 

19 Michael Finkenthal, in Benjamin Fondane, op. cit., 
p. 20. 

20 Stéphane Lupasco, Le principe d'antagonisme et 
la logique de l'énergie. Prolégomènes à une science de la 
contradiction, Monaco, Rocher, «L'Esprit et la 
matière », 1987, p. 21. 

lează. "Experienţa" este aici experienţa subiec- 
tului. Caracterul circular al afirmației "logica ca 
experienţă însăşi a logicii” decurge din carac- 
terul circular al subiectului: pentru a defini 
subiectul ar trebui luate în consideraţie toate 
fenomenele, elementele, evenimentele, stările şi 
propoziţiile privitoare la lumea noastră, şi în 
plus la afectivitate. Sarcină evident imposibilă: 
în ontologica lui Lupasco subiectul nu va putea fi 
niciodată definit. Tot ceea ce logica poate face e 
să experimenteze un cadru axiomatic bine 
definit. 

Logica lui Lupasco este compatibilă, dacă 
introducem noţiunea de niveluri de realitate, cu 
existența unui "al treilea termen” despre care 
vorbea Fondane, un Iert tainic inclus între 
subiect şi obiect, care este paznicul misterului 
nostru ireductibil, singur fundament posibil al 
tolerantei şi demnităţii umane. Fără acest tert 
ascuns totul este cenuşă. 

Poate că acesta e tertul pe care îl căuta 
Fondane, la frontiera dintre poezie, mistică şi 
filosofie. Tertul ascuns este celălalt nume al 
afectivității. În scrisoarea deja citată, Geneviève 
Fondane scria : "Tocmai am descoperit, din 
întîmplare, mai multe pagini despre mistică, 
uimitoare şi atît de creştine că aproape că devin 
prea creştine [...] El devine heterodox prin 
exces." 

Cioran căuta şi el acest tert, dar postura sa, 
în întreaga sa operă, este cea a negatorului 
tertului şi al lui Dumnezeu însuşi. În monografia 
sa despre Cioran, Simona Modreanu observă cu 
subtilitate: "Neputînd adera nici la un "da" 
spontan, nici la un "nu" torturat, Cioran adoptă 

mai întîi o logică, apoi un fel de metafizică a 
tertului inclus [...], fondată pe "voluptatea con- 
tradictiei" şi o anume nobleţe a lamentaţiei, care 
îi diluează văicărelile în subtilitätile para- 
doxului."21 

Dar sä-i läsäm lui Benjamin Fondane 
ultimul cuvînt. Într-o scrisoare inedită adresată 
lui Stephane Lupasco pe 23 iulie 1943, el scrie: 
"Se ascultă radioul; se urmăresc hărţile; se fac 
plimbări cotidiene prin Grădina Botanică; se, se, 
se. Da, dar eu unde sunt în toate astea? [...] 
Trebuie să vă mărturisesc că citesc acum o carte 
despre Logică, care mă pregăteşte pentru marea 
întîlnire cu lucrarea dumneavoastră. [...] Alerta 
continuă. Sau mai degrabă tăcerea — plină de 
bombardemente virtuate, potenţiale, ce ştiu eu? 
Nu mai conteneşte să nu mai contenească [...] 
Mă întorc la cartea mea."22 


2 Simona Modreanu, Cioran, Paris, Oxus, "Les 
Roumains de Paris", 2003, p. 197. 

22 Benjamin Fondane, scrisoare către Stéphane 
Lupasco din 23 iulie 1943, inedită, arhivele Alde 
Lupasco-Massot. 


194 BASARAB NICOLESCU 


10. ABELLIO ŞI LUPASCO — 
UN IDEAL ÎMPARTASIT: 
CONVERTIREA ŞTIINŢEI 


ap 
SR. atura ştiinţei ocupă cu certitudine 
un loc important în opera lui Lupasco şi a lui 
Abellio. Păcatul capital al ştiinţei, potrivit lui 
Abellio, este înscris în propria sa metodologie : 
"Pentru că ştiinţa urmăreşte în primul rînd 
eficacitate, este obligată să stabilească diviziuni, 
să distingă viul şi ne-viul, organicul şi mineralul. 
Cunoaşterea nu acceptă aceste separări. Pentru 
ea, există viaţă şi conştiinţă peste tot, chiar şi în 
cea mai mică cantitate de materie, chiar şi în 
piatra de pe drum."! O interpretare fulge-rătoare 
a teoremei lui Godel îi permite să afirme, în 
jurnalul său din 1971: « Dar, chiar dacă ştiinţa 
viitorului va progresa, aşa cum e şi normal, în 
mod "constructivist" [...] niciodată "superiorul" 
nu va putea fi explicat prin "inferior". (Este, în 
fond, sensul teoremei lui Gödel). »2 

Marele romancier Raymond Abellio (1907- 


1 Raymond Abellio, Approches de la nouvelle gnose, 
Paris, Gallimard, 1981, p. 13. 

2 Raymond Abellio, Dans une âme et un corps: 
Journal 1971, Paris, Gallimard, 1973, p. 107. 

1986) are şi o operă filosofică atipică, dar impor- 
tantă. În cele din urmă, acel opus magnum 
filosofic al său, Structura absolută? îi va furniza 
cheia legăturii dintre ştiinţă şi cunoas-tere : “Să 
notăm mai întîi că multiplicarea ne-sfirsitä a 
instrumentelor ocupă emisfera de jos (în faza 5, 
încarnarea, pogorirea spiritului în serviciul 
vieţii, ceea ce tradiţia numeşte "micile mistere”), 
în vreme ce intensificarea nedefinită a simţurilor 
ocupă emisfera de sus (faza 6, înäl-tarea la cer, 
urcarea vieții în serviciul spiritului, ceea ce 
tradiţia numeşte "marile mistere”). Jos, ştiinţele, 
la plural, sus, cunoaşterea, la singular, în centru 
- conştiinţa. Centrul este perpetuu germinativ : 
conştiinţa devine din ce în ce mai intensă, ea se 
învârte din ce în ce mai repede şi stabileşte din ce 
în ce mai multe raporturi tot mai încărcate de 
sens.»4 

În Chipuri imobile se spune că vom ajunge 
să « ne convingem într-o zi (care va fi o zi mare) 
de convergenta ştiinţei sale [i.e., “noastre 
profane şi a cunoaşterii sacre.'5 Conceptul major 
care permite înţelegerea rolului ştiinţei este cel 
de transfigurare. Pentru Abellio, e neîndoielnică 
« prezenţa necesară, în toate feno-menele de 
transfigurare, a esentelor inferioare, cele mai de 
jos, cele mai puţin legate, cele mai puţin 


3 Raymond Abellio, La structure absolue, Paris, 
Gallimard 1970. 

4 Raymond Abellio, "Fondements d'esthétique: 
"Structure absolue" et double dialectique", in Jean- 
Pierre Lombard (dir.), Raymond Abellio, L'Herne, Paris, 
Collection ‘Cahier de l'Herne’, 1979, p. 149. 

5 Raymond Abellio, Visages immobiles, Paris, 
Gallimard, 1983, p. 20. 

integrate. »6 În sistemul filosofic al lui Abellio, 
principiul interdependentei universale este 
« singura presupozitie metafizică implicată de 
universalitatea "Structurii absolute" »7. 

În ciuda afirmațiilor sale uneori tranşante 
privitoare la ştiinţa modernă, Abellio este intim 
convins că există o legătură profundă între fizica 
cuantică şi principiul fondator al structurii abso- 
lute. Astfel, el scrie în Fiinţa cosmică (lucrare în 
care ne regăseam împreună, Raymond Abellio, 
Stephane Lupasco şi eu) : « ceea ce apare aici ca 
"paradoxal" pare de fapt să ilustreze o situaţie 
generală. »8 El adaugă : « Formalizarea mate- 
matică a acestor fenomene va determina ştiinţa 
să facă un salt înainte mult mai considerabil 
decît cele care au marcat epoca lui Copernic şi a 
lui Galilei şi, mai aproape de noi, a lui 
Einstein. »? Nu pot decît să subscriu la o 
asemenea perspectivă. 


RATIONAMENTUL LOGIC E SIGUR, DAR ORB 
Numele de "logică a dublei contradicții”, 


dat de Abellio propriei sale logici, pune de la 
început o întrebare crucială : logica lui Abellio 


6 Raymond Abellio, Approches de la nouvelle gnose, 
op. cit., p. 28. 

7 Raymond Abellio, "Fondements d'esthétique: 
"Structure absolue" et double dialectique", op. cit., p. 
152. 
8 Solange de Mailly-Nesle, L'être cosmique, Paris, 
Flammarion, 1985, p. 123. 

9 Raymond Abellio, “Fondements d'éthique 
(Fragments, 1950-1977): enseignement, exemple, 
influence", in Jean-Pierre Lombard (dir.), op. cit., p. 135. 

este o logică ? Logica se ocupă, încă din Anti- 
chitate, cu studiul propozitiilor şi operaţiilor 
deductive, independent de conţinutul lor. Este 
adevărat că orientarea ontologică a coexistat 
mereu cu orientarea lingvistică, mai ales în Evul 
Mediu, dar ea a fost gradual eliminată în peri- 
oada modernă. Aceasta explică enorma rezis- 
tentä împotriva logicii lui Abellio si a logicii lui 
Lupasco, care au încercat să unifice cele două 
orientări. 

Strict vorbind, logica lui Abellio nu este o 
logică, cel puţin nu în accepţia contemporană a 
acestui termen. Jean Largeault, care era totuşi 
un apropiat al lui Abellio, exprimă acest lucru, 
cu delicateţe, într-o scrisoare adresată acestuia 
pe 3 noiembrie 1973, după primirea cărţii La fin 
de l'ésotérisme (Sfirşitul ezoterismului) : «În ce 
priveşte alte puncte, nu ştiu dacă ar trebui să fiu 
de acord cu dvs. Mă refer la aspectul următor: 
nu e sigur că logica se aplică direct unei secţiuni 
din lume sau obiectelor sale; poate că nu se 
aplică decît prin matematică (şi atunci se aplică 
lumii reale doar la al doilea nivel, prin 
intermediul matematicilor). »10 

Abellio este, desigur, conştient de acest 
lucru. El scrie ` «Cînd îi citesc pe aceşti neobositi 
despicători de fir în patru care sunt logicienii, se 
produce în mine o ruptură, echivalentă cu o 
crucificare. su Pentru el, logica modernă este o 
logică totalitară care nu are nimic de a face cu 


10 Jean-Pierre Lombard (dir.), Raymond Abellio, op. 
cit., p. 394. 

u Raymond Abellio, "Journal de Suisse, janvier- 
septembre 1951 (extraits)", in Jean-Pierre Lombard, op. 
cit., p. 353. 

lumea vietii.2 Jean Largeault emite o judecată 
similară, dar mai puţin abruptă : «raţionamentul 
logic este sigur, dar orb, certitudinea se plăteşte 
cu cecitate. »13 

Să admitem, totuşi, accepţia cuvîntului 
"logic" în sensul lui Lupasco, integrînd o compo- 
nentă ontologică. Acest demers este în plin acord 
cu propria poziţie a lui Abellio : «Nu ne aflăm, 
de fapt, decît la începutul unei mari crize 
epistemologice care face ea însăşi parte din criza 
decisivă a civilizaţiei noastre [...]. Orice conflict 
de civilizaţie este, în ultimă instanţă, un conflict 
de logici. Am trăit şi credem că trăim încă sub 
domnia logicii maniheene a lui Aristotel, cea a 
categoriilor tranşante şi necomunicante. sii 
Logica sa este cu siguranță o logică a contra- 
dictiei. Ambitia lui Abellio, la fel ca a lui 
Lupasco, este de a unifica contrariile : «Mi se 
părea că se apropia vremea cînd avea să fie dată 
o şansă tuturor contrariilor, tuturor extremelor, 
de a ieşi unite, măcar pentru o clipă, din 
zgomotul apocalipselor. »15 Dar această logică 
este, oare, realmente cuaternară, aşa cum o 
afirmă fără încetare Abellio ? 

Există în mod sigur două cupluri de 
contradictorii : « obiect/lume », şi «organ de 
simturi/corp » : «Orice obiect se ridică pe 
fundalul lumii. Orice subiect comportă un organ 


12 Raymond Abellio, Manifeste de la nouvelle gnose, 
Paris, Gallimard, 1989, p. 76. 

13 Jean Largeault, La logique, Paris, PUF, "Que sais- 
je", n° 225, 1993, p. 94. 

14 Solange de Mailly-Nesle, L'être cosmique, op. cit., 
p. 123. 

15 Raymond Abellio, Visages immobiles, op. cit., p. 
23. 

de simţuri în raport cu un corp, care este el 
însuşi un univers. »6 Dar existența a două 
cupluri contradictorii nu înseamnă neapărat că 
logica este cuaternară : ea ar putea fi, pur şi 
simplu, dublu binară, deci binară, ca în cazul 
gîndirii marxiste chineze care, în chip de 
neînțeles, l-a fascinat pe Abellio. Aşa cum vom 
vedea, nu e cazul. Ceea ce salvează logica lui 
Abellio de binaritate este centrul structurii 
absolute. Abellio însuşi are intuiţia acestui lucru 
atunci cînd scrie : “centrul va marca locul 
conştiinţei (naturală cînd se deschide în jos, 
transcendantală cînd priveşte în sus). »17 

Pentru a limpezi această problemă, trebuie 
să trecem prin logica lui Lupasco. În 1984, am 
stabilit un isomorfism între logica lui Abellio şi 
cea a lui Lupasco!& 1, Abellio era cu totul de 
acord cu isomorfismul pe care l-am propus, 
chiar dacă respingea cu înverşunare formula de 
"tert inclus »20. 


16 Raymond Abellio, Approches de la nouvelle gnose, 
op. cit., p. 15. 

17 Raymond Abellio, La fin de l'ésotérisme, Paris, 
Flammarion, 1973, p. 87. 

18 Basarab Nicolescu, "Trialectique et structure 
absolue", 3° Millénaire n° 12, 1984, p. 62-66. 

19 Basarab Nicolescu, Nous, la particule et le monde, 
Monaco, Rocher, « Transdisciplinarité », 2002, a22 
editie, pp. 227-230. 

20 Raymond Abellio, Manifeste de la nouvelle gnose, 
op. cit., pp. 227, 248. 

STRUCTURA ABSOLUTĂ ESTE SENARÀ, SEPTENARÀ 
SAU NONARĂ? 


Întrebarea formulată în titlul acestui 
capitol nu are nici caracter numerologic, nici 
academic. Ea priveşte mai degrabă problema 
sensului. Şi cum sensul e central în abordarea lui 
Abellio şi a lui Lupasco, se cuvine să studiem 
această problemă cu cea mai mare rigoare 
posibilă. 

Ar fi util să distingem între principiu şi 
stare. 

Dinamismul ternar este rezultatul acţiunii, 
în orice manifestare, a trei principii : actuali- 
zarea (A), potentializarea (P), şi un principiu de 
densificare maximală a energiei (T). Orice mani- 
festare a realităţii implică coexistenta acestor 
trei principii, independente dar inseparabile. 
Considerate izolat, aceste trei principii sunt, 
deci, virtuale. Adevărata lor natură se revelează 
în interacţiunile lor mutuale : fiecare principiu 
interacționează cu el însuşi sau cu celelalte două. 
Putem astfel vorbi despre o actualizare a actuali- 
zării (AA), despre o potentializare a actualizärii 
(Ap) şi despre o actualizare în starea T (AT). În 
mod similar, putem introduce ceilalţi şase 
termeni : PA — actualizarea potenţializării, PP - 
potentializarea potentializärii, PT — potentia- 
lizarea în starea T, TA — actualizarea principiului 
T, Tp - potenţializarea principiului T, TT - 
principiul T în starea T. 

Semnificaţia acestor nouă termeni este 
transparentă în notația utilizată : prima literă 
indică numele principiului, în vreme ce indicele 
semnifică starea în care se află. De exemplu, AA 

semnifică faptul că principiul actualizării se 
actualizează efectiv în fenomenul considerat, în 
vreme ce Ap înseamnă că principiul de 
actualizare se potenţializează în acelaşi fenomen. 
Desigur, pornind de la aceşti nouă termeni, 
putem defini o infinitate de alţi termeni, cores- 
punzînd unui principiu dat care se află într-o 
stare complexă, rezultantă a unei înläntuiri 
oarecare de stări T, A şi P. Am putea astfel des- 
crie diferitele procese ale realităţii într-o dina- 
mică de sisteme de sisteme. Ceea ce este impor- 
tant e faptul că această infinitate de termeni este 
generată de numai nouă termeni fundamentali. 

Structura logică ternară a realităţii antre- 
nează o structură nonară a oricărui proces al 
realităţii : trei îşi manifestă forţa plenară 
transformîndu-se în nouă. O lectură instructivă 
a structurii nonare poate fi făcută dacă ne 
concentrăm atenţia asupra stării T. Echilibrul 
riguros între actualizare si potentializare pare să 
vrea să indice că nici o manifestare directă a 
stării T în spatiul-timp continuu nu este posibilă. 
Suntem obligaţi să deducem că spatiul-timp 
asociat stării T este de o natură diferită de 
spatiul-timp continuu, care este receptacolul 
realităţii noastre obişnuite. Starea T nu semni- 
fică, oare, prezenţa conştiinţei ? 

« Pentru a-mi deveni accesibilă simţurilor, 
pentru a căpăta un sens, scrie Abellio, această 
carte care aparţine lumii respinge aşadar restul 
lumii într-o anume ceaţă, într-o anume 
indistinctie şi, drept urmare, stabileşte cu ea un 
prim raport, cel al unui obiect destinat să fie 
perceput în raport cu un rest al lumii ce nu e 
menit a fi cunoscut. Să spunem, pentru a 


202 BASARAB NICOLESCU 


simplifica, că un asemenea obiect devine activ 
(+) în raport cu restul lumii considerat ca pasiv 
(-) ». Cuplul (carte/restul lumii) corespunde 
binarului (AA, Ap); «Ochiul, care percepe 
cartea interesîndu-se în mod special de ea, 
continuă Abellio, se deschide şi [devine] şi el 
activ pe fondul intrării în odihnă a corpului meu 
devenind pasiv, şi care nu mai specifică sau nu 
mai izolează nimic altceva. Şi aici vom spune că 
ochiul devine activ (+) în raport cu restul 
corpului meu considerat ca pasiv (-) »2:. Cuplul 
(ochi/corp) corespunde binarului (PA, Pp). Deci 
există într-adevăr un cuaternar (AA, Ap ; PA, 
Pp). În acest cuaternar nu există nici principiu T, 
nici stare T. Tertul inclus este complet absent 
aici. 

« Axa verticală a polilor, ne spune în fine 
Abellio, face să apară două alte mişcări inverse 
una față de cealaltă, una orientată spre exemplu 
în jos, în sensul acumulării de instrumente de 
către corp, prin care putem spune că lumea se 
încarnează în noi, cealaltă orientată în sus, în 
sensul pe care îl ia lumea pentru corpul nostru, 
prin care putem spune că spiritualizäm 
lumea. »22 Putem astfel identifica binarul (TA, 
Tp). Actualizarea principiului T (TA) corespunde 
unei creşteri de informaţie, unei densificări a 
calităţii, unei cunoasteri din ce în ce mai 
aprofundate, unei creşteri a raţionalităţii lumii: 
"noi spiritualizăm lumea”. În sens contrar, 
potenţializarea principiului T (Tp) corespunde 
unei căderi în cantitate : într-un fel, lumea se 
serveşte de subiect pentru a se diversifica — 


21 Jbid., p. 44. 
22 Ibid., p. 47. 

subiectul dispare tot mai mult lăsînd loc lumii 
însăşi, “lumea se încarnează în noi ”. 

Astfel se constituie senarul (TA, TP ; AA, 
Ap ; PA, Pp), care face să apară o situaţie nu de 
dublă, ci de triplă contradicţie. Elementele sale 
nu presupun starea T. Tertul inclus nu este 
conţinut decît virtual, la nivelul principiului T. El 
este însă prezent acolo datorită axei verticale a 
structurii absolute. Aceasta explică, poate, sem- 
nificatia subtilei remarci a lui Pierre Schaeffer : 
« Trebuie deci să fac o rectificare la declaraţiile 
precedente, în ce priveşte forța cvadripolului. El 
nu evită hazardul final. Totul trebuie să se înalțe 
spre un sens aproape miraculos sau să recadă 
sub greutatea propriei necesităţi. Şi aici, fără 
îndoială, regăsesc în axa generatoare cea de a 
treia dimensiune aproape mistică pe care Abellio 
o conferă sferei senare. »23 

Centrul sferei absolute corespunde cu 
singletul TT. Principiul T în starea T este centrul, 
sursa oricărei mişcări veritabile : el efectuează 
punerea în relaţie între principiul T si functio- 
narea naturală, mecanică a lumii, între ştiinţă şi 
cunoaştere, între încarnare şi înältare la cer. 

Asa se constituie septenarul (TT ; TA, TP ; 
AA, AP ; PA, PP). În septenar, tertul inclus sem- 
nalează în fine prezenţa sa reală, ca stare. 

Terminologia abelliană ezită între senar şi 
senar-septenar. Această ezitare este evident 
legată de includerea sau neincluderea tertului 
inclus ca stare: dacă Abellio este gata să accepte 
tertul inclus ca principiu, în schimb e prea putin 
înclinat să-l accepte ca stare. În termeni mai 


23 Pierre Schaeffer, "Un quaternion pour Abellio”, in 
Jean-Pierre Lombard, op.cit., p. 228. 

formali, am putea spune cä lui Abellio nu i-ar 
plăcea să fie silit să includă ternarul (TT, TA, TP). 
Asta ni se pare foarte instructiv în ce priveşte 
raporturile pe care Abellio le întreţine cu propria 
sa structură absolută. 

Binarul (AT, PT) este aparent absent. Cele 
două elemente respective sunt însă prezente în 
structura absolută, prin ceea ce Abellio numeşte 
al treilea şi al patrulea ek-staz : « are loc o rotaţie 
( ), de la obiect la ochi : s-a creat un sens [...] ; 
[...] se stabileşte şi un curent de la ochi la 
întregul meu corp ( ). E un al treilea ek-staz[...] 
; [...] Al patrulea şi ultim ek-staz într-adevăr : 
printr-o a doua rotaţie ( ) în sens invers primei, 
corpul meu devenit activ închide cercul întor- 
cîndu-se spre lumea devenită pasivă şi, graţie 
noilor puteri datorate instrumentului acum in- 
corporat, va anima din nou lumea redevenind 
activ si va extrage noi emergente din obiecte. 
Ciclul este încheiat, dar lumea a fost la rîndul ei 
intensificată. »24 Cele două elemente AT şi PT 
corespund tocmai celor două rotații despre care 
este vorba. Ele nu se pot efectua decît prin starea 
T a actualizării şi potentializärii. 

În ultimă instanţă, structura absolută este, 
aşadar, nonară. Se poate denota acest nonar în 
mai multe moduri diferite : 

- ca suprapunere a unui binar (AT, PT) şi a 
unui septenar (TT ; TA, TP ; AA, AP ; PA, PP): 
(AT, PT; Tr, TA, TP Ô, AA, Ap, PA, PP) 

- ca suprapunere a unui ternar (TT,TA, 
Tp) şi a unui senar (TA, TP ; AA, AP ; PA, PP): 
(TT, TA, Tp; AA, AP , AT, PA, PP, PT) 


24 Raymond Abellio, La structure absolue, op. cit., 
pp. 46-47. 

- sau, în fine, ca suprapunere a trei 
ternare : (TT , TA, TP ; AA, Ap, AT; PA, PP , PT 

Prima notatie este mai apropiatä de 
terminologia abellianä, dar cele două notatii 
sunt isomorfe. Îndeosebi a doua şi a treia notație 
permit stabilirea unor relaţii interesante între 
structura absolută şi alte căutări de logica 
universalis precum nonarele lui Raymond Lulle, 
Athanasius Kircher şi, desigur, Lupasco, în 
vreme ce prima şi a doua notație permit stabi- 
lirea unei relaţii cu septenarul lui Jakob Boehme 
şi cu eneagrama lui Gurdjieff şi legile sale 
asociate de 3, 7 şi 935. Dezvoltarea acestor 
consideraţii ar fi foarte instructivă, atît în plan 
teoretic cât şi practic (operatoriu), dar depăşeşte 
de departe cadrul cărţii de faţă. În orice caz, 
isomorfismul descris mai sus arată clar că nu 
există şi nici nu poate fi vreo "structură 
absolută" unică în plan conceptual. Diferitele 
structuri simbolice sau matematice nu sunt decît 
aproximări ale unei eventuale "structuri 
absolute" ascunse pe veci în misterul lumii. 


25 Anthony Bonner, Doctor Illuminatus: A Ramon 
Lull Reader, Princeton, Princeton University Press, 
1993, pp. 298-308; Joscelyn Godwin, Athanasius 
Kircher: Un homme de la Renaissance à la quête du 
savoir perdu, Paris, Jean-Jacques Pauvert, Paris, 1980, 
p. 82; Basarab Nicolescu, L'homme et le sens de 
l'Univers. Essai sur Jakob Boehme, Philippe Lebaud, 
1995, pp. 45-53; P. D. Ouspensky, Fragments d'un 
enseignement inconnu, Paris, Stock, 1949, p. 407. 

ABELLIO, GONSETH SI TERTUL INCLUS 


Rămîne de ştiut de ce manifesta Abellio o 
atare înverşunare împotriva tertului inclus. 
Aceasta se datorează unei reale neînţelegeri: 
Abellio credea că tertul inclus e susceptibil de a 
fi asimilat sintezei triadei marxiştilor hegelieni 
teză /antiteză/sinteză, şi, prin urmare, considera 
că acesta se referă la o succesiune în timp. Or, 
este fals. Diferenţa între o triadă de tert inclus şi 
o triadă hegeliană se limpezeşte prin evaluarea 
rolului timpului. Într-o triadă de tert inclus cei 
trei termeni coexistă în acelaşi moment din 
timp. În schimb, cei trei termeni ai triadei 
hegeliene se succed în timp. lată de ce triada 
hegeliană este incapabilă să realizeze concilierea 
opusilor, în vreme ce triada tertului inclus este 
capabilă să o facă. În logica tertului inclus, 
opuşii sunt mai degrabă contradictorii : tensi- 
unea dintre contradictorii construieşte o unitate 
mai largă care îi cuprinde. 

O lungă polemică, care a fost mai degrabă 
o dezbatere curtenitoare, s-a angajat între noi în 
perioada 1982-198626. Lectura operei lui Abellio 
trezise în mine o puternică dorinţă de a-l întîlni. 
Nefiind obişnuit să solicit întrevederi, aşteptam 
ca întîlnirea noastră să se producă firesc, printr- 
unul din acele "hazarduri" al căror secret doar 
viaţa îl deţine. Ocazia s-a ivit în chip natural 


26 Basarab Nicolescu, "Une lumière dans la douce 
folie du monde" (« O lumină în dulcea nebunie a 
lumii »), in Marie-Thérèse de Brosse (dir.), La structure 
absolue - Raymond Abellio, textes et témoignages 
inédits (Structura absolută — Raymond Abellio, texte şi 
mărturii inedite), Paris, Albin Michel,1987, pp. 121-125 
şi 126-127. 

datorită lui Bruno Totvanian, director la revista 
3* Millenaire, care, spre sfirşitul anului 1982, a 
avut fericita idee să ne invite la prînz la el acasă. 
Păstrez de la această întîlnire impresia unei 
intense prezențe, a unei imense curiozitäti, a 
unui respect real pentru rolul ştiinţei în 
renaşterea contemporană a sensului. 

Stimulat de întîlnirea noastră, mă gîn- 
deam că voi putea în fine realiza unul din vechile 
mele proiecte, de a pune în paralel simbolurile 
ce stau la rădăcina operei lui Abellio si a lui 
Lupasco : structura absolută şi trialectica. Am 
trimis celor doi autori textul articolului meu 
înainte de apariţia sa?7. Într-o scrisoare datată 
din 26 noiembrie 1983, Abellio, deşi îşi exprima 
întreaga apreciere faţă de mine, formula o 
obiectie majoră în ce priveşte aspectul ternar al 
Realitätii. Această obiectie avea să inaugureze un 
lung schimb epistolar şi prin viu grai, punctat de 
cîteva perioade de tensiune, şi al cărui dezno- 
dămînd s-a produs abia în mai 1986, cu ocazia 
unui colocviu la Sainte-Baume. Iată un fragment 
din această scrisoare : "Prefer să evit orice 
referire la triadă considerată ca "structură" 
bazică. Văd, în această trimitere, o posibilitate 
de confuzie sau, mai exact, un voal intermediar 
aruncat asupra realității mai profonde a 
sensului. Toate triadele pe care le întîlnim în 
Tradiţie... ascund adevărata cuaternitate, care 
este fundamentală. Astfel, în Trinitatea creştină, 
se obliterează cuaternitatea Tată-Mamă, ceea ce 
nu a fost lipsit de consecinţe în revărsarea 
autoritară a moralei creştine şi în necunoaşterea 


27 Basarab Nicolescu, "Trialectique et structure 
absolue", art. cit. 

Femeii... De aceea prefer să vorbesc despre 
logica dublei contradicţii."28 

La apariţia cărţii mele Noi, particula şi 
lumea am avut bucuria de a primi o lungă, densă 
şi minunată scrisoare de la Abellio, care 
redeschidea dezbaterea noastră ternar — cuater- 
nar, un capitol al cărţii mele fiind consacrat 
trialecticii lui Lupasco : "Este clar de acum 
pentru mine că noua logică (care, evident, 
trebuie să fie una şi nu trinä) nu poate exista 
decît pe bază cuaternar-senară... Aceasta explică 
ostilitatea mea faţă de folosirea unor expresii 
precum "logica tertului inclus”, sau "logica 
trivalentä", sau "trialectica”, care, oricîte pre- 
cautii oratorice s-ar lua, vor crea confuzie cu 
logica lui Hegel."2° Am ezitat mult timp înainte 
de a răspunde acestei obiecţii, căci mi se părea 
că opoziţia înverşunată a lui Abellio față de orice 
gîndire ternară îşi avea sursa dincolo de vreun 
argument fondat pe logică, filosofie sau tradiţie. 

Viaţa avea să ne ofere o ocazie nesperată 
de conciliere. Institutul pentru Întâlnirea si 
Studiul Civilizaţiilor din Centrul Internaţional de 
la Sainte-Baume ne-a invitat pe amindoi la un 
colocviu cu tema "Căile cunoaşterii : Gnoze- 
Ştiinţe-Teologii", care a avut loc între 16-19 mai 
1986. Împins de un presentiment puternic, am 
dorit să-l văd pe Abellio înaintea acestui colocviu 
şi, pe 11 aprilie, m-am dus la apartamentul său 
parizian. Inevitabil, discuţia noastră s-a orientat 
foarte repede spre problema ternarului. I-am 


28 Raymond Abellio, scrisoare către Basarab 
Nicolescu, Paris, 26 noiembrie 1983. 

29 Raymond Abellio, scrisoare către Basarab 
Nicolescu, Paris, 30 mai 1985. 

spus că nu întelegeam de ce, chiar si în plan 
simbolic, un numär oarecare ar fi mai important 
decît un altul, de o manierä absolutä si defi- 
nitivä. În fata argumentelor mele, scepticismul 
lui Abellio era politicos, dar limpede. Aproape 
disperat, am recurs atunci la unele rezultate 
matematice care permit înţelegerea comporta- 
mentului particulelor elementare, şi i-am expus 
pe îndelete, în acest context, teorema lui Peirce. 
Am văzut atunci în privirea lui Abellio 
aprinzindu-se deodată acea lumină intensă şi de 
nedescris care e semnul interesului atît de rar, 
bazat pe relaţia dintre ceea ce gîndeşti şi ceea ce 
trăieşti. Pentru prima dată în discuţia noastră, 
mi-a părut că ezită şi mi-a spus că trebuia să 
mediteze singur asupra argumentelor mele. 

Surpriza mea de la colocviu a fost însă 
totală. În intervenţia sa30, Abellio a subliniat cu 
putere că nu există opoziţie între ternar şi 
cuaternar, unul privind organizarea realităţii, 
celălalt, dinamica ei. L-am văzut chiar arătînd la 
tablă împărţirea ternară a sferei simbolizind 
structura absolută. M-am simţit cuprins de o 
fericire fără nume. Atmosfera magică de la 
Sainte-Baume era cu siguranță propice unui 
contact uman de neuitat. 

În iulie, i-am telefonat ca să-l invit să ia 
cuvîntul la o masă rotundă (cu participarea lui 
Edgar Morin) pe care intentionam să o organizez 
în luna octombrie, la Sorbona, pe tema "Spre o 
nouă raționalitate", iar Abellio a acceptat cu 
entuziasm. Pe 27 august, un prieten mi-a anun- 
tat moartea sa. A doua zi, am descoperit cu oare- 


30 Raymond Abellio, "Ă propos du ternaire et du 
quaternaire", art. cit. 

care surpriză că majoritatea ziarelor îi consacrau 
articole elogioase. Moartea părea să trezească 
conştiinţa contemporanilor lui Abellio. 

De fapt, astăzi cred că aversiunea lui 
Abellio față de tertul inclus venea din rezerva sa 
legată de Trinitatea creştină... 

Cît despre Gonseth şi Lupasco, raporturile 
lor erau civilizate, dar distante. Sigur, Gonseth a 
scris în 1947, în Dialectica, un articol destul de 
critic despre Experienţa microfizică şi gîndirea 
umană şi despre Logică şi contradicție. Obiectia 
majoră a lui Gonseth la filosofia lui Lupasco era 
tocmai nerespectarea axiomei non-contradictiei: 
« DI. Lupasco face un salt pînă la măsura 
extremă: pentru a dezarma toate antinomiile 
fiinţei şi devenirii, el propune să ne facem pur şi 
simplu aliaţii intimi ai contradictiei, deschizin- 
du-i concepţiile noastre pînă la fundamentele 
lor. Ei bine, credem că ar fi o aliată mult prea 
periculoasă. Ar însemna să ne încredintäm sigu- 
ranta între mîinile prea putin sigure, prea în- 
clinate să confunde gestul hazardat, sau chiar 
arbitrar, cu gestul experimentat, şi prin asta, 
eficace. Într-un cuvînt, soluţia domnului 
Lupasco ne pare inadmisibilă în fondul ei »31, 

Această obiectie, făcută în 1947, nu mai 
are sens în 1951 şi mai ales acum, după 
introducerea noţiunii de niveluri de realitates?. 


31 Ferdinand Gonseth, "A propos de deux ouvrages de 
M. Stéphane Lupasco"(« Despre două lucrări ale 
domnului Stephane Lupasco »), Dialectica, vol. 1, n° 4, 
1947, pp. 309-315. 

32 Basarab Nicolescu, "Stéphane Lupasco et le tiers 
inclus - De la physique quantique à l'ontologie" (« S.L. si 
tertul inclus — De la fizica cuantică la ontologie »), Revue 
de Synthèse, Tome 126, n° 2, 2005, pp. 431-441. 

În tot cazul, Gonseth şi Lupasco s-au regăsit în 
cele din urmă împreună într-un volum de 
convorbiri al scriitorului român Vintilă Horia, 
Călătorie în centrii Pămîntului33. 

Dar să-i lăsăm lui Abellio ultimul cuvînt : 
« Aceste probleme de vocabular nu trebuie să ne 
mai oprească. Elucidarea lor este preţul ce 
trebuie plătit pentru ca transdisciplinaritatea, 
care are în Basarab Nicolescu unul din prota- 
goniştii cei mai deschişi, să înceteze a fi o pioasă 
dorinţă. Chinezii străvechi spuneau deja, odată 
cu Confucius, că "ştiinţa desemnărilor corecte 
este ştiinţa supremă”. Într-adevăr, nu o putem 
considera ca prealabilă oricărei transdisciplina- 
ritäti reale. Ea este însăşi transdisciplinarita- 
tea. » 34 


CONVERTIRE A ŞTIINŢEI SAU CONVERTIRE 
A OMULUI DE ŞTIINŢĂ ? 


Abellio nu se îndoieşte de convertirea 
posibilă a unor oameni de ştiinţă. Cum ea e 
legată de « acceptarea postulatului interdepen- 
dentei universale », el o simte foarte apro- 
piată35. Sensul practic al acestei convertiri este 
clar indicat de Abellio : « Să trăieşti în gîndul 
constant de Dumnezeu. Să te topeşti în perma- 
nentä în interdependenta întregului. În lipsă, să 


33 Vintilă Horia, Viaje a los centres de la Tierra 
(Călătorie spre centrele Pământului), Barcelona, Plazas 
y Janes, 1971. 

34 Raymond Abellio, Manifeste de la nouvelle gnose, 
op. cit., p. 229-230. 

35 Solange de Mailly-Nesle, L'être cosmique, op. cit., 
p. 121. 

revii într-o profundă si conştientă respiraţie a 
fiinţei.'36 Abellio şi Fondane erau amîndoi în 
căutarea respirației fiinţei. 

Dar această convertire le e dată doar 
« cîtorva ființe privilegiate »37. În dreapta 
ortodoxie a unui mare număr de învățături 
esoterice sau gnostice, trezirea nu va fi rezervată 
decît unei elite. Suntem aici confruntati cu un 
paradox : potrivit structurii absolute, conştiinţa 
este peste tot, ea infuzează totul, acţionează 
peste tot ca forţă de convertire, datorită centru- 
lui său germinativ, care o pune în mişcare. 
Spiritul ar fi astfel intrinsec democratic şi chiar 
cosmocratic. Cum se face atunci că accesul la 
spirit e interzis masei de fiinţe umane ? Nu 
pretindem să furnizăm aici un răspuns general la 
această întrebare spinoasă, dar vom încerca să o 
abordăm în contextul care ne interesează 
ştiinţa şi oamenii de ştiinţă. 

Abellio nu crede nicicum în posibilitatea 
convertirii ştiinţei înseşi. Aceasta este blocată de 
fundamentele agnostice ale ştiinţei : « Ştiinţa 
prin sine şi în sine este neconvertibilă : ea va 
merge mereu înainte orbeşte, căci e în natura 
spiritului de abstractizare şi de formalizare să se 
intensifice tot mai mult, astfel încît pe termen 
scurt sau lung, stă în vocaţia însăşi a ştiinţei să 
eludeze orice problemă etică şi ontologică şi să 
se instaleze în infinitatea posibilelor ca pe un 
teren de joc unde viaţa şi moartea se înfruntă 
mereu, cu şanse egale şi infinit renăscînde.38 


36 Raymond Abellio, Dans une âme et un corps: 
Journal 1971, op. cit., p. 132. 

37 Ibid., p. 98. 

38 Raymond Abellio, Manifeste de la nouvelle gnose, 

Si aici ne confruntäm cu un redutabil 
paradox. Emisfera de jos a structurii absolute 
comunică cu emisfera de sus. Mai mult încă, 
esentele de sus nu valorează absolut nimic în 
absenţa esentelor de jos. Transfigurarea nu este, 
oare, tocmai trecerea instantanee a esentelor de 
jos spre cele de sus ? Cum poate exista ridicare la 
cer fără încarnare ? Dacă există o ruptură 
radicală între cele două emisfere, atunci ce 
înseamnă cuaternarul, dacă nu învîrtirea în cerc 
pînă la sfîrşitul timpurilor ? Chiar dacă comuni- 
carea între cele două emisfere nu se face decît 
printr-un punct, acest vid al vidului care este 
centrul sferei absolute, de ce accesul le este 
permis cîtorva indivizi dintr-o comunitate, dar 
interzis comunităţii înseşi ? Abellio se află, la 
început, în contradicţie cu el însuşi, cînd adaugă: 
« În paralel, un semn mare : matematicile devin 
pure [...] Şi atunci, printr-o răsturnare ameti- 
toare, noile matematici încep să inventeze lu- 
mea. Verificarea nu vine decît mai apoi, la fel ca 
Toma după Iisus. Aici începe ziua. »39 


PROBLEMA CENTRALĂ: RELAȚIA DINTRE SUBIECT 
ŞI OBIECT 


Faptul cel mai important în epistemologia 
contemporană este schimbarea, indusă de meca- 
nica cuantică, a raportului dintre subiect şi 
obiect. 

În celebrul său manuscris din 1942, 


op. cit., pp. 64-65. 
39 Abellio, Dans une âme et un corps: Journal 1971, 
op. cit., p. 198. 

Heisenberg, care l-a cunoscut bine pe Husserl, a 
introdus ideea de trei regiuni de realitate, 
susceptibile să ne facă să accedem la însuşi 
conceptul de "realitate": prima regiune este cea a 
fizicii clasice ; a doua este cea a fizicii cuantice şi 
a fenomenelor biologice şi psihice ; a treia este 
cea a experienţelor religioase, filosofice şi artisti- 
ce40, Această clasificare are un fundament subtil 
: cel al proximitätii din ce în ce mai mari între 
subiect şi obiect. Decalajul între descoperirile 
tehnico-ştiinţifice şi mentalitätile noastre e atît 
de uriaş încît doar convertirea tehnostiintei ar 
putea opri căderea noastră în neant. Dar această 
convertire nu poate fi disjunsă de contextul 
social, politic şi economic. A crea condiţiile con- 
vertirii devine astfel o responsabilitate politică. 

În aceasta rezidă întreaga problemă a 
raportului dintre trezirea individuală şi trezirea 
colectivă, care se află în centrul evoluţiei noastre 
posibile. Iar evoluţia, astăzi, nu poate fi decât cea 
a conştiinţei. Abellio şi Lupasco au fost mari 
precursori pe această cale dificilă, dar inevi- 
tabilă. 


40 Werner Heisenberg, Philosophie. Le manuscrit de 
1942, Paris, Seuil, 1998, pp. 250-255. 

11. CONVORBIRE ÎNTRE 
BASARAB NICOLESCU 
SI EDGAR MORIN 


B.N.: În noiembrie 1968 soseam din 
România şi foarte repede am întîlnit patru 
personalităţi ale exilului românesc, între care 
Lupasco. Aşa am auzit pentru prima dată 
numele tău. Nu ştiu dacă ti-am spus-o deja, dar 
Lupasco a fost cel care m-a incitat să-ți 
descopăr opera. Am înţeles că era între voi o 
adevărată comunitate de gîndire. 

Am aflat şi că Stephane a colaborat la 
revista ta Arguments, la care erai director 
administrativ. E vorba de « Systémologie et 
Cosmogonie », articol publicat în numărul 24 
din Arguments, în 1961, consacrat problemei 
cosmologice. Se găsesc în acelaşi număr studii 
de Kostas Axelos, Werner Heisenberg, Martin 
Heidegger şi Roger Munier, acelaşi care s-a 
impus mai apoi ca traducător al marelui poet 
argentinian Roberto Juarroz. Poţi, oare, să 
evoci interacțiunea voastră cu ocazia acelei 
colaborări a lui Lupasco la Arguments ? 

E.M.: E vorba mai degrabă de influenţa 
lui Lupasco asupra mea. Nu-mi mai amintesc 
exact cronologia, dar începînd din clipa în care 
am citit una din cărţile sale, am fost frapat de 

concepţia sa fundamentală despre contradicţie, 
principiul antagonismului şi relaţia dintre actual 
şi virtual. În fond, trebuie să spun că, sub un alt 
nume, este ideea pe care am reluat-o în ceea ce 
numesc dialogica, pentru că dialogica presu- 
pune o relaţie în acelaşi timp complementară, 
antagonistă şi, eventual, concurentialä. Cred că e 
cumva principiul lui Lupasco, diferit de dia- 
lectica lui Hegel şi de aceea am numit-o dialo- 
gică, mai apropiată de viziunea lui Heraclit decît 
de viziunea dialectică şi hegelo-marxistă care 
presupun mereu o depăşire. Altfel spus, ceea ce 
era interesant e că nu exista acea depăşire 
hegeliană, dar exista tensiunea opuşilor, care 
însă era creatoare, fundamentală şi necesară. 

Atunci trebuie să spun că eu personal, fără 
îndoială fiindcă am avut întotdeauna senti- 
mentul pe care îl exprimă atît de bine şi Pascal şi 
Niels Bohr, anume că opusul unui adevăr 
profund nu este o eroare, ci un adevăr contrar, 
nu mă puteam împiedica să asociez termeni 
contradictorii. Asta m-a atras imediat şi spre 
Heraclit şi spre Pascal. 

Prin urmare, am fost uluit să găsesc 
această expresie puternică la Lupasco, tratată în 
domeniul fizic, unde tocmai o astfel de viziune 
nu era cunoscută ; e cu totul diferit de punctul 
de vedere al lui Niels Bohr, care constată că nu 
putem rezolva contradictia dintre undă si 
corpuscul, şi că trebuie să o admitem mai 
degrabă decît să căutăm altceva, o depăşire. 
Altfel spus, Bohr ajunge la o constatare impor- 
tanttă, în vreme ce Lupasco elaborează un prin- 
cipiu. Şi asta m-a marcat ; poate că nu a fost 
vorba de interacţiune, dar a existat acţiune a lui 

Lupasco asupra mea. 

B.N.: Îti amintesti de prima ta 
întîlnire cu Lupasco ? Era înainte de 1961, cu 
siguranță. 

E.M.: Cred că a fost înainte, pentru că 
probabil i-am exprimat, în scris fără îndoială, 
admiraţia şi interesul meu. De aceea eram 
interesat să-l fac să colaboreze la Arguments. 
Ştiu că l-am întîlnit de mai multe ori. Prima 
dată, nu o pot izola în amintire. Era probabil 
prin 1956, sau puţin înainte, pentru că Lupasco 
mi-a citat numele prin ‘56. Sigur ne-am întîlnit 
înainte, pentru că eu l-am cunoscut pe Lupasco 
prin scrierile lui, dar el nu m-a cunoscut prin 
lucrările mele, care erau de o natură diferită la 
vremea aceea. Publicasem Le cinema ou 
l'homme imaginaire (Filmul sau omul 
imaginar) şi L'Homme et la mort (Omul şi 
moartea). Deci Lupasco nu m-a cunoscut prin 
textele mele, eu îi cunoşteam scrierile şi am vrut 
să-l întîlnesc. 

B.N.: Data este importantă, pentru că 
în 1951 Lupasco publica Principiul antago- 
nismului şi logica energiei, unde, pentru prima 
oară, introduce explicit tertul inclus. 

E.M.: Probabil că am citit-o destul de 
repede, prin anii cincizeci. 

B.N.: Am găsit în arhivele lui Lupasco 
o vedere pe care i-ai trimis-o din Bretania, pe 6 
iulie 1965. Îi scrii : "... sper să vă văd, sunt 
curios şi răbdător să aflu ce-mi veţi spune 
pentru a-mi completa introducerea". Deduc de 
aici că relaţiile voastre au continuat să se 
dezvolte după colaborarea la Arguments. 

E.M.: Fără îndoială, devreme ce scriso- 

rile o dovedesc. Dar vorbesc de introducerea 
mea! Ce introducere ? 

B.N.: Nustiu. 

E.M.: Vrei să repeti finalul ? 

B.N.: Da: TL. sper să vă văd, sunt 
curios şi răbdător să aflu ce-mi veţi spune 
pentru a-mi completa introducerea”. Pe 6 iulie 
1965. 

E.M.: E curios, pentru că am publicat 
atunci o introducere la Une Politique de 
l'homme (O politică a omului). Pentru a-mi 
completa "introducerea", făceam un studiu în 
Bretania. Toate astea sunt puţin misterioase 
pentru mine ; i-oi fi dat vreun text ca să-l ci- 
tească; ca să-mi spună părerea lui? Am un 
lapsus. 

B.N.: Am găsit, tot în arhivele 
Lupasco, documente care par să arate că rela- 
tiile voastre au cunoscut o oarecare răcire. Si 
presupun că Marc Beigbeder nu era străin de 
această înstrăinare. Pe 20 septembrie 1971, 
într-o scrisoare cu antetul CECMAS (Centre 
d'Etudes des Communications de Masse), 
echipa de cercetare asociată CNRS, îi scrii, în 
legătură cu numărul din Communications la 
care Lupasco colabora printr-un articol 
intitulat La logique de l'événement (Logica 
evenimentului)... 

E.M.: Eu i l-am cerut. E un număr 
despre eveniment pe care l-am organizat în 
Communications. 

B.N.: Cred că a apărut în 1973. Îti 
închei scrisoarea astfel : "Vă rog să-mi răs- 
pundeti la CECMAS, precizînd pe scrisoare 
"Communications", pentru dl. Burgelin ..." 

E.M.: Care era secretarul de redactie. 

B.N.: "Sunt constrîns, pentru că am 
lucrat toată vara, să mă retrag de urgenţă, la 
ordinul medicului”. Cred că era o formulă 
diplomatică. În aceeaşi scrisoare, îi propui un 
anumit număr de supresiuni în articolul său. În 
orice caz, pe 19 februarie 1972, Lupasco îţi scrie 
o scrisoare uşor amară, în care se simte în 
acelaşi timp întreaga apreciere pentru opera ta. 
Îmi permit să citez un lung pasaj din această 
scrisoare, care mi se pare important în 
contextul întrevederii noastre. 

"Dragă Edgar Morin, 

Tocmai am citit cele două texte pasio- 
nante pe care le-aţi publicat la începutul şi 
sfîrşitul acestui număr din Communications, 
care îmi pare, chiar şi la o primă vedere, de 
mare interes. Plăcerea mea a fost cu atît mai vie 
cu cît nu mi se pare că diferența ar fi atît de 
mare între plugul pătrunzător cu care arati 
acest vast cîmp al informațiilor şi aparatul 
logicii mele generale a contradictoriului. 

De aceea nu vă ascund surpriza mea în 
fața acelei stinghereli pe care păreți să o fi 
resimţit la inserarea articolului meu ... în acest 
număr consacrat evenimentului. Vorbiti despre 
o confuzie. Într-adevăr, există una. Ştiaţi prea 
bine atunci cînd m-ati solicitat, deoarece ati 
citit mai multe cărți de-ale mele, ati şi publicat 
în revista Arguments, în 1961, articolul meu 
intitulat Sistemologie şi Cosmogonie, stiati deci 
la ce să vă aşteptaţi. 

Dar văd că mă situați acum printre 
rationalisti, ba chiar printre rationalistit meta- 
fizicieni (care mă detestă, fie ei şi microfizicieni, 

fiindcă au rămas blocați în logica clasică a non- 
contradictiei şi identității), şi aici e confuzia”. 

Iar la sfîrşitul scrisorii, sale Lupasco 
adaugă : 

"Vă zbateti, cu o extraordinară şi eroică 
subtilitate, între un abisal paralelism leibnitzi- 
an, fără armonie prestabilită, al necesității şi 
contingentei nedeterminate, improbabile si 
totuşi constructive, şi logica contradictoriului, 
care le înglobează şi le leagă. Dar eu cred că 
pînă la urmă punctele noastre de vedere se vor 
apropia. De aceea, aş dori să continui această 
foarte importantă controversă şi să vă revăd în 
curînd. 

Al dvs., cu vie prietenie, 

Stephane Lupasco”. 

Poţi să-mi spui care era, din punctul tău 
de vedere, confuzia de care vorbeşte Lupasco ? 

E.M.: Ar trebui să regăsesc remarcile 
pe care le-am făcut pe marginea acelui articol. 
Pentru că, în fond, dacă a existat vreo neînte- 
legere, din cîte îmi dau seama, se leagă de cele 
cîteva remarci critice pe care le-am făcut la 
adresa anumitor aspecte din articolul său. 


Presupun. 

B.N.: Nu aveati vreo contradicție 
fundamentală pe vremea aceea ? 

E.M.: Nu. Dacă vrei, la un moment dat, 


critica mea la adresa lui Lupasco (deşi cuvîntul 
"critică" nu e potrivit, pentru că nu e vorba de o 
critică de idei) se referea mai mult la faptul că 
opera sa era extrem de repetitivă. Desigur, varia 
cîmpul de aplicaţie, dar regäseai acelaşi 
mecanism în funcţiune. Însă nu cred că am 
formulat această critică, fiindcă se pare că 

vorbisem de rationalism. Atunci, cam asta 
trebuie să fi fost: am citit şase, şapte cărţi de 
Lupasco şi după aceea am simţit un fel de 
saturație. Aveam impresia că se punea în func- 
Dune mecanismul si se efectua aplicaţia, or asta 
mă atingea mai puţin. Fecunditatea descoperirii 
gîndirii sale mă lovise o dată şi nu se mai 
manifesta printr-o nouă fecunditate, după păre- 
rea mea, îndreptăţită sau nu. Asta resimteam. 
Poate că în acel articol, unele formu-lări mi s-au 
părut rationalizatoare, nu mai ştiu ! 

B.N.: În scrisoarea sa, Lupasco spune: 
"Fără îndoială, v-a deranjat cuvîntul 
determinism, în legătură cu evenimentul. Dar, 
mai întîi, o logică nu este o metafizică. Pe de 
altă parte, de-a lungul lucrărilor mele, nu am 
fäcut decît să degajez logica antagonismului si 
complementaritätü contradictorii ..." 

E.M.: Sunt două tipuri de probleme : 
una la nivelul cuvîntului determinism, cealaltă la 
nivelul cuvîntului metafizică. "Determinism", e 
foarte posibil, pentru că în fond, pentru mine, 
ideea de a face acel număr despre eveniment 
însemna cumva să fac să ţişnească un refulat, 
care era nu doar refulatul ştiinţelor fizice, ci şi al 
ştiinţelor umane, al istoriei. Era încă epoca în 
care istoria, sub influenţa Şcolii Analelor, era un 
fel de istorie de determinisme economico-sociale 
şi unde evenimentele, adică războaiele, bătăliile, 
domniile, erau considerate ca o spumă a istoriei. 
Dar scopul meu, cînd am conceput acest număr, 
era să le demonstrez reprezentanţilor ştiinţelor 
umane şi sociale, pe fondul reabilitării eveni- 
mentului de câtre ştiinţele fizice, că suntem un 
univers care începe cu un eveniment, cu un 

început. Devreme ce există nenumărate eveni- 
mente cosmice, apariţia vieţii este un eveniment, 
termodinamica prigoginianä însăşi arată că 
există bifurcaţii, evenimentul e reabilitat în 
ştiinţele fizice, contingentul sau aleatoriul sunt 
reabilitate în ştiinţele fizice, de ce acest 
determinism în ştiinţele sociale şi umane ? O 
ştim de cînd l-am citit pe Shakespeare : istoria 
este ca o poveste istorisită de un nebun furios. 
Era perspectiva mea filosofică. Este posibil să mi 
se fi părut că văd cumva prea mult determinism 
şi să fi reacţionat. De exemplu, Pierre Thuillier s- 
a supărat pe mine. Cînd pregăteam acele numere 
în care mă investeam mult, atît Communications 
cit si Arguments, jucam putin rolul lui Jean 
Paulhan la NRF : luam articolele si le făceam 
anumite remarci autorilor. Nu doar pentru a-mi 
prezenta punctul de vedere, ci şi pentru ca opera 
lor să se desävirseascä, să-şi dezvolte gîndirea, 
să evite prea multe repetiţii. Deci îmi asumam 
un rol, iar în acest număr despre eveniment, m- 
am investit foarte mult. I-am făcut deci cîteva 
remarci lui Thuillier în legătură cu articolul său 
pe tema determinismului. Poate că avea un 
punct de vedere care nega importanţa eveni- 
mentului, cert e că a replicat : "Dacă aşa stau 
lucrurile, îmi retrag articolul”. Şi s-a supărat. 
Lupasco nu şi-a retras articolul, pentru că a 
apărut. 

B.N.: Adevărul e că articolul lui 
Lupasco, publicat în numărul 18 din Communi- 
cations a cunoscut un real succes. Astfel, Olivier 
Burgelin i-a cerut acordul de traducere pentru 
editura italiană Bompiani, pentru revista mexi- 
cană Dialogos, pentru editura braziliană Vozes. 

Fragmente din acel numär au fost traduse în 
mai multe țări ale lumii. În trecere, amintesc că 
am observat că antetul scrisorii lui Burgelin 
era, tot în 1973, cel al CECMAS, în vreme ce în 
1974, deodată, apare un nou acronim, CETSAS 
(Centre d'Etudes Transdisciplinaires — Socio- 
logie, Anthropologie, Sémiologie), eveniment 
important în istoria transdisciplinaritätii. Dar 
să trecem la o întrebare pe care şi-o pun mulți 
cititori ai operelor voastre respective : ce 
distinge cu adevărat dialogica ta de filosofia 
tertului inclus a lui Lupasco ? 

E.M.: Ce o distinge fundamental ? Nu 
văd vreo distincţie fundamentală. Există cuvinte 
care sunt folosite în mod diferit, deci care dau o 
orientare diferită. Dacă mă gîndesc, de exemplu, 
la problema tertului inclus : eu, spre deosebire 
de Lupasco şi de tine, nu vorbesc despre logica 
tertului inclus. Poate că în privinţa acestui 
cuvînt, "logică", există o diferenţă. 

Mă gîndesc că în toate problemele 
profunde şi importante, oricare ar fi domeniul, 
logica clasică,  axiomele aristotelice nu 
funcţionează. Suntem obligaţi să recurgem la 
formulări contradictorii în care tertul este inclus. 
Ideea mea, pe care am dezvoltat-o în cartea 
despre idei, este că această logică aristotelică e 
valabilă în mod segmentar, în segmentele 
discursului, este valabilă retrospectiv pentru a 
verifica înlănţuirea discursului, dar nu este 
valabilă pe ansamblu. O să-ţi dau exemplul pe 
care îl dau adesea. Iau formula heracliteană "să 
trăieşti din moarte, să mori din viaţă”. Este o 
formulă absolut paradoxală, pentru că cele două 
noţiuni se resping în mod absolut şi totuşi pot fi 

integrate din momentul în care explici cum 
celulele reconstituie proteine, cum organismul 
creeazä noi celule dupä moartea celulelor, în 
ecosisteme, cum lantul se reface prin moarte. 
Este o expresie cu totul paradoxală, pentru că 
putem spune, împreună cu Bichat, că viaţa este 
ansamblul a ceea ce rezistă morţii, dar adăugând: 
inclusiv moartea. Dar această idee paradoxală şi 
pe care nu o poate înţelege logica clasică, eu o 
pot formula segment cu segment utilizînd 
numita logică clasică. 

Şi ajung astfel să justific, tot pe plan logic, 
de ce nu poate exista o logică a tertului inclus, 
după părerea mea. Logica clasică este prescript- 
tivă sau prohibitivä : ea îţi interzice să faci o 
operaţie sau alta. Or, nu există vreo logică 
prescriptivă a tertului inclus. Nu poţi spune că, 
în orice situaţie, această foaie de hîrtie este şi o 
pijama. Banalitatea, trivialitatea, gîndirea frag- 
mentară ascultă de logica aristotelică. Tertul 
inclus se impune atunci cînd apare un anumit tip 
de problemă profundă. 

Şi iată de ce recunosc necesitatea introdu- 
cerii acestui Iert, a depăşirii acestei constringeri 
a logicii care împiedică orice contradicţie, dar, 
spre deosebire de tine şi de Lupasco, eu nu spun 
că o logică sau o filosofie se poate defini prin 
tertul inclus. 

B.N.: Şi totuşi erai foarte atras de 
teorema lui Güdel. Pentru că aici e punctul 
esențial : această structură organizaţională a 
logicii tertului inclus este de tip godelian. Ea nu 
se închide niciodată. 

E.M.: Desigur. Dar Gödel ajunge la un 
principiu de incertitudine. Adică spune că 

sistemul nu poate da seama de el însuşi prin 
propriile sale mijloace. Nu ştim dacă este 
consistent şi nu ştim dacă comportă o contra- 
dictie. Primul punct : incertitudinea. 

Al doilea punct : se poate, totuşi, concepe 
un metasistem mai bogat, care poate conţine 
sistemul şi care evident, se va deschide la infinit. 
Dar atunci, acolo, eu nu văd expresia unei logici 
specifice tertului inclus. 

B.N.:  Decît dacă introducem noţiune 
de niveluri de realitate care, într-adevăr, lipsea 
pe vremea aceea din filosofia lui Lupasco. 

E.M.: Ader cu totul la această idee de 
deschidere pe care o vedem conturîndu-se la 
Gödel. Dar, desigur, tu poţi spune că realitatea 
microfizică, cu calităţile, caracterele, viața sa 
proprie, ontologia sa proprie, este inclusă în 
realitatea noastră mezofizică. Există acolo, într- 
adevăr, o contradicţie. Dar la urma urmei, 
această contradicţie nu e adusă neapărat de o 
logică care era prezentă aprioric. Ea s-a ivit 
pornind de la cunoaşterea microfizicii. 

B.N.: Cred că aici atingi într-adevăr o 
problemă important de confuzie legată de 
opera lui Lupasco, confuzie care se manifestă si 
într-o carte recentă, inedită, Fiinţa şi cunoas- 
terea, a unui poet dispărut foarte tînăr, 
Benjamin Fondane, gazat la Birkenau în 1944. 
Fondane nu vede aspectul ontologic al operei lui 
Lupasco. Din cauza acestei confuzii prefer să 
vorbesc despre filosofia tertului inclus şi nu 
doar de logica tertului inclus, căci această 
logică are o componentă ontologică funda- 
mentală. Altfel, aş fi întru totul de acord cu tine. 

Este interesant să luăm în consideratie, în 

contextul acestei întrevederi, opera ta monu- 
mentală, La Methode (Metoda). Paisprezece ani 
separă primul volum La Nature de la nature 
(Natura naturii), apărut în 1977, de ultimul, Les 
Idées - leur habitat, leur vie, leurs moeurs, leur 
organisation (Ideile — habitatul, viaţa, mora- 
vurile, organizarea lor), apărut în 1991. Lupasco 
figurează la loc de frunte în bibliografia 
primului volum, apoi dispare în mod curios din 
al doilea şi al treilea volum, pentru a reapărea 
în fine în ultimul, unde scrii, la pagina 201, 
"Dialogica este tocmai tertul inclus ...” Între 
timp, l-ai citat şi în Science avec conscience 
(Ştiinţa cu conştiinţă), apărut în 1982. 

Nu-ţi ascund bucuria mea cînd am văzut 
că îi acorzi din nou lui Lupasco şi filosofiei sale 
a tertului inclus un loc important în gîndirea 
care contează în acest sfîrşit de secol. 
Înseamnă, oare, că odată cu trecerea timpului, 
punctele voastre de vedere s-au apropiat, 
conform predictiei făcute de Lupasco, în 
scrisoarea pe care ţi-a adresat-o pe 19 februarie 
1972 ? 

E.M.: O să-ţi spun mai întîi că mi s-a 
părut necesar, în primul volum, care este 
esențialmente o reflecţie asupra lumii fizice, să-l 
citez pe Lupasco, mai ales pe acel Lupasco pe 
care îl citisem cel mai intens. Al doilea volum l- 
am făcut îndeosebi plecînd de la referintele si de 
la literatura biologică pe care am studiat-o. 
Poate că această operă nu era prezentă în memo- 
ria mea, pentru că acolo se afla primul Lupasco. 
Nu e o înstrăinare, în opinia mea, e o scăpare. E 
o scăpare ca atîtea altele. De exemplu, multi din 
autorii pe care i-am citit înainte de a începe 

călătoria Metodei, să spunem că i-am citit 
înainte de anii ‘69-70, şi care m-au marcat 
puternic, dar despre care nu am luat notițe, sunt 
absenţi din bibliografie. Şi mi s-a semnalat şi 
absenţa lui Piaget. Si de ce nu vorbiti şi de cutare 
? Eu nu am făcut o bibliografie în stil universitar. 
Am făcut multă bibliografie citînd pagina şi toate 
referintele bibliografice, dar nu am căutat să fac 
o bibliografie exhaustivă. Explorez un teritoriu şi 
îndată ce ajung la lecturi redundante, unde nu 
mai aflu nimic despre problema respectivă, le las 
baltă şi nu-mi mai continui bibliografia. Deci 
bibliografia mea nu este coerentă. Nu cred că m- 
am îndepărtat de Lupasco, în al doilea şi al 
treilea volum. Dar odată ce am abordat logica, în 
al patrulea, nu puteam să nu reconsider aceste 
lucruri şi să nu spun "dialogica este tertul 
inclus". Nu puteam să nu o fac. 

B.N.: Să încheiem cu o problemă 
considerată de actualitate. Fără a ne lua 
propriile dorințe drept realitate, cred că putem 
afirma că, după o lungă a doua moarte, făcută 
din tăcere stingheritä, opera lui Lupasco 
cunoaşte acum o adevărată renaştere. Colocviul 
organizat la Institut de France în martie 1998, 
stă mărturie despre această evaluare critică, 
departe de orice celebrare linguşitoare a operei 
lui Stephane Lupasco. Fapt la fel de remarcabil, 
tinerii filosofi şi oameni de ştiinţă îl redescoperă 
pe Lupasco, fenomen pe care l-am putut 
constata, cu o anume mirare, datorită foru- 
murilor de discuţii de pe Internet. Dar între- 
barea mea este următoarea. Lupasco e 
redescoperit de cei care, în urma scandalului 
Sokal, văd irationalul peste tot şi mai ales în 

domeniul interpretării ştiinţei moderne. Astfel, 
Lupasco este în mod ciudat propulsat în avan- 
scenă ca un precursor al irationalului des- 
coperit în opera lui Francisco Varela, Henri 
Atlan, Ilya Prigogine sau René Thom. Pe cînd, 
deci, un studiu savant şi universitar despre 
"Edgar Morin şi Iraţional" ? E ca şi cum o 
anumită castă a gîndirii confortabile ar fi 
teribil de deranjată de renaşterea subiectului. 
Ce crezi tu despre această bruscă agitatie în 
jurul irationalului ? 

E.M.: Înainte de a răspunde la asta, 
vreau să spun că Lupasco, în timpul vieţii, a fost 
foarte marginal. În raport cu fizicienii, părea 
bizar ; în raport cu filosofii, părea bizar. Era 
cumva în situaţia noastră, adică inclasabil. 
Pentru că în fond, era un gânditor si, din păcate, 
gînditorii nu intră în etichete. Lupasco este un 
fel de magnet care atrage spirite venite din 
diverse zări, poeţi, scriitori, oameni de ştiinţă, 
filosofi care, de fapt, sunt foarte nefericiti în 
paradigmatologia ambiantă, în modul de gîndire 
obişnuit, în gîndirea disjunctivă, în gîndirea 
reductivă, în gîndirea care refuză orice contra- 
dictie. Deci toţi cei care sunt nefericiti devin 
brusc fericiţi găsind un ecou profund din ei înşişi 
la Lupasco. De altfel, Lupasco a avut norocul de 
a avea fideli, ba chiar câţiva sectari — făceai aluzie 
la Beigbeder. Am declanşat o dată furia lui 
Beigbeder. Am uitat motivul. Dar era un om 
foarte curajos, cu buletinul acela al lui tras la 
roneotip, La bouteille à la mer (Sticla pe mare). 
Lupasco si-a avut fidelii säi, si apoi renasterea a 
avut mereu nevoie de un eveniment. Adicä 
mişcarea nu se poate declanşa decît dacă, la un 

moment dat, existä patru sau cinci fideli care 
încep să propage mesajul. Cred că tu ai jucat un 
rol important în această renaştere, împreună cu 
alţi cîţiva şi, desigur, există un climat în care se 
regăseşte, din nou, spiritul nefericit în sistemul 
clasic. 

Un lucru remarcabil era că fizicianul clasic 
sau standard era din ce în ce mai convins că e 
proprietarul raţiunii şi că tot ce se situează în 
afară e irațional. Cuvîntul irațional desemnează 
tot ce se află în afara capacităţii mele de 
înţelegere. A existat, îmi amintesc foarte bine, 
Uniunea Raţionalistă ; exista şi acea revistă 
comunistă care se numea La pensée, revue du 
rationalisme moderne (Gîndirea, revista ratio- 
nalismului modern). Pentru ei, era irațional tot 
ceea ce contrazicea marxismul lor strîmt, care el 
însuşi era, fără ca ei să o ştie, complet irațional, 
adică fără legătură între construcţia intelectuală 
şi lumea empirică. Rationalistul are nevoie de un 
duşman irațional. Multi l-au găsit în astrologie, 
ca şi cum lumea modernă ar fi ameninţată de 
astrologi sau de renaşterea sectei. Ei aveau 
nevoie să întreţină ideea că erau marii preoţi ai 
raţiunii şi că raţiunea era ameninţată. 

Recent, şi-au dat seama că tot mai multe 
concepttii ştiinţifice nu corespund deloc stan- 
dardului lor, sunt cu totul neinteligibile în modul 
lor de rationalizare prea îngustă şi au tendinţa să 
spună : este irațional. Nu văd cum anume ar fi 
iraţională  auto-organizarea. Prin ce este 
Spinoza, brusc, irational, în raport cu deiştii, 
cînd spune că lumea se creează ea însăşi ? Există 
un fel de delir rationalizator care nu ştie că e, de 
fapt, o nesäbuintä totală. 

Dupä pärerea mea, asta e Contra-Reforma. 
O castă care se simte ameninţată în modul în 
care şi-a apropriat stiintificitatea. Omul de 
ştiinţă, a cărui imagine cea mai pură era 
fizicianul, a început să se vadă contestat mai întîi 
în interiorul domeniului său, începînd cu 
momentul bombei atomice. Descoperim că în 
spatele lui Einstein se află şi ceva din doctorul 
Folamour. Respectul datorat oamenilor de 
ştiinţă începe să se fărîmiţeze. În plus, aceşti 
fizicieni clasici încearcă să ignore întreaga 
microfizică modernă care, pentru ei, trebuie că 
apare ca iraţională. Ei nu au apreciat deloc 
faptul că, în concepţiile biologiei, într-un mod cu 
certitudine exagerat, s-a pus accentul pe 
mutatiile întîmplătoare în teoriile evoluţiei. Ei se 
simt invadati de hazard. Aveau o concepţie 
deterministă despre lume. Hazardul ar fi o iluzie 
datorată ignoranței noastre. Acum li se spune că 
există indeterminare, că există întîmplare. Şi 
atunci, simt nevoia unei citadele în care să-şi 
reafirme prestigiul. Au apărut mai multe mani- 
festări în acest sens. A existat Manifestul de la 
Heidelberg. A existat ofensiva lui Sokal, 
Bricmont şi Weinberg. Dar simţim că lumea asta 
se apără ca într-o fortăreață pentru a-şi menţine 
marea preotime. Sunt foarte puternici, pentru că 
au instituţiile de partea lor. Au instituţiile, 
conservatorismul şi sistemul de reproducere 
şcolară şi universitară, iar cei care nu gîndesc la 
fel sunt şi ei indivizi care lucrează în instituţii, 
dar nu deţin posturile cheie. Vom asista la o 
revărsare de denuntäri ale irationalului. Dar 
cred că tocmai asta ne permite tot mai mult să 
rästurnäm propoziția si să arătăm că 

irationalitatea se află de partea lor. 

B.N.: Îți mulțumesc pentru această 
dicutie la care, ţi-o mărturisesc acum, visez de 
peste un deceniu. Nici nu-mi pot imagina vreo 
demonstrație mai bună a tertului inclus! 
Stephane este aici prezent, ca un tert inclus, 
binevoitor şi generos. Şi poate că aşteaptă de la 
tine cuvîntul de încheiere. 

E.M.: Dacă e prezent lîngă noi, aş dori 
să ştie că l-am admirat, că l-am respectat, şi dacă 
l-am supărat cumva — de altfel nu mi-a purtat 
pică — asta s-a petrecut din motive care ţineau de 
rolul meu de director de revistă aşa cum l-am 
conceput, poate de director cam chitibusar. 
Dincolo de orice neînțelegere sau confuzie din 
partea mea, Lupasco se află neîndoielnic în 
panteonul meu. 

B.N.: fti mulțumesc, Edgar ! 

12. ÎN LOC DE CONCLUZII 


oa Se ÿ 
Q idee traversează ca o axă cartea de 


față: Realitatea este plastică. Suntem parte din 
această Realitate, care se modifică datorită 
gîndurilor, sentimentelor, acţiunilor noastre. 
Aceasta înseamnă că suntem pe deplin response- 
bili de ceea ce este Realitatea. Realitatea nu este 
ceva exterior sau interior nouă: ea este în acelaşi 
timp exterioară şi interioară. 

Lumea se mişcă, trăieşte şi se oferă 
cunoaşterii noastre datorită unei structuri 
ordonate a ceva ce se schimbă însă fără încetare. 
Realitatea este deci rațională, dar raționalitatea 
ei este multiplă, structurată în niveluri. Este 
logica tertului inclus care permite raţiunii 
noastre să treacă de la un nivel la altul. 
Nivelurile de Realitate corespund unor niveluri 
de înţelegere, într-o fuziune a cunoaşterii şi a 
fiinţei. 

Tertul Ascuns între Subiect şi Obiect se 
refuză însă oricărei rationalizäri. Prin urmare, 
Realitatea este şi transrationalä. Terţul Ascuns 
condiţionează circulaţia informaţiei nu doar 
între Obiect şi Subiect, ci şi între diferitele 
niveluri de realitate a Subiectului şi între 
diferitele niveluri de realitate a Obiectului. 
Discontinuitatea între diferitele niveluri este 

compensată prin continuitatea informaţiei 
purtate de Tertului Ascuns. 

Lumea este în acelaşi timp cognoscibilă şi 
incognoscibilă. Misterul ireductibil al lumii 
coexistă cu minunile descoperite de rațiune. Ne- 
cunoscutul pătrunde fiecare por al cunoscutului, 
dar fără cunoscut, necunoscutul ar fi doar un 
cuvînt gol. Sursă a Realitätii, Tertul Ascuns se 
alimentează din această Realitate, într-o respi- 
ratie cosmică ce ne include, pe noi şi universul. 

Descoperirea multiplelor fațete ale realită- 
ţii este sortită unui viitor durabil. 

DATE BIOGRAFICE 


1900: Stefan Lupascu (ulterior cunoscut 
ca Stéphane Lupasco, după instalarea sa 
definitivă în Franţa) se naşte pe 11 august 1900, 
la Bucureşti. 

1916: Ajunge în Franţa unde va trăi pînă 
la sfirşitul vieţii Studii la liceul Buffon, Paris. 

1920: Bacalaureat. 

1924-1927: Atestate în ştiinţe şi litere la 
Sorbona. 

1928: Licenţă în litere Sorbona. 

1929: Căsătorie la Paris cu Georgeta 
Ghica. 

1035: Doctorat de Stat în Litere la 
Sorbona, Du devenir logique et de laffectivite, 
sub conducerea lui Abel Rey. 

1037: A doua căsătorie la Paris, cu Yvonne 
Bosc. 

1946-1956: Cercetător la CNRS. Stephane 
Lupasco este obligat să părăsească CNRS căci 
lucrările sale sunt considerate inclasabile de o 
comisie sau alta. 

1947: Obține cetăţenia franceză pe 12 
martie 1947. 

1952: Candidează, fără succes, la College 
de France. 

1053: Ofiţer de Academie al Educaţiei 
naţionale. 

1961: Premiul Femina-Vacaresco este 
decernat volumului Années obscures de Jésus 
(Anii întunecaţi ai lui Iisus) de Robert Aron, cu 7 
voturi contra 4 pentru Les trois matières de 
Stéphane Lupasco. 

1976: Medalie gravată de James Guitet, 
Clubul francez al medaliei; pe una din feţe are 
efigia lui St&phane Lupasco, pe cealaltă, formu- 
lele fundamentale ale logicii tertului inclus. 

1984: American Academy of Arts and 
Sciences Award. 

1987: Membru fondator al Centrului 
International de Cercetări si Studii 
Transdisciplinare (CIRET). 

1988: Moare pe 7 octombrie 1988. 

1001: Membru al Academiei române 
(post-mortem). 

Redactor la Revue philosophique, 
Paris. 

Membru în comitetul de redacţie al 
revistei Ring des Arts, organ al 
Cercului de artă contemporană, 
Zürich. 

Membru în consiliul de redactie al 
revistei 3° Millénaire. 

Membru al Societätii franceze de 
Filosofie, al Grupului francez de 
istorici ai ştiinţelor si al Societăţii 
franceze de estetică ; Membru de 
onoare al Academiei româno- 
americane de ştiinţe şi arte (ARA). 

